
Latar Belakang Ringkas 
Al-Syahid Hasan Al-Banna 


Keadaan di Mesir pada zamannya. 

Hasan al-Banna dilahirkan di Mesir pada awal abad 20 Masehi. Dalam suku 
pertama abad 20 Masehi ini dia telah melancarkan satu gerakan Islam yang besar, 
yang terkenal dengan nama “Ikhwanul Muslimin”. Hasan al-Banna dan Ikhwanul 
Muslimin adalah dua nama yang tidak dapat dipisahkan. Begitu bertenaga sekali 
gerakan tersebut sehingga pengaruhnya bukan saja merebak di Mesir, tetapi telah 
meresapi seluruh Dunia Arab. Gerakan Ikhwan telah mencetuskan kebangkitan Islam 
dan roh Islam di Dunia Arab. 

Jika kita betul-betul hendak menghargai segala usaha beliau dan memahami 
peribadinya, maka perlulah kita mengenali suasana (keadaan) dan zaman ketika beliau 
dilahirkan, dibesarkan dan dididik. Disamping itu, kita juga perlu mengetahui 
cabaran-cabaran dalaman dan antarabangsa yang sedang mengancam Mesir ketika 
Imam Hasan al-Banna dilahirkan. Sekarang kita akan mengkaji zaman ketika beliau 
dilahirkan dan peranan besar yang dimainkan olehnya. 

Gerakan Pembebasan - Terbahagi kepada dua kumpulan besar. 

Pemberontakan Airabi Pasya gagal pada tahun 1833 Masehi. Kegagalan ini 
merupakan satu malapetaka politik yang besar bagi Mesir. Peristiwa tersebut 
menimbulkan ketakutan dan kekecewaan diseluruh negara Mesir. Lantaran itu, Mesir 
dilanda pertikaian disegi akhlak dan kefahaman (ideologi). Orang ramai berasa takut 
bila nama gerakan pembaharuan atau politik disebut. Keadaan ini berlarutan sehingga 
permulaan abad 20 Masehi. Akhirnya sebuah pertubuhan belia Mesir telah ditubuhkan 
untuk memupuk kesedaran kepada rakyat Mesir. Mereka melancarkan gerakan 
menentang British. Para pemuda ini tergolong ke dalam dua kumpulan. Kumpulan 
pertama memiliki semangat Islam. Kumpulan yang kedua pula inenggunakan cara 
yang agak baru dan berlainan. Cogan kata mereka ialah “Kebangsaan Mesir”. Dasar 
perjuangan kumpulan kedua ini bertentangan dengan kumpulan pertaina yang 
berlandaskan nilai-nilai Islam serta menyebelahi Kerajaan Turki Bani Othmaniah. 

Kumpulan Pertama 

Kumpulan pertama cintakan Islam dan tanah air. Kumpulan ini diwakili oleh 
pertubuhan “Al Hizbul Watani” yang dipimpin oleh Mustaffa Kamal, seorang yang 
bijak bersyarah. Beliau memupuk semangat kebangsaan yang berdasarkan Islam di 

hati orang orang Mesir. Beliau tidak menganggap agama dan semangat kebangsaan 
itu bertentangan antara satu sama lain. Cogan katanya ialah “Agama (Deen) dan tanah 
air adalah saudara kembar yang tidak boleh dipisahkan.” Kumpulan ini 
membayangkan kecintaan mereka kepada tanah air umpama seorang kekasih memuji 
orang yang dicintainya. Inilah yang dibayangkan oleh penyair terkenal, Ghayati dan 
Muharram melalui syair-syair mereka. Di antara pemimpin-pemimpin kumpulan ini 
ialah dua orang ulama' yang bernama Muhammad Farid Wajdi dan Abdul Aziz 
Jawesh. Kegiatan kumpulan ini telah menimbulkan kebimbangan dipihak penjajah 
British dan Raja Mesir. Muhammad Farid Wajdi dan Abdul Aziz Jawesh telah 
dipenjarakan kerana menulis huraian mengenai kumpulan syair karya Ghayati. 

Kumpulan Kedua 

Kumpulan kedua terdiri daripada para pejuang fahaman kebangsaan yang 
mulhid (atheis). Dasar perjuangan mereka bertentangan dengan dasar perpaduan dan 
persaudaraan Islam. Golongan ini tidak suka orang ramai mencorakkan kehidupan 
mereka menurut dasar-dasar Islam. Kumpulan ini menegakkan fahaman kebangsaan 
Mesir. Fahaman kebangsaan mereka adalah salah kerana mereka menjaga 
kepentingan negara mereka saja tanpa mempedulikan segala masalah yang menimpa 
Negara-negara Islam yang lain. Mereka menyungkil kembali ciri-ciri sejarah Mesir 
kuno untuk memperkukuhkan fahaman kebangsaan mereka tadi. Bahkan mereka 
mengaitkan sejarah mereka dengan sejarah para Firaun. Mereka menganggap 
perjuangan menegakkan fahaman kebangsaan Mesir adalah satu perjuangan yang baik 
walaupun terpaksa mengorbankan kepentingan-kepentingan lain. Walaupun kumpulan 
ini bersatu atas dasar fahaman kebangsaan Mesir, tetapi sebenarnya mereka berpecah 
pula kepada dua ranting berdasarkan kepada perbezaan pemikiran dan pendapat. 

Ranting Pertama 

Ranting pertama ini diketuai oleh akhbar “Al Muqattam” yang selalu 
menyokong pendapat pihak British. Ia menimba pendapat daripada Gabenor British di 
Mesir, Lord Cromer. Sebenarnya, pihak Britishlah yang memainkan peranan penting 
dalam menyebarkan fahaman kebangsaan Mesir. Mereka ingin memisahkan rakyat 
Mesir dari Dunia Islam. Pihak British suka rakyat Mesir memelihara kepentingan 
Mesir sahaja tanpa mempedulikan saudara se Islam mereka di Semenanjung Arab, 
Turki, Iran dan Asia. Sebahagian daripada komplot British ialah memutuskan 
hubungan di antara orang orang Arab dan orang orang Turki; juga memecahbelahkan 
orang-orang Arab kepada kumpulan-kumpulan yang bertentangan antara satu sama 
lain. 


Di dalam akhbar Al-Muqattam ada ditulis: 

'Orang orang British yang tinggal di Mesir ingin membawa kebaikan kepada 
rakyat Mesir. Mereka ingin membebaskan rakyat Mesir daripada kekejaman 
pentadbiran sekarang. Mereka ingin rakyat Mesir menikmati keamanan dan keadilan. 
Mereka patut dihargai kerana menyelamatkan Mesir daripada masalah (kemelut) 
ekonomi dengan memberinya satu corak (sistem) ekonomi yang seimbang.' 

Sebuah majalah yang bernama ‘Al-Muqattaf’ juga turut memberi bantuan 
dalam usaha ini. Ramai juga para pemuda Mesir yang dipengaruhinya. Mereka ini 


2 



Detik-detik Hidupku 


turut memuji Gabenor British (Lord Cromer). Rakyat Mesir yang menentang Aq 
Mudattaf dan Al-Muqattam dituduh menyokong Turki. Seorang ulama' besar seperti 
Muhammad Abduh pun menyokong Gabenor British itu. Satu kenyataan yang tidak 
dapat dinafikan ialah bahawa para penyokong Al-Muqattam dan Al-Muqattaf 
memang tidak ikhlas kepada tanah air mereka sendiri. Mereka hanya ingin melayani 
kepentingan diri mereka sahaia. Akhirnya orang-orang yang tamak ini menubuhkan 
satu pertubuhan mereka sendiri yang mereka namakan ‘Al-Hizbul Watani Al-Hura’. 
Tujuan pertubuhan ini ialah menentang Al-Hizbul Watani yang dipimpin oleh 
Mustaffa Kamal. 

Ranting Kedua 

Ranting kedua golongan kebangsaan ini terdiri daripada Hizbul Ummah. Ia 
mewakili golongan pemerintah Mesir dan tuan-tuan tanah, di Mesir. Golongan ini 
menganggap kuasa sebenar negara Mesir berada ditangan Gabenor British, Lord 
Cromer. Mereka berpendapat dia mesti disokong dan bukannya ditentang. Hizbul 
Ummah ditubuhkan pada tahun 1907 Masehi dibawah pimpinan Mahmood Sulaiman 
Pasya. Kesemua pasya-pasya (ketua ketua atau para pemerintah) dan tuan-tuan tanah 
ini bersifat tamak dan selalu membuat perancangan yang memenuhi kepentingan 
mereka. Beberapa orang cendekiawan yang rakus dan curang seperti Lutfi as-Syed 
telah memasuki kumpulan ini. Akhbar ‘Al-Jaridah’ menjadi lidah rasmi mereka. 

Golongan pemerintah Mesir dan tuan-tuan tanah memasuki Hizbul Ummah 
untuk mendapat keuntungan duniawi tetapi para cendekiawan seperti Lutfi as-Syed 
dan ahli-ahli falsafah lain mewakili fahaman kebangsaan Mesir. Mereka ini berpegang 
kepada pendirian dan fahaman politik tertentu. Mereka menyokong dasar kebebasan 
berfikir, dasar kerjasama dengm British dan dasar menurut secara membuta tuli segala 
corak hidup orang Eropah. Mereka ingin Mesir mencontohi Eropah dari segi 
kebudayaan, ekonomi dan politik. 

Lutfi as Syed menulis: 

‘Negara Mesir inginkan keamanan. Negara Mesir sayangkan rakyat British. 
Walaupun dari segi undang-undang, kerajaan Mesir berada ditangan Raja Mesir, 
tetapi dari segi amalinya, Mesir diperintah oleh Gabenor Lord Cromer. Sudah sampai 
masanya kedua kuasa ini dipusatkan. Ini bermakna kerajaan yang sah dari segi 
undang-undang itu diserahkan kepada Gabenor British.’ 

Mereka ini menentang cara hidup Islam. Salah seorang pemimpin mereka, 
Abdul Hamid az-Zahrawi, telah menulis di dalam akhbar Al-Jaridah: 

“Perpaduan umat Islam berakhir setelah Saidina Umar Al-Khattab meninggal 
dunia. Perpaduan umat Islam juga berakhir setelah Saidina Ali bin Abi Talib syahid. 
Mengapakah sekarang hendak ditegakkan perpaduan yang telah musnah seribu tiga 
ratus tahun dahulu?” 

Pertelingkaban antara dua kumpulan besar. 

Pertentangan berlaku di antara Al-Hizbul Watani pimpinan Mustaffa Kamal, 
Farid Wajdi dan Abdul Aziz Jawesh dengan kumpulan-kumpulan lain yang berbagai 

corak itu. Al-Hizbul Watani Al-Hurra memperjuangkan kepentingannya dengan 
bantuan Al-Muqattam dan Al-Muqattaf. Hizbul Ummah pula meneruskan usahanya 
untuk mencapai keuntungan duniawi dengan bantuan Al-Jariyah. Muhammad Abduh 
sedang menjalankan usahanya untuk membaratkan seluruh Mesir. Terdapat perbezaan 
antara dua gerakan yang bertentangan ini. Pendekatan Al-Hizbul Watani dan Mustaffa 
Kamal lebih berlandaskan perasaan. Pendekatan Al-Hizbul Ummah, Lutfi as-Syed 
dan Al-Hizbul Watani Al-Hurra pula berlandaskan akal fikiran. Mereka ini berusaha 
menyerapkan fahaman Liberalisme (kebebasan individu yang tidak terbatas dan 
mengenepikan hak serta kepentingan) dan fahaman kebendaan ke dalam jiwa para 
pemuda Mesir. Mustaffa Kamal dan akhbarnya A-Liwa’ telah mengecam hebat para 
penentangnya. Beliau memperjuangkan fahaman kebangsaan yang berdasarkan Islam 
dan ingin meletakkan seluruh Dunia Islam di bawah satu bendera Islam saja. Beliau 
mengisytiharkan bahawa Perjanjian Turki dan Mesir pada tahun 1840 haruslah 
dihormati. Perjanjian tersebut menjamin kebebasan dalam negara Mesir di bawah 
naungan kerajaan Turki. Menurut perjanjian itu, Mesir perlu membayar cukai kepada 
Turki dan Turki pula akan melantik para hakim untuk Mesir. Hizbul Ummah dan 
Hizbul Watani Al-Hurra menuduh Mustaffa Kamal cuba menghancurkan cengkaman 
British ke atas Mesir dan menegakkan kekuasaan Turki yang sepenuhnya di Mesir. 
Untuk mengukuhkan pendapat ini Al-Muqattam menerbitkan makalah-makalah yang 
memaparkan Turki sebagai penindas dan British pula sebagai pihak yang adil. 

Mustaffa Kamal tidak memisahkan kebangsaan daripada Deen (agama). 
Katanya, jika seorang British boleh memperjuangkan kebangsaan disamping mazhab 
Protestannya, maka seorang Mesir juga boleh menjadi seorang muslim dan seorang 
pejuang kebangsaan pada masa yang sama. 

Peranan British. 

Pihak British sedang berusaha melemahkan semangat Islam dan pengaruh 
kerajaan Turki Bani Othmaniah yang menguasai rakyat Mesir. Pihak British 
menyokong setiap orang yang mengecam Khalifah orang Islam (yakni Sultan Turki) 
atau menentang Raja Mesir. Mereka juga menyokong setiap orang yang menyebelahi 
mereka dan inginkan pembaharuan dalam negeri saja. Kerana itulah, Mustaffa Kamal 
ingin pihak British keluar dari Mesir. Pihak British menyokong ‘Gerakan Khalifah 
Arab’ yang dipelopori oleh Syarif Hussin di Mekah kerana ini boleh melemahkan 
kedudukan Khalifah orang Islam di Turki. Pihak British mengalu-alukan kedatangan 
para anggota gerakan ‘Turkiya Al-Fatat’ dan gerakan ‘Anjuman Ittihadi wa Taraqqi’ 
yang telah meninggalkan Turki untuk menetap di Mesir. Para anggota gerakan- 
gerakan tersebut menerbitkan akhbar mereka sendiri yang mengecam Sultan Abdul 
Hamid Turki. Apabila baginda menulis surat kepada Raja Abbas Mesir memintanya 
menghantar pulang orang-orang yang lari dari Turki itu, Lord Cromer campurtangan 
dan menahan Raja Abbas daripada berbuat demikian. Apabila hubungan antara 
Muhammad Abduh dan Raja Abbas Mesir menjadi tegang, Lord Cromer telah 
memberi sokongan kepada Muhammad Abduh. Lantaran sokongan ini, Muhammad 
Abduh dapat mengekalkan kedudukannya walaupun ditentang oleh Raja Abbas. Pihak 
British juga menyokong rakan-rakan Muhammad Abduh seperti Mustaffa Fahmi, 
Riyaz Pasya, Sa’ad Zaghlol, Fatahi Zaghlol dan Qasim Amin kerana mereka ini 
menentang Raja Mesir dan inginkan pembaharuan dalam negeri saja. 

Pihak British telah berusaha untuk melemahkan semangat Islam di Mesir agar 
orang-orang Islam kekal dalam keadaan berpecah-belah. Mereka memupuk pendapat 
yang mengatakan bahawa orang-orang Mesir adalah keturunan Fir’aun; orang-orang 
Lubnan adalah keturunan bangsa Ponisia (Phoenician); orang-orang Iraq adalah 
keturunan bangsa Babil dan orang-orang Mekah adalah keturunan Arab yang 
sebenarnya. Mereka juga mengatakan bahawa orang-orang Mekah sahaja yang berhak 
memegang jawatan Khalifah kerana Islam turun ditanah suci Mekah. Mereka 
bertujuan memisahkan orang-orang Arab dari Daulah Othmaniah Turki kerana 
kerajaan ini berkemampuan menyatukan seluruh umat Islam diatas landasan Islam. 
Berikutan itu, pihak British menjalankan usaha memburukkan Raja Abbas Mesir. 
Ramai juga orang-orang Mesir yang menyokong usaha British ini tanpa menyedari 
bahawa kelemahan Raja Abbas akan memperkukuhkan kekuasaan British di Mesir. 

Para penyajak seperti Naseem dan Waliuddin Yakan telah mengarang sajak- 
sajak yang memuji pihak British di Mesir. Peranan mereka ini serupa dengan para 
penyajak India yang menulis sajak-sajak memuji kerajaan British di India. Penyajak- 
penyajak Mesir ini cuba menghidupkan semula sejarah kuno Mesir dan kebudayaan 
Fir’aun. Mustaffa Kamal pula mendapat sokongan daripada penyajak-penyajak seperti 
Syouqee dan Barudi dan para cendekiawan seperti Abdul Aziz Jawesh dan Farid 
Waidi. Mereka ini membantu usaha kebangkitan Islam dan kebudayaan Arab di 
Mesir. 

Sikap golongan bukan Islam 

Pertentangan antara dua golongan ini begitu meruncing sekali sehingga sampai 
keperingkat perkelahian dalam tahun 1911 Masehi. Perbezaan antara Kebangsaan 
Islam dan Kebangsaan Mesir telah bertukar arah menjadi pertentangan antara Islam 
dan bukan Islam. Keadaan ini menjadi semakin tegang. Pertikaian ini menggugat 
Mesir sendiri. Pihak British berasa gembira dan secara halus, mereka telah mengapi- 
apikan lagi permusuhan itu. British sangat suka mengamalkan dasar ‘pecah belah dan 
perintah’ . 

Selama beratus tahun orang-orang Islam dan bukan Islam Mesir dapat hidup 
bersama dengan aman damai. Hubungan antara mereka begitu baik sekali. Kini 
berlaku permusuhan antara kedua golongan ini hasil perencanaan pihak British. Cara 
inilah yang digunakan oleh British terhadap tanah-tanah jajahannya. Sebahagian 
daripada komplot British ialah menghasut golongan yang berjumlah sedikit (minoriti) 
supaya memberontak menentang golongan yang berjumlah teramai (majoriti). Pihak 
British menjalankan usaha menindas golongan yang paling ramai ini dengan memberi 
sokongan kepada golongan yang sedikit tadi. Pihak Perancis juga melakukan perkara 
yang serupa terhadap orang-orang Islam Syria, yang merupakan golongan paling 
ramai di situ. 

Apabila pihak British memijak bumi Mesir, mereka telah menjalankan dasar 
politik kotor. Mereka menghasut golongan yang sedikit (minoriti). Apabila golongan 
Islam menentang kekuasaan British, golongan yang sedikit ini pula mengambil 
peluang peluang yang ada dibidang pendidikan dan ekonomi. Mereka dapat 
memegang jawatan-jawatan yang tinggi dan berpeluang mengumpul harta kekayaan. 
Tindakan mereka yang tidak adil ini menimbulkan kebencian dihati orang-orang 
Islam. Orang-orang Islam menganggap kerjasama dengan pihak British sebagai suatu 

pengkhianatan. Tetapi bagi orang-orang Kristian pula, perkara itu ialah satu tugas 
yang suci. Hal ini telah mencetuskan ketegangan antara orang-orang Islam dan orang 
orang Kristian. Pengaruh pihak British yang kian meluas itu telah membawa 
penindasan kepada golongan Islam dan memberi galakan kepada golongan Kristian di 
Mesir. 


Dalam tahun 1909 M., seorang Kristian telah menjadi Perdana Menteri Mesir. 
Dia menghidupkan semula Akta Percetakan yang dikuatkuasakan ketika berlaku 
pemberontakan terhadap A’raabi Pasya dalam tahun 1881 M. Kesemua akhbar orang- 
orang Islam Mesir menentang tindakan Perdana Menteri tersebut. Tetapi akhbar- 
akhbar Kristian mengalu-alukan tindakan itu. Akhbar Ahbar Kristian juga menuduh 
akhbar akhbar Islam sebagai gila dan penjenayah. 

Dalam tahun 1910 M., Presiden Amerika Syarikat, iaitu Theodore Roosevelt 
melawat Mesir. Dia menyampaikan sebuah syarahan di Universiti Kaherah. 
Syarahannya itu terbukti bertentangan dengan kepentingan rakyat Mesir. Lantaran itu 
bantahan daripada rakyat Mesir. Sebaliknya, akhbar-akhbar Kristian telah memuji 
syarahan Roosevelt dan menganggapnya sebagai seorang yang inginkan kebaikan 
bagi Mesir. Sikap akhbar-akhbar Kristian ini telah membuatkan orang-orang Islam 
berasa sangsi terhadap golongan Kristian. Orang-orang Islam tidak percaya kepada 
orang-orang Kristian. 

Perang Saudara. 

Pada lOhb Februari 1910 M., Pitras Ghali telah dibunuh oleh Ibrahim Nasif, 
seorang anggota Al-Hizbul Watani. Berikutan peristiwa ini, berlakulah perang saudara 
di Mesir. Golongan Islam dan golongan Kristian mula bertempur di jalan jalan raya 
secara terbuka. Puak Kristian belum berpuas hati dengan kegiatan akhbar-akhbar 
mereka. Oleh itu, mereka pun meminta sokongan daripada akhbar-akhbar British. 
Akhbar British, ‘Daily News’ memenuhi permintaan itu dan mula menjalankan 
kegiatan menentang orang-orang Islam Mesir. Orang-orang Kristian Mesir 
menghantar perwakilan ke England untuk menyebarkan berita-berita palsu mengenai 
penderitaan mereka. 

Pada 5 Mac 1910 M., orang-orang Kristian Mesir telah mengadakan satu 
persidangan. Hasil daripada persidangan itu ialah mereka telah membuat banyak 
tuntutan terhadap kerajaan Mesir. Hal ini meruncingkan lagi perang agama antara 
golongan Islam dengan golongan Kristian. Para pemimpin di kedua belah pihak serta 
pengintip dan kuncu-kuncu British telah berusaha sedaya upaya untuk membinasakan 
Mesir. Apabila Riyaz Pasya menjadi Perdana Menteri dalam tahun 1911 M., beliau 
telah meredakan keadaan. Walaupun keadaan dapat dikawal dan rakyat mula bercakap 
mengenai keamanan dan perpaduan, namun begitu, peristiwa hitam itu tetap 
meninggalkan kesan yang mendalam ke atas kehidupan masyarakat Mesir. Kekeliruan 
berleluasa di dalam masyarakat. Salah faham di antara golongan Islam dan golongan 
Kristian tidak dapat diredakan. Golongan berpendidikan lama (tradisional) tidak 
percaya kepada golongan berpendidikan moden (begitu jugalah sebaliknya). Keadaan 
ini semua merumitkan lagi sebarang usaha daripada orang-orang yang ingin 
membawa pembaharuan. 

Ahli-ahli politik dan orang-orang yang ingin membawa pembaharuan. 

Ahli-ahli politik yakin bahawa punca utama berlaku kekacauan di Mesir ialah 
kerana tertegaknya kuasa asing di bumi Mesir dan kuasa asing ini perlulah dihalau. 
Orang-orang yang terlibat dalam kerja kerja pembaharuan pula berpendapat faktor 
faktor yang membawa kepada tertegaknya kuasa asing sebagai punca kekacauan 
dalaman Mesir. Mereka menyarankan supaya usaha usaha permbaharuan dijalankan 
ke atas masyarakat sebagai satu cara untuk menjatuhkan kuasa asing di Mesir. 

Tenaga pembaharuan pula terbahagi kepada dua kumpulan. Kumpulan 
pertama ingin mengamalkan kebudayaan Barat. Kumpulan yang kedua ingin 
mengamalkan nilai nilai Islam dan Timur. Kedua aliran pembaharuan ini 
mempengaruhi keadaan politik Mesir. Para penyokong Fahaman Kebangsaan Mesir 
menyebelahi kumpulan pertama. Para penyokong Fahaman Kebangsaan Islam pula 
berpihak kepada kumpulan kedua tadi. Pertikaian ini juga mempengaruhi 
kesusasteraan Mesir. Kesusasteraan Mesir terbahagi kepada dua kumpulan. Kumpulan 
pertama bersumber dari Eropah dan kumpulan kedua pula mengutarakan nilai-nilai 
Arab lama dan Timur. Bidang pendidikan pun tidak terkecuali daripada kesan 
pertikaian ini. Para pendidik juga terbahagi kepada dua kumpulan. Satu kumpulan 
berpegang kepada corak pendidikan Barat. Satu kumpulan lagi pula berpegang kepada 
cara hidup dan corak pendidikan lama (tradisional). 

Pertikaian di kalangan para pemerintah. 

Dua aliran pemikiran ini telah membahagikan masyarakat kepada dua puak 
yang membenci antara satu sama lain. Satu kumpulan ketiga muncul di kalangan dua 
kumpulan tadi. Kumpulan ini cuba bertindak sebagai jambatan penghubung antara 
dua kumpulan yang bertelagah tadi. Usaha kumpulan ini telah melahirkan sikap 
dualisme (berpegang kepada dua aliran fahaman yang bertentangan dalam sesuatu 
masyarakat). Usaha ini bermula di istana Raja Abbas di Mesir. Dalam bulan 
Ramadhan, dia mengadakan kuliah tafsir Al-Qur’an di istananya (yang bernama Qasri 
Abideen) untuk memuaskan hati pihak yang memperjuangkan nilai-nilai hidup Islam 
dan Timur. Dia juga mengadakan majlis tari-menari di istananya setahun sekali untuk 
memuaskan hati para pemuja kebudayaan Barat. Sikap dualisme yang bermula di 
istana Qasri Abideen itu pun merebak ke seluruh Mesir. Penyajak terkenal, Syouqee 
telah mengarang sajak-sajak memuji Rasulullah (s.a.w.) dan disamping itu, beliau 
juga menghasilkan sajak-sajak yang memuji majlis tari-menari anjuran Raja Abbas. 

Peranan Tenaga Pembaharuan 

Kebanyakan pejuang kebudayaan Barat terdiri daripada orang-orang Kristian 
Syria dan Lubnan yang menetap di Mesir dan juga mereka yang menuntut di Eropah 
atau sekolah-sekolah zending Kristian Mesir. Orang-orang Kristian Syria dan Lubnan 
terbahagi kepada dua kumpulan. Kumpulan pertama berada dibawah pengaruh Britain 
dan kumpulan kedua pula berada di bawah pengaruh Perancis. Akhbar Al-Muqattam 
dan Al-Muqattaf mewakili kerajaan British. Para pembaharu Mesir ini bersikap 
mengecam Islam. Mereka berpendapat, ‘Islam adalah agama yang tidak bernilai. 
Islam telah menyatupadukan orang-orang Badui Arabia ratusan tahun yang lalu tetapi 
ia tidak mampu memimpin masyarakat moden abad 20 ini.’ (dalam buku Al-Ittijahat 
Al-Watania, fil Adab-il-Mausir). 

Lord Cromer mengukuhkan pendapat ini dengan berkata, seorang Islam yang 
tidak kenal adab susila Eropah tidak layak menjadi pemerintah Mesir. Penyajak 
terkenal. Hafiz Ibrahim telah membaca sebuah sajak di Maktab Wanita Amerika di 
Mesir dalam tahun 1706 M. Dalam sajaknya itu, dia ada menyebut seperti berikut, 
'Duhai orang Barat, kami sepatutnya menurut dan menyokong mu. Beginilah caranya 
kami boleh mendapatkan semula maruah kami.’ 

Serangan Kebudayaan Barat 

Mesir bergegar dengan berbagai ancaman. Puak Kristian sedang menyokong 
British dan menggalakkan kebudayaan Barat. Di samping itu, mereka sedang 
mempengaruhi belia-belia Mesir. Selain itu, Mesir juga diresapi oleh berbagai bentuk 
fahaman kebendaan Barat. Untuk menggiatkan lagi usaha ini, sebuah Syarikat Telefon 
British telah ditubuhkan di Mesir dalam tahun 1907 M. Panggung wayang pertama di 
Kaherah telah dibuka pada tahun 1896 M. Landasan keretapi pertama dibina dalam 
tahun 1897 M. Dalam tahun 1898 M, Bank Negara pertama Mesir telah ditubuhkan 
dan bank ini mengeluarkan wang kertas. Kedai-kedai arak juga dibuka di berbagai 
tempat. Orang-ramai terlibat dalam kegiatan haram secara, terbuka di seluruh negara 
Mesir atas nama hak kebebasan perseorangan. Bagi mereka ini, kebebasan bermakna 
kebebasan daripada segala sekatan agama dan akhlak. Tiga gerakan utama yang 
memperjuangkan cara hidup Barat dan kebebasan cara Barat ialah: 

(i) Gerakan memperjuangkan hak kebebasan perseorangan dan sistem 
parlimen Barat; 

(ii) Gerakan memisahkan agama daripada politik; 

(iii) Gerakan pembebasan wanita. 

Usaha menegakkan Sistem Parlimen 

Gerakan yang pertama bertujuan mencapai hak kebebasan perseorangan dan 
sistem parlimen. Hampir kesemua pemimpin menyokong gerakan ini. Di antaranya 
ialah Mustafa Kamal dan Lutfi as-Syed. Mereka ini begitu terpengaruh sekali dengan 
Revolusi Perancis dan ahli-ahli fikir Perancis sehingga mereka menggunakan cogan 
kata Perancis iaitu ‘Kebebasan, Persaudaraan dan Persamaan’ .Mustafa Kamal, para 
penyajak yang menjadi rakan seperjuangannya dan juga para penulis yang lain ingin 
sistem parlimen ditegakkan di Mesir. Mereka juga meneruskan usaha untuk mencapai 
cita-cita itu. Ini merupakan satu langkah yang berani di dalam sejarah Mesir. Dalam 
tahun 1907, Dewan Rakyat Mesir telah meminta Kerajaan Mesir mengadakan 
perlembagaan dan sistem parlimen. Dalam tahun itu juga, Lord Cromer di panggil 
pulang ke Britain. Tidak lama kemudian, satu revolusi berlaku di Turki dan dalam 
bulan Julai, 1908 Perlembagaan Othmani telah dikuatkuasakan. Peristiwa ini 
mempengaruhi para pemimpin Mesir. Majlis Perundangan pun menyokong 
permintaan Dewan Rakyat agar diwujudkan satu sistem parlimen bagi negara Mesir. 
Raja Abbas dan pihak berkuasa British menentang usaha ini. Tentangan mereka tidak 
dapat menyekat usaha tersebut daripada merebak dengan pesatnya. Buku Abdur- 
Rahman Al-Kawakibi yang bertajuk ‘Tabaial Istabdad’ (Corak Penjajahan) telah 
banyak mempengaruhi suasana politik dan falsafah Mesir. Dalam bukunya itu, Al 
Kawakibi berbincang dengan panjang lebar mengenai keburukan corak pemerintahan 
diktator (kuasa pemerintahan terletak di tangan satu orang sahaja). Baginya, 
pemerintahan ini merosakkan nilai akhlak manusia dan memusnahkan nilai-nilai 



Detik-detik Hidupku 


Islam yang merupakan satu keperluan manusia. Oleh itu, tidak ada negara yang dapat 
membangun dengan corak pemerintahan ini. Sebenarnya, buku Al-Kawakibi telah 
mencetuskan revolusi terhadap pemerintahan diktator di Mesir. 

Gerakan Memisahkan Agama Daripada Politik. 

Gerakan ini berjuang untuk memisahkan agama daripada politik. Para 
pengikut gerakan ini dipengaruhi oleh pemikiran dan kebudayaan Eropah. Mereka 
hendak mengenepikan dasar-dasar Islam kecuali beberapa ciri tertentu sahaja. Mereka 
berpendapat agama perlu dipisahkan daripada politik demi kesejahteraan negara. 

Menurut mereka, Eropah tenggelam di dalam kegelapan apabila agama 
Kristian berkuasa dan telah maju setelah agama Kristian diketepikan. Mereka hendak 
menggunakan corak pembaharuan sekular yang serupa ke atas Mesir. Memang benar 
kumpulan agama di. Mesir juga jahil mengenai Ilmu Sains Moden dan Kajian Sains 
Moden; dan di samping itu menyekat kemajuan. Golongan yang berfahaman moden 
di Mesir telah menyusun dasar ekonomi dan pentadbiran sebegitu rupa sehingga 
golongan agama menjadi lemah di segi politik. Golongan hanya terhad di masjid- 
masjid sahaja. Golongan moden telah melakukan dua perkara: 

i) Mereka telah memburukkan nama para pencinta Islam; 

ii) Mereka telah memperkecilkan dasar-dasar dan amalan agama Islam. 

Sasaran utama gerakan ini ialah Khalifah Daulah Othmaniah iaitu Sultan 
Abdul Hamid yang kedua. Berbagai cerita mengenai penindasan dan kekejaman telah 
dikaitkan dengan peribadinya. Sebagai Khalifah Islam, Sultan Abdul Hamid memiliki 
kekuasaan politik dan agama. Para pejuang gerakan ini ingin melucutkan beliau 
daripada kedua-dua kuasa tersebut. Para pemimpin Arab ingin Sultan Abdul Hamid 
memegang kekuasaan politik sahaja dan menyerahkan urusan agama kepada orang- 
orang Arab yang lebih tahu mengenai ilmu agama (Islam). Para pemimpin Turki telah 
dituduh sebagai pengikut cara hidup Barat dan penyokong fahaman Liberalisme 
(Kebangsaan) yang ingin memusnahkan nilai-nilai Islam. Bahan penulisan yang 
berkaitan dengan perkara ini dicetak di Mesir. Ia tidak mendapat tempat di bawah 
Daulah Othmaniah. Kebanyakan penulis ini adalah orang-orang Lubnan dan Syria. 
Karya mereka dicetak dan diterbitkan di Mesir. Salah satu daripada karya terkenal 
yang menyentuh persoalan ini ialah ‘Ummul Qura’ oleh Abdul Rahman Al-Kawakibi. 
Dalam buku ini, Al-Kawakibi mencadangkan supaya jawatan Khalifah diserahkan 
kepada orang-orang Arab dan kerajaan kekal di tangan orang orang Turki. Sebabnya 
ialah orang-orang Turki mengutamakan politik lebih daripada agama dan minat 
mereka kepada Islam hanyalah sekadar mengambil hati orang-orang Islam. 

Al-Kawakibi begitu berazam sekali menentang Turki Othmaniah sehingga 
beliau melewati sempadan adab dan akhlak. Beliau hendak membuktikan bahawa 
orang-orang Turki tidaklah betul-betul mencintai Islam. Beliau merujuk kepada 
sejarah untuk memperkukuhkan alasannya. Katanya, para Khalifah Turki Othmaniah 
mengorbankan agama untuk memenuhi kepentingan diri mereka (dalam buku 'Ummul 
Qura’)- Beliau juga membuat kenyataan berikut: Sultan Fatah mengadakan perjanjian 
sulit dengan pemerintah Sepanyol iaitu Ferdinand dan Isabella. Perjanjian itu 
menghendaki Sultan Muhammad Fatah memberi peluang sepenuhnya kepada para 
pemerintah Kristian menghancurkan negara Arab yang terakhir iaitu Banu Ahmar. 

Oleh itu, Sultan Muhammad Fatah telah membiarkan darah lima juta orang Islam 
mengalir dan membenarkan mereka dipaksa memeluk agama Kristian. Al-Kawakibi 
juga menuduh Sultan tersebut menyekat angkatan laut Afrika daripada membantu 
orang-orang Islam Sepanyol. Sebaliknya, Sultan telah memperolehi peluang 
menyerang Macedonia dan Konstantinopal dengan bantuan angkatan laut tersebut. 

Kenyataan Al-Kawakibi ini bukanlah merupakan satu fakta sejarah. Ia adalah 
khayalannya semata-mata sebab Sultan Muhammad Fatah menakluki Konstantinopal 
pada tahun 1453 M. dan Ferdinand serta Isabella menaiki takhta kerajaan Sepanyol 
pada tahun 1479 M. Sultan Muhammad Fatah mangkat pada tahun 1481 M. Dalam, 
tempoh ini, Kerajaan Islam Granada masih wujud lagi. Ia jatuh ke tangan Ferdinand 
dan Isabella pada tahun 1492 M. dan beberapa tahun selepas itu, barulah berlaku 
pembunuhan dan pengkristianan orang Islam Sepanyol. 

Abdul Rahman Al-Kawakibi begitu kuat sekali menentang Turki Bani 
Othmaniah sehingga ia menyelewengkan fakta sejarah di dalam penulisannya. 
Penentangannya telah sampai ke peringkat yang melampau apabila dia menuduh 
Sultan Salim Turki menghapuskan para pemerintah Abbasiah di Mesir dan 
membunuh wanita-wanita hamil sedangkan para pemerintah Kristian di Sepanyol pula 
membakar hidup-hidup orang-orang Islam di situ. 

Al-Kawakibi menulis mengenai Sultan Abdul Hamid, ‘Sultan Abdul Hamid 
menyangka kerajaannya akan dapat diperkukuhkan jika undang-undang Allah 
digantung dan riba serta arak dihalalkan.’ 

Al-Kawakibi membuat kesimpulannya mengenai orang-orang Turki seperti 
berikut 'Orang-orang Turki membantu Russia menentang orang-orang Islam Tartar. 
Mereka juga membantu Belanda menentang orang-orang Islam di Pulau Jawa dan 
India.’ 


Abdul Rahman Al-Kawakibi berusaha menghasut orang-orang Arab supaya 
menentang Daulah Othmaniah dan membebaskan diri mereka daripada pemerintahan 
tersebut. (Ummul Qura). Sebuah lagi buku yang tersebar luas di Mesir ialah ‘Zikra- 
wa-Ibra’ oleh Sulaiman Bustani. Buku ini diterbitkan pada tahun 1908 M. Sulaiman 
Bustani adalah seorang Kristian. Beliau membuat kajian mengenai perlaksanaan 
undang-undang Daulah Othmaniah sebelum dan selepas pembentukan perlembagaan 
yang penuh kekejaman. Usaha ini membantu peranan para pemberontak Turki dan 
Negara-negara Eropah yang ingin memecah-belahkan Daulah Othmaniah Turki. Turut 
menyemarakkan lagi api kekecohan ini ialah para penyajak seperti Naseem, 
Waliuddin, Yakan dan Hafiz Ibrahim. 

Gerakan Pembebasan Wanita. 

Gerakan yang ketiga ini memperjuangkan hak kebebasan wanita. Gerakan ini 
ingin wanita terlibat di dalam setiap bidang kehidupan, la berkait rapat dengan kedua 
gerakan yang telah disebutkan sebelum ini. Kedua gerakan yang disebutkan itu 
inginkan kebebasan orang perseorangan. Gerakan yang ketiga ini inginkan kebebasan 
untuk wanita. Qasim Amin menulis dua buah buku yang berkaitan dengan perkara ini 
iaitu 'Tahrir-ul-Mirat’ (Kebebasan Wanita) dalam tahun 1899 dan ‘Al-Miratul 
Jadidah’ (Wanita Moden) dalam tahun 1900. Buku-buku tersebut telah menimbulkan 

kekecohan besar yang berterusan selama lima puluh tahun di dalam negara Mesir. 
Dalam buku pertamanya, dia menganggap memakai tudung muka (hijab) bagi para 
wanita sebagai amalan yang tidak ada kena mengena dengan Islam. Islam 
membenarkan wanita mendedahkan tangan dan muka. Buku yang kedua (Al-Miratul 
Jadidah) membayangkan pengaruh Barat. Dalam, buku ini, Qasim Amin ingin 
melihat- wanita Mesir hidup seperti kaum wanita Inggeris dan Perancis. 

Dalam buku ‘Tahrir-ul Mar’ah’, Qasim Amin membincangkan empat perkara. 
Perkara yang pertama ialah mengenai tudung muka (purdah). Sebahagian besar buku 
ini membincangkan perkara ini. Perkara kedua ialah penglihatan wanita di dalam 
kehidupan seharian manusia. Perkara yang ketiga ialah jumlah isteri (yakni 
poliganmi). Perkara yang keempat dan terakhir ialah mengenai penceraian. Dalam 
membincangkan perkara-perkara tersebut, Qasim Amin menulis dengan gaya Barat 
tanpa menyokong pendapatnya dengan dalil-dalil (fakta-fakta). Dia telah melakukan 
kesilapan-kesilapan dalam usahanya hendak membuktikan bahawa pendapatnya itu 
bersesuaian dengan dasar-dasar Islam. Contohnya, dia mengatakan bahawa tidak ada 
peraturan dalam Islam yang mewajibkan pemakaian tudung muka (purdah). 
Menurutnya, tudung muka ialah adat resam yang diambil dari negara-negara lain dan 
akhirnya menjadi sebahagian daripada amalan masyarakat Islam. Katanya jika tudung 
untuk muka wajib bagi wanita, mengapa ia tidak diwajibkan kepada lelaki? 

Qasim Amin mengecam para ulamak dan ahli Fiqh Islam. Buku-bukunya ini 
mendapat tentangan hebat daripada orang ramai tetapi tentangan itu terhad di dalam 
akhbar-akhbar sahaja. Muhammmad Talat menulis sebuah makallah bertajuk 
‘Tarbiyyat-ul-Mar'ah wal Hijab'( Pendidikan Wanita dan Hijab) yang mengandungi 
hujah-hujah yang kuat mengenai hijab dari kaca mata Islam. Namun begitu, 
makalahnya ini bukanlah merupakan satu usaha menjawab hujah-hujah di dalam buku 
Qasim Amin. 

Dalam buku keduanya, iaitu ‘Al-Mar’ah Jadidah’, Qasim Amin mengaku telah 
mengenepikan dasar-dasar serta nilai-nilai Islam ketika menulis buku tersebut. Dia 
telah menulis buku itu berdasarkan pengalaman dan fakta-faktanya sendiri. Dia juga 
menghasut para wanita supaya menentang segala nilai-nilai akhlak dan agama dan 
berusaha membebaskan diri mereka. Qasim Amin cuba membuktikan bahawa 
kemunduran orang-orang Islam berpunca daripada sistem kekeluargaan, peraturan 
hijab (yakni peraturan mengenai hubungan antara lelaki dan wanita menurut Islam) 
dan dasar-dasar perundangan Islam (Syari'ah). Sungguh malang sekali kerana seorang 
Islam boleh mengecam Islam ke peringkat yang tidak berani dilakukan oleh orang 
asing sendiri. 

Sikap tidak menghargai nilai-nilai Islam. 

Para belia yang dipengaruhi kebudayaan Barat tidak suka mengamalkan dasar 
dasar Islam. Seorang cendekiawan terkenal, iaitu Taha Hussin telah meminta maaf 
kerana tidak memulakan kuliahnya dengan ‘Bismillahi-r-Rahmani-r- Rahim’. Beliau 
memberi alasan berikut: ‘Jika saya memulakan kuliah dengan kahmah Allah, para 
hadirin akan ketawa kerana ia bertentangan dengan perkembangan moden sekarang.’ 
(Majallah Al-Hidayah.) 

Golongan ini tidak menentang kemajuan Barat. Mereka ingin mencapai 
kemajuan kebenaran tanpa mengenepikan agama (ad-Din). Walaupun keikhlasan 
mereka terhadap Islam tidak dapat diragui, namun begitu mereka telah menjadi lalai 
lantaran pengaruh Barat. Golongan ini memuji Islam. Mereka menggalakkan sejarah 
dan adat resam Islam. Kumpulan sajak karya Muharram penuh dengan huraian 
kegemilangan Islam pada masa lampau. Kasyif pula berani mengatakan bahawa 
kemunduran Islam disebabkan orang-orang Islam telah menyimpang daripada agama 
Islam. Di kalangan para penyajak ini, Syouqilah yang paling terkemuka. Orang-orang 
terpelajar golongan ini bersetuju menghilangkan salah faham terhadap Islam yang ada 
di hati orang ramai dan juga membina semula keyakinan mereka kepada Islam. 
Lantaran itu mereka pun menjalankan usaha membanteras semua amalan bukan Islam 
yang ada di kalangan orang-orang Islam Mesir. Muhammad Abduh, Abdullah an- 
Nadim dan Abdur-Rahman al Kawakibi memainkan peranan utama dalam usaha 
tersebut. Amalan-amalan bukan Islam yang ada pada waktu itu menggambarkan 
kejahilan orang orang kafir Mekah di zamah Rasulullah. Keadaannya begitu genting 
sekali sehingga sukar bagi seseorang tokoh pembaharuan hendak membawa 
perubahan kepada susunan masyarakat waktu itu. 

Peribadi Syeikh Muhammad Abduh. 

Syeikh Muhammad Abduh adalah salah seorang tokoh pembaharuan yang 
terkemuka pada zamannya. Tujuan utamanya ialah hendak membawa keserasian 
antara Islam dan Barat. Beliau adalah pengikut Jamaluddin Afghani. Usaha 
Muhammad Abduh ini menggambarkan tindakan Jamaluddin Afghani. Kita boleh 
bahagikan gerakan Syeikh Muhammad Abduh ini kepada dua bahagian: Bahagian, 
pertama melibatkan zaman sebelum beliau berada dalam buangan. Bahagian kedua 
pula inelibatkan zaman beliau kembali ke Mesir dari buangan di Paris. 

Terdapat perbezaan besar antara dua bahagian ini. Dalam bahagian pertama, 
beliau menumpukan seluruh perhatian kepada usaha menyatupadukan Dunia Islam. 
Bahagian kedua pula berkaitan dengan usahanya hendak membawa keserasian antara 
Islam dan Barat. 

Dalam bahagian pertama, beliau berusaha sedaya upaya menentang segala 
bentuk kemungkaran dan kebathilan seperti bidaah, salah faham terhadap Islam dan 
takdir serta lain-lain lagi yang sedang melanda masyarakat Islam. Beliau cuba 
menyedarkan masyarakat supaya merujuk kepada Al-Quran, As-Sunnah dan Sejarah 
Islam. Beliau menerangkan bahawa Islam bukanlah satu agama adat resam tertentu 
tetapi adalah satu sistem hidup yang lengkap. 

Sekembalinya dari Paris, beliau memperkenalkan ilmu Sains Barat di 
Universiti Al-Azhar. Di samping itu, beliau juga cuba merapatkan jurang yang ada 
antara Islam dan tamadun serta kebudayaan Barat. Langkahnya itu sesuai dengan 
waktunya kerana para ulamak Al-Azhar tidak mahu mempertingkatkan pembelajaran 
mereka dengan Sains Moden. Hal ini patut mereka lakukan tanpa peringatan dari luar. 
Dia menyuarakan pendapatnya ini di dalam ceramah-ceramah, perjumpaan 
perjumpaan peribadi dan perbincangan-perbincangan dengan guru-guru, para 
penuntut, ulamak dan lain-lain lagi. Dalam hal ini beliau menunjukkan sikap yang 
terlalu bebas. Lantaran itu, beliau menjadi seorang ulamak dan pemimpin yang 

menimbulkan banyak pertentangan (kontroversi). Golongan yang berfahaman bebas 
(Liberal) merujuk kepadanya untuk mendapatkan pendapat. 

Berakhirnya Daulah Othmaniah. 

Perang Dunia Pertama meninggalkan kesan yang sangat mendalam ke atas 
kehidupan masyarakat dan politik Mesir. Berbagai pemikiran dan agama yang wujud 
di Mesir telah menyebabkan susunan masyarakat Mesir bergolak. Perkara yang paling 
membimbangkan ialah berkenaan sistem pemerintahan berkhalifah. Walaupun Mesir 
ada banyak perbezaan, namun begitu ia masih patuh kepada sistem pemerintahan 
berkhalifah. Pada 18hb Disember, 1914, Mesir berada di bawah perlindungan 
Kerajaan British. Untuk memutuskan hubungan antara Mesir dengan Turki, Raja 
Abbas telah digulingkan dan Amir Hussin bin Kamil telah dilantik menjadi Raja 
Mesir dengan memakai gelaran Sultan. Jawatan Hakim Turki untuk Mesir telah 
dimansuhkan. Walau bagaimana pun, orang-orang Islam Mesir tidak memutuskan 
hubungan mereka dengan pemerintahan Khalifah Islam di Turki. Mereka juga terus 
menyatakan tentangan mereka terhadap kuasa-kuasa asing yang memusuhi mereka. 
Mereka enggan menerima Sultan Hussin sebagai raja mereka. Berikutan itu, dua 
cubaan membunuh Sultan Hussin telah dilakukan. Para ulamak Al-Azhar telah 
disenyapkan oleh Perdana Menteri. Dalam tahun 1918, banyak pertubuhan sulit telah 
ditubuhkan untuk menghalau British dari Mesir. Orang kanan Mustafa Kamal, iaitu 
Muhammad Farid telah menyokong Daulah Othmaniah walaupun beliau berada dalam 
buangan. Pihak British telah menjadikan Mesir sebagai pusat kegiatan sulitnya yang 
bertujuan untuk menghapuskan Daulah Othmaniah Turki. British juga mendapat 
keuntungan wang yang banyak dengan menyeret Mesir ke dalam kancah peperangan. 
Kedua perkara ini telah menimbulkan penentangan hebat daripada rakyat Mesir. 
Namun begitu, ada juga sekumpulan rakyat Mesir yang menyokong kerajaan British. 
Pada 15hb September 1915, Perdana Menteri Mesir menyampaikan satu syarahan. 
Dalam syarahan itu, beliau menuduh pihak Jerman kejam dan pihak British pula 
dianggapnya adil. 

Sekumpulan cendekiawan Mesir menerbitkan satu surat menasihati rakyat 
Mesir supaya mematuhi pihak yang berkuasa. Walaupun terdapat usaha-usaha ini, 
negara Mesir pada umumnya menyebelahi Turki. Penyajak terkenal Muharram telah 
manulis sajak mernuji Turki: 

‘Orang-orang Turki adalah tentera Allah. Andainya kerajaan Turki tidak 
gemilang di dunia, maka tiadalah lagi orang hendak melaungkan azan.’ 

Mesir berada di dalam keadaan berkemelut ini selama empat tahun. Akhirnya, 
dalam tahun 1919 M., rakyat Mesir di bawah pimpinan Mustafa Kamal telah 
memberontak menentang pihak British dan para penyokongnya. Tentera British pun 
bertindak balas dengan kejam dan ganas. Rakyat Mesir berasa terkejut dan kecewa 
apabila pasukan tentera Berikat memasuki dan menawan Turki. Setiap kanak-kanak 
Mesir mengalunkan Qasidah Hafiz Ibrahim yang bermaksud seperti berikut: 

‘Duhai Aya Sofia, detik berpisah sudah tiba. Tetapi kau harus kenangi hari 
hari di mana orang-orang mulia bersolah di atas bumi mu.’ Kesedihan mereka terubat 
apabila rakyat Turki di bawah pimpinan Mustafa Kamal Pasya telah melancarkan 
perang kemerdekaan. Apabila Mustafa Kamal Pasya membebaskan beberapa 


13 



Detik-detik Hidupku 


bahagian kawasan Anatolia daripada genggaman tentera Yunani (Greek), maka beliau 
pun menjadi tumpuan citi-cita dan harapan mereka. 

Setelah Mustafa Kamal membebaskan Aastana, rakyat Mesir menyambut 
kejayaan itu dengan penuh gembira. Mustafa Kamal menggulingkan Sultan Abdul 
Hamid dan meletakkan Wahiduddin sebagai ganti. Rakyat Mesir menyokong langkah 
itu. Tidak lama kemudian, Mustafa Kamal mengisytiharkan bahawa negara (politik) 
dan agama ialah dua perkara yang berasingan. Lantaran itu, beliau pun melucutkan 
kuasa politik Sultan Wahiduddin. Sultan Wahiduddin pun menjadi Khalifah di segi 
nama saja tanpa ada kuasa politik. Walaupun tindakan ini merbahaya, tetapi 
sekumpulan rakyat Mesir menyokongnya. Perkara ini menjadi tajuk perbincangan 
rakyat Mesir selama dua tahun berturut-turut. Mereka berbincang sama ada tindakan 
Mustafa Kamal itu betul atau sebaliknya. Muhammad Syakir, seorang ulamak Mesir 
turut memuji orang-orang Turki yang tabah itu. Tiba-tiba, rakyat Mesir mendapat tahu 
bahawa Mustafa Kamal telah memansuhkan terus sistem pemerintahan Khalifah yang 
memang telah pun kehilangan kuasa politik itu. Mereka sangat terkejut dan pilu sekali 
mendengar berita itu. 

Orang-orang lain yang mengaku khalifah. 

Empat hari selepas sistem pemerintahan Khalifah dihapuskan, para ulamak 
Al-Azhar telah mengisytiharkan tindakan Mustafa Kamal itu tidak sah. Mereka berasa 
perlu mengadakan persidangan untuk menegakkan semula corak pemerintahan 
Khalifah Islam. Sebaik saja para ulamak Al-Azhar membuat kenyataan tersebut, 
pertikaian untuk memegang jawatan Khalifah pun kian hebat. Raja Afghanistan yang 
bernama Amanullah Khan melahirkan keinginannya hendak menjadi Khalifah orang- 
orang Islam. Syarif Hussin bin Ali pula menerima bai'ah (sumpah setia) dari rakyat 
Palestin dan Jordan Timur. Raja Fuad dari Mesir adalah orang yang penting di dalam 
usaha merebut jawatan Khalifah umat Islam. 

Pihak British pula sedang berusaha habis-habisan menyekat sistem 
pemerintahan Khalifah Islam ditegakkan semula. Sultan Wahiduddin Turki yang 
digulingkan itu menghabiskan masanya dalam buangan di Pulau Malta. Beliau juga 
mencadangkan dirinya sendiri sebagai Khalifah umat Islam. Alasan yang diberinya 
ialah beliau bukan melarikan diri dari Turki tetapi hanya berpindah ke tempat yang 
lebih selamat lantaran sikap para penyokong Mustafa Kamal yang menentang Islam 
itu. Tambahnya lagi, beliau juga ingin mempertahankan Islam dan mendedahkan 
rancangan jahat kumpulan Mustafa Kamal. 

Terdapat tindakan dua penjuru. Di samping ada usaha untuk mengadakan 
Persidangan Islam, terdapat pula perebutan jawatan Khalifah. Sebuah jawatankuasa 
atas nama Persidangan Islam telah dibentuk dan sebuah majalah juga telah diterbitkan 
atas nama tersebut. Sebuah makalah oleh Syed Rasyid Ridha telah diterbitkan di 
dalam keluaran pertama makalah tersebut. Dalam makalahnya itu, Syed Rasyid Ridha 
menyebut, ‘Ini merupakan persidangan pertama yang melibatkan para ulamak dari 
semua negara Islam. Persidangan ini bertujuan menghidupkan semula asas negara 
Islam dan ingin undang-undang Islam ditegakkan semula. Persidangan ini juga 
bertujuan merangka dasar-dasar pendidikan yang boleh memberi panduan di segi 
agama dan di samping itu berkemampuan menyelesaikan masalah-masalah duniawi. 
Imam dan Khalifah umat Islam akan dipilih di dalam persidangan ini.’ 

Cawangan-cawangan jawatankuasa Persidangan tersebut ditubuhkan di 
berbagai tempat di Mesir. Sekali lagi umat Islam menaruh harapan agar sistem 
pemerintahan Khalifah ditegakkan semula. Namun begitu, persidangan ditangguhkan 
beberapa kali kerana beberapa sebab. Sebab utama kegagalan ini ialah Sa’ad Zaghlol, 
iaitu Perdana Menteri Mesir sendiri. Beliau adalah penentang persidangan Islam. 
Sa’ad Zaghlol juga adalah seorang yang sangat berpengaruh dan beliau dengan senang 
boleh menghasut rakyat Mesir supaya menentang Raja mereka. Di samping itu, 
tersebar khabar angin mengatakan bahawa British sedang menyokong supaya Raja 
Fuad Mesir menjadi Khalifah. 

Bermulanya penentangan terhadap Raja Fuad bermula di Al-Azhar. Para 
ulamak dan cendekiawan ini terbahagi kepada dua kumpulan. Kumpulan pertama 
terdiri daripada para ulamak rasmi yang diketuai oleh Naib Canselor Universiti Al- 
Azhar. Kumpulan pertama ini menyebelahi Raja Fuad. Kumpulan ini menentang 
pemilihan Raja Fuad sebagai Khalifah dan mereka juga tidak menerima corak 
pemerintahan Khalifah. Menurut mereka, persidangan tersebut sepatutnya diadakan di 
Mekah atau lain-lain negara yang bebas. 

Selepas ditangguh beberapa kali, persidangan itu pun diadakan pada 13hb Mei 
1926 M.. Hanya tiga puluh empat perwakilan sahaja yang hadir. Persidangan itu 
menjadi tidak lebih dari perbualan rasmi sahaja. Persidangan itu membuat rumusan 
bahawa satu persidangan jawatankuasa kerja akan diadakan di Mesir. Cawangan- 
cawangan akan ditubuhkan di Negara-negara Islam yang lain. Persidangan tersebut 
juga akan diadakan lagi jika perlu. Kegagalan persidangan Islam ini sangat 
menyedihkan Mesir, seumpama sedihnya ia ketika pemerintahan Kh a lifah 
dihapuskan. 

Sikap Golongan Mulhid (Atheis). 

Para penyokong kebudayaan Barat dan golongan Mulhid (Atheis) berasa 
gembira dengan penghapusan pemerintahan Khalifah dan kegagalan persidangan 
Islam. Orang-orang Islam Mesir telah putus harapan. Mereka mula dilanda 
kemerosotan politik dan akhlak. Ketika ini, empat buah buku yang membincangkan 
pemerintahan Khalifah dan politik Islam telah diterbitkan. Buku-buku ini telah 
membuat rakyat Mesir terlibat di dalam perbincangan-perbincangan fahaman 
(ideologi) selama bertahun-tahun. Dua daripada buku-buku tersebut memberi huraian 
yang baik mengenai corak pemerintahan Khalifah Islam sedangkan buku yang dua 
lagi itu menentang sistem pemerintahan tersebut. Buku-buku yang menyokong corak 
pemerintahan berkhalifah ialah: 

i) ‘Al-Khalifat Awil Imamah-el-Uzma’ (Pemerintahan berkhalifah atau 
Pemimpinan yang Agung) oleh Almarhum Syed Rasyid Ridha. 

ii) ‘An-Nakir ala Munkir-i-Ni’ amati Min as-Din-e wal Khalifati Wal 
Ummah’ (Kritik terhadap para penentang Din. Pemerintahan berkhalifah 
dan Ummah) oleh bekas Syeikhul Islam Turki iaitu Mustafa Sabri. 

Kedua buah buku tersebut memberi huraian ilmiah mengenai kepentingan dan 
kelebihan undang-undang Islam dan corak pemerintahan berkhalifah. Mustafa Sabri 

mengkaji segala pendapat Mustafa Kamal dengan terperinci. Hasil daripada kajiannya 
itu, beliau telah membuktikan bahawa Mustafa Kamal telah menyebelahi Yahudi dan 
Kristian dan menimpakan kerugian yang besar kepada Islam. Sebuah buku lain yang 
berjudul ‘Pemerintahan berkhalifah dan kekuasaan sebuah negara’ telah diterbitkan 
tidak lama kemudian. Pengarang buku tersebut ialah Abdul Ghani Baiq. Buku ini 
dikarang di dalam bahasa Turki dan diterjemahkan ke dalam bahasa Arab. Pengarang 
buku ini cuba membuktikan bahawa corak pemerintahan berkhalifah merupakan satu 
persoalan politik yang boleh dipertikaikan, bahkan ianya tidak ada dalam Islam. 

Sebuah lagi buku yang serupa berjudul ‘Al Islam wa Usuulul Hukm’. Buku ini 
meninggalkan kesan yang hebat kepada para pendidik dan ahli fikir Mesir. Buku ini 
cuba menunjukkan bahawa tidak ada bukti di dalam Al-Quran atau As-Sunnah yang 
menyuruh umat Islam mengamalkan corak pemerintahan berkhalifah. Buku ini juga 
menganggap pendapat para ulamak Fiqh yang menyokong corak pemerintahan 
berkhalifah berdasarkan nas Al-Quran dan As-Sunnah itu sebagai tidak berasas. 
Menurut buku ini, Rasulullah (s. a. w.) melaksanakan tugas kerasulan dan baginda 
tidak memerintah seperti seorang raja atau ketua negara. Buku ini menolak semua 
undang-undang Islam sama ada yang berkaitan dengan jenayah mahu pun yang 
menyentuh hal ehwal orang awam (munakahat, muamalat). Ringkasnya, buku ini 
memutarbelitkan kenyataan sejarah Islam dan memupuk pendapat pendapat yang 
bertentangan dengan Islam, la memainkan peranan penting dalam menyesatkan orang 
ramai. 


Golongan mulhid (atheis) Turki menyemai fahaman sekular di kalangan rakyat 
melalui undang-undang dan paksaan tetapi di Mesir, fahaman tersebut diterima 
dengan rela hati oleh rakyat. Orang-orang Turki mengambil ‘serigala putih’ sebagai 
lambang fahaman atau pegangan mereka. Rakyat Mesir pula mengambil ‘Abui Haul’ 
sebagai lambang. Lambang-lambang ini dicetak di atas wang-wang kertas dan stem- 
stem pos. Di Mesir mahkamah-mahkamah Syariah dan hijab wanita (purdah) 
dihapuskan. Percampuran lelaki dan wanita telah digalakkan. Berbagai gerakan 
menentang Islam telah wujud. Satu gerakan yang berusaha untuk menukar tulisan 
Arab kepada tulisan Rumi dan menggantikan bahasa Arab asli dengan bahasa Arab 
pasar telah dilancarkan. 

Laungan Fahaman Kebangsaan Arab. 

Fahaman Kebangsaan Arab tidak mendapat tempat ketika usaha Persidangan 
Islam sedang ketara di Mesir iaitu sebelum meletusnya Perang Dunia Pertama. 
Apabila corak pemerintahan berkhalifah dihapuskan, usaha Persidangan Islam telah 
bertukar menjadi usaha menegakkan fahaman kebangsaan Arab. Gerakan ini menjadi 
terkenal dalam masa yang singkat sahaja. Setengah orang menganggap fahaman 
kebangsaan Arab sebagai sumber perpaduan dan tidak terfikir oleh mereka bahawa 
ianya berbeza daripada risalah Islam. Kristian Lubnan memaparkannya sebagai satu 
falsafah dan mereka ini disertai oleh golongan Mulhid (Atheis) dalam Hizbul Ummah 
telah bersatu tetapi penyatuan mereka ini hanya sementara sahaja. 

Anasir-anasir jahat menyangka mereka menegakkan fahaman Kebangsaan 
Mesir melalui penyatuan usaha kedua kumpulan tadi. Mereka memupuk pertalian erat 
antara fahaman kebangsaan dengan tamadun dan kebudayaan Firaun. Firaun dan 
perkara-perkara yang berkaitan dengannya menjadi tajuk perbualan yang hangat 

ketika itu. Patung patung Firaun dapat dilihat di bangunan bangunan, di stem, duit 
duit syiling, alat-alat tulis dan lain-lain lagi. Justeru itu, fahaman Kebangsaan Mesir 
dan fahaman Kebangsaan Firaun berjalan seiring. 

Pertikaian antara yang lama dan yang moden. 

Nilai-nilai lama adalah segala yang berkait rapat dengan cara hidup Islam. 
Nilai-nilai moden pula berkait rapat dengan segala nilai-nilai yang dibawa masuk ke 
Mesir dari Eropah. Pertikaian ini telah bermula semenjak zaman Muhammad Ah 
Pasya. Pertikaian ini menjadi lebih hebat apabila ada perwakilan dari Mesir yang 
melawat Eropah untuk mengkaji corak pendidikan di sana. Di samping itu, ada pakar- 
pakar asing yang melawat Mesir untuk membantu di bidang tadi. 

Perkara ini kian meruncing ketika Ismail Pasya berkuasa. Ismail Pasya ingin 
Mesir menjadi sebahagian dari Eropah. Justeru itu, beliau membuka pintu Mesir 
seluas-luasnya untuk menerima segala perkara yang datang dari Eropah. Syeikh 
Muhammad Abduh dan Abdullah an-Nadim telah berusaha menyekat perkembangan 
ini ketika mereka hidup. Selepas Perang Dunia Pertama, pertikaian ini bertukar 
menjadi pertelegahan fahaman (fikiran). 

Perjuangan fahaman Barat yang paling gigih ialah Salam Moosa. Dia menulis 
sebuah buku berjudul, ‘Hari ini dan Esok’. Dalam bukunya itu, dia mengecam Islam 
dan nilai-nilai Islam. Buku ini diterbitkan dalam tahun 1927 M. Dalam buku tersebut, 
beliau menulis, ‘Kita mesti putuskan hubungan kita dengan Asia dan bersatu dengan 
Eropah. Ini adalah pendapat saya. Saya akan terus berusaha secara rahsia dan terbuka 
untuk memupuk pendapat ini. Saya kufur terhadap Timur dan berimankan Barat.’ 
Berdasarkan pendapat ini, beliau telah menjalankan usaha menghapuskan segala nilai- 
nilai Islam dan Timur. Beliau mempersendakan Islam dan umat Islam secara terbuka. 

Dalam tahun 1938 M., sebuah lagi buku yang berjudul, ‘Masa depan 
pendidikan di Mesir’ telah diterbitkan. Buku ini ialah hasil karya Taha Hussin. Dalam 
buku ini, Taha Hussin membayangkan rancangan pendidikan Mesir pada masa depan. 
Buku ini lebih membahayakan daripada buku Salamah Moosa kerana Salamah Moosa 
adalah seorang penulis biasa sahaja sedangkan Taha Hussin. memegang jawatan- 
jawatan penting. Bahkan kedudukannya itu memberinya kemampuan untuk 
melaksanakan rancangan pendidikannya diseluruh negara. Jawatan-jawatan yang 
dipegangnya ialah Pengetua Maktab Sastera Kaherah, Ketua Pengarah Kementerian 
Pelajaran, Setiausaha Teknik Kementerian Pelajaran dan Canselor Universiti 
Iskandariah. Ramai para penuntut dan pengikutnya terpengaruh dengan falsafahnya 
itu. 


Taha Hussin menekankan tiga perkara penting di dalam bukunya itu: 

i) Mesir patut dibaratkan dan diputuskan dari Islam; 

ii) Fahaman Kebangsaan patut diperluaskan dan kerajaan sekular di 
tegakkan; 

iii) Bahasa Arab sebagai Al-Quran patut digantikan dengan bahasa 
Arab sebagai bahasa metafizik. 

Sebuah buku Taha Hussin yang lain berjudul ‘Fi-Sy’erel Jahil’. Buku ini 
menyerang nilai-nilai lama dalam kesusasteraan. Dalam buku ini, Taha Hussin cuba 
menggoncangkan keyakinan orang terhadap Al-Quran dan As-Sunnah. Almarhum 
Mustafa Sadiq-urRafi’ah telah bertindak balas dengan menulis dua buah buku 
menentang pendapat Taha Hussin yang palsu dan tidak berasas itu. Kedua buku itu 
berjudul ‘Al Markah Bainul Qadeem wa Jadid’ dan ‘Tahti Raitil Quran’. Gerakan 
yang berlawanan dengan Islam ini bergiat di empat sempadan, iaitu: 

i) Wanita; 

ii) Pakaian; 

iii) Pendidikan; 

iv) Bahasa dan kesusasteraan. 

Usaha ini mencetuskan pertikaian di dalam segala bidang. Kejayaan yang luar 
biasa telah dicapai di dalam bidang yang menyentuh kaum wanita. Qasim Amin telah 
mempelopori kebebasan wanita dan kini kebebasan itu telah membawa kepada 
pembogelan (pendedahan aurat). Kaum wanita memakai yang separuh bogel. Kaum 
wanita juga terlibat dalam politik dan pemimpin mereka ialah puan Safiah Zaghlol 
dan Huda Syarawi. Huda Syarawi mengasaskan satu pertubuhan yang 
memperjuangkan kebebasan wanita. Beliau inengadakan perjumpaan-perjumpaan dan 
mengeluarkan kenyataan di dalam akhbar serta menghasut kaum wanita supaya berani 
membebaskan diri mereka dari kongkongan rumahtangga. Begitu hebat sekah 
perubahan yang dibawanya sehingga setiap lelaki siuman berasa terpegun. Inilah latar 
belakang politik dan masyarakat Mesir ketika Imam Hasan Al-Banna dilahirkan, 
dibesarkan dan dididik. Beliaulah yang akhirnya melancarkan satu gerakan Islam 
yang hebat yang terkenal dengan nama Al- Ik hwan Muslimin. 

Latarbelakang Keluarga Imam Hasan Al-Banna. 

Datuk Imam Hasan Al-Banna bernama Syeikh Abdur-Rahman Al-Banna. 
Beliau tinggal di sebuah kampung bernama Syamsyirah. Dua orang anak lelakinya 
bernama Ahmad dan Muhammad. Ahmad Al-Banna menuntut di Universiti Al-Azhar 
dan Muhammad Al-Banna pula terlibat dalam bidang pertanian. Selepas beberapa 
tahun, Syeikh Abdur-Rahman pun meninggal dunia. Satu perselisihan faham telah 
berlaku antara kedua orang anaknya itu mengenai pembahagian harta pusaka. 
Muhammad ingin memiliki bahagian tanah pusaka yang lebih luas kerana dia telah 
bersusah payah menjaga tanah pertanian bapa mereka. Perselisihan ini boleh 
membawa kepada pertengkaran tetapi Ahmad Al-Banna menyelesaikannya dengan 
menyerahkan kesemua bahagiannya kepada Muhammad dan terus berpindah ke 
Mahmoodiah untuk menetap di sana. 

Ahmad bin Abdur-Rahman Al-Banna adalah bapa Imam Hasan Al-Banna, Di 
Mahmoodiah, Ahmad Al-Banna memulakan kerjanya sebagai tukang membaiki jam. 
Beliau berkelulusan dari Universiti Al-Azhar. Separuh hari dihabiskannya untuk 
mencari rezeki dan masanya yang lain digunakan untuk mengkaji dan belajar Al- 
Quran dan As-Sunnah. Di samping itu, Ahmad Al-Banna juga mempunyai sebuah 
perpustakaan yang mengandungi berbagai buku berharga mengenai Islam dan 
Sunnah. 


18 



Detik-detik Hidupku 


Apabila penduduk kampung tersebut membina sebuah masjid mereka sendiri, 
mereka telah menjemput Ahmad Al-Banna menjadi imam solat Jumaat yang pertama 
di situ. Kepe tahannya bercakap dan khutbahnya yang ilmiah itu telah menarik hati 
orang ramai. Beliau pun dilantik menjadi Imam dan Khatib tetap masjid tersebut atas 
permintaan ramai. Ahmad Al-Banna menerima tugas tersebut kerana mencari 
keredhaan Allah dan bukan kerana inginkan keuntungan kebendaan.. Dia meneruskan 
kerjanya sebagai tukang membaiki jam untuk menyara hidupnya dan masa lapangnya 
digunakan dalam mengkaji hadis. 

Ahmad bin Abdur Rahman Al-Banna menyusun banyak buku mengenai hadis. 
Beliau menyusun semula Musnad Ahmad bin Hanbal menurut bab-bab di segi ilmu 
Fiqh. Kitab ini dinamakannya ‘Al-Fathur-Rabbani Fi Tartib Musnad-ul Imam Ahmad 
bin Asy-Syebani’. Kemudian beliau menulis pula huraian terperinci mengenai kitab 
tersebut dan menamakannya ‘Bulugh-ul-Amani Min Asrarul Fath-ur-Rabbani’ . Beliau 
juga menulis huraian mengenai kitab Abu Dawud dan menamakannya ‘Minhatul 
Mabud’. Di samping itu, beliau telah menyunting Musnad dan Sunnan Imam Syafi’e 
dan menulis huraian mengenainya. Karyanya dinamakannya ‘Badayi’-al Musnad Fi 
Jama Wa Tartib Musnad- as-Syafi’ e wal Sunnan’. Akhirnya beliau menyusun sebuah 
buku yang menyentuh Masanid keempat Imam tadi. Ahmad Al-Banna adalah seorang 
ulama yang cerdik. Kajiannya terhadap Islam telah menunjukkan kecekapannya itu. 
Beliau telah melakukan kerja akademik secara bersendirian saja. 

Syeikh Ahmad bin Abdur-Rahman adalah seorang manusia alim yang hebat. 
Dia wara’, berakhlak mulia dan bertaqwa. Isterinya juga berperibadi mulia serta wara'. 
Isterinya berasal dari Bani Abu Qurah. Dengan isteri pertamanya ini, Ahmad Al- 
Banna memperolehi tujuh orang anak iaitu lima lelaki dan 2 perempuan. Anak 
anaknya itu bernama Hasan Al-Banna (yang sulung), Abdur-Rahman Al-Banna, 
Fatimah Al-Banna, Muhammad Al-Banna, Abdul Basit Al-Banna, Jamal Al-Banna 
dan Fauziah Al-Banna. Syeikh Ahmad Al-Banna mempunyai seorang lagi isteri. 
Dengan isteri kedua ini, dia memperolehi seorang anak perempuan yang bernama 
Faridah Al-Banna. 

Kelahiran dan Pendidikan Imam Hasan Al Banna. 

Imam Hasan Al-Banna adalah anak sulung di dalam keluarganya. Beliau 
dilahirkan di Mahmoodiah pada bulan Oktober, 1906 M. Takdir Allah telah 
menentukan tarikh kelahirannya itu supaya dapat mengisi kekosongan akibat 
kematian pemimpin Muslim Mesir yang berwibawa dan tercinta iaitu Mustafa Kamal. 

Mahmoodiah bersuasana kedesaan dan merupakan sebuah perkampungan 
petani. Para penduduknya menjalani kehidupan corak lama (tradisional). Keluarga 
Imam Hasan Al-Banna sangat 'alim dalam ilmu Islam dan Sejarah Islam. Keluarganya 
juga mengamalkan cara hidup Islam. 

Imam Hasan Al-Banna mendapat pendidikan awal daripada bapanya sendiri. 
Dalam usahanya menghafal Al-Quran, bapanya telah memberi banyak bantuan. 
Bapanya juga memberi galakan kepadanya untuk mempelajari ilmu Islam. Tidak lama 
kemudian, beliau dimasukkan ke sebuah sekolah bernama Madrasah Ar-Rasyad As- 
Diniyyah. Di sekolah ini beliau berguru dengan seorang ulamak terpelajar yang 
bernama Muhammad Zahran. 

Apabila pengurusan sekolah tersebut bertukar tangan dan pengasasnya iaitu 
Syeikh Muhammad Zahran membuat kerja lain, maka Imam Hasan Al-Banna pun 
berpindah ke sekolah lain yang bernama Madrasah A’adadiyah. 

Tahap pengajian sekolah ini adalah lebih tinggi daripada sekolah rendah. 
Kerajaan Mesir menghapuskan sistem pengajian sekolah A'adadiyah dan 
menyerahkannya kepada Kementerian Pelajaran. Kini cuma ada dua pilihan saja bagi 
Hasan Al-Banna. Salah satu daripada pilihan itu ialah memasuki Maahad-i-Dini; iaitu 
sebuah pusat.pengajian yang berhubung terus dengan Universiti Al-Azhar. Langkah 
ini boleh menjadikannya salah seorang ulamak Al-Azhar. Pilihan yang satu lagi ialah 
memasuki Pusat Latihan Guru Damanhur untuk mendapat Ijazah Perguruan. Hasan 
Al-Banna memilih memasuki Pusat Latihan Guru Damanhur. Selepas itu tiga tahun 
berkursus di situ, beliau mendapat pangkat pertama di dalam peperiksaan. Selesai 
sahaja kursus perguruan tersebut, beliau telah ditawarkan jawatan guru oleh Pejabat 
Pelajaran Daerah tetapi beliau memilih untuk menyambung pengajiannya ke peringkat 
yang lebih tinggi iaitu ke Universiti Kaherah (Darul Ulum). Ketika itu beliau berusia 
16 tahun. Mengikut peraturan, beliau tidak layak memasuki Universiti itu (yakni tidak 
layak dari segi umur) tetapi peraturan itu dilonggarkan kerana bakat dan keilmuannya 
yang luar biasa itu. Waktu itu, Darul Ulum terkenal dengan gelaran 'Al-Azhar kecil'. 
Di sini kursus di beri dengan cara atau kaedah moden. Diantara kursus-kursus yang 
disediakan ialah Perguruan, Saikologi, Falsafah, Politik, Ilmu Kemasyarakatan, 
Matematik dan Ilmu Bahasa. Sebaik sahaja diterima masuk, Imam Hasan Al-Banna 
dan keluarganya pun berpindah ke Kaherah. 

Pada bulan Julai, 1927 M., Imam Hasan Al-Banna lulus peperiksaan 
diplomanya dari Darul Ulum (kini terkenal dengan Universiti Kaherah) dengan 
mendapat pangkat pertama. Hasan Al-Banna membahagikan masanya itu ditumpukan 
kepada pengajiannya dan sebahagian lagi dihabiskan untuk dakwah Islamiah dan 
membantu bapanya membaiki jam. Setelah beliau menamatkan pengajiannya, beliau 
terpaksa pula membuat pilihan sama ada beliau patut mengambil biasiswa luar negeri 
dan meneruskan pengajiannya ke peringkat yang lebih tinggi ataupun bekerja dengan 
Jabatan Pelajaran sebagai seorang guru. Jika beliau bekerja dengan Jabatan Pelajaran, 
beliau akan mengajar kanak-kanak pada siang hari dan masa lapangnya pula akan 
dihabiskan untuk.mengajar ibu bapa mereka. Kemudian, Darul Ulum mengumumkan 
bahawa Biasiswa luar negeri tidak akan ditawarkan kepada mana-mana pelajar kerana 
negara Mesir sedang mengalami kekurangan guru waktu itu. Selepas pengumuman 
tersebut, beliau tidak ada pilihan lain kecuali menjadi guru. Apabila beliau mula 
bertugas sebagai guru di sekolah kerajaan, umurnya baru menjangkau dua puluh satu 
tahun. Beliau tinggal di Ismailiah sehingga tahun 1933 M. 

Tugas Hasan Al-Banna Sebagal Seorang Guru dan Peristiwa Penubuhan Al- 
Ikhwanul Muslimin. 

Imam Hasan Al-Banna tiba di Ismailiah pada tahun 1927 untuk memulakan 
tugasnya sebagai seorang guru. Beliau menggunakan masa lapangnya untuk mengkaji 
dengan teliti corak hidup masyarakat Ismailiah agar usaha dakwahnya dapat 
dilancarkan dengan lebih berkesan. Imam Hasan Al-Banna berusaha untuk menjadi 
seorang guru yang baik dan juga seorang pendakwah yang berjaya. Beliau memulakan 

usaha dakwahnya di kedai-kedai makan dan kedai-kedai kopi dan bukannya di masjid. 
Dalam masa yang singkat sahaja, ramai telah menjadi pengikutnya. 

Dalam bulan Mac, 1928 M., enam orang penting telah berkumpul di rumah 
Imam Hasan Al-Banna. Mereka telah bersumpah untuk hidup dan mati kerana 
memperjuangkan Islam. Perjuangan mengejut ini telah menghasilkan satu pertubuhan 
yang terkenal dengan nama ‘Al-Ikhwan Muslimin’. Batu asas pusat gerakan dan 
masjid Ikhwan Muslimin telah diletakkan di Ismailiah pada tahun 1929 M. Selepas 
itu, cawangannya dibuka di kawasan Suez dan Iskandariah. Semenjak itu, Ikhwanul 
Muslimin pun berkembang dengan pesat menuju ke matlamatnya. 

Pada bulan Oktober, 1933 M. Imam Hasan Al-Banna telah ditukarkan ke 
Kaherah. Tempoh enam tahun yang dihabiskan di Ismailiah merupakan titik 
permulaan keberkesanan gerakan Ikhwanul Muslimin pada masa depan. Ketika itu, 
ada satu pertubuhan dakwah di Kaherah yang terkenal dengan nama ‘Jami’atu- 
Tahzib-al-Islami’. Pertubuhan ini terdiri daripada belia-belia yang ikhlas terhadap 
Islam. Para belia ini sangat tertarik dengan kegigihan Ikhwan memperjuangkan Islam 
sehingga akhirnya mereka turut menjadi ahli Ikhwan agar mereka juga melibatkan diri 
dalam kegiatannya. Berikutan itu, pertubuhan Jami’atu-Tahzib-al-Islami dan kesemua 
cawangan-cawangannya telah diserapkan ke dalam pertubuhan Ikhwanul Muslimin. 
Apabila Imam Hasan Al-Banna melawat Kaherah dalam tahun 1933 M., beliau dapati 
usaha Ikhwanul Muslimin di situ telah mencapai kemajuan yang pesat. Lantaran itu, 
beliau terpaksa meninggalkan jawatan gurunya dan memberi penumpuan sepenuh 
masa kepada Gerakan Ikhwanul Muslimin. 

Perkabwinan Hasan Al Banna dan Anak-anaknya. 

Hasan Al-Banna sangat disayangi oleh para penduduk Ismailiah. 
Kehadirannya itu telah menyirami hati mereka dengan kesedaran rohani. Haji Hussin 
as-Soli adalah seorang yang berperibadi mulia dan beliau sangat tertarik dengan 
peribadi Hasan Al-Banna serta kegiatannya. Hubungan antara Haji Hussin as-Soli dan 
Hasan Al-Banna begitu rapat dan kukuh sekali. Haji Hussin membantu Hasan Al- 
Banna dengan berbagai cara. Anak-anak lelakinya menjadi pengikut Hasan Al-Banna. 
Hubungan ini menjadi semakin kuat dari sehari ke sehari sehingga akhirnya Haji 
Hussin as-Soli mengambil Hasan Al-Banna sebagai menantunya. Latifah, anak 
perempuan Haji Hussin as-Soli, menjadi isteri Imam Hasan Al-Banna. Latifah juga 
seorang wanita yang berakhlak mulia dan bertakwa. Perkahwinan ini bertepatan 
dengan ayat Al-Quran yang bermaksud: 

... dan wanita wanita yang baik adalah untuk laki laki yang baik dan laki laki 

yang baik adalah untuk wanita wanita yang baik (pula). 

(Surah An-Nur, ayat 26.) 

Latifah sangat setia kepada suaminya dalam berbagai keadaan. Perkongsian 
hidup mereka telah menghasilkan enam orang anak iaitu lima orang perempuan dan 
seorang lelaki. Kelima orang anak perempuan mereka bernama Sana’ a, Wafaa, 
Raja’a, Hajir dan Istisy’had. Anak perempuan yang bongsu itu dinamakan Istisy’had 
oleh Latifah kerana beliau dilahirkan dihari Imam Hasan Al-Banna mati syahid. 

Nama anak lelakinya ialah Ahmad Saiful Islam. Beliau juga tabah dan 
berwibawa seperti bapanya. Ahmad Saiful Islam berkelulusan di bidang ilmu 
perubatan dari sebuah Kolej Perubatan. Beliau ditahan daripada memegang apa-apa 
jawatan dan dihukum penjara selama dua puluh lima tahun ketika pemerintahan Jamal 
Abdul Nasir. Ada pepatah Arab yang bermaksud: ‘Anak seekor singa adalah singa 
juga’. Ahmad Saiful Islam memiliki segala sifat bapanya. 

Hasil Tulisan Imam Hasan Al-Banna. 

Imam Hasan Al-Banna adalah seorang pendakwah Islam dan juga tokoh 
pembaharuan. Beliau tidak menurut cara-cara Syed Rasyid Ridha. Hasan Al-Banna 
himpunkan sekumpulan orang-orang Islam yang berwibawa serta mempunyai 
kesanggupan untuk hidup dan mati dalam memperjuangkan Islam. Beliau ingin 
menegakkan cara hidup Islam di Mesir. Lantaran itu, beliau menumpukan lebih 
banyak masanya di sudut amali gerakannya, iaitu memberi latihan akhlak dan rohani 
kepada para anggota Ikhwan. Pernah beliau ditanya, ‘Mengapakah awak tidak 
mengarang buku?’ Imam Hasan Al-Banna menjawab, ‘Saya ‘menulis’ manusia.’ Ini 
bermakna beliau melatih manusia dari segi akhlak dan ilmu untuk perjuangan Islam. 
Walau bagaimanapun beliau ada menulis beberapa buah buku berikut: 

I ‘Muzakirat ad-Da’awah wa-Dai’yiah’ (Catatan Dakwah dan 

Pendakwah). 

Inilah hasil karyanya yang terulung. Buku ini terbahagi kepada dua bahagian. 
Bahagian pertama menyentuh kehidupan peribadinya dan bahagian kedua pula ialah 
mengenai kegiatan Ikhwanul Muslimin. 

II ‘Risaail-AI-Imamu-Syahid.’ 

Buku ini ialah himpunan beberapa makalah yang disusunnya pada waktu 
waktu tertentu sepanjang hayatnya. Buku ini terbahagi kepada tajuk-tajuk yang 
berikut: 

1) 'Risalatu Ta'alim.' 

Buku kecil ini mengandungi arahan-arahan yang diberinya kepada orang- 
orang yang memasuki gerakan Ikhwanul Muslimin. Ia ditunjukkan kepada para ahli 
Ikhwanul yang telah berbai’ah. Dalam buku kecil ini, dia menjelaskan sepuluh dasar 
bai’ah: 

Seterusnya Imam Hasan Al-Banna menerangkan segala kewajipan ahli-ahli 
Ikhwan di dalam semua bidang kehidupan selepas sahaja melakukan bai’ah. Beliau 
juga menetaplcan peraturan-peraturan yang perlu di ikuti dan yang patut ditinggalkan. 

2) ‘Risalah Jihad’ 

Makalah ini menerangkan kewajipan, kepentingan dan kelebihan Jihad. Imam 
Hasan Al-Banna menulis makalah ini ketika para sukarelawan ‘Ikhwanul Muslimin’ 
melancarkan Jihad terhadap Yahudi Palestin. Manakala ini merupakan panduan untuk 
para mujahidin Islam. 

3) ‘Da’watuna Fi Taauri Jadid’: 

Makalah ini bermaksud ‘Dakwah kami di tahap baru’. Makalah ini ditulis 
ketika gerakan Ikhwanul Muslimin sedang pesat berkembang dan ramai para belia 
sedang menganggotainya. Para penentang juga menyatakan keraguan mereka 
terhadapnya. Imam Hasan Al-Banna juga menjelaskan, setiap kecaman yang 
ditunjukkan kepada Ikhwan oleh para penentangnya. Beliau menerangkan bahawa 
gerakan Ikhwan ini tidak terhad kepada mana-mana kumpulan tertentu tetapi ia 
sebenarnya adalah bercorak sejagat dan merangkumi seluruh umat manusia. Beliau 
juga menerangkan bahawa gerakan Ikhwan berdasarkan Iman dan akal. 

Makalah ini juga menerangkan pendapat Ikhwan mengenai fahaman 
kebangsaan Mesir, fahaman kebangsaan Arab, fahaman Orientalisme (Ketimuran) dan 
fahaman Universalisme (kesejagatan) yang sedang melanda Mesir. Berhubung dengan 
perkara ini, Ikhwan berpendapat seperti berikut: 

‘Kami ingin menegakkan sebuah negara Islam di Mesir. Negara Islam ini akan 
mengamalkan dasar-dasar Islam; menyatukan orang-orang Arab dan memelihara 
kebajikan mereka dan menyelamatkan umat Islam di seluruh dunia daripada 
penindasan dan kekejaman. Di samping itu, negara Islam ini akan menyebarkan Islam 
dan menguatkuasakan undang-undang Allah.’ 

Di akhir makalah ini, Hasan Al-Banna menyatakan hasratnya hendak 
membina sebuah masyarakat yang terdiri daripada orang-orang perseorangan dan 
keluarga keluarga yang berpegang teguh kepada Islam. 

4) ‘Ar-Risail Ats-Tsalaasah’: 

Karya Hasan Al-Banna yang ini pula terdiri daripada tiga makalah. Tajuk 
makalah yang pertama ialah ‘Apakah tugas kita?’. Tajuk makalah yang kedua ialah 
‘Ke arah mana kita menyeru manusia?’. Tajuk makalah yang ketiga pula ialah 
‘Risalah Cahaya’. Sebenarnya makalah yang ketiga itu ialah surat Hasan Al-Banna 
kepada Raja Mesir Shah Faruq, Perdana Menteri Mesir Nihas Pasya dan para 
pemimpin Negara-negara Muslim yang lain. Surat tersebut ditulis dalam tahun 1936. 

Surat ini menerangkan dengan panjang dasar-dasar Islam, kebudayaan dan 
tamadun Islam. Beliau menyatakan kesalnya kerana orang-orang Islam telah 
mengamalkan cara hidup Barat sedangkan mereka mempunyai dasar fahaman 
(ideologi) mereka sendiri yang lebih hebat. Beliau juga membuat perbandingan antara 
cara hidup Islam dengan cara hidup Barat. Sebagai kesimpulan, beliau menegaskan 
bahawa hanya Islam sahajalah yang merupakan penyelesaian kepada segala masalah 
dan ia juga boleh menjamin kemajuan dan kebahagian kepada sesebuah negara. Akhir 
sekali beliau memberi lima puluh cadangan. Sepuluh cadangan berkaitan dengan 
politik, perundangan dan pentadbiran. Tiga puluh cadangan menyentuh dasar-dasar 
kemasyarakatan dan pendidikan. Sepuluh cadangan yang terakhir itu berhubung 
dengan masalah ekonomi. 

5) ‘Perbandingan di antara yang dahulu dan sekarang'. 

Makalah ini ialah yang pertama sekali ditulis oleh Imam Hasan Al-Banna. 
Ianya ditulis sejurus sebelum meletusnya Perang Dunia Pertama. Dalam makalah ini, 
beliau menerangkan dasar-dasar Islam dan ciri ciri pembaharuan ummah. Pada 
peringkat awal, beliau membincangkan negara Islam pertama yang berlandaskan Al- 
Quran di bawah pimpinan baginda Rasulullah (s. a. w.) sendiri. Berikutnya, beliau 
menyentuh sebab-sebab kejatuhan umat Islam. Akhirnya, beliau mengatakan bahawa 
Ikhwanul Muslimin mengajak manusia kepada kesejahteraan yang berkekalan. 

6) 'Risalatul Mu’tamarul Khamis’. 

Makalah ini merupakan syarahan Hasan Al-Banna di dalam Muktamar Kelima 
Ikhwanul Muslimin. Dalam syarahannya ini beliau menilai kembali pencapaian 
Ikhwanul Muslimin sepanjang sepuluh tahun yang lepas. Tiga perkara telah 
dibincangkan: 

i) Matlamat Ikhwanul Muglimin dan corak (uslub) dakwahnya; 

ii) Dasar dasar dan cara-cara Ikhwanul Muslimin; 

iii) Sikap dan dasar Ikhwanul Muslimin terhadap berbagai pertubuhan 
dan dasar-dasar fahaman lain di Mesir. 

7) ‘Ikhwanul Muslimin di bawah panji-panji Al-Quran’ . 

Makalah ini merupakan syarahan Imam Hasan Al-Banna pada 4hb April, 1939 
M., di perhimpunan agung Ikhwanul Muslimin yang diadakan di ibu pejabat Ikhwan 
di Kaherah. Dalam syarahan ini, matlamat dan tujuan Ikhwan telah dijelaskan. Beliau 
juga membincangkan tugas serta kewajipan para belia. Makalah ini juga 
mengemukakan saranan supaya dilakukan pemberontakan terhadap kuasa-kuasa 
penjajah yang sedang menghancurkan masyarakat Mesir. 

8) ‘Persoalan persoalan negara dari segi kaca mata Islam’ . 

Imam Hasan Al-Banna manulis makalah ini selepas tertubuhnya negara 
Pakistan. Beliau membincangkan masalah masalah politik negara Mesir dan negara- 
negara Islam yang lain. Turut dibincangkan ialah negara baru Pakistan yang sedang 
diancam oteh India dengan bantuan pihak Kornunis. Beliau membahagikan masalah 
yang dihadapi oleh negara Mesir kepada dua bahagian. Di samping itu, beliau juga 
membentangkan cara-cara untuk menyelesaikan masalah tersebut. Dalam bahagian 
pertama, beliau membincangkan segala keburukan yang ada corak kerajaan waktu itu 
dan kemudian beliau Memberi penyelesaian kepada masalah tersebut menurut dasar 
dasar Islam. Dalam bahagian kedua, dasar ekonomi diperbincangkan. Seterusnya, 
beliau menghuraikan sistern ekonomi Islam dan penyelesaian kepada masalah 
ekonomi Barat. 

III Syarahan syarahan Imam Hasan Al Banna. 

Buku ini mengandungi syarahan syarahan dan kuliah-kuliah Hasan Al-Banna. 
Ia merupakan satu khazanah ilmu. 

IV Maqalat Hasan Al-Banna. 

Buku ini ialah himpunan nasihat nasihat dan arahan arahan Imam Hasan Al- 
Banna kepada sahabat-sahabat dan para anggota Ikhwanul Muslimin 

V Al-Ma’thurat. 

Buku ini ialah himpunan do’a-do’a dan zikir yang disusun oleh Imam Hasan 
Al-Banna sendiri, la dibaca beramai-ramai oleh para anggota Ikhwan sebelum solat 
Maghrib. Ia merupakan pembaharuan ikrar mereka kepada Allah dalam.menjalankan 
dakwah Islamiah. 

Syahidnya Imam Hasan Al-Banna. 

Imam Hasan Al-Banna menjalani kehidupan yang penuh cabaran semenjak 
kecil sehinggalah beliau menemui ajainya. Beliau tiada mempunyai rehat langsung. 
Keseluruhan hidupnya ditumpukan kepada perjuangan Islam dan kebajikan orang- 
orang Islam. Beliau khusyu’ beribadat kepada Allah dan selalu mengkaji Al-Quran 
serta Hadith. Tokoh Islam yang hebat ini mati syahid ditembak pada 12hb Februari, 
1949 di Kaherah. Umurnya ketika itu ialah 43 tahun. 

Dalam umurnya yang begitu singkat, Imam Hasan Al-Banna telah 
melancarkan satu gerakan Islam yang benar yang mempengaruhi seluruh Dunia Islam. 
Gerakan ini membawa perubahan hebat kepada Dunia Arab. Ia telah menegakkan 
semula kebenaran dan kekuatan Islam. Hasan Al-Banna adalah seorang yang 
berwibawa dan berhati tabah. Beliau me mi liki peribadi Muslim sejati. Setiap 
tindakannya melambangkan eiri-ciri hidup Islam. Syeikh Muhammad Al-Ghazali, 
seorang ulamak besar Mesir, telah memuji Hasan Al-Banna dengan berkata demikian: 

‘Peluru telah menembusi jasad Hasan Al-Banna yang kurus dan lemah kerana 
banyak bersolah dan berzikir kepada Allah. Jasadnya itu juga penuh dengan debu 
lantaran pengembaraannya di jalan Allah. Dahinya melambangkan kebiasaannya 
dalam memberi pengorbanan-pengorbanan yang besar. Rasulullah (s.a.w.) telah 
bersabda yang bermaksud; 

“Apabila seorang Mukrnin meninggal dunia, dia dibebaskan dari dunia dan 
dipindahkan ke dunia lain yang penuh nikmat dan kegembiraan.” 

Peranan keluarga Hasan Al-Banna dalam membina ketokohannya. 

Seseorang yang dipilih Allah untuk menegakkan agama (ad-Din)-Nya akan 
diberi-Nya nilai-nilai peribadi yang melayakkan orang itu melaksanakan tugas berat 
tadi. Nilai-nilai peribadi itu akan dipupuk semenjak peringkat kanak-kanak lagi. Di 
antara contoh terbaik di zaman kebelakangan ini ialah As-Syahid Imam Hasan Al- 
Banna. Semenjak beliau kanak-kanak lagi, beliau sudah memiliki peribadi yang mulia 
dan wara’ . Nilai peribadi ini semakin matang setelah beliau meningkat dewasa. Beliau 
benci kepada maksiat dan kegiatan-kegiatan yang bertentangan dengan Islam sejak di 
peringkat awal lagi. 

Imam Hasan Al-Banna dilahirkan dalam sebuah keluarga yang mulia. 
Keluarganya hidup dalam keadaan serba sederhana dan mengamalkan Islam di 
segenap sudut kehidupan mereka. Mereka hidup bebas daripada gejala maksiat yang 

terdapat di bandarayanya. Bapanya berkelulusan Universiti Al-Azhar dan sangat alim 
dalam Hadith dan ilmu Fiqh. Imam Hasan Al-Banna menerima pendidikan bercorak 
agama dan moden. Adiknya, Abdur-Rahman Al-Banna menyebut mengenainya 
seperti berikut: 

‘Abangku yang dihormati. Ketika kau berumur sembilan tahun, saya baru 
menjangkau umur tujuh tahun. Kita mengaji Al-Quran dan belajar menulis di sekolah. 
Apabila kau berjaya menghafal dua pertiga Al Quran saya mampu menghafal 
sehingga Surah At-Taubah. Ketika kita pulang dari sekolah, bapa kita menyambut 
dengan penuh kasih sayang. Bapa kita yang dikasihi mengajar kita sirah (riwayat 
hidup) Rasulullah (s.a.w.), ilmu Fiqh dan nahu. Bapa kita telah menyediakan jadual 
pengajian kita ketika di rumah. Kau belajar ilmu Fiqh Imam Abu Hanifa manakala 
saya belajar ilmu Fiqh Imam Malik. Di segi ilmu nahu, kau belajar kitab ‘Alfiyah’ dan 
saya pula belajar kitab ‘Malhamatul Arab’ . 

Corak pengajian kita itu memerlukan kita mengulangkaji pelajaran bersama- 
sama dan bekerja keras. Justeru itu, kita terpaksa menyediakan jadual dan senarai 
kerja harian. Duhai abangku! Dalam hidupku, tidak pemah saya melihat orang yang 
begitu banyak berpuasa dan bersolah seperti kau. Kau bangun waktu sahur dan 
bersolah. Kemudian kau mengejutkan saya daripada tidur untuk menunaikan solah 
subuh. Selepas solah, kau membaca senarai kerja harian. Suara kau yang manis dan 
penyayang itu masih bergema di telinga saya. Kau pemah berkata, ‘Pukul lima hingga 
enam pagi ialah masa mengaji Al-Quran; pukul enam hingga pukul tujuh pagi ialah 
masa untuk belajar tafsir Al-Quran dan Hadith; pukul tujuh hingga lapan pagi ialah 
masa untuk belajar Fiqh dan Usul Fiqh.’ Itulah kerja rumah kita. Selepas itu kita pun 
pergi ke sekolah. 

‘Terdapat banyak buku di dalam perpustakaan bapa kita. Kita telah sama-sama 
meneliti buku-buku tersebut sendiri. Nama buku-buku tersebut dicetak dengan huruf- 
huruf berwarna emas. Kadangkala kita meneliti kitab ‘Nisapur’; kitab ‘Qustalani’; dan 
kitab ‘Nail Al-Authar’. Bukan saja bapa kita telah membenarkan kita membaca buku 
buku diperpustakannya, bahkan beliau juga menggalakkan kita berbuat demikian. Kau 
selalu mengatasi saya dari segi ini. Saya cuba mengikut jejak langkahmu tetapi saya 
tidak mampu. Kau adalah seorang yang luar biasa. Walaupun perbezaan umur kita 
hanya dua tahun, tetapi Allah telah menyediakan engkau untuk pencapaian yang luar 
biasa.’ 


‘Bapa kita selalu mengadakan majlis-majlis perbincangan ilmiah. Kita kerap 
mengikuti dengan teliti perbahasan ilmiah antara beliau dengan para ulama yang lain. 
Majlis-majlis tersebut dihadiri oleh Syeikh Muhammad Zahran dan Hamid Muhsin. 
Pernah kita mendengar perbahasan mereka mengenai ‘Arasyh Allah’ di langit tinggi. 
Di antaranya ialah adakah ‘Istiwa’ bermaksud duduk atau tinggal? Apakah pendapat 
Imam Ghazali dalam hal ini? Apa pula kata Zamakhshari mengenai perkara ini? 
Apakah pula tafsiran Imam Malik bin Anas? Kita mendengar perbahasan-perbahasan 
ini dengan penuh minat. Segala apa yang kita fahami telah bersemadi di dalam 
ingatan kita. Segala masalah dan perkara yang sukar difahami telah kita rujuk kepada 
bapa kita ataupun kepada kitab-kitab tafsir dan As-Sunnah.’ 

‘Saya tidak lupa hari di mana halaman rumah kita dipenuhi kanak-kanak kecil. 
Mereka adalah penuntut-penuntut sekolah yang diiringi oleh ketua darjah dan guru 

mereka. Isteri guru mereka juga turut sama sambil mendukung anaknya. Setiap kanak- 
kanak membawa ranting-ranting kurma sambil bersyair: 

‘Berselawatlah kepada Rasulullah (s. a. w.).’ Guru mereka pula bersyair 
demikian: 

‘Kami tidak akan bergerak sehingga kami menerima kepingan perak di dalam 
pinggan yang bersih dan berkilat.’ 

‘Selepas syair ini, kanak kanak tadi mengulangi rangkap pertama semula. Ibu 
kita pun keluar membawa kepingan perak di dalam sebuah pinggan yang bersih dan 
berkilat. Dia mengisi beg isteri guru tersebut dengan kek dan kuih-kuih manis. Guru 
itu pun pulang ke rumah selepas acara tersebut. Acara itu diadakan kerana kau telah 
habis menghafal Al-Quran.’ (Petikan daripada buku Al-Imam as-Syahid Hasan al- 
Banna.) 

Yang di Pertua pertama 'Jamiat-usy-Syubbanul Muslimin’ Mesir, Jeneral 
Muhammad Saleh Harb Pasya, menulis mengenai suasana di rumah Imam Hasan Al- 
Banna: 


‘Saya berpendapat suasana di rumah memainkan peranan penting dalam 
memina peribadi Imam Hasan Al-Banna. Beliau dilahirkan di dalam sebuah keluarga 
yang ‘alim, wara’ dan berpegang kuat kepada agama dan ini memberi kesan yang 
ketara kepada peribadi Imam Hasan Al-Banna.’ 

‘Pendidikan yang diterimanya telah mencor akk an roh dan akhlak Islam yang 
sebenar ke dalam dirinya. Beliau terlibat di dalam amalan Sufi di peringkat awal lagi. 
Guru rohaniahnya (atau guru Sufinya mahir dalam ilmu Al-Quran, as-Sunnah dan 
Fiqh. Ilmunya seumpama sungai yang mengalir tanpa halangan untuk selama- 
lamanya. Ilmunya ini telah banyak membantunya ketika beliau menyampaikan 
syarahan dan ceramah. Dengan demikian, beliau berjaya memuaskan dirinya sendiri 
dan juga orang lain.’ (Al Imam-As-Syahid Hasan Al-Banna.) 

Hasan Al-Banna sebagai pendakwah keell di kampungnya. 

Allah telah menyemai ke dalam Hasan Al-Banna kecintaan dan kesungguhan 
untuk menjalankan usaha dakwah Islamiah, membawa pembaharuan kepada 
mesyarakat dan melancarkan jihad. Setiap sudut hidupnya dipenuhi ciri-ciri tadi. 
Walaupun Hasan Al-Banna menubuhkan Al-Ikhwanul Muslimin dalam bulan Mac, 
1928, namun begitu, beliau telah menunjukkan ketokohannya sejak kanak-kanak lagi. 
Mutu peribadinya melambangkan ketokohan yang ada padanya. Akhirnya beliau 
berjaya menjadi Imam bagi seluruh Dunia Arab. 

Ketika Imam Hasan Al-Banna menuntut di sekolah kampungnya, beliau telah 
menubuhkan sebuah persatuan yang bernama ‘Jami’atul Akhlaqui Adabiyah’. Beliau 
telah dipilih menjadi Yang Di Pertuanya. Persatuan tersebut bertujuan memupuk 
akhlak yang baik di kalangan para penuntut. Walau bagaimanapun, beliau tidak puas 
hati dengan kegiatan persatuan tersebut yang terhad itu. Lantaran itu beliau 
menubuhkan sebuah persatuan lain di luar sekolah, la diberi nama ‘Jami’at Insidad 
Muharramat’ . 

Persatuan ini berusaha melarang para penduduk kampung daripada terlibat di 
dalam amalan-amalan yang bertentangan dengan Islam. Di antara kegiatan mereka 
ialah menulis surat kepada orang-orang kampung supaya mengamalkan cara hidup 
Islam agar mereka bahagia di dunia dan akhirat. Suatu hari, ketika Hasan Al-Banna 
masih menjadi penuntut di Mahmoodiah, beliau telah berjalan di tepi.sungai. Ada 
sebuah kapal berlabuh, di situ. Sebuah patung kayu bogel terpaku di tiang kapal 
tersebut. Tempat itu merupakan kawasan lalu lalang kaum wanita. Apabila beliau 
melihat patung tersebut, hatinya tidak dapat bersabar lagi. Beliau terus pergi ke balai 
polis untuk membuat pengaduan mengenai perkara tersebut. Pegawai Polis tadi pergi 
bertemu kelasi itu dan menyuruhnya menurunkan patung bogel tersebut dari tiang 
kapal. Pada hari berikutnya, pegawai polis tadi melawat sekolah Hasan Al-Banna dan 
memujinya di hadapan pengetua sekolah. 

Berdakwah di Sekolah Latihan Perguruan Damanhur. 

Imam Hasan Al-Banna berpeluang melanjutkan pelajarannya ke Sekolah 
Latihan Perguruan Damanhur. Berkobar di dalam dirinya semangat ingin membawa 
pembaharuan. Tumpuan pertamanya ialah masjid. Beliau menyusun solah berjamaah 
di masjid. Di sinilah beliau bertemu para anggota Tariqat Hasafiyah dan turut 
menghadiri majlis mereka. Penglihatan ini memberi galakan kepadanya untuk 
berusaha menyebar kebaikan dan mencegah kemungkaran. Allah memberinya 
peluang untuk mendalami ilmu rohani. 

Imam Hasan Al-Banna berkenalan dengan seorang saudagar ahli sufi, Syeikh 
Muhammad Abu Syousya. Saudagar ini menjadi kawan rapatnya. Dia membawa 
Imam Hasan Al-Banna dan rakan-rakannya menziarahi tanah perkuburan seminggu 
sekali untuk mengingatkan mereka kepada maut. Dia menceritakan kepada mereka 
kisah-kisah orang Islam yang saleh dan wara’. Kisah-kisah ini membuat mereka 
menangis dan mendorong mereka mematuhi Allah dan Rasul-Nya. Akhirnya mereka 
menubuhkan sebuah persatuan yang diberi nama ‘Jamia’tul Hissafiyah Khairiyyah’. 
Persatuan ini mempunyai dua tujuan. Yang pertama ialah mengajak manusia supaya 
membina akhlak mulia dan menjauhkan diri daripada amalan yang bertentangan 
dengan Islam. Yang kedua ialah menyekat kegiatan dakyah (zending) Kristian yang 
berusaha menyebarkan agama mereka dengan berlagak sebagai pendidik dan pekerja- 
pekerja kebajikan masyarakat. 

Di Damanhur, tanggung jawab Imam Hasan Al-Banna kian bertambah. Beliau 
bangun sebelum subuh dan menunaikan solah Tahajjud di masjid. Selepas itu, beliau 
membangunkan para muazzin daripada tidur mereka. Apabila para muazzin ini 
melaungkan azan, Imam Hasan Al-Banna begitu gembira sekali mendengar suara 
mereka yang sayup-sayup memecah kesepian waktu subuh. 

Di Damanhur juga, Imam Hasan Al-Banna belajar mengawal diri dan 
bersabar. Nilai-nilai peribadi ini banyak membantunya ketika beliau menjalankan 
usaha dakwahnya. 

Imam Hasan Al-Banna di Kaherah. 

Apabila Imam Hasan Al-Banna memasuki Darul Ulum, Kaherah, beliau dapati 
struktur masyarakat di sini lebih rumit daripada yang pemah dihadapinya sebelum ini. 
Keadaan hidup di Kaherah berbeza daripada di Mahmoodiyah dan Damanhur. 
Kaherah ialah pusat kegiatan politik, pendidikan dan kebudayaan. Keadaan manusia 
yang berbagai ragam di Kaherah menguatkan cara hidup Islam walaupun terpaksa 
menghadapi kesukaran yang hebat. 

Imam Hasan Al-Banna menganggotai sebuah pertubuhan yang bernama 
‘Jamaiatul Makarimul Akhlaq’. Inilah satu satunya pertubuhan yang sanggup 
menentang kemungkaran dan membawa pembaharuan kepada masyarakat Kaherah. 
Imam Hasan Al-Banna selalu menghadiri mesyuarat atau perjumpaan yang diadakan 
oleh pertubuhan tersebut. 

Dakwah Islamiah di Kedai-kedai Kopi. 

Keruntuhan akhlak, kekacauan dan kebudayaan Barat telah merebak di 
Kaherah. Imam Hasan Al-Banna sedar mengenai perkara ini. Beliau berpendapat 
ceramah dan khutbah di masjid sahaja tidak cukup untuk menyekat arus kemungkaran 
yang kian menular itu. Beliau pun menubuhkan sebuah pertubuhan yang 
menggabungkan tenaga para penuntut Darul Ulum dan Al-Azhar dan menyusun satu 
rancangan dakwah. Mereka yang terlibat ini menjalankan usaha dakwah Islamiah di 
kedai-kedai kopi dan tempat-tempat awam. Beliau sendiri, sebagai ketua pertubuhan 
tersebut dan dengan bermodalkan Ilmu Al-Quran dan Hadith yang ada padanya, telah 
menyampaikan ceramah di kedai-kedai kopi. Beflau menasihati para pelanggan yang 
mengunjungi tempat tempat itu supaya meninggalkan kegiatan yang sia-sia dan 
mengajak mereka menunaikan kewajipan agama. Cara dakwahnya ini mendapat 
tentangan daripada para ulamak. Namun begitu, usahanya ini mendapat kejayaan. 
Bahkan cara berdakwah itu telah merebak ke Bandar-bandar dan kampong-kampung. 
Pertubuhan tersebut telah melantik satu jawatankuasa untuk menguruskan kegiatan 
dakwah Islamiah. 

Pertubuhan tersebut memperhebatkan kegiatannya apabila tiba cuti musim 
panas. Sebaik saja cuti musim panas bermula, para anggotanya pun melawat Bandar- 
bandar dan kampong-kampung untuk berdakwah. Imam Hasan Al-Banna mendapat 
dua keuntungan daripada cara berdakwah tadi. Yang pertama ialah beliau dapat 
membina keyakinan diri sendiri dan yang kedua ialah beliau dapat mengkaji sifat dan 
corak pemikiran orang awam. 

Seruan kepada para ulamak dan pemimpin. 

Hasan Al-Banna mendapati gerakannya itu lebih lemah jika dibandingkan 
dengan gerakan sekular Turki yang mempunyai pengaruh yang kuat di Mesir. Hasan 
Al-Banna pun mula merancang untuk melancarkan satu gerakan yang lebih kuat, yang 
mampu menghadapi kegiatan gerakan-gerakan yang menggugat Islam. Beliau 
mendekati para ulamak dan mengingatkan mereka kepada kewajipan-kewajipan 
mereka terhadap Islam. Beliau menemui Syed Rasyid Ridha dan ulamak Al-Azhar 
yang terkenal, Syeikh Yusuf as-Dajwi. Dia mengingatkan mereka kepada kewajipan 
yang perlu mereka lakukan untuk Islam. Hasan Al-Banna menekankan betapa perlu 
diterbitkan sebuah majalah Islam yang berkesan untuk membalas serangan daripada 
majalah-majalah golongan mulhid (atheis) yang menghentam Islam. Seterusnya beliau 

menghubungi pemilik syarikat penerbitan ‘Al-Maktaba-tus-Salfiyah’; membuat 
pengaduan kepada Canselor Universiti Al-Azhar dan menghadiri majlis-majlis 
perjumpaan yang diadakan oleh Farid Wajdi. Mereka ini semua adalah orang-orang 
alim terkemuka Mesir. Beliau menemui mereka seorang demi seorang tetapi hasilnya 
kurang memuaskan. Namun begitu, Muhibuddin Al-Khatib menerbitkan majalah 
mingguan bernama ‘Al Fatah’ yang memainkan peranan penting dalam menghadapi 
kegiatan-kegiatan yang bertentangan dengan Islam. 

Imam Hasan Al-Banna mempunyai nilai peribadi yang melayakkan beliau 
menjadi seorang pendakwah dan tokoh pembaharuan yang baik. Syeikh Muhammad 
Al Ghazali iaitu salah seorang sahabatnya, menulis mengenai beliau seperti berikut: 

‘Seorang pemimpin yang mampu menggunakan segala sumber bahan yang ada 
dengan teratur adalah seorang pemimpin yang berjaya. Seorang pemimpin yang lebih 
berjaya adalah seorang pemimpin yang berupaya mengadakan sumber bahan. Imam 
Hasan Al-Banna termasuk di dalam golongan pemimpin yang boleh mengadakan 
sumber bahan.’ 

Di dalam peperiksaan di Darul Ulum, Imam Hasan Al-Banna pemah diminta 
menulis sebuah karangan bertajuk, ‘Apa yang akan anda buat selepas menamatkan 
pengajian dan apakah cara yang anda gunakan?’ Imam Hasan Al-Banna menulis 
seperti berikut: 

'Saya ingin menjadi seorang guru dan pendakwah. Saya akan mendidik para 
pemuda pada waktu siang, malam dan waktu cuti. Saya akan mengajak keluarga 
mereka mengamalkan cara hidup Islam dan menunjukkan kepada mereka jalan untuk 
mendapatkan kegembiraan dan kebahagiaan hidup yang sebenar. Saya akan 
menggunakan cara-cara yang paling baik yang termampu oleh saya untuk mencapai 
tujuan ini melalui syarahan, penulisan dan pengembaraan di jalan raya dan lorong- 
lorong.’ 

Begitulah semangat yang ada pada seorang pendakwah muda bernama Hasan 
Al-Banna. Adiknya, Abdur-Rahman Al-Banna menulis mengenainya: 

‘Ketika kami masih kanak-kanak, Hasan Al-Banna memegang tangan saya 
sambil berkata: “Bukankah kita telah menghafal suruhan Allah di dalam ayat 104, 
Surah ketiga (Ali Imran)?” 

Maksudnya: 

“ Dan hendaklah ada di antara kamu segolongan ummat yang menyeru 

kepada kebajikan, menyuruh kepada yang maaruf dan mencegah daripada 

yang munkar, merekalah orang-orang yang beruntung. ” 

Penjelasan: 

‘Ma’ruf; segala perbuatan yang mendekatkan kita kepada Allah, sedangkan 
munkar ialah segala perbuatan yang menjauhkan kita daripada-Nya. 

Penubuhan Ikhwanul Muslimin di Ismailiah. 

Sebaik sahaja Imam Hasan Al-Banna menamatkan pengajiannya di Darul 
Ulum, Kaherah, beliau telah dilantik menjadi guru di sebuah sekolah di Ismailiah 
(iaitu pada tahun 1927). Di Ismailiah, beliau mula mencari peluang untuk 
melancarkan usaha dakwahnya. Selepas mengkaji suasana di Ismailiah dengan teliti, 
beliau pun mengambil keputusan tidak akan berdakwah kepada para pengunjung 
rnasjid. Beliau memilih kedai-kedai kopi dan tempat-tempat lain yang seumpama itu 
sebagai sasaran dakwahnya. 

Dalam masa yang singkat sahaja, Imam Hasan Al-Banna telah berjaya 
menawan hati para penduduk Ismailiah. Beliau juga berpeluang melihat sendiri 
kebiadapan penjajah ketika memerintah Ismailiah. Ismailiah ialah kubu tentera 
British. Hasan Al-Banna benci dengan keadaan politik yang wujud di Ismailiah ketika 
itu. Ada dua tugas penting menunggunya. Pertama, beliau, perlu menghilangkan 
pengaruh kuasa penjajah. Yang kedua pula beliau harus berdakwah untuk 
menjelaskan dasar-dasar Islam kepada para penduduk Ismailiah. Kebanyakkan 
masanya adalah di dalam, melaksanakan tugas tadi. Usahanya itu telah inendatanglcan 
hasil yang baik. Akhir sekali, ‘Al Ikhwan Muslimin’ pun ditubuhkan di rumahnya. 
Ikhwanul Muslimin bertujuan membawa pembaharuan Islam kepada kehidupan 
perseorangan dan masyarakat Ismailiah. Penekanan Al Ikhwanul Muslimin ialah 
kepada pengislaman masyarakat Mesir seluruhnya. 

Hasan Al-Banna menggunakan empat cara dalam melaksanakan tugasnya di 
Ismailiah. Langkah pertama ialah menjadikan setiap orang perseorangan itu Muslim 
yang sebenar. Langkah kedua ialah mewujudkan keluarga Muslim yang sebenar. 
Langkah ketiga pula ialah mendirikan sebuah Ummatul Muslimin (masyarakat Islam 
sebenar). Manakala langkah keempat ialah menegakkan sebuah negara Islam sejagat 
di Mesir. Selepas penubuhan Al Ikhwan Muslimin, Imam Hasan Al-Banna tinggal di 
Ismailiah selama lima tahun. Beliau telah membawa perubahan yang besar kepada 
masyarakat Ismailiah sepanjang tempoh tersebut. Sebuah pusat gerakan dan masjid 
yang diberi nama ‘Darul Ikhwan’ telah didirikan di Ismailiah dalam tempoh dua tahun 
sahaja. Cawangan-cawangan Ikhwanul Muslimin telah dibuka di Abu Suwair, 
Pelabuhan Sa’id, Balah dan Syabrakhit. Sebuah cawangan telah dibuka di Suez pada 
tahun ketiganya. Pada tahun keempat, sepuluh cawangan lagi telah dibuka. Sebuah 
sekolah lelaki yang diberi nama ‘Sekolah Hira’ dan sebuah sekolah perempuan yang 
diberi nama ‘Sekolah Ummatul Mu’minin’ telah didirikan di Ismailiah. Setiap 
cawangan Ikhwan membina masjid sendiri dan kadang kala kelab Ikhwan juga 
didirikan. 

Penukaran Imam Hasan Al-Banna ke Kaberah. 

Dalam tahun 1933, Imam Hasan Al-Banna meminta ditukarkan ke Kaherah. 
Beliau ingin menjadikan Kaherah sebagai gerakan Ikhwanul Muslimin. Oleh itu, 
beliau menjalankan usaha yang gigih untuk mencapai tujuan itu. berikut ini ialah kata 
kata Hasan Al-Banna sendiri yang ditulisnya dalam tahun 1934: 

‘Risalah dan fahaman Ikhwan telah merebak ke lebih lima puluh tempat di 
Kaherah. Penubuhan cawangan-cawangan ini telah diikuti oleh pelancaran rancangan- 
rancangan yang berfaedah. Contohnya di Ismailiah, sebuah masjid telah dibina beserta 
pusat gerakan Ikhwan. Di samping itu, sebuah kelab dan sekolah Latihan Kemahiran 

(Vokesyenal) telah didirikan di Syabrakhit. Para penuntut yang tidak berupaya 
menamatkan pengajian mereka dibenarkan masuk ke sekolah Latihan Kemahiran. 
Berikutan itu, sebuah kilang kain dan sebuah kilang permaidani telah dibina di 
Mahmoodiyah. Di samping itu, sebuah Madrasah untuk mengajar Al-Quran dan A- 
Sunnah juga telah dibuka di Mahmoodiyah. Madrasah yang serupa juga telah dibuka 
di Daqahliyah.’ 

Gerakan yang berjaya. 

Pada mulanya kegiatan pimpinan Imam Hasan Al-Banna terhad kepada usaha 
pembaharuan masyarakat umum sahaja. Tetapi dalam tahun 1935, Imam Hasan Al- 
Banna mula bergiat dalam politik. Beliau memberi sy arahan- sy arahan dan menulis 
surat menyeru pihak kerajaan agar menumpukan perhatian kepada usaha 
pembaharuan masyarakat. Isi surat-surat tersebut membayangkan keinginannya 
hendak membawa perubahan menyeluruh dalam corak pendidikan, ekonomi, 
masyarakat dan politik agar bertepatan dengan dasar dasar Islam. Hasan Al-Banna 
meneruskan perjuangannya semenjak zaman Muhammad Mahmood Pasya 
sehinggalah ke detik pecahnya Perang Dunia Kedua. Al Ikhwanul Muslimin menjadi 
sebuah gerakan revolusi sepenuhnya dalam tahun 1938. Pada tahun yang sama, Hasan 
Al-Banna pernah berkata: 

‘Gerakan ini berlandaskan rancangan-rancangan yang mencakupi setiap sudut 
pembaharuan masyarakat. Ikhwan ialah sebuah gerakan keagamaan kerana ia 
mempertahankan Al-Quran dan As-Sunnah. Ia bertujuan membentuk masyarakat 
menurut dasar-dasar Islam dan merupakan satu sistem Sunnah di mana setiap ahlinya 
berusaha dengan gigihnya untuk mengikuti Sunnah Rasulullah (s. a. w.). Ikhwan juga 
adalah satu rangkaian tasawwuf kerana ia tahu bahawa setiap perkara yang baik itu 
berdasarkan taqwa dan kecintaan kepada Allah. Ikhwan juga ialah sebuah pertubuhan 
politik kerana ia ingin pembaharuan politik berlaku di dalam dan di luar negeri. Ia 
ingin melatih negara (Mesir) supaya mendapat tempat yang mulia dan tinggi di dunia. 
Ia merupakan satu kumpulan latihan jasmani di mana para anggotanya menjalani 
latihan jasmani secara berpasukan untuk memelihara kesihatan mereka. Mereka juga 
mengadakan pertandingan dengan pasukan pasukan lain. Ikhwan juga ialah sebuah 
pertubuhan yang terlibat dalam pendidikan dan kebudayaan yang sihat. Ikhwan 
Muslimin merupakan Bank Kerjasama Kewangan kerana Islam juga mampu 
menyelesaikan masalah kewangan. Al-Ikhwanul Muslimin berusaha membuka bank- 
bank Islam dan mengukuhkan ekonomi negara. Ikhwan juga merupakan satu 
pertubuhan kemasyarakatan kerana para anggotanya menjalankan usaha mengesan 
kemungkaran-kemungkaran di dalam masyarakat dan mengemukakan cara-cara untuk 
mengatasi atau menyelesaikan masalah tersebut.’ 

Kemajuan Gerakan Ikhwanul Muslimin. 

Muhammad Syauqi Zaki menulis seperti berikut: ‘Dari tahun 1939 

sehinggalah tahun 1945, Ikhwanul Muslimin telah memasuki satu tahap baru dalam 
arena politik. Kegiatan dan rancangannya telah berkembang luas dengan kadar yang 
luarbiasa sekali. Ramai penuntut Universiti Al-Azhar dan Universiti Kaherah 
memasuki Al Ikhwanul Muslimin. Di samping itu, buruh-buruh, para saudagar, guru 
guru. Para doktor dan peguam juga turut menyertai gerakan Ikhwanul Muslimin. 
Justeru itu, Al Ikhwanul Muslimin merupakan satu: gerakan yang mewakili hampir 

semua peringkat masyarakat. Di samping usaha membaiki keadaan ekonomi negara, 
Ikhwanul Muslimin juga terlibat di dalam kegiatan sukan dan latihan jasmani. Semua 
cawangan Ikhwan di Mesir mempunyai jentera pentadbiran yang tersusun rapi dan 
berjalan lancar. Akhirnya, Al Ikhwanul Muslimin menjadi satu gerakan yang 
disegani.’ (Al Ikhwanul Muslimin Wal Mujtami’ Al Misri). 

Dalam tempoh ini juga (1939-1945), Ikhwan terpaksa menghadapi berbagai 
kesukaran. Ianya bermula di zaman pemerintahan Sirri Pasya. Kedutaan British dan 
Pemerintahan Tertinggi British mengenakan tekanan terhadap Kerajaan Mesir agar 
mengawal pertumbuhan pesat gerakan Ikhwan. Berikutan itu, dua majalah mingguan 
Ikhwan, iaitu ‘Al Syua’ra’ dan ‘At Ta’aruf’ telah diharamkan. Alat percetakannya 
dirampas dan semua akhbar telah dilarang menerbitkan sebarang berita mengenai 
kegiatan Ikhwan. Pihak kerajaan juga tidak membenarkan Ikhwan mengadakan 
sebarang mesyuarat atau perjumpaan di seluruh negara. Akhirnya pihak kerajaan 
menyusun rancangan untuk mengasing-asingkan para pemimpin Ikhwan. Imam Hasan 
Al-Banna yang masih bertugas sebagai guru itu telah ditukarkan (dari Kaherah) ke 
Qina. Setiausaha Asung Ikhwan telah ditukarkan ke Damyat. Apabila Parlimen Mesir 
membantah, mereka pun dipanggil semula. Mereka telah ditangkap sebaik sahaja 
mereka tiba di Kaherah. Namun begitu, suasana ketika itu memaksa pihak berkuasa 
membebaskan mereka selepas beberapa waktu. 

Apabila Nihas Pasya memegang teraju pemerintahan, beliau menunjukkan 
sikap yang lembut terhadap Ikhwan. Dalam tahun 1944, Nihas Pasya telah dipecat dan 
kekuasaan telah beralih ke tangan Ahmad Mahir Pasya. (Ahmad Mahir Pasya gerakan 
Ikhwan.) Beliau juga mengisytiharkan perang terhadap Itali dan Jerman atas desakan 
British. Ikhwan membangkang keputusan tersebut dan meminta ianya ditarik balik. 
Tidak lama kemudian, seorang lelaki bernama Alyeeswi telah membunuh Ahmad 
Mahir Pasya. Nuqrasyi Pasya menggantikan tempat Ahmad Mahir Pasya. Beliau 
menangkap Imam Hasan Al-Banna, Setiausaha Agung Ikhwan dan para pemimpin 
Ikhwan yang lain. 

Gerakan Menentang Penjajahan British. 

Sebaik saja Perang Dunia Kedua berakhir dalam tahun 1945 pihak Ikhwan 
terpaksa menghadapi beberapa masalah yang genting. Kerajaan British berjanji 
hendak memberi kemerdekaan kepada Mesir jika ia menyebelahi British di dalam 
Perang Dunia Kedua. Selesai saja Perang Dunia Kedua, Ikhwan. Muslimin 
menjalankan usaha besar-besaran menentang pihak British dan mendesaknya supaya 
menunaikan janji yang telah dibuatnya. Disamping itu, Ikhwan juga memulakan 
kegiatannya di dalam keadaan baru di Mesir. 

Pada 8hb Oktober, 1945, Ikhwan telah mengadakan satu mesyuarat agung. 
Beberapa pindaan perlembagaan telah dibuat untuk menyesuaikannya dengan keadaan 
yang telah berubah itu. Ikhwan juga telah menubuhkan beberapa syarikat baru dan hal 
ini telah menambahkan lagi pendapatannya. Pihak Ikhwan juga menerbitkan akhbar 
harian bernarna ‘Al Ikhwan’. Pasukan sukarelawan Ikhwan juga telah disusun. Pusat 
latihan ketenteraan telah dibuka di berbagai tempat di Mesir. Pihak Ikhwan telah 
menjalankan usaha yang ikhlas untuk menyatupadukan Negara-negara Arab. Tugas 
dan tanggungjawab telah dibahagi-bahagikan. Para anggota Ikhwan memperbaharui 

baiah (sumpah setia) mereka dengan Hasan Al-Banna dan memilihnya sebagai 
pemimpin seumur hidup. 

Ikhwan Muslimin kian maju. 

Kemajuan Al Ikhwan Muslimin telah dicatitkan oleh Muhammad Syauqi Zaki 
seperti berikut: 

‘Di Mesir saja, jumlah anggota, Ikhwan yang betul betul bergiat (aktif) 
menjangkau angka setengah juta (yakni 500,000) orang. Jumlah penyokong dan 
pembantu pula melebihi setengah juta orang. Terdapat dua ribu cawangan di Mesir 
dan lima puluh cawangan di Sudan. Banyak lagi cawangan dibuka di Negara-negara 
Arab yang lain.’ 

Penglihatan Al Ikhwan dalam Perang Palestin. 

Imam Hasan Al-Banna mengisytiharkan jihad terhadap British ketika 
Nuqrasyi Pasya memerintah Mesir. Hal ini membangkitkan semangat kemerdekaan di 
seluruh negara. Kerajaan Nuqrasyi Pasya tidak mampu menghadapi gerakan Ikhwan 
dan terus meletak jawatan. Teraju kerajaan seterusnya diambil abh oleh Ismail Sidqi 
Pasya. Beliau juga menzalimi dan menindas Al Ikhwanul Muslimin. Akhirnya, Ismail 
Sidqi Pasya juga meletak jawatan. Sekali lagi Nuqrasyi Pasya mengambil alih 
kerajaan pada lOhb Disember, 1946. Berlakulah pertentangan antara pihak Ikhwan 
yang memperjuangkan kebebasan dengan Nuqrasyi Pasya dan pihak British. 
Pertentangan antara kedua pihak ini memakan masa yang lama dan merumitkan lagi 
masalah Palestin. 

Ikhwan ialah pembela Palestin yang utama. Ikhwan telah mengadakan satu 
perarakan besar-besaran pada 12hb Disember, 1947. Perarakan itu bermula di 
Universiti Al-Azhar di bawah pimpinan Imam Hasan Al-Banna. Beliau men a iki 
sebuah kereta sambil membawa satu pembesar suara untuk memberi arahan. Dalam 
satu mesyuarat pada 6hb Mei, 1948, pihak Ikhwan telah mendesak Mesir dan Negara- 
negara Arab lain supaya mengisytihar jihad terhadap Israel serta menggunakan apa 
saja cara yang mungkin untuk menyelamatkan Palestin daripada kepupusan. 

Al Ikhwan telah menghantar beribu-ribu mujahidin (sukarelawan) ke Palestin 
tanpa menunggu pihak lain berbuat demikian. Mereka telah berjuang dengan berani 
sekali sehingga dapat memberi tentangan yang sangat hebat kepada Yahudi dan 
British. Keadaan ini membimbangkan Nudrasyi Pasya. Beberapa kedutaan asing telah 
mengadakan mesyuarat di kubu tentera British di Mesir dan sebulat suara mendesak 
Nuqrasyi Pasya mengharamkan Ikhwan kerana hebatnya kemampuan Ikhwan 
menentang Yahudi. Imam Hasan Al-Banna selalu menghantar kumpulan-kumpulan 
pejuang (mujahidin) ke Palestin untuk berjihad. Akhirnya Nuqrasyi Pasya 
mengharamkan Al Ikhwan Muslimin di bawah Undang-undang Tentera nombor 73 
lantaran tekanan dan desakan daripada kuasa-kuasa asing. 

Syahidnya Imam Hasan Al Banna. 

Selepas pengharaman itu, para anggota Ikhwan di seluruh Mesir telah 
dikenakan tindakan kejam. Seluruh cawangan dan pusat-pusat kegiatannya telah 

dirampas. Beribu-ribu belia terpelajar telah dipenjarakan. Para pemuda dan pemudi 
tersebut ditindas ketika berada di dalam penjara. Semasa kekecohan ini berlaku, 
Nuqrasyi Pasya naik menjadi Perdana Menteri Mesir. Ketika inilah Hasan Al-Banna 
telah dibunuh. Imam Hasan Al-Banna mati syahid pada 15hb Februari 1949 di 
hadapan ibu pejabat Ikhwanul Muslimin. Hari kematiannya disambut meriah oleh 
Yahudi, pihak British dan pihak-pihak lain yang bermusuh dengan Islam. 

Pencapaian Hasan Al-Banna. 

Hasan Al-Banna yang dilahirkan daripada keluarga miskin di sebuah kampung 
sunyi bernama Mahmoodiyah, telah syahid di jalanraya terbesar di Kaherah. 
Pembunuhannya telah dirancang oleh pihak British, Yahudi dan kerajaan Mesir 
sendiri. Beliau hidup hanya selama 43 tahun. Al Ikhwan Muslimin telah ditubuhkan 
pada tahun 1928 M. oleh Hasan Al Banna di mana dalam masa dua puluh tahun 
sahaja, beliau telah membawa pembaharuan kepada masyarakat Mesir yang sedang 
mengalami kemerosotan budaya, politik dan agama. Beliau telah mengembalikan 
masyarakat Mesir ke landasan Islam semula. Maka berkumandanglah cogan-cogan 
kata seperti: ‘Mencari keredhaan Allah ialah matlamat kami’, ‘Al-Quran ialah 
perlembagaan kam’, ‘Jihad ialah jalan kami’ dan ‘Syahid dijalan Allah ialah cita-cita 
kami’. 


Adiknya, Abdur- Rahman Al-Banna menulis mengenai Hasan Al-Banna, 
‘Hassan Al Banna suka bersolah dan berpuasa semenjak kecil lagi. Kami selalu ke 
masjid untuk menunaikan solah Isya’. Selepas itu beliau menghadiri majlis Tariqat 
Hasafiyah.. Kami beribadat di situ agak lama juga. Ketika itu, tiada seorang pun orang 
luar di situ. Waktu malam di situ selalunya sunyi senyap. Yang kedengaran hanyalah 
suara orang beribadat.’ 

‘Berkali-kali Hasan Al-Banna berkata, ‘Jika kau ingin mencapai 
kesempurnaan sembahlah Allah sahaja dan jauhkan daripada menyembah benda- 
benda lain. Jika kau mencari kebenaran, maka kau dapati setiap benda lain tidak 
kekal. Yang kekal hanyalah Allah.’ 

Imam Hasan Al-Banna suka kepada orang-orang yang warak dan soleh. 
Semenjak kecil lagi beliau suka bergaul dengan mereka. Beliau pemah berkata, 
‘Nikmat hidup yang sebenar boleh didapati melalui pergaulan dengan orang yang 
soleh. Merekalah raja, ketua dan bangsawan yang sebenar.’ 

Imam Hasan Al-Banna adalah seorang yang sangat pemurah. Amin Ismail 
seorang anggota Ikhwan telah menyebut sifat pemurah Hasan Al-Banna: 

‘Suatu hari beliau membawa saya menemui seorang tukang jahit. Beliau telah 
menyerahkan jubahnya kepada tukang jahit tersebut untuk dijahit. Kami berjalan 
melalui sebuah lorong yang sempit dan gelap di kawasan Al Maghrabeen. Tukang 
jahit itu bangun dan menyerahkan jubah Hasan Al-Banna tanpa mengalu-alukan 
kedatangan kami. Dia terus meminta upah sebanyak tiga paun. Imam Hasan Al-Banna 
memberinya lima paun, mengambil jubah tadi dan bersedia untuk beredar dari situ. 
Terfikir saya hendak mengambil baki wang dua paun itu tetapi Hassan Al-Banna 
menahan saya. Sedarlah saya bahawa Imam Hasan Al-Banna tidak mahu saya 
mengambil baki wang: dua paun itu. Dalam perjalanan pulang, kami bertemu seorang 
pengemis, Imam Hasan Al-Banna menyuruh saya memberi satu riyal kepada 


35 



Detik-detik Hidupku 


pengemis tersebut. Baru saya tahu bahawa Imam Hasan Al-Banna ada wang sebanyak 
lima paun saja dan kesemua wang itu telah diberikan kepada tukang jahit tadi. Kini 
dia tidak berwang lagi. Imam Hasan Al-Banna bersifat pemurah sehingga ke akhir 
hayatnya.’ 

Seorang anggota Ikhwan terkenal, Bahi Al Khouli ada menyebut mengenai 
Hasan Al-Banna: 

‘Dalam tahun 1932, beberapa tahun selepas tertubuhnya Al Ikhwan ul 
Muslimin, Hasan Al-Banna telah ditawarkan satu jawatan tinggi oleh pihak kerajaan. 
Tawaran itu dibuat untuk memesongkan fi kiran Hasan Al-Banna daripada usaha 
dakwah Islamiahnya. Hasan Al-Banna menolak tawaran itu secara kasar dan pegawai 
kerajaan yang mengemukakan tawaran tersebut berasa malu. Jika beliau menerima 
tawaran tersebut, anak-anaknya sudah tentu akan hidup mewah sehingga 
menimbulkan iri hati orang lain. Namun begitu, Imam Hasan Al-Banna tidak inginkan 
keuntungan duniawi.’ 

‘Pihak British juga menawarkan kepadanya beribu ribu paun ketika 
bermulanya Perang Dunia Kedua. Wakil British memberitahu Hasan Al-Banna 
bahawa pihak British bersedia memberi wang yang diperlukannya. Hasan Al-Banna 
menghalau wakil British tadi yang cuba membeli maruahnya. Akhirnya British 
membuat kesimpulan bahawa Hasan Al-Banna tidak dapat dipengaruhi emas atau 
perak.’ 


‘Al Ikhwanul Muslimin menubuhkan banyak syarikat perdagangan. Imam 
Hasan Al-Banna menjadi ahli Lembaga Pengarah kesemua syarikat-syarikat tersebut. 
Lantaran itu, beliau juga bersusah payah dalam kerja-kerja pengurusan syarikat- 
syarikat tersebut agar semuanya berjalan licin. Pihak Ikhwan cuba menawarkan gaji 
dan saguhati kepadanya tetapi beliau selalu menolak sambil berkata, ‘Saya tidak akan 
menerima sebarang ganjaran daripada manusia. Saya akan menerima ganjaran 
daripada Allah sahaja.’ Beliau menunjukkan satu contoh yang ulung dalam bidang 
perdagangan dan perniagaan.’ 

‘Pihak musuh telah melemparkan berbagai tuduhan terhadap Imam Hasan Al- 
Banna. Di antara tuduhan tuduhan tersebut ialah: 

i) Dia adalah seorang pengintip upahan dan perasuah; 

ii) Dia menerima bantuan asing berjumlah beribu-ribu paun; 

iii) Dia memiliki banyak kereta dan saham di dalam banyak syarikat- 
syarikat.’ 

‘Begitu hebat sekali tuduhan mereka. Tetapi apabila beliau mati dibunuh oleh 
musuh-musuhnya, beliau miskin sekali sehingga beliau tidak mampu me mi liki sebuah 
rumah pun di Kaherah. Beliau menyewa sebuah rumah dengan membayar 1 paun 80 
Qursh sebulan. Ketika beliau syahid, anak-anaknya tidak mempunyai sumber 
pendapatan langsung.’ (Al Imam-us-Syahid) 

Mufti Besar Palestin, Haji Amin Al Hussaini memberi pandangannya: 


36 



Detik-detik Hidupku 


‘Saya menemui Imam Hasan Al-Banna buat pertama kalinya pada tahun 1946, 
ketika saya kembali ke Mesir dari Eropah. Saya berbual dengannya dan dapati beliau 
seorang manusia yang berhati bersih. Hubungan kami pun semakin erat. Beliau 
memiliki sifat dan akhlak yang mulia. Di samping itu, beliau juga seorang yang lemah 
lembut, bijaksana dan berazam kuat. Kesemua ciri-ciri peribadi ini berakar umbi di 
dalam dirinya lantaran kuat imannya terhadap Allah. Beliau juga seorang juga sangat 
tabah dan mampu berkorban. Nilai-nilai peribadi yang unggul ini menjadikannya 
seorang pemimpin Islam yang terkenal dan diminati. Saya pemah menziarahinya dan 
mendapati rumahnya sangat sederhana sekali.’ 

‘Saya pernah bertemu Hasan Al-Banna dalam satu majlis. Majlis itu 
dianjurkan oleh bekas Setiausaha Negara, Abdur-Rahman Azzam untuk meraikan 
Muhammad Ali Jinnah. Muhammad Ali Jinnah diiringi oleh Nawabzada Liaquat Ali 
Khan. Saya dan Hasan Al-Banna merupakan orang yang pertama sampai ke majlis. 
Kami berbual dengan para pemimpin Pakistan agak lama juga. Kemudian para 
jemputan lain pun tiba seorang demi seorang. Saya lihat Hasan Al-Banna 
mempelawakan tempat duduknya kepada setiap tetamu yang baru tiba dan beliau 
beredar ke belakang. Hal ini berterusan sehingga akhirnya beliau mendapat tempat 
duduk yang berdekatan dengan pintu masuk dewan makan. Apabila semua tetamu 
sudah tiba, Abdur-Rahman Azzam menjemput mereka masuk ke dewan makan. Imam 
Hasan Al-Banna yang duduk di hujung sekali berada berdekatan dengan dewan 
makan. Saya terus memerhatikan dan sedarlah saya bahawa beliau adalah seorang 
yang berperibadi mulia. Beliau juga mempunyai kepandaian luar biasa dalam 
menyelesaikan masalah-masalah sukar. Setiap kali saya terkenangkannya, saya akan 
menyuarakan kata-kata berikut: 

‘Alangkah baiknya jika masa dapat menghasilkan orang yang seperti itu sekali 
lagi. Tetapi masa terbukti terlalu kedekut untuk berbuat demikian.’ 

Abdur-Rahman Al-Banna menulis mengenai peribadi Imam Hasan Al-Banna 
seperti berikut: 

‘Jika mesyuarat diadakan di atas tanah, Hasan Al-Banna akan duduk di atas 
guni. Hasan Al-Banna suka duduk di kerusi belakang. Wajahnya selalu kelihatan 
riang dan berseri-seri. Biasanya beliau memakai jubah dan kepalanya berserban. 
Beliau menggunakan bahasa yang mudah dan fasih ketika berbual dengan orang lain, 
ketika berbincang, beliau kerap menyebut ayat-ayat Al-Quran. Beliau telah menghafal 
seluruh Al-Quran dengan baik sekali dan membaca Al-Quran dengan suara yang 
merdu.’ 


Bahi al Khouli menulis mengenai Hasan Al-Banna seperti berikut: ‘Imam 
Hasan Al-Banna menjalani kehidupan dengan penuh kemuliaan. Beliau berpuas hati 
dengan makanan yang didapatinya dan juga pakaian yang mampu dimilikinya. 
Rumahnya kecil dan tidak mencukupi untuk menampung keluarganya yang ramai itu. 

Corak hidupnya sederhana sekali. Behau tidak pernah terfikir untuk 
meninggalkan harta pesaka yang banyak untuk isteri dan anak-anaknya. Beliau 
menyampaikan risalah Allah kepada orang ramai dan hal ini menyejukkan matanya 
dan menyenangkan hatinya.’ 

‘Imam klassan Al-Banna adalah seorang yang berfikiran luas. Beliau 
mengajak manusia mencintai Allah dan melakukan kebaikan. Satu hari, beliau telah 
melawat ke kawasan hulu Mesir. Sekumpulan paderi Kristian dan para pengikut 
mereka telah datang menemui Hasan Al-Banna. Ketika berbual, Hasan Al-Banna 
telah menyebut ayat-ayat Al-Quran yang menyentuh Nabi Isa (a.s.) dan Siti Mariam 
(a.s.). Mula-mula beliau membaca ayat-ayat tersebut, kemudian barulah 
mentafsirkannya. Orang-orang Kristian itu menyangka pertemuan tersebut diatur khas 
untuk mereka kerana tidak disentuh langsung masalah orang-orang Islam. Mereka 
begitu tertarik sekali dengan Imam Hasan Al-Banna kerana beliau tidak menunjukkan 
sikap prasangka atau sikap buruk terhadap mereka seperti kebanyakan ulamak Islam 
yang lain.’ 

Imam Hasan Al-Banna sangat baik dan sayang kepada rakan-rakan 
sepejabatnya Amin Ismail, salah seorang sahabatnya telah berkata, ‘Beliau selalu 
menyemak kerja-kerja saya di pejabat dan membetulkan sebarang kesilapan yang ada. 
Ketika beliau membetulkan kesilapan saya, saya tidak berasa diri saya telah 
melakukan kesilapan. Ketika itu saya berasa segala kata-katanya adalah betul. Apabila 
beliau mengambilkan surat-surat yang telah disemak dan diperbetulkannya, beliau 
pun berkata dengan penuh kasih sayang, ‘Awak boleh menyemak pembetulan yang 
saya lakukan. Awak juga boleh menambah atau memotong yang mana awak suka. 
Saya bersumpah bahawa saya tidak suka menambah atau memotong sesuatu.’ 

Beliau selalu menziarahi rumah saya setiap kali saya mendapat cahaya mata. 
Beliau merawat saya ketika saya jatuh sakit. Ketika saya berada di dalam kesusahan 
beliau mententeramkan saya walaupun saya hanya seorang kerani biasa di pejabat. 
Beliau adalah seorang yang sangat sibuk dan hanya tidur beberapa jam sahaja pada 
waktu malam. Beliau makan dua kali sehari dan makanannya pun sedikit sahaja. 

Ketika membuat lawatan, beliau mengucapkan salam kepada setiap anggota 
rombongan sambil bertanya khabar anak-anak mereka dengan menyebut nama-nama 
mereka dan mengenai pelajaran anak-anak mereka. Bahkan saya telah melihat beliau 
bertanya khabar keadaan binatang-binatang yang mereka miliki. Daya ingatannya 
sangat kuat hingga mampu mengingati butir-butir yang terperinci.’ 

‘Saya sangat sayang pada Imam Hasan Al-Banna. Saya pernah mengadu 
kepadanya, ‘Ya sayyidi, Allah belum memaalkan saya dan tidak sukakan saya. 
Buktinya ialah saya telah berusaha menghafal satu muka surat kitab suci Al-Quran 
sepanjang malam tetapi gagal. Ini bermakna saya masih tidak diberkati Allah.’ 
Melihat keadaan saya yang sedih itu, Imam Hasan Al-Banna menepuk belakang saya 
sambil menyapu air mata saya yang sedang mengafir itu, lalu berkata, ‘Apabila 
seorang manusia menangis kerana Allah, maka Allah sentiasa bersedia untuk 
memaafkannya. Saidina Umar Al-Khattab (r.a.) sendiri tidak dapat menghafal seluruh 
Al-Quran.’ Saya puas hati dengan jawapannya itu.’ 

‘Beliau pernah menjemput saya ke rumahnya. Sebaik sahaja beliau nampak 
saya, beliau terus memegang tangan saya sambil berkata. ‘Mari kita memperbaharui 
bai’ah (sumpah setia kita.)’ Saya pun meletakkan tangan saya atas tangan Imam 
Hasan Al-Banna dan kami pun memperbaharui sumpah setia kepada Allah dan Rasul- 
Nya. Selepas itu beliau berkata, ‘Saya melantik awak menjadi anggota Majlis 
Tertinggi.’ 

‘Imam Hasan Al-Banna telah mengetuai tunjuk perasaan mengenai masalah 
Palestin yang dianjurkan oleh Ikhwan di Kaherah. Ketika kami tiba di ‘Al Mutabatul 
Khizra’, pihak polis pun menyerang para penunjuk perasaan. Imam Hasan Al-Banna 
tampil ke hadapan dan meminta polis jangan melepaskan tembakan. Namun begitu, 
pihak polis terus melepaskan tembakan dan Hasan Al-Banna mengangkat tangannya. 
Kedua dua tangannya itu cedera parah kena tembakan. Beliau menenteramkan kami 
dengan mengatakan tidak ada apa yang perlu dibimbangkan tapi kami sedar bahawa 
kedua tangannya telah cedera kena peluru.’ 

‘Imam Hasan Al-Banna menyampaikan ceramah mengenai Al-Quran pada 
setiap hari Rabu di kawasan ‘Al Hilmiyah’. Pernah seorang pemuda mengemukakan 
satu soalan yang menarik, seperti berikut; ‘Adakah bercinta itu halal atau haram?’ 

Hasan Al-Banna tersenyum lama dan kemudian menjawab, .Cinta yang halal 
itu halal dan cinta yang haram itu haram.’ 

‘Imam Hasan Al-Banna sangat kasih kepada para anggota bawahan Ikhwan. 
Orang lain pulang ke rumah untuk makan tengahari tetapi beliau makan dengan orang 
bawahannya.’ 

Kata Abdur- Rahman Al-Banna; Imam Hasan Al-Banna sangat gigih 
berdakwah. Kami menghadiri ceramah ceramahnya. Kami begitu tertarik dengan 
kegigihan dan kesungguhannya sehingga kan kami lupa kepada dunia. Beliau pernah 
berkata, “Duhai manusia, datanglah kepada kami. Sesiapa yang tidak boleh 
menziarahi Rasulullah (s.a.w.) datanglah kepada kami. Kami adalah pengemis di 
pintu Rasulullah (s.a.w.). Sesiapa yang tidak pemah mendengar kisah hidup 
Rasulullah (s.a.w.), patut sekali datang mendengarnya daripada kami.’’ 


‘Baginda Rasulullah (s.a.w.) hidup di dalam hati kami dan baginda mendengar 
segala-galanya. Rasulullah (s.a.w.) hidup di dalam hati-hati yang mempertahankan 
Islam dan juga di dalam hati yang penuh dengan kasih sayang serta iman yang datang 
daripada ajarannya.’ 

‘Setiap kali Imam Hasan Al-Banna melakukan lawatan kerana kerja 
dakwahnya, beliau tinggal di masjid. Kerap kali beliau melakukan lawatan tersebut 
pada bulan Ramadhan. Beliau tinggal di masjid dan juga berpuasa di situ. Beliau 
berbuka puasa dengan buah tamar dan air. Apabila orang datang ke masjid untuk 
bersolah, mereka melihat ada orang baru di situ. Imam Hasan Al-Banna pun 
menyampaikan ceramahnya selepas saja bersolah. Tidak lama kemudian, barulah 
orang sedar bahawa penceramah tersebut adalah Imam Hasan Al-Banna.’ 

‘Apabila Imam Hasan Al-Banna melawat Ismailiah, beliau dapati para 
penduduk di situ terlibat di dalam pertikaian agama. Mereka terbahagi kepada dua 
kumpulan. Satu kumpulan bernama ‘Salafi’ dan yang satu lagi ialah ‘Soofi’. Ketika 
bersolah, anggota salah satu kumpulan tidak mahu berimamkan anggota daripada 
kumpulan yang satu lagi. Dalam suasana beginilah Imam Hasan Al-Banna 
memulakan tugas dakwah Islamiahnya. Tempat beliau memulakan tugas dakwahnya 
bukanlah di masjid tetapi di kedai-kedai kopi. Dasar dasar dakwahnya ialah: 

1) Perpaduan ummah mesti dikekalkan; 

2) Kesernua kumpulan perlu sepakat di dalam perkara-perkara dasar Islam; 

3) Kata-kata Imam Syafi’e yang ini perlu menjadi dasar: ‘Setiap kali saya 
bertikai dengan seseorang, saya sentiasa berharap agar Allah menjelaskan 
kebenaran melalui lidah lawan saya itu’; 

4) Tujukan segala saranan yang baik kepada orang lain dan tujukan segala 
kesilapan kepada diri sendiri; 

5) Orang lain perlu dihormati ketika berlaku perbezaan pendapat; 

6) Sebarang perbalahan perlu dielakkan; 

7) Perlulah diingat bahawa usaha yang baik itu boleh berbeza-beza (caranya); 

8) Sebarang persefahaman harus menghasilkan kerjasama. Dalam sebarang 
perselisihan, kita hendaklah menganggap pihak yang satu lagi itu 
berkemungkinan melakukan kesilapan; 

9) Perlu bersatu ketika menentang musuh bersama; 

10) Ruang lingkup tindakan perlu diperluaskan; 

11) Perlu ada rasa kasihan dan sedih kepada orang yang menyimpang dari 
jalan kebenaran. Janganlah dia dikecam dan disindir.’ 

Imam Hasan Al-Banna adalah seorang yang benar-benar beriman. Allah telah 
melimpahkan berkat kasih-Nya kepada Hasan Al-Banna. Beliau telah menunjukkan 
arah perjuangannya kepada para sahabatnya semenjak sebelum Perang Dunia Kedua 
lagi. Ketika itu, perjuangan Al Ikhwanul Muslimin masih di peringkat awal dan belum 
lagi melalui ujian dan cabaran yang hebat. Berikut ialah kenyataannya ketika itu, yang 
ditujukan kepada para sahabatnya: 

‘Wahai anggota Ikhwan, ramai daripada kamu semua masih belum menyedari 
sepenuhnya perjuangan Al Ikhwan. Ketika tiba hari kamu menyedari dan memahami 
perjuangannya, maka kamu akan menghadapi banyak penentangan dan permusuhan. 
Kamu dapati diri kamu diselubungi oleh kesukaran dan kesusahan. Perjalanan kamu 
akan dirintangi oleh banyak halangan. Apabila kamu berjaya mengatasi halangan- 
halangan ini barulah kamu akan menjadi pembawa panji-panji Islam yang sebenar. 
Hari ini kamu tidak dikenali, tetapi kamu akan merintis jalan perjuangan Ikhwan. 
Perjuangan ini memerlukan banyak pergorbanan. Oleh itu, kita haruslah bersedia. 
Kejahilan orang terhadap Islam juga merupakan halangan perjalanan kamu. Para 
ulamak rasmi akan menunjukkan rasa terkejut apabila melihat cara kamu berdakwah. 
Jihad yang kamu lancarkan atas nama Allah tidak akan dihargai. Para pemerintah, 
pemimpin dan golongan kaya akan berasa iri hati terhadap kamu. Kerajaan akan 
menentang kamu dan akan berusaha menyekat segala kegiatan kamu serta melempar 
onak dan duri di sepanjang perjalanan perjuangan kamu. Pihak yang berkepentingan 
akan menggunakan segala cara yang mungkin untuk menggagalkan perjuangan kamu. 
Pihak yang lemah dan pengecut akan menggunakan kerajaan untuk tujuan tersebut. 
Orang-orang yang berakhlak buruk akan sentiasa menentang kamu. Ada pula 
golongan yang meragui perjuangan kamu lalu melemparkan berbagai tuduhan. 
Mereka akan memberi gambaran yang salah terhadap perjuangan kamu dan di 
samping itu, mereka juga memiliki kuasa, kekayaan dan pengaruh. Dalam keadaan 
beginilah kamu dikira benar-benar telah memasuki gelanggang pengalaman dan ujian. 
Kamu akan dipenjarakan, dibuang dan dihalau dari rumah kediaman. Harta kamu 
akan dirampas, rumah kamu digeledah dan tempoh ujian ini mungkin memakan masa 

yang lama. Namun begitu, Allah telah berjanji bahawa Dia akan membantu para 
Mujahidin dan memberi ganjaran kepada para mukmin.’ 

(Risaail Imam Al-Banna) 

Kenangan-Kenangan 
Al-Syahid Hasan Al-Banna 


Kenangan di Madrasatur Rasyad ad-Deeniyah 

Pemilik dan mudir Madrasatur-Rasyad-ad-Deeniyah ialah Syeikh Muhammad 
Zahran. Beliau adalah seorang ulama yang wara, bertakwa dan cerdik. Sepanjang 
hayatnya, ia berusaha menyebarkan ilmu pelajaran dan pendidikan di merata-rata 
tempat. Sistem pengajarannya tidaklah sampai ke tahap (martabat) ulamak yang 
resmi. Kecerdikan dan kesungguhannya itu telah dapat mengatasi mereka yang lain di 
segi pengetahuan dan pengalaman. 

Beliau menyusun kuliah kuliah pengajian Al-Quran dan As-Sunnah di masjid 
masjid untuk kaum lelaki dan di rumah rumah untuk kaum wanita. Pada tahun 1915, 
beliau mengasaskan Madrasatur-Rasyad-ad-Deeniyah untuk faedah pendidikan para 
pemuda. Sekolah ini diasaskan menurut corak sekolah-sekolah yang wujud di 
kampong -kampung. Sekolah-sekolah ini ditadbir atas pembiayaan sumbangan derma 
dari rakyat. Namun begitu, sekolah Syeikh Muhammad Zahran mempunyai mutu 
pengajian yang setaraf dengan pusat-pusat pengajian bermutu yang lain. Madrasatur - 
Rasyad-ad-Deeniyah adalah pusat pengajian dan pendidikan (tarbiyyah). 

Cara-cara mengajar dan menyusun pelajarannya sangat menarik. Pengajiannya 
dimasukkan pelajaran menghafal dan mentafsir hadith-hadith Rasulullah sebagai 
tambahan kepada pelajaran yang telah ada. Semua penuntut diwajibkan mempelajari 
satu hadith pada setiap hari Khamis. Hadith diterangkan secara meluas agar mereka 
dapat menanggap tujuan serta maksudnya. Para penuntut mempelajari hadith secara 
kumpulan dan dengan demikian mereka berupaya menghafal hadith itu. Mereka 
sentiasa mengulang kaji hadith yang dipelajari seminggu sebelum itu. Dengan cara 
ini, seorang penuntut boleh mempelajari jumlah hadith yang banyak sebelum tahun 
berakhir. Hadith-hadith yang saya pelajari ketika menuntut di Madrasatur-Rasyad-ad- 
Deeniyah masih segar dalam ingatan. Mata-mata pelajaran lain yang diajar ialah 
karang-mengarang, nahu, latihan amali, kajian kesusasteraan, latihan bacaan dan 
kajian sajak serta pepatah. Sekolah-sekolah jenis ini yang lain tidak mengajar mata- 
mata pelajaran tadi. 

Cara Syeikh Muhammad Zahran mengajar dan mendidik adalah sangat 
berkesan dan begitu berhasil sekali. Walaupun beliau tidak pernah terlatih dalam ilmu 
psikologi atau menjalani latihan ilmu pendidikan, namun begitu beliau selalu berusaha 
menjalin hubungan yang selesa dengan para penuntutnya. Dia mengawasi para 
penuntutnya tanpa mereka merasa diawasi. Dia memberi galakan dan sokongan 

kepada para penuntut yang melakukan kebajikan. Dia memberi ganjaran kepada 
mereka yang berbuat baik. Dia juga menghukum mereka yang melakukan kesalahan. 

Syeikh Muhammad Zahran juga adalah seorang ahli sajak. Beliau akan 
berdo’a untuk para penuntutnya yang baik atau pun dihadiahkannya sebuah sajak. 
Saya masih ingat satu sajak yang dihadiahkan kepada seorang penuntutnya. Penuntut 
tersebut telah menulis satu jawapan yang sangat disukainya. Syeikh itu pun menyuruh 
penuntut tadi menulis sajak berikut di akhir jawapannya yang berbunyi berikut: 

‘Kau memberi jawapan yang baik. 

Jawapan mu menunjukkan kesempurnaan. 

Semoga Allah meredhai dan memberi petunjuk kepada mu.’ 

Kepada seorang penuntut lain yang memberi jawapan yang tidak memuaskan 
hatinya, dia menulis sajak berikut: 

‘Duhai genggaman Allah, 

Percepatkan cengkaman-Mu terhadap lelaki ini.’ 

Sajak itu kemudian menjadi buah mulut dan penuntut tersebut pun digelar 
‘Gharatullah’ sejak hari itu. Kami selalu mengusik penuntut tadi dengan gelaran 
tersebut. Syeikh Muhammad Zahran adalah seorang yang buta, namun begitu, aqalnya 
bersinar dengan kebijaksanaan dan keilmuan. Dia selalu, menyuruh para penuntutnya 
mencatit pelajaran yang diajarkannya secara lisan itu. Walaupun matanya buta, 
kefahamannya adalah lebih baik dari orang yang tidak buta tetapi ‘tidak boleh 
melihat’ (yakni tidak faham). Sesungguhnya penglihatan itu tidak buta tetapi yang 
buta itu ialah hati yang terletak di dalam dada. 

Kini saya sedar bahawa hubungan rohani mendatangkan kesan yang positif 
antara para penuntut dan guru. Saya sangat sayang pada guru saya walaupun dia 
membuat saya bekerja keras. Syeikh Muhammad Zahran membina semangat saya. 
Dia mengajar saya bersikap suka belajar dan mengkaji. Kerap kali dia membawa saya 
ke perpustakaannya. Perpustakaannya mengandungi himpunan buku-buku yang 
sangat berfaedah. Sayalah yang memilih buku-buku yang dia perlukan dan membaca 
bahagian bahagian yang berkaitan dengan masalah yang sedang dikaji. Kadang kala 
beberapa orang ulama datang dan kami semua pun mengadakan perbincangan yang 
berfaedah. Saya selalu mengikuti perbincangan-perbincangan itu dengan penuh minat. 
Hubungan mesra dan rapat antara guru dan murid yang begini meninggalkan kesan 
yang begitu indah. Para guru dan penaung yang menitik beratkan hubungan begini 
ketika mendidik murid-murid akan memberi banyak kebaikan. Saya menuntut di 
sekolah ini dari umur lapan sehingga umur dua belas tahun. 

Beberapa tahun kemudian, Syeikh Muhammad Zahran meninggalkan 
Madrasah tersebut kerana terlibat dalam kerja lain. Pengurusan sekolah itu diserahkan 
kepada satu Lembaga Pengurus yang baru. Malangnya lembaga pengurus yang baru 
ini tidaklah sebaik yang lama. Saya pun berdamping dengan guru-guru baru. Saya 
masih tidak menghafal keseluruhan kitab Al-Quran sedangkan ibu bapa ingin saya 
berbuat demikian. Namun begitu saya telah menghafal surah Al-Baqarah sehinggalah 
surah Al-Isra iaitu lebih kurang separuh dari kitab Al-Quran. 

Pernah saya nyatakan kepada ibu bapa saya bahawa saya tidak tahan lagi 
menuntut di sekolah tersebut dan ingin melanjutkan pengajian ke sekolah menengah. 
Waktu itu, sekolah menengah ditadbir menurut corak sekolah rendah. Perbezaannya 
ialah bahasa asing tidak diajar di sekolah rendah. Dimasukkan juga ilmu perundangan 
dan pertanian disamping meluaskan lagi pengajian agama dan bahasa kebangsaan. 

Bapa saya menentang cadangan saya itu kerana dia ingin saya menjadi hafiz 
(penghafal al-Quran). Setelah saya berjanji akan menghafal Al-Quran di rumah 
barulah bapa saya memberi kebenaran. Minggu itu juga saya mendaftarkan diri ke 
sekolah menengah. Lepas kembali dari sekolah, saya belajar membaiki jam sehingga 
waktu Isya. Saya sangat gemar dengan kerja ini. Lepas solah Isya, saya mengulang 
kaji pelajaran sehingga waktu tidur. Selepas menunaikan solah subuh sehinggalah 
waktu hendak ke sekolah, saya menghafal Al-Quran. 

Jam’iyyah Akhlaqul Abadiah (Pertubuhan Membina Akhlaq). 

Salah seorang guru sekolah kami ialah Muhammad Afandi Abdul Khaliq. Dia 
mengajar kami Ilmu Hisab dan latihan jasmani. Beliau adalah seorang yang berilmu 
tinggi dan berakhlak baik. Ia menyuruh penuntut tahun tiga mengasaskan di kalangan 
mereka satu persatuan sekolah yang di namakan ‘Jam’iyyatul Akhlak al- Abadiah’. 
Beliau sendiri merangka undang-undang persatuan tersebut dan juga menjadi 
setiausahanya. Beliau mengarah penuntut penuntut melantik Jawatankuasa Kerja. 
Tujuan dan peraturan tersebut ialah seperti berikut: 

‘Sesiapa yang menyakiti saudaranya, dia akan didenda satu Milyam. Sesiapa 
yang memburukkan bapanya sendiri akan didenda dua Milyam. Sesiapa yang kurang 
sopan terhadap ibunya sendiri akan didenda satu Qursh. Sesiapa yang bercakap 
bertentangan dengan agama didenda dua Qursh. Sesiapa yang bertengkar dengan 
sahabatnya sendiri didenda dua Qursh. Denda yang dikenakan kepada Yang Dipertua 
dan ahli-ahli jawatankuasa adalah dua kali ganda lebih dari ahli biasa. Penuntut yang 
melanggar peraturan persatuan akan dipulau oleh para anggota yang lain sehinggalah 
dia patuh semula. Jumlah denda yang dikumpulkan digunakan untuk kebajikan orang 
ramai. Setiap ahli persatuan dikehendaki menasihati sesama mereka supaya berpegang 
teguh pada agama, menunaikan solah pada waktunya, mematuhi Allah, mentaati ibu 
bapa dan menghormati orang orang tua.’ 

(Pengalamannya semasa di Madrasatur-Rasyad ad-Deeniyah dulu telah 
membuat Hasan al Banna terpilih sebagai ketua oleh para penuntut. Dia menjadi 
tumpuan para penuntut sehingga akhirnya dia terpilih sebagai Yang Dipertua 
Jam’iyyah Akhlak al- Abadiah). 

Persatuan ini terus menjalankan kerja. Banyak penuntut dipanggil untuk 
menjelaskan sebab mereka tidak patuh kepada peraturan persatuan. Mereka didenda 
dan banyak wang yang terkumpul. Sebahagian dari wang tersebut dibelanjakan untuk 
jamuan perpisahan seorang sahabat bernama Labib Iskandar. Beliau adalah adik 
seorang doktor di Kementerian Kesihatan. Apabila doktor itu ditukar ke tempat lain, 
dia terpaksa ikut. Sebahagian lagi dari wang itu digunakan untuk membiayai 
pengkebumian seorang lelaki miskin yang mati lemas di Sungai Nil dan mayatnya 
terdampar dekat pagar sekolah. Tidak dapat dinafikan bahawa persatuan seperti ini 
lebih berjaya dalam pembentukan akhlak daripada pelajaran-pelajaran yang semata- 

mata teori. Pusat pusat pendidikan dan agama patut sangat memberi perhatian yang 
lebih kepada persatuan persatuan begini. 

Di Tebing. Sungai Nil 

Persatuan ini banyak mempengaruhi golongan belia. Saya masih ingat saya 
pernah berjalan di tebing Sungai Nil di tempat para buruh membuat kapal layar. 
Perusahaan ini banyak dijalankan di pelabuhan Mahmoodiyah. Di situ, saya dapati 
seorang pelaut telah menggantung sebuah patung kayu bogel di tiang kapalnya. 
Perkara itu menggambarkan ketiadaan akhlak lebih-lebih lagi kerana kaum wanita dan 
para gadis mengambil air sungai di situ. Saya merasa sangat tersinggung. Saya terus 
pergi ke pusat kawalan (ketika itu) dan menceritakan hal tersebut. Seterusnya dia 
(pelaut) dipanggil ke balai polis. Pegawai polis yang bertugas tadi mendengar lapuran 
saya dan terus pergi ke tempat kejadian. Beliau memarahi pelaut tadi dan 
mengarahnya menurunkan patung bogel tersebut. Pelaut tadi mematuhi arahan dan 
menurunkan patung itu. Bukan saja pegawai polis tersebut menyokong saya, bahkan 
pada keesokan harinya, dia menemui pengetua sekolah saya dan menyatakan 
penghargaannya terhadap tindakan saya. 

Pengetua sekolah saya bernama Mahmood Rusydi. Beliau adalah seorang 
yang alim. Kini dia adalah seorang yang berjawatan tinggi di Kementerian Pelajaran. 
Beliau amat gembira mendengar berita mengenai tindakan saya itu. Pada keesokan 
paginya, beliau menceritakan hal tersebut kepada para penuntut dalam satu 
perhimpunan dan menekankan agar mereka semua mencontohi saya. Mereka juga 
patut turut menghapuskan kemungkaran dari masyarakat. Kini, zaman 
menitikberatkan tugas nampaknya telah berlalu. Ketua-ketua jabatan dan para 
pegawai polis telah mengabaikan kewajipan mereka. Keadaan ini sangat menyedihkan 
sekali. 

Di Atas Tikar Masjid Kecil. 

Adalah menjadi kebiasaan para penuntut sekolah saya menunaikan solah lebih 
lebih lagi solah zohor di masjid kecil. Masjid tersebut terletak berhampiran kawasan 
sekolah. Setelah makan tengahari, mereka akan duduk di dalam masjid pada masa 
rehat. Masjid itu tidak berada di bawah pengawasan Jabatan Wakaf. Saya masih ingat 
satu kejadian lucu yang menarik. Imam masjid tersebut ialah Syeikh Muhammad 
Sa’id. Satu hari, beliau datang ke masjid setelah seorang penuntut melaungkan azan. 
Kemudian solah berjemaah pun dilakukan dengan diimamkan oleh salah seorang yang 
berada di situ. Para penuntut yang bersolah ketika itu berjumlah tiga atau empat 
barisan semuanya. Dia tidak mahu mengganggu para penuntut yang.bersolat itu 
kerana pada fikirannya, jika mereka diganggu, air yang mereka guna akan sia-sia dan 
tikar masjid akan tercemar. Oleh itu, dia menunggu sehingga mereka selesai 
sembahyang. Kemudian dia pun memaksa para penuntut tadi bersurai. Dia juga 
memarahi dan mengancam mereka sebagai satu ingatan. 

Sebahagian penuntut lari dan sebahagian lagi tidak lari dari situ. Saya pun 
mengambil keputusan hendak bertindakbalas terhadap Syeikh Muhammad Sa’id. Saya 
menulis sepucuk surat kepadanya dan menyebut ayat Quran berikut yang maksudnya: 

“Dan janganlah kamu mengusir orang-orang yang menyeru Tuhannya di pagi 
hari dan di petang hari, sedang mereka menghendaki keredhaan-Nya. Kamu 
tidak memikul tanggungjawab sedikit pun terhadap perbuatan mereka dan 
mereka pun tidak memikul tanggungjawab sedikitpun terhadap perbuatan mu, 
yang menyebabkan kamu (berhak) mengusir mereka, (sehingga kamu 
termasuk orang-orang yang zalim) 

(Al-Anaam: 52) 


Penjelasan: 

Ketika Rasulullah s.a.w. sedang duduk-duduk bersama beberapa orang 
Mu’ min yang dianggap rendah dan miskin oleh kaum Quraisy, datanglah beberapa 
pemuka Quraisy hendak berbicara dengan Rasulullah s.a.w., tetapi mereka enggan 
duduk bersama-sama dengan orang Mu’min itu, dan mereka mengusulkan supaya 
orang-orang Mu’min itu diusir saja, sehingga mereka dapat berbicara dengan 
Rasulullah, lalu turunlah ayat ini. 

Saya poskan surat tersebut dan menetapkan denda sebanyak satu Qursh 
sebagai hukuman kesalahan beliau itu. Apabila dia menerima surat itu, serta merta dia 
dapat mengagak orang yang menghantarnya. Beliau menemui bapa saya dan membuat 
pengaduan mengenai tindakan saya itu. Walau bagaimanapun, bapa saya 
menasihatinya supaya berlemah lembut dan berbuat baik kepada para penuntut. 
Selepas itu, beliau berubah sikap dan melayani kami dengan lemah lembut dan kasih 
sayang. Namun begitu, beliau telah meletakkan syarat kepada kami mengenai 
penggunaan masjid tersebut. Iaitu kami mesti mengisi air ke dalam kolah sebelum 
meninggalkan masjid dan mengutip derma membeli tikar baru apabila tikar masjid 
telah koyak. Kami setuju dengan syarat tersebut. Semenjak itu, hubungan kami 
dengan beliau tidak menghadapi kekeruhan lagi. 

Jamiyyatul Man’i Al-Muharramat (Persatuan Mencegah Perkara Haram) 

Beberapa pemuda nampaknya tidak berpuas hati dengan kegiatan kebajikan 
yang terhad di sekolah saja. Mereka berpakat untuk meluaskan kegiatan tersebut. 
Mereka ini ialah Ustaz Muhammad Ali Budayyar (seorang guru di Jabatan Pelajaran), 
Ustaz Abdul Rahman Sa’ati (Pegawai Jabatan Keretapi) dan Ustaz Sa’id Budayyar 
(jurutera). Dalam satu mesyuarat, mereka bersepakat untuk menubuhkan satu 
persatuan Islam yang bernama Jam’iyyatul Man’i Muharrammat’ . Yuran keahliannya 
ialah 5 hingga 10 Milyam seminggu. Tugas-tugas persatuan pun dibahagi -bahagikan 
di kalangan ahli-ahli persatuan. Sebahagian dari mereka ditugaskan untuk 
menyediakan perkataan dan khutbah-khutbah. Sementara yang lain pula ditugaskan 
untuk menulis khutbah-khutbah itu dengan jelas dan terang (edit). Selain itu mereka 
juga ditugaskan untuk mencetaknya dan selebihnya ditugaskan untuk mengedar pada 
yang lain. Seorang ahli lagi bertugas dalam kerja-kerja penerbitan. Ahli-ahli yang 
bakinya bertugas menghantar surat-surat yang telah siap disusun. Surat-surat ini 
dihantar kepada orang-orang yang pihak persatuan dapati telah terlibat dalam kegiatan 
maksiat atau pun melakukan ibadat dengan tidak sempurna lebih-lebih lagi solah. 

Apabila ada ahli yang melihat orang tidak berpuasa ketika bulan Ramadhan, 
dia akan memberitahu pihak persatuan dan akan menghantar sepucuk surat 
mengingatinya tentang kesalahan itu. Begitu juga bagi mereka yang 

mempermudahkan solah serta tidak khusyuk dan tenang ketika melakukan ibadat itu. 
Orang lelaki yang memakai perhiasan emas juga dinasihati melalui surat kerana Islam 
melarang lelaki memakai perhiasan emas. Apabila seseorang wanita meratap sesuatu 
kematian dengan memukul mukanya sendiri atau dia mengeluarkan kata-kata yang 
berlawanan dengan dasar-dasar Islam, maka suaminya atau penjaganya akan 
menerima surat supaya bertindak melarang wanita tersebut dari terus melakukan 
kesalahan itu. Ringkasnya, pihak persatuan menghantar surat kepada orang-orang 
yang begini tanpa mengira tua atau muda. 

Ahli-ahli persatuan adalah muda-muda belaka, oleh itu mereka dapat 
mengelakkan diri dari disyaki atau dikesan. Orang ramai pun tidak mengambil hirau 
terhadap mereka. Bahkan orang ramai menyangka kegiatan ini dijalankan oleh Syeikh 
Muhammad Zahran. Mereka pun pergi menemuinya dan menyatakan betapa 
tersinggungnya mereka. Mereka meminta Syeikh Zahran menasihati mereka secara 
lisan dan bukannya melalui surat. Walaubagaimanapun Syeikh tersebut menafikan 
sebarang penglihatan dalam kegiatan itu dan dia cuba memberi alasan yang 
memuaskan hati mereka. 

Mereka hamper-hampir tidak mempercayainya apabila pada satu hari Syeikh 
Muhammad Zahran sendiri menerima sepucuk surat dari persatuan tersebut. Beliau 
dikatakan menunaikan solah zohor antara dua tiang dan amalan ini dianggap makruh. 
Oleh sebab beliau seorang ulama’ terkenal, maka dia sepatutnya menjauhkan amalan 
makruh agar orang ramai dapat menjauhi perkara perkara yang haram. 

Saya masih ingat lagi di mana Syeikh Zahran telah memanggil saya ketika itu. 
Saya masih lagi berhubung dengannya dalam pengajian umum walaupun saya telah 
pun meninggalkan sekolah atau perpustakaannya, untuk sama-sama menyelesaikan 
masalah tadi. Beliau mengesyorkan agar saya dapat bekerjasama mencari jawapan 
kepada masalah tadi di dalam kitab ‘Fathul Bari’. Tajuk perbahasan ini masih segar 
lagi dalam ingatan saya hingga kini. Saya pun membaca rangkap-rangkap dari kitab 
‘Fathul Bari’ sambil tersenyum. Sementara itu Syeikh tersebut terus bertanya saya 
mengenai orang yang menghantar surat teguran kepada beliau. Selepas bertungkus- 
lumus membaca kitab tersebut akhirnya didapati bahawa nasihat yang diberi dalam 
surat teguran tersebut adalah betul. Saya kemudian memberitahu hal ini kepada para 
anggota persatuan dan mereka sangat sukacita mendengarnya. 

Persatuan tersebut meneruskan kegiatan mereka selama lebih dari enam bulan. 
Orang ramai berasa terkejut dan takut dengan kegiatan ini. Akhirnya, rahsia kegiatan 
persatuan itu telah terdedah melalui seorang pemilik kedai kopi. Dia telah menjemput 
seorang penari dan penyanyi ke kedai kopinya untuk mengadakan tarian dan 
nyanyian. Lantaran itu, dia menerima surat dari persatuan. Surat-surat ini tidak 
dihantar melalui pos untuk menjimatkan wang. Surat-surat begini diletakkan di tempat 
tempat yang mudah dilihat dan diambil orang yang berkenaan. 

Pemilik kedai kopi itu ialah seorang Muallim. Dia sangat bijak kerana berjaya 
menangkap pembawa surat tersebut. Pembawa surat itu dicela di hadapan khalayak 
ramai dalam kedai kopi itu. Dengan demikian, terbongkarlah rahsia kegiatan 
persatuan tersebut. Berikutan peristiwa itu, para anggota persatuan tadi mengambil 
keputusan mengurangkan kegiatan mereka yang berbentuk surat menyurat itu. Mereka 

berusaha mencari cara-cara lain untuk menghadapi kegiatan-kegiatan yang 
bertentangan dengan Islam. 

Di Maktab Perguruan Damanhur. 

Saya telah menunaikan janji saya kepada bapa dengan menghafal kitab Al- 
Quran sehingga ke surah Yasin. Lembaga Pengarah Mahmoodiyah mengambil 
keputusan memansuhkan sistem Madrasah Adadiyah dan menggantikannya dengan 
sistem sekolah rendah. Selepas keputusan ini dibuat, saya hanya ada dua pilihan. Iaitu 
sama ada memasuki pusat pengajian agama di Iskandariah dan menjadi seorang 
Syeikh Al-Azhar atau memasuki Maktab Perguruan Damanhur dan menjadi seorang 
guru selepas tiga tahun. Saya memilih pilihan kedua iaitu memohon memasuki 
Maktab Perguruan Damanhur. Ada dua halangan yang perlu saya atasi. Yang pertama 
ialah had umur paling rendah ialah 14 tahun sedangkan saya berumur tiga belas 
setengah tahun ketika itu. Yang kedua ialah bakal calon ke Maktab itu perlu 
menghafal seluruh Al-Quran dan ujian lisan mengenai hal ini adalah wajib. Pengetua 
Maktab Perguruan Damanhur ialah Basyir ad-Dusuqi Moosa. Kini beliau adalah 
seorang pesara. Beliau adalah seorang yang baik dan bersopan. Permohonan saya 
diberi pertimbangan yang baik olehnya. Dia menerima juga permohonan saya dengan 
melonggarkan had umur dan setelah saya berjanji akan menghafal seluruh kitab suci 
al-Quran secepat mungkin. Beliau membenarkan saya mengambil ujian lisan dan 
ujian bertulis. Saya berjaya dalam kedua-dua ujian itu dan jadilah saya seorang 
penuntut di Maktab Perguruan Damanhur. 

Minat Saya Di Dalam Tariqat Sufi Hasafiyah 

Saya telah lihat ahli-ahli Tariqat Hasafiyah di dalam sebuah masjid kecil. 
Setiap hari selepas solah Isya’, mereka terus berzikir kepada Allah. Saya selalu 
menghadiri kuliah-kuliah Syeikh Muhammad Zahran antara solah Maghrib dan Isya’. 
Halaqah zikir yang diadakan itu disertai pula dengan nasyid yang merdu, menarik 
minat saya, lanya dihadiri oleh ulamak-ulamak dan pemuda-pemuda yang soleh. 
Mereka juga memberi layanan yang baik kepada kanak-kanak di situ untuk menyertai 
dalam halaqah zikir itu. 

Lama-kelamaan hubungan saya dengan ‘Ikhwan Al-Hasafiyah’ semakin erat. 
Di antara orang-orang yang paling kuat mempengaruhi saya ialah Syeikh Syalbi Ar- 
Rijal, Syeikh Muhammad Abu Syousyah dan Syeikh Syed Uthman. Begitu juga 
dengan pendakwah-pendakwah muda seperti Muhammad Afandi Dimyatee, Sowi 
Afandi as-Sowi, Abdul Mut’al Afandi Sankal dan yang lain-lain lagi adalah hampir 
sebaya umur mereka dengan saya. Di sinilah saya bertemu dengan Ustaz Ahmad Sakri 
buat pertama kali, Beliau adalah w a kil Ikhwanul Muslimun waktu itu. Pertemuan 
tersebut meninggalkan kesan yang hebat kepada kehidupan kami. Sejak itu, nama 
Syeikh Hasafi terus mempengaruhi saya dan saya berasa sangat gembira bila 
mendengar nama itu. Saya pun semakin kempunan hendak bertemu Syiekh itu dan 
mendapat faedah dari kuliah yang diberinya. Saya mula mengamal ‘Wazifah ar- 
Ruzooqiyyah’ di waktu subuh dan petang. Saya mula berminat dengan wazifah ini 
apabila bapa saya memberitahu bahawa kalimah di dalam wazifah tersebut diambil 
dari hadith-hadith sahih. Risalah ini dinamakan risalah (menerangkan hati untuk 
menjadi suci dengan zikir Ruzooqiyyah). Wazifah ini tidak melebihi dari ayat-ayat al- 
Quran dan hadith-hadith. Walaupun begitu tidak kedapatan padanya perkataan- 

perkataan yang ganjil, fahaman-fahaman dan ibadat-ibadat yang bertentangan dengan 
Islam. 


Ketika ini saya berjumpa dengan sebuah kitab bertajuk 'Almanhal as-Safi fi 
Manaqib Hasnain al-Hasafi’. Hasnain al-Hasafi adalah pengasas dan pemimpin 
pertama Tariqat Hasafiyah (Ikhwan Al-Hasafi). Kini pemimpin Tariqat tersebut ialah 
Syeikh Abdul Wahab Hasafi, iaitu anak Syeikh Hasnain al-Hasafi. Semoga Allah 
merahmati Syeikh Abdul Wahab dan memberi kejayaan kepada segala usahanya. 
Saya tidak sempat menemui Syeikh Hasnain Al-Hasafi kerana dia telah meninggal 
dunia pada hari Khamis, 17 Jamadil Akhir, 1328 Hijrah. Saya berumur 4 tahun ketika 
itu. Walaupun dia kerap melawat negeri saya, tetapi saya tidak berpeluang 
menemuinya. 

Melalui kitab tersebut, saya mendapat tahu bahawa Syeikh Hasnain adalah 
seorang ulamak Universiti al-Azhar yang alim. Beliau pakar dalam Ilmu Fiqh Mazhab 
Syafi’e dan Ulumud Din. Dia juga seorang ulamak yang luas pembacaannya. Beliau 
bersolat tepat pada waktunya dan banyak masanya habis dalam berzikir kepada Allah. 
Dia adalah seorang yang wara’ dan bertakwa. Dia juga menunaikan umrah dan Haji 
banyak kali. Para sahabatnya tidak dapat mencari orang lain yang lebih bertakwa yang 
mematuhi ajaran Allah, menunaikan segala perkara perkara yang wajib serta sentiasa 
memelihara perkara-perkara sunat. 

Syeikh Hasnain Al-Hasafi tidak lalai dari mematuhi dan melaksanakan 
perkara-perkara tersebut sehinggalah ke akhir hayatnya. Beliau berumur 60 tahun 
tetapi umurnya yang tua itu tidak menyekat dia dari menjalankan dakwah Islamiah. 
Dia menentang amalan-amalan yang bertentangan dengan Islam dan menggalakkan 
amalan-amalan yang berlandaskan Al-Quran dan As-Sunnah. Beliau selalu menentang 
bida’ah-bida'ah yang menyusup masuk ke dalam amalan-amalan Tariqat Sufi. Dia 
menyeru manusia kepada perbuatan maaruf dan melarang manusia dari melakukan 
perbuatan yang haram. Beliau membawa perubahan yang hebat kepada 
masyarakatnya dengan membanteras banyak amalan-amalan yang bertentangan 
dengan Islam. Pemikiran dan amalannya mengagumkan saya. Dalam usaha 
menegakkan yang maaruf dan mencegah yang mungkar, beliau tidak takut kepada 
sesiapa pun. Ada banyak peristiwa yang menggambarkan keberaniannya. 

Pernah Syeikh Hasnain pergi menemui Perdana Menteri Mesir, Riyadh Basya. 
Pada waktu yang sama seorang ulama lain telah datang menemui Riyadh Basya. 
Ulama tersebut telah tunduk memberi hormat kepada Riyadh Basya. Syeikh Hanain 
naik radang dan terus menampar ulamak tadi sambil berkata, ‘Berdiri tegaklah 
engkau! Tidak dibenarkan ruku’ dalam Islam melainkan di hadapan Allah S. W. T. 
Janganlah engkau mencemar Islam dan ilmu yang ada padamu, nanti kelak Allah akan 
mencemarmu.’ Perdana Menteri Riyadh Basya dan ulamak tadi pun terpegun. Tidak 
seorang pun yang berani mengambil tindakan terhadap Syeikh Hasnain. 

Apabila Syeikh Hasnain duduk, seorang pembesar pun tiba. Beliau adalah 
sahabat Riyadh Basya. Salah satu jarinya tersarung sebentuk cincin emas dan di 
samping itu dia juga membawa sebatang tongkat yang berkepala emas. Syeikh 
Hasnain pun menasihatinya, ‘Saudara ku! Kaum wanita diharuskan memakai 
perhiasan emas dan kaum lelaki diharamkan memakai emas. Lebih baik kau serahkan 
barang-barang emas yang ada padamu itu kepada kaum wanita di dalam keluargamu. 

Jauhkan dirimu dari bertindak bertentangan dengan sunnah Rasulullah s.a.w. Sebelum 
pembesar tadi membangkang, Riyadh Basya masuk campur dan memperkenalkan 
mereka berdua. Namun begitu, Syeikh Hasnain masih bertegas supaya cincin emas 
dan emas di hujung tongkat ditanggalkan agar amalan yang bertentangan dengan 
Islam dapat dihentikan. 

Satu hari Raja Mesir, iaitu Taufiq Pasya, telah menghadiri satu perhimpunan 
khas para ulamak. Syeikh Hasnain juga turut hadir di majlis itu. Apabila Syeikh 
Hasnain bertemu Taufiq Pasya, dia pun mengucap ‘Assalaamu’alaikum’ dengan 
kuatnya. Taufiq Pasya hanya membalas salam itu dengan mengangkat tangan saja. 
Tanpa rasa gentar, Syeikh Hasnain pun dengan lantang berkata, ‘Jawablah salam 
dengan cara yang sama atau dengan cara yang lebih baik lagi. Menurut Islam, tidak 
harus menjawab salam dengan tangan. Jawapan salam perlulah diberi dengan 
sepenuhnya iaitu ‘Wa aTaikumus-Salaam wa rahmatullahi wa barakatuh’. Taufiq 
Pasya berterima kasih pada Syeikh Hasnain kerana pendiriannya dan pegangannya 
dalam hal agama. 

Satu hari Syeikh Hasnain pergi berjumpa salah seorang muridnya di Jabatan 
Ukur. Beliau lihat ada patung kecil di atas meja dalam pejabat muridnya itu. Syeikh 
Hasnain bertanya, ‘Apakah benda ini?’ Muridnya menjawab, ‘Patung ini perlu untuk 
kerja-kerja kami’. Syeikh itu menjawab, ‘Benda ini dilarang (diharamkan) Allah.’ 
Beliau pun mematahkan leher patung tersebut dengan tangannya sendiri. Di waktu itu, 
seorang Inspektor bangsa Inggeris masuk ke dalam pejabat itu. Dia bertanyakan 
Syeikh Hasnain mengenai perkara patung tadi. Dengan sopan santun, Syeikh itu 
menerangkan bahawa Islam datang untuk menegakkan Tauhid (Keesaan Allah) di atas 
muka bumi dan juga untuk menghapuskan berbagai bentuk penyembahan berhala. 
Islam telah mengharamkan patung agar ia tidak menjadi sumber penyembahan. 
Penerangan dasar-dasar Islam yang diberi oleh Syeikh Hasnain begitu elok sehingga 
dapat menyakinkan Inspektor tadi. Dia sangat tertarik dengan hujah-hujah Syeikh 
Hasnain sebab selama ini dia sangka penyembahan berhala wujud di dalam Islam. Dia 
menerima kebenaran Islam dan memuji Syeikh Hasnain. 

Satu hari Syeikh Hasnain dan murid muridnya menziarahi Masjid Saidina 
Hussain (r.a.). Dia berdiri di hadapan kubur dan mengucapkan kalimah berikut: 

Maksudnya: “Sejahtera ke atas mu ahli kubur yang Mu’min.” 

Sementara itu seorang dari muridnya memohon, ‘Tuan! Beritahu Saidina 
Hussain agar dia memberkati aku.’ Syeikh Hasnain Al-Hasafi memandangnya dengan 
penuh marah dan berkata, “Semoga Allah memberkati kita dan dia (yakni Saidina 
Hussain). Kemudian dia, meminta semua murid-muridnya berhimpun di situ kerana 
dia hendak memberi syarahan. Dalam perhimpunan tersebut beliau menghurai secara 
terperinci adab dan peraturan menziarahi kubur. Beliau juga menjelaskan perbezaan 
antara bidaah dan syara’ dalam persoalan menziarahi kubur. 

Bapa saya pernah menceritakan bahawa dia, Syeikh Hasnain dan para anggota 
Tariqat Hasafiah yang lain telah berkumpul di rumah Hasan bin Abu Syed Hasnain. 
Seorang pelayan wanita yang masih muda masuk ke dalam majlis untuk 
menghidangkan kopi. Kepala dan tangannya terdedah. Syeikh Hasnain memandang 
wanita tadi dengan marahnya dan dia menyuruh wanita itu keluar. Syeikh Hasnain 

juga enggan minum kopi yang dihidangkan. Beliau telah berjumpa dengan tuan rumah 
itu dan memberinya satu pengajaran mengenai kewajipan terhadap gadis-gadis 
walaupun mereka merupakan pelayan, tidak seharusnya dipamerkan kepada lelaki 
ajnabi. 


Inilah di antara nilai-nilai akhlak Syeikh Hasnain Al-Hasafi yang banyak 
mempengaruhi saya. Para anggota Tariqat Hasafiah selalu memuji ajaran Syeikh 
Hasnain, tetapi saya lebih tertarik dengan ajaran-ajaran yang diamalkannya. Saya 
yakin Allah telah memberinya kuasa istimewa untuk menyebarkan Islam. Beliau telah 
berusaha mencegah kemungkaran dan menegakkan kebenaran dengan tabahnya. Saya 
mula mengenal Syeikh Hasnain Al-Hasafi ketika saya berumur 12 tahun. Pengenalan 
saya dengan Syeikh itu kian teguh lantaran satu peristiwa aneh. Saya telah membaca 
buku beliau berulang kali. Satu hari saya telah bermimpi. Dalam mimpi itu, saya 
sedang berada di sebuah tanah perkuburan. Saya lihat salah satu kubur bergegar dan 
bergerak. Gegaran berterusan untuk tempoh waktu yang lama. Akhirnya kubur tadi 
pecah. Api memancut keluar darinya dan menjulang ke langit. Api itu bertukar 
membentuk satu lembaga manusia lelaki. Lembaga itu adalah satu lembaga panjang 
yang menggerunkan. Orang ramai berkumpul di sekelilingnya. Gergasi itu berteriak 
sambil berkata kepada orang ramai yang berkumpul di sekelilingnya, ‘Wahai 
manusia! Perkara perkara yang diharamkan Allah kepada kamu kini telah dihalalkan. 
Sekarang kamu buatlah apa yang kamu suka.’ Saya pun muncul dari khalayak ramai 
dan berkata, ‘Kau pendusta.’ Orang ramai pun berpaling melihat saya dan saya 
memberitahu mereka, ‘Wahai manusia yang dikasihi! Dia adalah syaitan yang 
dilaknat. Dia telah datang untuk menyesat dan menghasutkan kamu. Jangan dengar 
kata katanya! Jika tidak, kamu akan sesat.’ Gergasi tadi naik marah dan berkata, 
‘Sekarang kita akan berlumba lari di hadapan orang ramai. Jika kau menang, kau 
dianggap benar. Jika aku menang, akulah yang benar.’ Saya menerima cabarannya itu. 
Saya pun berlari sepantas yang saya mampu. Malangnya kaki saya tidak dapat 
bersaing dengan kaki gergasi yang besar itu. Belum sempat gergasi tersebut 
menangkap saya, Syeikh Hasnain Al-Hasafi muncul dan memeluk saya. Beliau 
memegang saya dengan tangan kirinya sambil tangan kanannya diangkat dan 
dihalakan kepada gergasi yang sedang pantas bergerak itu. Beliau berteriak dengan 
kuat, ‘Nyahlah engkau wahai syAltan yang terkutuk!’ Gergasi tadi cabut lari dan 
menyembunyikan dirinya. Syeikh Hasnain pun turut lesap. 

Saya pergi bertemu orang ramai tadi dan berkata, ‘Awak semua telah saksikan 
sendiri usaha syaitan hendak menyesatkan awak dari jalan kebenaran yang 
ditunjukkan Allah.’ Selepas itu saya pun terkejut jaga. Semenjak hari itu, saya pun 
begitu kempunan hendak bertemu Syed Abdul Wahab Al-Hasafi, iaitu putera Syeikh 
Hasnain Al-Hasafi kerana hendak belajar dasar dasar Akhlak Islam darinya tetapi dia 
tidak muncul. 

Berhubung dengan peristiwa di perkuburan itu, saya teringat kepada saudara 
seagama saya, iaitu Syeikh Muhammad Abu Syousya, seorang saudagar di 
Mahmoodiyah. Saya terhutang budi kepadanya kerana dia banyak memberi 
bimbingan rohani kepada saya. Dia mengumpul lapan hingga sepuluh orang budak 
lelaki termasuk saya dan membawa kami ke tanah perkuburan. Kami menziarahi 
kubur sambil berzikrullah di masjid Syeikh Najeeli. Syeikh Muhammad Abu Syousya 
menceritakan kisah kisah para wali dan orang-orang soleh kepada kami dengan cara 
yang begitu menarik sehingga air mata kami mengalir. Kemudian dia menunjuk 

kepada kami kubur-kubur yang terbuka dan mengingatkan kami bahawa satu hari 
nanti kami juga akan berada di tempat yang gelap dan mengerikan itu (yakni kubur). 
Syeikh Muhammad Abu Syousya menangis teresak-esak dan kami juga turut 
menangis. Kami semua pun bertaubat dan memohon keampunan Allah atas segala 
kesalahan yang kami lakukan. Kadangkala dia mengikat benang di pergelangan 
tangan kami Sebagai lambang peringatan taubat yang telah kami lakukan. Beliau 
menerangkan bahawa jika fi kiran kami diselubungi kejahatan atau syaitan cuba 
menghasut kami, maka hendaklah kami menyentuh benang tersebut sambil 
mengingati janji yang telah kami buat untuk mematuhi Allah serta menjauhi 
perbuatan mungkar. Kami mendapat banyak faedah dari nasihat serta tunjuk ajar 
beliau yang baik dan berguna itu. Semoga Allah melimpahkan rahmat ke atas beliau. 

Hati saya sentiasa teringat Syeikh Hasan sehinggalah saya memasuki Maktab 
Perguruan Damanhur. Makam Syeikh Hasan berada di Damanhur. Masjid beliau yang 
belum siap itu juga berada di Damanhur. Ketika itu hanya asas masjid saja yang siap. 
Masjid itu dapat disiapkan kemudiannya. Saya menziarahi makam Syeikh Hasan 
setiap hari. Saya bergaul rapat dengan para anggota Tariqat Hasafiyah. Setiap malam 
saya menghadiri sy arahan- sy arahan yang diberi di Masjid At-Taubah. Saya bertanya 
berkenaan ketua Tariqat Hasafiyah di situ dan mendapat tahu namanya ialah Syeikh 
Basiyooni Alatt. Beliau adalah seorang peniaga yang bertaqwa dan wara’. Saya 
memohon kepada beliau supaya memperkenaikan saya dengan Syeikh Syed Abdul 
Wahab Al-Hasafi. Syeikh Basiyooni pun berjanji hendak memperkenalkan saya 
dengan Syeikh tersebut apabila dia melawat Damanhur. Sebelum ini saya belum 
pernah menyatakan bai’ah (sumpah setia) dengan sesiapa pun. Menurut para anggota 
Tariqat Hasafiyah, saya masih di peringkat ‘Muhib’ (orang yang kasih kepada orang 
orang wara’ dan soleh) dan bukannya murid (pengikut). 

Satu hari Syed Abdul Wahab melawat Damanhur. Para anggota Tariqat 
Hasafiyah menyampaikan berita kedatangannya itu kepada saya. Alangkah 
gembiranya saya. Saya pergi bertemu Syeikh Basiyooni dan meminta beliau 
membawa saya kepada Syeikh Abdul Wahab Al-Hasafi pada hari Ahad, 4 haribulan 
Ramadhan, 1341 Hijrah, lepas solat Asar. Saya pun menyatakan bai’ah saya dengan 
meletakkan tangan saya di atas tangan Syeikh Syed Muhammad Abdul Wahab. 
Dengan demikian, rasmilah saya sebagai salah seorang anggota Tariqat Hasafiyah. 
Syed Muhammad Abdul Wahab membenarkan saya menggunakan segala kemudahan 
kemudahan yang dikhaskan kepada para anggota Tariqat Hasafiyah. 

Semoga Allah merahmati Syeikh Syed Muhammad Abdul Wahab. Saya 
beruntung banyak dapat bergaul dengannya. Setiap usaha beliau adalah kebaikan 
semata. Beliau adalah seorang yang wara’ dan berakhlak mulia. Beliau tidak mengejar 
pangkat dan kekayaan orang lain. Setiap masalah dihadapinya dengan penuh 
bijaksana. Hayatnya habis dalam mengajar orang dan beribadat kepada Allah. Beliau 
memimpin para anggota Tariqat Hasafiyah dengan penuh kebaikan dan kejayaan. 

Di antara ajarannya yang menarik ialah Syeikh Syed Abdul Wahab tidak 
membenarkan para anggota Tariqatnya yang terpelajar berbincang masalah-masalah 
khilaf dan meragukan dan menyebut-nyebut percakapan orang-orang Mulhid dan 
Zindiq di hadapan para anggota Tariqat biasa. Katanya kepada mereka, 
‘Berbincanglah perkara perkara itu di dalam perjumpaan perjumpaan khas awak. 
Ketika berdakwah kepada orang awam, hendaklah menyentuh perkara-perkara yang 

mudah dan berkesan yang dapat mengarahkan mereka kepada taat kepada Allah. Jika 
perkara-perkara yang rumit tadi dibincangkan, mungkin mereka tidak memahami 
kamu dan hal ini boleh membuat mereka ragu terhadap agama mereka sendiri. 
Lantaran itu awaklah yang menjadi punca salah faham mereka terhadap Islam.’ Saya 
masih ingat kata katanya kepada saya dan Ahmad Sakri. Saya lihat tanda-tanda yang 
menunjukkan bahawa Allah akan membuka hati orang ramai kepada kamu. Ramai 
dari mereka yang akan menyertai gerakan kamu. Fahamilah bahawa Allah akan 
menyoal kamu mengenai orang-orang yang mendatangi kamu sama ada kamu telah 
menggunakan masa mereka dengan baik atau tidak. Jika masa mereka digunakan 
dengan baik, maka Allah akan memberi ganjaran baik kepada mereka dan kamu. 
Andainya masa mereka tidak digunakan dengan baik, maka kamu akan dihukum. 
Dengan cara inilah Syeikh tersebut mendorong kami menjalankan kewajipan kami 
kepada Allah. Kami dapati peribadi beliau dipenuhi kebaikan. 

Pada waktu itu, kami berpakat hendak menubuhkan satu pertubuhan di 
Mahmoodiyah. Pertubuhan itu digelar ‘Persatuan Kebajikan Hasafiah’. Seorang 
peniaga/saudagar Mahmoodiyah terkenal yang bernama Ahmad Afandi as-Sakri telah 
dilantik Sebagai yang Di Pertua dan saya pula dilantik Sebagai Setiausaha. Kegiatan 
persatuan tertumpu kepada dua bidang yang penting. Bidang pertama menyebarkan 
dakwah untuk pembinaan akhlak orang ramai dan membanteras kemungkaran di 
kalangan masyarakat. Bidang kedua melibatkan usaha menentang kegiatan risalah 
Kristian. Para anggota ini yang paling gigih terdiri dari tiga orang wanita. Mereka 
berusaha menyebar agama Kristian dengan bertopengkan kursus jahitan serta tekat 
menekat dan juga dengan memberi perlindungan kepada anak-anak yatim dan rawatan 
perubatan. 

Persatuan Kebajikan Hasafiyah ‘menghadapi gerakan Kristian’ ini habis- 
habisan. Usaha ini mendapat penghargaan dari orang ramai. Kemudiannya, usaha ini 
diteruskan oleh Ikhwanul Muslimin. 

Hubungan kami dengan Syed Abdul Wahab Al-Hasafi tetap baik sehinggalah 
tertubuh dan berkembangnya gerakan Ikhwanul Muslimin di seluruh negara Mesir. 
Selepas itu, pendapat beliau dan pendapat kami mengenai Ikhwanul Muslimin 
berubah. Namun begitu, kami masih menyimpan rasa terhutang budi dan rasa hormat 
kepadanya. Beliau adalah seorang ahli ibadat yang baik dan wara’ . 

Pendapat Saya Mengenai Tasawwuf. 

Saya rasa sangat berfaedah jika saya mencatit di dalam diari (buku harian) ini 
beberapa aspek mengenai peranan tasawwuf dan tariqat di dalam sejarah dakwah 
Islam. Bagaimana tasawwuf boleh wujud? Apakah kesan dan hasilnya? Sejauh 
manakah ia memberi faedah kepada masyarakat Islam? Saya tidak bercadang hendak 
membincangkan perkara ini secara ilmiah dan mendalam. Saya hanya ingin mencatit 
apa yang saya ingat berkenaan persoalan itu. Jika pendapat saya terbukti benar, ianya 
diperolehi dengan rahmat Allah jua. Puji-pujian bagi Allah andainya saya benar. Jika 
pendapat saya terbukti salah, maka kebaikanlah yang saya cari. Bagi Allah segala 
sesuatu. 

Pada awal abad pertama, sempadan negara Islam telah kian meluas dan juga 
mencapai banyak kemenangan. Manusia memeluk Islam dari berbagai tempat. Orang 

Islam menjadi pemilik kekayaan dan harta yang banyak. Orang Islam pun mula 
cenderung kepada dunia dan segala ciri-cirinya yang menarik itu. Apabila masyarakat 
Islam telah meninggalkan kesederhanaan hidup dan kerajinan yang pemah wujud di 
zaman Rasulullah s.a.w.; apabila mereka mula terlibat di dalam keburukan dan 
kemewahan duniawi, maka muncullah tokoh-tokoh Islam yang wara’ dan berperibadi 
mulia untuk membawa peringatan dan pembaharuan kepada mereka. Tokoh-tokoh ini 
berusaha membersihkan masyarakat dari cintakan kebendaan. Mereka memperingati 
masyarakat supaya bersedia untuk kehidupan akhirat. Di antara tokoh-tokoh yang 
terkemuka ini ialah Imam Hasan al-Basri. Banyak lagi para pendakwah lain yang 
menjejaki beliau. Orang-orang ini menyeru manusia agar mencintai dan mengingati 
Allah, takutkan Hari Perhitungan dan bersikap berpuas hati dengan apa yang dapat. 
Mereka menekankan betapa pentingnya tarbiyah diri, kepatuhan kepada Allah dan 
bersifat taqwa. Cara mereka bertindak dan berfikir berkembang seperti caban-cabang 
ilmu Islam serta corak pemikiran Islam yang lain. Ianya melalui proses yang sama. 
Jadilah ia ilmu yang menekankan pembinaan akhlak dan corak hidup tertentu. Tahap- 
tahap ilmu tassawuf ini ialah zikrullah, ibadat dan ilmu ketuhanan (makrifat). 
Matlamat mereka ialah mencari keredhaan Allah dan mendapat syurga. Saya 
menggelar ilmu tasawwuf Sebagai ilmu pendidikan dan akhlak. Sebenarnya ilmu 
tasawwuf adalah intisari pengajian Islam. Para ahli sufi mencapai tahap yang tinggi 
rnelalui ilmu (yakni ilmu tasawwuf) ini dalam mendekati Allah. Orang lain tidak 
boleh mencapai sebagaimana yang dicapai oleh golongan sufi. Mereka memimpin 
manusia agar menta’ati dasar dasar Islam dan menjalankan kewajipan mereka kepada 
Allah. Dari masa ke semasa, berlaku keterlaluan dalam ilmu tasawwuf. 

Hal ini berlaku di dalam amalan berdiam diri, puasa, menahan diri dari tidur 
dan beruzlah (yakni berseorangan kerana hendak (beribadat). Islam telah meletakkan 
peraturan-peraturan yang jelas mengenai perkara perkara (amalan amalan) ini. Tujuan 
berdiam diri (tidak bercakap) ialah mengelakkan diri dari perkara sia-sia. Tujuan 
berlapar ialah berpuasa sunat. Tujuan mengurangkan tidur ialah untuk memudahkan 
beribadat di waktu malam. Tujuan beruzlah ialah menjauhkan diri dari perkara 
perkara yang merosa kk an diri sendiri. Jika amalan-amalan ini dilaksanakan 
sepenuhnya menurut dasar-dasar Islam, maka hasilnya adalah berfaedah sekali. 

Walau bagaimanapun, ilmu permikiran tasawwuf ini tidak terhad setakat yang 
tersebut tadi. Andainya ilmu sufi terhad setakat itu, ianyakan akan berguna pada 
manusia dan juga dirinya sendiri. Namun begitu, ilmu tasawwuf telah melewati 
sempadan itu dan telah bercampur aduk dengan ciri-ciri khayalan (intuition), falsafah, 
logik dan warisan daripada umat-umat terdahulu. Dengan cara ini ilmu tassawuf tadi 
tidak dapat mengekalkan ketulenannya. Ia pun menjadi satu campuran berbagai 
bida’ah yang asing dari Islam. Ia membuka peluang yang tidak terhad kepada kaum 
kafir, kaum murtad dan para ahli bidaah untuk menyelewengkan Islam atas nama atau 
laungan Islam tulen. Tim u tasawwuf begini membolehkan kegiatan-kegiatan 
menentang Islam dijalankan dengan bertopengkan kerohanian. Oleh itu, apa yang 
diperkatakan mengenai tasawwuf ini perlu dikaji oleh para pengkaji dan orang-orang 
yang cintakan kemurnian agama agar dapat dipisahkan kepalsuan dari kebenaran. 

Kemudian datang pula zaman pemeringkatan ilmu tasawwuf. Wujudlah 
berbagai kempulan sufi. Setiap ahli sufi mempunyai cara tarbiyah tersendiri dan 
mencipta kumpulan (tarikat sufi) sufi baru. Selepas itu ciri politik mula masuk ke 
dalam gelanggang tasawwuf. Ahli-ahli politik menggunakan ahli-ahli tasawwuf untuk 

tujuan politik mereka. Kumpulan-kumpulan sufi ini disusun menurut susunan para 
pejuang dan kadang kala disusun Sebagai persatuan-persatuan yang tertutup (atau 
persatuan-persatuan sulit). Dengan cara ini amalan sufi tulin telah melalui berbagai 
peringkat perubahan. Akhirnya, ia begitu berbeza sekali dari rupa asalnya. Amalan 
sufi sekarang telah hilang ketuhanannya. Bentuknya kini telah bercampur baur 
sehingga hari ini. Ini semua kesan dari sejarahnya yang panjang. Contoh yang dapat 
kita lihat ialah di Mesir sendiri dari segi ketua ketua tariqat sufi dan murid-muridnya. 

Tidak dapat dinafikan bahawa ilmu tasawwuf dan tariqat telah memainkan 
peranan penting dalam menyebarkan Islam di pelusok dunia yang jauh. Penyebaran 
Islam tidak mungkin tercapai tanpa semangat berdakwah ahli-ahli sufi ini. Islam 
tersebar luas lantaran usaha usaha mereka ini. Bahkan Islam masih tersebar di 
pelbagai bandar Afrika dan di kawasan tengah Afrika melalui ahli-ahli sufi. Begitu 
juga halnya dikebanyakan kawasan Asia. Memang benar amalan sufi mempunyai 
pengaruh yang besar terhadap hati dan batin seseorang, namun begitu, 
percampurannya dengan fahaman-fahaman lain telah menjadikannya mendatangkan 
kerosakan lebih banyak dari kebaikan bahkan kadang-kadang boleh menghancurkan 
terus. 


Adalah menjadi tanggungjawab Muslimin untuk membuat satu rancangan bagi 
memulihkan kumpulan-kumpulan sufi yang telah menyeleweng. Mereka boleh 
dipulihkan dengan senang kerana mereka mempunyai kemampuan untuk berbuat 
demikian. Bahkan merekalah yang paling mudah menerima pemulihan dan 
pembetulan jika pendekatan yang sesuai digunakan. 

Para ulamak dan pendakwah perlu meluangkan masa untuk menumpukan 
perhatian kepada usaha memulihkan kumpulan-kumpulan sufi ini. Para ulamak ini 
sepatutnya meneliti segala kitab-kitab berkenaan ilmu tasawwuf yang ada. Mereka 
sepatutnya mengkaji segala masalah dan keadaan yang menyentuh ilmu ini kemudian 
menapis pencemaran dan kepalsuan yang ada di dalamnya. Kemudian mereka perlu 
memberi kepimpinan yang penuh ketaqwaan kepada golongan sufi tersebut. Saya 
teringat kepada Syed Taufiq Al-Bahri (r.a.) yang begitu bersusah payah mengkaji 
masalah-masalah dan hal ehwal golongan sufi ini. Kemudian beliau menulis buku 
yang menyentuh perkara tersebut. Tetapi rancangan beliau tidak terlaksana kerana 
sesiapa pun tidak memberi perhatian mengenai perkara tersebut selepasnya. 

Syeikh Abdullah Afifi juga sangat berminat dalam perkara ini. Tetapi 
minatnya hanyalah dari segi teori dan bukan amali. Andainya ketiga kekuatan ini iaitu 
kekuatan ilmiah Al-Azhar, kekuatan rohani para sufi dan kekuatan amali gerakan 
Islam dapat bertindak secara berpadu, maka satu ummat Islam yang sempurna akan 
wujud di seluruh dunia. Umat begini menjadi pemandu dan bukan pengikut. Umat 
begini akan menjadi contoh kepada kaum-kaum lain. Umat begini boleh 
menyelamatkan manusia dari kegelapan jahiliah. Tetapi semua perkara ditentukan 
oleh Allah SWT. 

Hari-hari Di Damanhur 

Kehidupan saya di Damanhur adalah dalam kehidupan beribadat dan amalan 
sufi (tasawwuf). Kehidupan manusia terbahagi kepada beberapa peringkat (tahap). 
Salah satu peringkat itu ialah zaman selepas pemberontak Mesir iaitu dari tahun 1920 

sehingga 1923 M. Saya berumur tidak lebih dari 14 tahun ketika itu. Ia merupakan 
tahap kehidupan di mana saya tenggelam dalam ibadat dan amalan sufi. Namun begitu 
hal ini tidak menyekat saya dari terlihat dalam kegiatan yang menyentuh kepentingan 
negara. 


Apabila saya tiba di Damanhur, saya terpengaruh dengan Tariqat Sufi 
Hasafiah. Kubur pengasasnya, iaitu Syed Hasnain Al-Hasafi berada di Damanhur. 
Ketua kami di situ adalah Haji Hilmi Sulaiman, seorang yang bertaqwa dan wara’. 
Kerana itulah di antara saya dan beliau ada satu hubungan rohani yang khas. Sahabat 
Haji Hilmi ialah Syeikh Hasan Khiz Bik, seorang guru di Damanhur. Syeikh Hasan 
mengadakan majlis-majlis ilmu agama di rumahnya. Beliau memberi kuliah mengenai 
kitab Ihya’ Imam Ghazali di masjid Al-Jaisy sebelum solat subuh, dalam bulan 
Ramadhan. Haji Hilmi selalu membawa saya ke majlis-majlis tersebut. Saya 
mendapati diri saya seorang yang kerdil dibandingkan dengan mereka yang hadir di 
majlis itu kerana mereka terdiri daripada alim ulamak. 

Usia saya yang sangat muda tidak menghalang saya dari selalu mendampingi 
para ulamak terkemuka termasuklah guru guru Maktab saya dan juga beberapa 
ulamak lain. Para ulamak terkemuka ini selalu mendorong para pemuda seperti saya 
ini supaya jalan kebenaran Islam dan supaya sentiasa bertawakkal kepada Allah. 
Inilah di antara sebab-sebab yang menimbulkan minat dan mendorong saya kepada 
amalan amalan sufi. 

Saya tidak lupa perbincangan-perbincangan panjang lebar antara kami dengan 
guru kami, Syeikh Abdul Fattah Abu Alam. Beliau kami ilmu Fiqh, tafsir Al-Quran 
dan Hadith. Perbincangan berlaku apabila ada bangkangan terhadap amalan-amalan 
sufi. Syeikh Abdul Fattah akan senyum apabila sesuatu perbincangan sudah selesai. 
Beliau selalu mengesyorkan supaya mendalami ilmu Fiqh, sejarah dan ilmu 
Tasawwuf agar saya sendiri dapat memahami kebenaran. Kebenaran tidak boleh 
didapati tanpa perbincangan dan pengajian. Walaupun pendapat saya dan Syeikh 
Abdul Fatah kerap kali berbeza, namun begitu beliau tetap baik kepada saya dan 
membimbing saya dengan ikhlas. Perbincangan perbincangan kami terhad kepada 
sudut mencari kebenaran dan mengemukakan dalil-dalil yang logik (munasabah). 

Bermalam di Masjid Al-Jaish (atau Surau Khathathibah). 

Peristiwa bermalam di Masjid Al-Jaish (di Damanhur) atau Masjid 
Khathathibah (di kawasan Fulaqah) tetap abadi dalam kenangan. Saya menghadiri 
ceramah-ceramah yang disampaikan sebelum solat subuh, oleh Syeikh Hasan 
Khazdak di dalam bulan Ramadhan di masjid tersebut. Di masjid itu, kami 
menghabiskan banyak waktu malam kami dalam beribadah dan berzikir kepada Allah 
bersama-sama para anggota Tariqat Hasafiyah. Lepas solat Isya, kami makan bersama 
Syeikh Muhammad Amir atau Hussain Fauzee Afandi yang sekarang ini berada di 
Kaherah. Selepas itu, kami pun beribadat dan berzikir dalam separuh waktu malam 
dan kami tidur untuk tempoh waktu yang sedikit sahaja. Apabila waktu sudah sampai 
tengah malam, kami pun bangun untuk menunaikan solat Tahajjud. Hal ini berterusan 
sehingga waktu solat subuh tiba. Selepas amalan-amalan tertentu, dan juga 
berzikrullah, kami pun pergi Maktab. Para penuntut menumpukan masa mereka untuk 
menuntut ilmu dan sibuk dengan urusan masing-masing. 

Kerap kali kami bangun sebelum waktu subuh, bahkan sebelum pintu masjid 
Al-Jaish dibuka. Oleh itu, kami pun pergi ke surau Khathathibah yang terletak di 
tebing tali Air Khathathibah. Di sini kami menghabiskan masa dalam ibadat. 
Kemudian kami akan kembali ke Masjid Al-Jaish untuk menunaikan solat subuh 
secara berjemaah. 

Berziarah Berhubungan. 

Apabila kami berada di Damanhur pada setiap kali hari Jumaat, kami akan 
menziarahi kubur-kubur para wali Allah. Kadang-kadang kami melawat Dasuk. 
Selepas solat subuh, kami berjalan kaki ke Dasuk dan sampai di sana pada pukul 8.00 
pagi. Jaraknya ialah dua puluh kilometer dan memakan masa tiga jam untuk sampai. 
Kami menghadiahkan Fatihah di kubur wali di situ. Selepas itu, kami menunaikan 
solat Jumaat. Kemudian kami makan dan berehat sebentar. Selepas solat Asar, kami 
pun memulakan perjalanan pulang dan sampai ke Damanhur ketika hampir waktu 
Maghrib. Kadangkala kami pergi ke Azbatul Nawam untuk menziarahi makam 
Syeikh Syed Saniar. Beliau adalah seorang anggota Tariqat Hasafiyah yang 
terkemuka. Dia terkenal sebagai seorang yang bertaqwa dan wara’. Kami berada di 
sana seharian dan pulang pada waktu malam. 

Hari Untuk Berdiam Diri (Mengasingkan Diri) 

Kami menetapkan beberapa hari tertentu untuk kami bersenyap dan 
menjauhkan diri dari manusia. Dalam tempoh tersebut, kami tidak akan bercakap 
antara satu sama lain kecuali untuk berzikir atau membaca ayat-ayat suci al-Quran 
saja. Ketika amalan ini berjalan, para penuntut lain mengambil peluang mengusik 
kami. Kerap kali mereka pergi bertemu Pengetua atau beberapa orang guru lain untuk 
melaporkan bahawa ada penuntut telah menjadi bisu. Guru yang menerima laporan 
akan datang untuk menyiasat keadaan kami Sebagai jawapan, kami pun membaca 
beberapa ayat suci al-Quran. Beliau pun berpuas hati dan beredar dari situ. Guru 
kami, Syeikh Farhat Salim menghormati tindakan kami bersenyap diri dan beliau 
memarahi penuntut-penuntut yang cuba mengusik kami. Dia juga mengarah guru- 
guru lain supaya jangan mengganggu kami dengan soalan-soalan ketika kami sedang 
bersenyap diri. Para guru sedar bahawa kami melakukannya bukan untuk 
mengelakkan diri dari pengajian atau peperiksaan kerana kami selalu berjaya 
mengatasi para penuntut lain ketika menuntut dan dalam menghadapi peperiksaan. 
Kami menjalankan amalan itu untuk beberapa waktu tanpa menyiasat pendapat Syara’ 
mengenainya. Kami melaksanakan amalan tersebut untuk tempoh tertentu kerana 
hendak mengelakkan diri perkara sia-sia dan untuk membina kecekalan diri. 

Kadangkala perkara ini meruncing dan menimbulkan kebencian di kalangan 
manusia sehingga mendorong kami untuk bersendirian. Saya sendiri menerima 
banyak pucuk surat dari rakan-rakan semaktab tetapi saya tidak berani membaca surat 
surat itu. Saya bimbang nanti surat-surat itu mengandungi sesuatu yang boleh 
melukakan hati saya. Seorang ahli sufi sepatutnya bebas dari kebimbangan 
sedemikian rupa. Dia berkewajipan memutuskan hubungan dari semua benda kecuali 
Allah. Dia mesti berusaha sedaya upaya untuk melaksanakan dasar ini. 

Bentuk-bentuk Syi’ar di Maktab. 

Saya selalu bersemangat dalam usaha menyebarkan Islam. Ketika waktu solat 
Zohor dan Asar, saya akan melaungkan azan di surau Maktab. Saya terpaksa meminta 
kebenaran guru apabila hendak melaungkan azan kerana waktu itu bertembung 
dengan jadual waktu pelajaran. Sebenarnya saya sangat hairan dengan perkara ini. 
Sekolah-sekolah seperti Maktab kami ini adalah sekolah Islam, memiliki nama-nama 
berciri Islam tetapi tidak ada peruntukan waktu untuk solat di dalam jadual waktu 
mereka. Sebahagian guru memberi kebenaran untuk bersolat dengan senang tetapi 
sebahagian lagi begitu tegas sekali dengan jadual waktu yang telah ditetapkan. 
Kepada guru-guru yang bertegas (tidak begitu setuju membenarkan para penuntut 
pergi bersolat ketika waktu solat telah tiba) dengan jadual waktu, saya ingatkan 
mereka bahawa tidak ada kepatuhan terhadap makhluk terhadap perkara yang 
melibatkan penderhakaan terhadap Allah. Saya kerap kali terlibat dalam perbincangan 
hangat dengan mereka mengenai perkara tersebut. Para guru tadi akhirnya 
membenarkan saya bersolat agar saya cepat beredar dari situ. 

Ketika waktu Zohor, saya tidak pulang ke rumah. Saya duduk di surau atau di 
perkarangan maktab. Saya selalu mengajak para penuntut menunaikan solat. Selepas 
solat Zohor, kami duduk bersama guru kami, Muhammad Syarif untuk membaca Al- 
Quran. Apabila saya membaca, dia mendengar. Apabila dia membaca, saya pula 
mendengar. Kami meneruskan amalan ini sehingga waktu pengajian Maktab berjalan 
semula. 

Masalah Pakaian Sekolah. 

Saya masih ingat, satu hari saya pergi berjumpa pengetua kerana hendak 
memberi senarai nama-nama penuntut yang tidak hadir ke kuliah. Saya bertugas 
dalam kelas itu. Saya dapati Pengarah Pelajaran, iaitu Syed Raghib berada di pejabat 
Pengetua. Syed Raghib merenung pakaian saya. Ketika itu saya sedang memakai baju 
tup (baju labuh) dan kepala saya berserban. Kasut yang saya pakai ialah jenis sepatu 
yang dipakai oleh orang yang menunaikan fardhu Haji. Pengarah tersebut menyoal 
saya, ‘Mengapa awak memakai pakaian yang begini?’ Saya menjawab, ‘Kerana 
pakaian ini menepati sunnah.’ Dia bertanya lagi, ‘Adakah awak telah mengamalkan 
sunnah-sunnah yang lain dan hanya sunnah ini saja yang tetap dilakukan?’ Saya 
membalas, Tidak, sunnah-sunnah lain saya masih tidak amalkan kerana saya sangat 
cetek dalam perkara ini. Namun begitu, ini adalah usaha saya untuk mengikuti 
sunnah.’ Pengarah Pelajaran itu pun berkata, ‘Awak telah melanggar peraturan tata 
tertib Maktab dengan berpakaian begitu.’ Saya pun menyoal kembali, ‘Bagaimana 
tuan boleh menuduh saya melanggar peraturan tatatertib? Tatatertib Maktab 
menghendaki saya hadir ke kelas tepat pada waktunya. Dari segi ini, saya tidak pemah 
ponteng pun. Tatatertib mewajibkan para penuntut berakhlaq baik. Di segi ini pun 
semua guru berpuas hati dengan saya, Insya Allah. Sementara dalam kemajuan 
pelajaran dan kerajinan saya selalu mendapat nombor satu dalam kelas. Kalau begitu, 
bagaimanakah saya boleh dituduh melanggar peraturan tatatertib Maktab?’ Pengarah 
itu pun berkata, ‘Jika awak bertegas hendak memakai pakaian itu apabila awak 
menamatkan pengajian di Maktab ini, maka Jabatan Pelajaran tidak akan melantik 
awak sebagai guru atas alasan awak berpakaian tidak senonoh di hadapan para 
penuntut.’ Saya menjawab, ‘Walaubagaimanapun, masa itu belum tiba lagi. Apabila 
ia tiba, Jabatan Pelajaran bebas mengambil tindakannya dan saya juga bebas membuat 
keputusan saya. Rezeki saya tidak berada di tangan Pengarah Pelajaran atau pun di 
tangan Kementerian Pelajaran.’ Pengarah Pelajaran senyap tidak menjawab. Pengetua 

Maktab pun mencelah dan memperkenalkan saya kepada Pengarah tersebut. 
Kemudian dia menyuruh saya kembali ke kelas. Peristiwa itu pun berakhir dengan 
baik. 

Munculnya Gerakan Pembebasan Kebangsaan. 

Tahun 1919 M merupakan berlakunya pemberontakan di dalam sejarah Mesir. 
Ketika itu saya adalah penuntut sekolah rendah di Mahmoodiyah dan berumur 13 
tahun. Saya masih ingat di hadapan mata saya tunjuk perasaan, mogok dan perarakan- 
perarakan yang berlaku di awal sehingga akhir. Begitu juga para pemimpin terkemuka 
yang terlibat di dalam gerakan penentangan tersebut. Merekalah yang memegang 
panji-panji perjuangan dan mereka juga berebut rebut dalam melaksanakan jihad. Di 
antara lagu-lagu (nasyid-nasyid) yang dinyanyikan oleh para penunjuk perasaan itu 
ialah: 

‘Cinta pada tanah air ialah kehendak Islam, 

Ianya seruan malaikat Allah, 

Jika kita gagal membawa kemerdekaan, 

Pasti bertemu kita di Syurga.’ 

Saya juga teringat kegiatan askar-askar British. Mereka di berbagai tempat di 
Mesir. Adalah menjadi kebiasaan askar-askar ini sering bertengkar dengan orang 
tempatan. Askar British akan mengejar orang-orang yang dimarahi dengan tali 
pinggang kulitnya. Apabila askar itu sampai ke satu tempat sunyi, orang tempatan tadi 
akan menyerang dan memukulnya kembali. Pulanglah dia ke perkhemahannya dalam 
keadaan rugi. 

Orang-orang tempatan juga menubuhkan Pasukan Kawalan di kalangan 
mereka. Sukarelawan-sukarelawan di dalam pasukan ini bergilir-gilir berjaga di waktu 
malam kerana mengawal kediaman-kediaman dan para penghuninya dari serangan 
tentera British. Sebagai penuntut, peranan kami di dalam gerakan ini sangatlah terhad. 
Kadang kala kami juga turut menyertai mogok dan tunjuk perasaan serta mendengar 
syarahan-syarahan para pemimpin gerakan tersebut. Mereka bersyarah berkenaan 
masalah-masalah, perubahan dan perkembangan yang berlaku di dalam negara 

Beberapa Kenangan Dan Sajak Yang Saya Karang. 

Saya masih ingat lagi, pada satu hari guru kami, Syeikh Khalaf Nuh datang 
menemui kami. Air matanya sedang mengalir. Kami bertanya sebab dia menangis. 
Dia menjawab, ‘Farid Bik telah meninggal dunia hari ini.’ Lepas itu dia menceritakan 
riwayat hidup dan pengorbanan Farid Bik kepada negara. Gaya dia bercerita begitu 
terharu sekali sehingga kami semua menangis. Saya begitu terpengaruh dengan 
peristiwa ini sehingga saya menulis satu sajak mengingati Farid Bik. Kini saya masih 
ingat rangkap awal dan ayat pertama rangkap kedua sajak itu: 

‘Farid, tidurlah engkau dalam aman dan Iman; 

Janganlah engkau terpinga dengan tanah air mu; 

Farid, semoga setiap ujian adalah pengorbanan untuk mu.’ 

Saya juga teringat perbincangan perbincangan dan pendapat-pendapat 
mengenai ‘Suruhanjaya Milner’. Seluruh negara memulau Suruhanjaya tersebut. 
Semangat yang kuat membangunkan seorang penuntut berumur 13 tahun, menulis 
satu sajak mengecam ‘Suruhanjaya Milner’ lantaran dorongan semangat cintakan 
tanah air yang tersemai di dalam dirinya. Sajak itu ialah seperti berikut: 

‘Milner! Kembalilah kau mendapatkan pendapat sebenar dari perwakilan di 

Paris; 

Kembalilah kau kepada rakyat negara mu dan beritahu mereka; 

Duhai manusia kejam! Usah menipu rakyat Mesir.’ 

Sajak itu panjang tetapi saya mampu ingat dua rangkap itu saja. Saya menulis 
banyak sajak akibat dari kebangkitan semangat kenegaraan yang tiba-tiba itu. 
Kesemua sajak-sajak itu saya himpunkan ke dalam bentuk sebuah buku. Buku sajak 
itu kemudiannya saya bakar. Ketika itu saya telah terlibat di dalam amalan sufi 
semasa di Maktab Perguruan. Saya juga telah menulis beberapa buku mengenai ilmu 
Fiqh keempat-empat Mazhab Sunni. Saya juga turut menyumbangkan beberapa 
cereka (cerita rekaan). Saya menulis kesemuanya ini dengan kerjasama guru saya, 
Muhammad Ali Budair. Kesemua hasil penulisan tersebut hilang dan musnah dalam 
satu tempoh waktu yang digelar ‘zaman bertindak’ lantaran kelalaian saya sendiri. 
Ketika itu, saya yakin bahawa kecintaan kepada ilmu yang meluas menjadi rintangan 
kepada amalan yang membuahkan hasil dan juga amal ibadat untuk mengingati Allah 
(atau yang ditujukan kepada Allah). Sudah memadai bagi manusia memahami dasar 
dasar agama dan mencari sara hidupnya. Selepas itu, dia sepatutnya menumpukan 
sepenuh masanya mengingati serta beribadat kepada Allah dan juga disamping itu 
melakukan amal soleh. 

Mogok Dan Tunjuk Perasaan. 

Apabila saya memasuki Maktab Perguruan, kehangatan kegiatan gerakan pembebasan 
telah reda. Namun begitu, orang ramai cuba menghidupkan gerakan tersebut dengan 
melancarkan mogok, tunjuk perasaan dan pertempuran dengan pihak polis. 
Keseluruhan waktu kami di Damanhur berlalu di dalam suasana demikian. Di dalam 
keadaan begini, tanggungjawab terletak di atas bahu para pemimpin pelajar. 
Walaupun fikiran saya tenggelam di dalam alam sufi, namun begitu saya tetap yakin 
bahawa berkhidmat kepada negara adalah satu jihad yang dituntut. Oleh sebab saya 
adalah seorang ketua pelajar, maka menjadi kewajipan saya memainkan peranan 
utama di dalam gerakan pembebasan tanah air. 

Saya tidak lupa pada pengetua Maktab kami, iaitu Syeikh Dusuki Moosa. Dia selalu 
bimbang akan kegiatan kegiatan kami. Pernah di satu ketika dia membawa kami 
bertemu Pengarah waktu itu, iaitu Syeikh Mahmood Pasya Abdur-Razzaq. Dia 
menganggap kamilah yang bertanggungjawab dan kamilah juga yang mampu 
menahan para penuntut dari terlibat di dalam tunjuk perasaan dan mogok. Mahmood 
Pasya gagal menasihati para penuntut menjauhkan diri dari terlibat di dalam kegiatan- 
kegiatan tersebut. Di dalam usahanya itu, dia menggunakan daya tarikan dan juga 
ancaman. Akhirnya dia membiarkan kami berfikir sendiri. Berikutan itu, kami pun 
menasihati para penuntut supaya bersurai di ladang-ladang pada 18 Disember yang 
mempakan ‘Hari Hitam’ pihak penjajah British di Mesir. Kemudian kami pergi ke 
Maktab dan menyerah diri kepada pihak berkuasa Maktab. Saya dan pihak Maktab 

menunggu kedatangan para penuntut tetapi seorang pun tidak muncul. Tidak lama 
kemudian, kami juga meninggalkan Maktab itu. Oleh itu, usaha melancarkan mogok 
telah berjaya dan Hari Hitam disambut dengan aman. Ada ketikanya para penuntut 
terlibat di dalam mogok waktu kekacauan berlaku. Jawatan Kuasa Pelajar telah 
mengadakan mesyuarat di rumah Hajjah Khizrah Sya’eerah di Damanhur. Tiba-tiba 
rumah itu diserbu polis. Mereka menyoal Hajjah Khizrah mengenai orang-orang yang 
terlibat. Hajjah menjawab, ‘Orang-orang itu telah keluar pada waktu pagi dan mereka 
tidak pulang lagi.’ Ketika itu, Hajjah sedang sibuk. Saya tidak puas hati dengan 
jawapan yang diberi oleh Hajjah. Saya mendekati pegawai polis yang sedang menyoal 
itu dan menceritakan perkara yang sebenar. Hajjah Khizrah jadi serba salah. Saya 
terus memberitahu pegawai tadi dengan penuh semangat bahawa kewajipannya pada 
negara ialah dengan memberi kerjasama kepada kami dan bukannya menggugat 
rancangan kami serta menahan kami. Rayuan saya itu telah berjaya. Pegawai polis 
tadi meminta kesemua anggota polis lain kembali ke balai. Dia pun turut 
meninggalkan tempat itu. Saya pun ke mbah memberitahu sahabat-sahabat yang 
sedang bersembunyi bahawa mereka telah selamat kerana kebenaran. Kita mestilah 
benar ketika memikul tanggungjawab. Kita tidak perlu berdusta walau apa pun 
cabaran yang datang. 

Di antara Mahmoodiyah dan Damanhur. 

Telah menjadi kebiasaan saya untuk tinggal di Damanhur pada hari hari 
persekolahan dan pulang ke Mahmoodiyah pada hari Khamis ketika waktu Zohor. 
Saya menghabiskan malam Jumaat dan malam Sabtu di Mahmoodiyah. Pada pagi 
Sabtu, saya kembali ke Damanhur untuk menghadiri kuliah pertama tepat pada 
waktunya. Banyak kerja yang dapat saya lakukan selama dua hari di Mahmoodiyah. 
Di samping itu, saya dapat juga bertemu anggota keluarga dan tinggal bersama 
mereka untuk beberapa waktu. Ahmad Afandi Sakri adalah sahabat baik saya. Kasih 
sayang antara kami begitu kuat sekali sehingga kami mesti bertemu sekurang- 
kurangnya sekali seminggu. Satu perhimpunan juga diadakan di rumah Syeikh 
Syalabi Ar-Rijal pada setiap malam Jumaat. Di dalam perhimpunan tersebut, kami 
mengkaji kitab tasawwuf iaitu Al Ihya’, mendengar cerita-cerita nabi dan sebagainya. 
Selepas itu, kami pun menghabiskan masa di dalam beribadat dan bersembahyang 
sehinggalah ke pagi. Kegiatan kegiatan ini merupakan sebahagian dari jadual hidup 
kami. 


Saya juga menceburkan diri dalam bidang memb a iki jam dan jilid buku. Pada 
waktu siang hari, saya menghabiskan masa membaiki jam di kedai dan pada waktu 
malam saya beribadat bersama-sama para anggota Tariqat Hasafiyah. Saya masih 
sempat melawat Mahmoodiyah pada setiap hari Khamis walaupun sibuk dengan 
kegiatan-kegiatan tadi. Saya turun dari keretapi mel dan terus ke kedai. Saya bekerja 
di kedai sehingga hampir waktu Maghrib. Kemudian saya pulang ke rumah kerana 
hendak berbuka puasa. Memang kebiasaan kami pada setiap hari Isnin dan Khamis. 
Kemudian saya mengikuti kuliah di masjid Sagheen. Selepas itu saya pergi ke rumah 
Syeikh Syalabi Ar-Rijal atau rumah Muhammad Afandi Sakri untuk mengkaji dan 
berzikir. Kemudian saya bersolat subuh di masjid. Setelah itu, saya menunaikan solat 
Jumaat, makan tengahari dan terus ke kedai semula. Apabila Maghrib tiba, saya ke 
masjid dan kemudian pulang ke rumah. Saya kembali ke Maktab Perguruan 
Damanhur pada pagi esoknya. Inilah jadual mingguan saya. Sepanjang ingatan saya, 

tidak pernah saya gagal melawat Mahmoodiyah melainkan atas sebab-sebab atau 
tugas-tugas yang sangat mustahak. 

Cuti Musim Panas. 

Cuti musim panas sangat sesuai untuk melaksanakan jadual harian yang 
tersebut tadi. Di samping itu, kami ada kegiatan tambahan iaitu menghadiri majlis 
perbincangan ilmiah dari terbit matahari sehingga waktu Dhuha tua di rumah Syeikh 
Muhammad Khalaf Nooh. Di dalam majlis tersebut, kami menghafal kitab ‘Alfiya’ 
karangan Ibnu Malik dan juga kitab Syarah Ibn ‘ukail. Kami juga mengkaji ilmu Fiqh 
dan Hadith. Pengajian ilmiah tambahan telah banyak membantu saya melayakkan diri 
untuk memasuki Darul Ulum. Saya mungkin gagal memasuki Darul Ulum tanpa daya 
usaha ini. 

Azan Subuh 

Sambil menghabiskan cuti musim panas di Mahmoodiyah, kami telah 
menjalankan satu kegiatan khas pada setiap pagi hari Jumaat. Pada setiap pagi Jumaat, 
kami membahagi-bahagikan bandar Mahmoodiyah kepada beberapa kawasan. Kami 
berjumlah tiga orang tetapi kadangkala lebih dari itu. Saya bersama-sama dengan 
Muhammad Affandi Dimyati dan Abdul Mut’al Sankal pergi ke kawasan masing- 
masing untuk membangunkan orang ramai khasnya para anggota Tariqat Hasafiyah, 
lebih awal sikit dari waktu subuh. Saya mendapat kepuasan apabila dapat 
membangunkan para muazzin dari tidur untuk melaungkan azan subuh. Selepas 
membangunkan mereka, saya pun duduk di tebing Sungai Nil untuk menunggu 
laungan azan. 

Masjid-masjid di Mahmoodiyah berdekatan antara satu sama lain. Azan yang 
dilaungkan dari masjid-masjid itu seolah olah berbunyi senada saja. Saya telah 
membangunkan banyak orang untuk menunaikan solat, lantaran itu saya akan 
mendapat ganjaran yang setimpal dengan orang-orang yang melakukan solat tadi. 
Rasulullah s. a. w. telah bersabda: 

Maksudnya: 

“Sesiapa yang mengajak manusia ke jalan Allah akan mendapat ganjaran. Dia juga 
akan mendapat ganjaran manusia yang telah mengikut jalan kebenaran itu 
sehinggalah ke Hari Perhitungan. Ganjaran itu tidak akan berkurangan walau sedikit.” 

Kegembiraan saya berganda apabila saya dapati diri saya adalah orang yang 
termuda sekali menunaikan solat di masjid. Ini semua lantaran rahmat Allah. Segala 
puji bagi Allah. 

Kemasukan ke Darul Ulum. 

Tempoh tiga tahun di Maktab Perguruan merupakan satu termpoh yang penuh 
dengan ibadat dan kegiatan sufi. Di samping itu, saya juga berkesempatan menuntut 
ilmu-ilmu yang lain. Dua perkara telah banyak membantu saya. Yang pertama ialah 
perpustakaan bapa saya. Bapa saya juga menggalakkan saya supaya gemar menuntut 
ilmu. Banyak buku yang dihadiahkannya kepada saya. Buku-buku yang banyak 

mempengaruhi saya ialah ‘Al Anwarul Muhammadiyyah’ oleh Nabhani, kitab 
Mukhtadarul Mawahib Al-Ddiniyyah oleh Qastalani dan ‘Noorul Yaqeen fi Seeratus 
Sayyidul Mursaleen’ oleh Syeikh Khudari. Tunjuk ajar dari bapa saya dan minat saya 
dalam menuntut ilmu telah mendorong saya menubuhkan perpustakaan saya sendiri. 
Saya telah mengumpul majalah-majalah lama, makalah makalah dan buku-buku untuk 
memenuhi perpustakaan saya. Saya berminat menuntut ilmu semenjak berada di 
Sekolah I’dadiyah rendah di Mahmoodiyah lagi. Saya sentiasa temanti-nanti untuk 
meminjam beberapa buah buku dari Syeikh Hasan al-Kitabi. Tempoh pinjaman ialah 
seminggu dengan dikenakan sedikit bayaran. Selepas membaca buku-buku itu, saya 
pun mengembalikannya dan meminjam buku-buku lain pula. Hal ini berterusan 
begitu. 


Saya sangat terpengaruh dengan cerita yang bertajuk ‘Puteri Yang Berani’. 
Buku itu mengingatkan saya kepada corak buku-buku cerita waktu itu. Buku-buku 
cerita waktu itu bersekitar mengenai rintihan, keberanian, sikap sanggup 
mempertahankan tanah air, berpegang kepada agama Islam, jihad pada jalan Allah 
dan perjuangan untuk mencapai kehidupan yang mulia. Sebaliknya, buku-buku cerita 
serta novel-novel sekarang penuh dengan kelucahan dan kekosongan. Terdapat 
perbezaan yang jelas antara perkembangan kebudayaan dahulu dan sekarang. Saya 
rasa sudah sampai masanya untuk menyiasat mengapa para penerbit menerbitkan 
bahan-bahan bacaan lucah yang berbentuk buku cerita, majalah dan akhbar dan 
kemudian dipaparkan kepada masyarakat lapis baru. 

Perkara kedua yang mendorong saya berminat untuk menuntut ilmu ialah 
adanya para guru terpilih dan terkemuka di Maktab Perguruan Damanhur. Mereka ini 
ialah Abdul Aziz Atiya iaitu Pengetua Maktab Perguruan di Iskandariah dan Ketua 
Ikhwan di sana, Syeikh Farhat Salim, Syeikh Abdul Fattah Abu Alam, Haji Ali 
Sulaiman dan Syeikh Al Basiyooni. Mereka ini semua adalah orang orang yang wara’ 
dan bertaqwa. Semoga Allah merahmati mereka. Mereka sentiasa menggalakkan para 
penuntut mengkaji ilmu. Saya mempunyai hubungan rohani dengan mereka. 
Hubungan ini sentiasa menjadi satu dorongan kepada saya. 

Abdul Aziz Atiya mengajar kami pendidikan amali. Setiap bulan dia 
mengadakan ujian untuk kami. Dia sangat suka kepada jawapan yang saya beri di 
dalam ujian tersebut. Dia menulis kata-kata berikut di dalam buku jawapan saya: 
‘Awak telah memberikan jawapan yang baik. Jika boleh, saya akan memberi markah 
yang lebih tinggi dari yang tertinggi. Dia mengembalikan buku jawapan tadi sambil 
memberi kata kata pujian, nasihat dan galakan. Tidak lama kemudian, dia telah 
memilih saya untuk membaca proof buku bertajuk ‘al-Mu’alim’. Buku tersebut 
dicetak di Syarikat Percetakan Al-Mustaqbil, Damanhur. 

Hal ini semua terbukti sangat berfaedah di dalam menambah ilmu dan 
membina peribadi saya. Di samping mengikuti kursus yang telah ditetapkan, saya juga 
mengkaji buku-buku umum yang lain. Saya berjaya menghafal kitab-kitab berikut: 

i) Mulhatul ‘Airab oleh Hariri, 

ii) Alfiyah ibni Malik 

iii) Al-Yaqootiyah 

iv) Al-Jauhara 

v) kitab Ar Rajbiyah 

Saya juga menghafal sebahagian besar kitab-kitab 

i) Fiqh Mazhab Hanafi yang bernama Qadoori, Matan Qadoori dalam Fiqh 
Mazhab Abi Hanafi. 

ii) Matan Al Ghayat wail Taqreeb oleh Abu Syuja dalam Fiqh Mazhab 
Syafie. 

iii) Matan Manzooma oleh ibni Amir dalam Mazhab Maliki. 

Saya masih ingat lagi nasihat bapa saya: ‘Sesiapa yang mengkaji matan, maka 
dia akan menguasai ilmu.’ Nasihat ini mempengaruhi saya. Saya cuba menghafal 
matan Asy-Syatibiyah dalam ilmu Qiraat. Walaupun saya tidak berapa kenal istilah 
istilahnya, namun begitu saya berupaya menghafal muqaddimah-muqaddimahnya. 
Saya masih lagi ingat sebahagian dari rangkap-rangkap di dalam kitab itu. 

Satu hari, Inspektor Pelajaran telah melawat kelas kami ketika bahasa Arab 
sedang diajar. Waktu itu saya berada di dalam tahun Ketika itu saya hanya menghafal 
kitab ‘Milhatul Alrab’ oleh Hariri. Dia menyoal para penuntut mengenai tanda ‘isim’ 
(nama) dan ‘Fi’il’ (perbuatan) dalam ilmu nahu. Kemudian dia bertanya mengenai 
tanda huruf. Guru saya, Syeikh Muhammad Ali Al-Najar memilih saya untuk 
menjawab soalan itu. Sebagai jawapan, saya telah membaca serangkap dari Milhatul: 
‘Huruf tidak mempunyai tanda/alamat. Sesiapa yang dapat berfikir mengenai 
penjelasan saya ini akan mendapat alamatnya/tandanya.’ Inspektor itu tersenyum 
sambil berkata: ‘Baiklah saya akan memikirkannya dan mendapat 

tandanya/alamatnya.’ Kemudian dia mengucap terima kasih kepada guru kami dan 
terus beredar dari situ. 

Minat saya yang mendalam di segi menuntut ilmu telah menarik ramai kawan 
kami yang sedang membuat persiapan untuk masuk ke Darul Ulum. Mereka semua 
adalah guru-guru sekolah rendah yang sedang menuntut di Maktab Perguruan. Mereka 
mencadangkan diadakan pengajian secara bersama agar semua dapat masuk Darul 
Ulum. Syeikh Ali Naufal yang mencadangkan supaya berbuat demikian. Waktu itu, 
Darul Ulum terbahagi kepada dua Bahagian. Bahagian Tajheezi [Persediaan] terbuka 
kepada para penuntut Al-Azhar dan Maktab Perguruan. Bahagian Al- ‘Ali al-Mu-aqit 
[Bahagian Pengajian Tinggi] menerima para penuntut yang lulus Sijil Pelajaran 
Menengah dari Al-Azhar. Jabatan Aali telah ditutup pada tahun akademik 1923-1924. 
Sebagai ganti, satu Jabatan yang lebih tinggi telah dirancangkan, yang akan diterima 
hanya para penuntut yang telah habis pengajian mereka di Jabatan Tajheezi. 
Sebahagian dari rakan-rakan kami dari Maktab Perguruan membuat keputusan 
memasuki Jabatan Tajheezi. Tetapi kebanyakan mereka memilih untuk memasuki 
Jabatan Aali Aarzi kerana ia merupakan peluang terakhir. Syeikh Ali Naufal mahu 
berbincang dengan saya. Syeikh Ali Naufal adalah seorang guru di Maktab Perguruan 
Pelajaran dan saya pula dalam tahun tiga dikehendaki mengambil peperiksaan untuk 
mendapat Diploma Perguruan Pelajaran Rendah. Lantaran itu saya pun tidak dapat 

menyertai kumpulan pengajian itu. Syeikh Ali Naufal dapat masuk menyambung 
pengajiannya melalui jalan persahabatan dan bantuan dari sahabat. Dia berkata kepada 
saya, ‘Persahabatan Mempunyai beberapa keistimewaan. Oleh itu adalah perlu sekali 
bekerjasama dengan para sahabat dan menerima nasihat mereka.’ Saya pun tidak ada 
pilihan lain selain dari menurut desakannya. 

Pendapat Saya Mengenai Pendidikan dan Ijazah. 

Saya mempunyai pendapat sendiri mengenai ilmu, pengajian ilmu dan ijazah. 
Ini adalah kesan dari kajian saya mengenai kitab Ihya’. Saya sangat minat terhadap 
ilmu. Saya terlalu cenderung kepada pembacaan dan dalam usaha untuk menambah 
ilmu. Saya yakin pada faedah ilmu secara perseorangan dan juga kumpulan. Saya juga 
rasa berkewajipan menyebarkan ilmu pada manusia. Saya pernah berusaha 
menerbitkan sebuah majalah bulanan bernama ‘Asy Syams’. Saya berjaya menyusun 
dua keluaran. Dari segi ini, saya menurut dasar-dasar Syeikh Muhammad Zahran 
yang menerbitkan majalah bulanan ‘Al-As’ad'. Corak yang serupa digunakan untuk 
majalah kegemaran saya, ‘Al-Manar’. Walaubagaimanapun saya sangat terpengaruh 
dengan pendapat dan gaya Imam Ghazali mengenai ilmu, dan usaha menuntut ilmu 
(adab menuntut ilmu). Saya begitu ingin meningkatkan pengajian saya tetapi saya 
dalam keadaan yang serba salah. Berlaku pertarungan antara keinginan menuntut ilmu 
dan pendapat Imam Ghazali. Menurut Imam Ghazali, manusia hanya perlu mendapat 
pendidikan setakat yang perlu untuk menunaikan kewajipan agama dan mencari 
nafkah hidup, kemudian membuat amal-amal ibadat dan jangan membuang waktu. 
Hal ini membuat saya bersikap menuntut ilmu setakat yang perlu saja. Timbul dalam 
fikiran saya hendak memasuki Darul Ulum dan pusat-pusat pengajian yang berkaitan 
dengannya. Para penuntut yang mendapat diploma pendidikan tinggi berpeluang 
dihantar ke luar negeri. Perkara ini semua membuat fikiran saya jadi serba salah. Saya 
selalu menyoal diri saya, ‘Mengapa awak hendak memasuki Darul Ulum? Adakah 
awak inginkan pendidikan yang lebih tinggi kerana mengejar kekayaan? Mungkin 
awak ingat dengan cara ini awak boleh mendapat banyak wang yang dapat membantu 
awak memakan makanan yang lazat, memakai pakaian yang mahal dan memandu 
kereta kereta yang mahal dan mewah?’ Tetapi sekali lagi saya diperingatkan bahawa 
fikiran begini sangat teruk dan manusia yang berfikir begitu sangat teruk dan manusia 
yang berfikir begitu tidak akan ke mana-mana. Allah berfirman di dalam Al-Quran 
(3:14) maksudnya: 

“ Dijadikan indah pada ( pandangan ) manusia kecintaan kepada apa-apa yang 
diingini, iaitu wanita-wanita, anak-anak, harta yang banyak dari jenis emas, 
perak, kuda pilihan, binatang-binatang ternak 1 dan sawah ladang. Itulah 
kesenangan hidup di dunia; dan di sisi Allah lah tempat kembati yang baik 
(syurga). ” 

Saya menyoal diri saya ‘Adakah kerana kemegahan? Sehingga orang berkata 
engkau guru berijazah dan bukan guru sekolah rendah (ini haram). Menuntut 
kemegahan adalah penyakit dari penyakit-penyakit hati. Ia adalah keinginan nafsu 
yang perlu ditentang. Ini adalah satu kejahatan yang dilakukan manusia. 


1 Yang dimaksudkan dengan binatang ternak di sini ialah binatang binatang yang termasuk jenis unta, 
lembu, kambing dan biri biri. 

Sabda Rasulullah s.a.w; maksudnya; 

“Celakalah hamba dinar, celakalah hamba dirham, celakalah hamba pakaian, 

celaka dan binasa.” 

Saya menyoal diri saya, ‘Adakah awak hendak mendapatkan Khazanah ilmu 
kerana hendak menandingi para ulamak terkenal; atau kerana hendak bertengkar 
dengan orang-orang jahil; atau kerana hendak mengatasi orang lain agar hak-hak 
awak tertegak?’ Teringatlah saya bahawa sesiapa yang menuntut ilmu bukan kerana 
mencari keredhaan Allah dan dia juga tidak mengamalkan ilmu itu, maka dia akan 
menerima balasan api neraka. Allah akan mengenakan siksaan yang berat kepada para 
ulamak yang memiliki ilmu tetapi tidak beramai dengan ilmunya dan Allah tidak 
memberi manfaat ilmunya itu pada dirinya. 

Saya juga berkata kepada diri saya sendiri, ‘Awak ingin menuntut ilmu kerana 
hendak menjadi berguna kepada orang lain. Allah dan para malaikat-Nya merahmati 
orang yang mengajar ilmu yang baik kepada orang lain. Rasulullah s.a.w. dihantar ke 
bumi sebagai pendakwah. Sekiranya awak hendak menuntut ilmu itu adalah ikhlas 
kerana Allah dan untuk faedah manusia, maka mengapa awak bertegas hendak 
memasuki Darul Ulum? Ilmu tersembunyi di dalam buku-buku dan di dalam hati para 
ulamak dan ulamak-ulamak sufi. Sijil (ijazah) ialah satu benda yang menimbulkan 
keburukan. Ia merupakan satu tunggangan kepada kehidupan dan kekayaan duniawi. 
Hasutan dunia merupakan racun yang membunuh rohani seseorang, la memusnahkan 
amalan amalan baik dan merosakkan hati kita. Oleh itu, jika awak hendak 
mendapatkan ilmu, maka kajilah buku-buku dan janganlah mengejar diploma serta 
sijil dari pusat pengajian.’ 

Fahaman ini telah menguasai saya. Lantaran itu, saya tidak belajar bersama- 
sama Ali Naufal, seorang guru. Tetapi guru saya, Syeikh Farhat Salim sangat 
menyayangi saya dan bersimpati dengan saya dalam berbagai keadaan dan saya pula 
sangat menyeganinya. Katanya, ‘Awak sudah hampir dengan diploma. Ilmu bukanlah 
sesuatu yang mencederakan. Persediaan peperiksaan Darul Ulum ialah satu ujian 
untuk merintis jalan kepada peperiksaan yang lebih tinggi. Jika awak lepaskan 
peluang ini, ia tidak akan kembali lagi di masa hadapan. Sertailah dan bertenang. Saya 
yakin awak akan berjaya. Lagi pun saya ada kaitan rapat dengan kemasukan serta 
pengajian awak. Awak bebas membuat keputusan menolak atau masuk.’ Syeikh 
Farhat Salim telah menggalakkan saya memasuki Darul Ulum. Ujian kemasukan 
dijangka diadakan sebaik saja selesai peperiksaan Diploma. 

Dua Peribadi Yang Hebat. 

Saya ingin mencatitkan ingatan saya kepada dua peribadi hebat yang 
bersemadi di dalam hati dan fi kiran serta mempengaruhi saya untuk tempoh waktu 
yang lama. Yang pertama ialah Syeikh Ahmad Asy-Syarqawi Al-Huriyani. Saya 
berpeluang menemuinya hanya sekali sahaja. Dia telah datang ke Damanhur untuk 
menemui anak-anak lelakinya, para penuntut dan para pengikutnya. Dia melawat 
rumah rumah mereka untuk bertanya khabar. Dia sempat bersama dengan kami untuk 
satu malam. Sifat-sifatnya yang unggul itu mengagumkan saya. Dia sangat mencintai 
ilmu, oleh itu dia menasihati orang ramai mendapatkan pendidikan. Sesiapa yang 
tidak mampu menuntut ilmu kerana masalah pembiayaan, maka Syeikh Ahmad Asy- 

Syarqawi akan menanggung perbelanjaan itu sehingga tamat pengajiannya. Kemudian 
dia hendaklah pula membiayai pengajian pelajar miskin yang lain sehinggalah 
sempurna pengajiannya. 

Usahanya ini mendapat kejayaan besar. Di Huriyan, semua orang, termasuk 
yang miskin, berpeluang mendapatkan pendidikan. Kerjasama bentuk ini membantu 
semua orang mendapatkan pendidikan. Di samping itu, hal ini menjalinkan hubungan 
silaturrahim yang erat di antara mereka. 

Hiburan Syeikh Ahmad Asy-Syarqawi di waktu musim panas ialah 
mengumpulkan para penuntut dari berbagai pusat pengajian untuk mengadakan 
perbincangan (muzakarah). Di dalam perbincangan tersebut, dia suka bercerita, 
mengemukakan teka teki, mendengar bangkangan bangkangan dari para penuntut dan 
kemudian membasuh fi kiran mereka dengan ceramah-ceramahnya yang bemas itu. 

Kegiatannya ini telah mengakibatkan kebanyakan penuntut di Maktab 
Perguruan terdiri dari mereka yang datang dari Huriyan. Dia datang untuk memberi 
galakan dan menaikkan semangat mereka. Dia menghabiskan lawatannya yang 
pendek itu membincangkan masalah-masalah mengenai pendidikan. Saya juga 
mendapat perhatiannya. Semoga Allah mengasihani dan menempatkannya di Syurga. 

Orang yang kedua yang sangat saya ingati ialah Syeikh Sawi Daraz. Beliau 
merupakan seorang pemuda yang wara’. Syeikh Sawi Daraz seorang petani. Ketika itu 
umurnya lebih kurang 25 tahun. Tidak lama kemudian dia meninggal dunia. Beliau 
adalah seorang yang cerdik dan berpandangan jauh. Pernah di satu ketika kami 
berbincang kisah beberapa orang wali dan ulamak. Di antara tokoh-tokoh yang turut 
dibincangkan ialah Syed Ibrahim ad-Dasuqi yang dikuburkan di Damanhur dan Syed 
Ahmad Al-Badwi yang dikuburkan di Thantha. Syeikh Sawi Daraz bertanya, ‘Awak 
tahukah kisah Syed Ahmad Al-Badwi?’ Saya menjawab, ‘Ya, dia adalah seorang 
ulamak besar yang wara’ dan bertaqwa.’ Syeikh itu menyoal lagi, ‘Setakat itu saja 
yang awak tahu mengenainya?’ Saya menjawab, ‘Ya, setakat itu saja yang saya tahu.’ 
Syeikh itu berkata, ‘Dengarlah! Saya akan menceritakan lebih lanjut mengenainya. 
Syed Badwi meninggalkan Mekah, tempat asalnya dan datang menetap di Mesir. 
Beliau sebenarnya adalah rakyat Maghribi dan datang ke Mesir ketika di bawah 
kerajaan Mamalik. Mamalik berketurunan hamba dan pemerintahannya ialah sah. 
Syed Ahmad Al-Badwi pula berketurunan dari Saidina Ali r.a.. Syed Badwi 
berketurunan mulia, berilmu tinggi dan mempunyai hak dari segi pemerintahan. 
Golongan ‘Ahli Bait’, (yakni keturunan keluarga Rasulullah s. a. w.) menganggap 
jawatan Khalifah itu hak mereka. Daulah Abbasiah telah berakhir di Baghdad. 
Masyarakat Islam telah berpecah-belah kepada beberapa wilayah kecil yang 
diperintah oleh pemerintah-pemerintah yang telah berjaya merampas kuasa. 

Salah seorang dari mereka itu ialah Mamalik, pemerintah Mesir waktu itu. 
Syed Badwi hendak memperjuangkan dua perkara. Yang pertama ialah menegakkan 
pemerintahan berkhalifah semula. Yang kedua ialah menggulingkan pemerintahan 
Mamalik yang dianggapnya tidak sah itu. Untuk menjayakan perjuangannya, dia telah 
mengatur satu rancangan khas. Dia telah mengumpul beberapa sahabat dan penasihat 
termasuk Syed Mujahid dan Syed Abdul ‘Aaal. Mereka mengambil keputusan untuk 
menyebarkan dakwah dan mengumpul orang ramai untuk membaca Al-Quran dan 
berzikrullah. Mereka juga menetapkan beberapa lambang untuk majlis anjuran 

mereka itu. Lambang-lambang itu ialah sebilah pedang-pedang dari kayu tongkat 
yang dianggap sebagai paksi perhimpunan mereka. Sehelai bendera khas dan sebuah 
perisai kulit diisytihar sebagai Syiar Ahmadiah. Apabila orang ramai berkumpul dan 
mempelajari perundangan Islam, mudahlah mereka menyedari bahawa masyarakat 
telah rosak lantaran kemungkaran kemungkaran yang ada di dalam kerajaan dan juga 
kerana pemerintahan secara berkhalifah telah berakhir. Dengan cara ini orang ramai 
akan berasa lebih bertanggungjawab kepada Islam. Hal ini juga akan mendorong 
mereka supaya melancarkan jihad untuk menghapuskan kemungkaran dan 
menegakkan kebaikan. 

‘Para pengikut Syed Badwi mengadakan perhimpunan besar mereka setahun 
sekali. Tanta terpilih sebagai pusat kegiatan mereka kerana tempat itu terletak di 
tengah tengah kawasan yang mengandungi segala bandar-bandar termasyhur di Mesir, 
dan jauh dari pusat pemerintahan. Di dalam perhimpunan tahunan inilah Syed Badwi 
dapat mengukur kemajuan usahanya. Syed Badwi tidak muncul di hadapan khalayak 
ramai. Dia memencilkan dirinya di bilik atas dan menutup mukanya dengan serban 
kerana hendak menimbulkan kegerunan di kalangan orang ramai. Perkara ini adalah 
perkara biasa di waktu itu. Para pengikutnya menyebarkan khabar angin kononnya 
sesiapa yang melihat Syed Badwi akan menemui maut. Dengan demikian, gerakan 
Badwi kian terkenal dan banyaklah orang mendampinginya. Tetapi, keadaan di waktu 
itu tidak membantu kejayaan gerakan Syed Badwi kerana Az-Zahir Baibris Al-Band 
Qadari telah menaiki takhta kerajaan Mesir. Raja Az-Zahir telah berjaya mengalahkan 
tentera Salib di dalam banyak pertempuran. Dia juga berjaya mengalahkan kaum 
Monggol (Tartar) dengan bantuan Muzaffar Qataz. Kejayaan-kejayaannya ini telah 
membawanya ke kemuncak kemasyhuran. Banyaklah orang yang mendampinginya. 
Di samping itu, dia telah menjemput seorang putera Bani Abbasiah ke Mesir dan 
berbai’ah di tangannya. Tindakan Az-Zahir Baibris telah menggagalkan rancangan 
Syed Badwi. 

Perkara ini tidak habis setakat ini saja. Az-Zahir telah memperbaiki hubungan 
politiknya dengan Syed Badwi. Dia masih lagi berhubung dengan Syed Badwi dan 
menai kk an pangkat serta kedudukan Syeikh tersebut. Az Zahir melantik Syed Badwi 
sebagai orang yang bertanggungjawab membahagi bahagikan tawanan perang di 
kalangan keluarganya. Tugas ini dianggapnya mulia. Hal ini wujud sekian lama 
sebelum Syed Badwi sempat menyempurnakan cita-citanya. Kerajaan terus berada di 
tangan Mamalik dan peranan sistem berkhalifah tetap kecil saja. Hal ini berterusan 
untuk tempoh yang lama.’ 

Saya terus mendengar kisah riwayat hidup Syed Badwi dari Syeikh Sawi. Saya 
sungguh kagum dengan kecerdasan Syeikh Sawi Daraz, seorang petani muda yang 
hanya mendapat pendidikan rendah di kampungnya. ‘Berapa banyakkah terdapat 
orang-orang yang bijak di Mesir seandainya ada orang yang boleh mencari dan 
menggerakkan mereka.’ Kata-kata Syeikh Sawi masih lagi bergema di telinga saya 
hingga sekarang. Kata-katanya itu sungguh mulia dan penuh dengan pengajaran. 
Nasib seluruh manusia berada di tangan Allah. Allah berfirman: 

Maksudnya: 

“Sesungguhnya bumi ini diwarisi kepada sesiapa yang dikehendaki di 

kalangan hamba-hambanya. Kesudahan yang baik itu bagi orang-orang yang 

bertaqwa.” 

Menuju Kaherah. 

Saya telah menghantar borang permohonan untuk memasuki Darul Ulum. 
Berikutan dari itu, saya menerima surat menyuruh saya menjalani pemeriksaan doktor 
dan menduduki ujian kemasukan. Justeru itu, saya pun berangkatlah ke Kaherah. 
Waktu itu ialah bulan Ramadan. Bapa saya ingin menemani saya ke Kaherah tetapi 
saya mengatakan tidak perlu dia berbuat demikian. Doa restunya sudah cukup untuk 
saya. Dia menerangkan cara-cara untuk sampai ke Kaherah sambil memberi sepucuk 
surat yang dialamatkan kepada seorang sahabatnya di sana. Sahabatnya ini adalah 
seorang penjual buku yang mewah. Bapa saya pernah memberi khidmat yang besar 
kepadanya dan menganggapnya seorang sahabat yang wara’ dan setia. 

Saya tiba di. Kaherah buat pertama kalinya dalam hidup saya. Saya berumur 16 
tahun ketika itu. Saya turun di Babul Hadid hampir waktu Asar. Dari situ saya naik 
keretapi ke Utba. Dari Utba, saya ke Saidina Al-Hussain. Dari situ saya menuju ke 
kedai saudagar sahabat bapa saya dan memberi surat tadi kepadanya. Dia tidak peduli 
surat itu. Bahkan membacanya pun tidak. Dia menyuruh seorang pekerjanya menjaga 
saya. Dia (pekerja itu) adalah seorang yang baik. Dia telah pun mengenali saya dan 
bapa saya. Dia mengalu-alukan kedatangan saya. Dia banyak memberi galakan 
kepada saya dan membawa saya ke rumahnya. Kami berbuka puasa di situ. Selepas 
itu, kami pergi ke bandar (mengisi masa lapang) dan pulang untuk bersahur. Saya 
terus tidur sebentar sebaik saya selesai menunaikan solat subuh. Setelah bangun, saya 
bertanya jalan ke Darul Ulum. Setahun yang lalu, seorang sahabat karib saya dan 
Muhammad Syarif Hujjaj, seorang guru pemah berbuat demikian. Oleh itu saya 
bercadang hendak berjumpa Muhammad Syarif Huj-jaj untuk mengetahui cara cara 
hendak menjalani pemeriksaan doktor dan juga cara-cara hendak menduduki ujian 
kemasukan. Sebelum itu, tuan rumah telah memberitahu saya jalan ke Darul Ulum. 
Saya menaiki ‘tum-tum’ ke Utba. Dari Utba, saya menaiki keretapi ke Jalan Qasrul 
‘Ainee bertentangan dengan Bangunan Darul Ulum. Saya menunggu para 
penuntutnya keluar. Tidak lama kemudian, muncullah sahabat saya. Kami berpelukan 
dan dia membawa saya ke asramanya di Mohallah Abdul Baqi. Dia tinggal di tingkat 
dua bersama sekumpulan penuntut lain. Pada hari keduanya, setelah sahabat saya 
pergi ke Darul Ulum, maka saya pun kembali bertemu penjual buku untuk mengetahui 
alamat seorang pakar mata. Saya ingin mata saya diperiksa sebagai persediaan untuk 
pemeriksaan doktor. Tetapi penjual buku itu sekali lagi tidak mempedulikan saya. 
Saya tidak berlengah masa lagi dan terus pergi ke Al-Azhar. Inilah lawatan saya yang 
pertama kali ke situ. Saya terpegun melihat keluasan dan kesederhanaannya. Berbagai 
kumpulan penuntut sedang sibuk belajar. Saya mendekati satu kumpulan penuntut 
demi satu kumpulan penuntut. Akhirnya, saya bertemu satu kumpulan yang sedang 
berbincang mengenai cara-cara hendak memasuki Darul Ulum. Rupanya, para 
penuntut ini sedang menyediakan diri mereka untuk menduduki ujian kemasukan 
yang akan diadakan dalam masa sepuluh hari lagi. Saya juga dapat tahu bahawa 
mereka akan menjalani pemeriksaan doktor dalam masa tiga hari lagi. Oleh itu, saya 
pun menyertai kumpulan mereka dan menyatakan hasrat saya kepada mereka. Saya 
memberitahu mereka bahawa saya sedang mencari seorang kawan yang boleh 

membawa saya kepada seorang pakar mata yang baik. Seorang penuntut setuju 
hendak membawa saya berjumpa seorang pakar mata. 

Dia telah membawa saya ke klinik seorang pakar mata berbangsa Yunani 
(Greek). Doktor itu ialah seorang wanita yang telah menjadi rakyat Mesir. Teman 
saya tadi telah memuji kelayakan dan pengalaman doktor tersebut. Dia memberitahu 
saya bahawa matanya sendiri diperiksa oleh doktor tersebut. Cermin matanya pun 
elok dan harganya pun berpatutan. 

Sebaik saja kami sampai ke klinik, doktor tadi memeriksa mata saya dan 
mengenakan bayaran sebanyak 50 Qursh. Dia memberi nombor cermin dan menyuruh 
kami pergi berjumpa seorang pakar cermin mata. Pakar cermin mata tadi memberi 
saya sepasang cermin mata dan mengenakan bayaran 150 Qursh. Kini tidak ada kerja 
yang hendak dibuat lagi melainkan menunggu pemeriksaan doktor dalam masa dua 
hari lagi. 

Pemeriksaan Doktor 

Tidaklah keterlaluan jika saya katakan bahawa saya telah lulus pemeriksaan 
doktor dengan cemerlangnya. Pada hal ada di antara yang gagal. Puji-pujian bagi 
Allah yang menentukan segala ganjaran. Kini saya tidak lagi bersungut atau 
tersinggung. Pemeriksaan itu dijalankan oleh tiga orang doktor. Saya adalah calon 
terakhir bagi doktor yang pertama. Doktor ini baik hati dan lemah lembut. Ustaz Ali 
Naufal diperiksa oleh doktor yang ketiga, Doktor ini tegas dan memeriksa mereka 
dengan begitu sekali. Peratus calon yang lulus di tangan doktor yang pertama adalah 
lebih tinggi dari doktor yang ketiga. Saya telah berjaya di dalam pemeriksaan tersebut 
walau pun pada mulanya saya merasa ragu. Ali Naufal pula gagal di dalam 
pemeriksaan itu walaupun dia telah membuat persediaan yang baik dan begitu yakin 
dengan kesihatan mata dan jasmaninya. Doktor itu menasihatinya supaya memeriksa 
cermin matanya dahulu dan selepas itu barulah datang untuk menjalani pemeriksaan 
sekali lagi. Namun begitu, doktor yang berperangai buruk itu menggagalkannya sekali 
lagi. Justeru itu, beliau telah kehilangan satu peluang keemasan. Walau 
bagaimanapun, Ali Naufal memasuki Jabatan Kesusasteraan Arab di Maktab Sastera 
dan lulus ujian sarjana muda dengan cemerlang. Memang benar, tidak ada apa yang 
dapat mengalahkan seorang manusia yang berazam kuat. 

Seminggu Di Al-Azhar 

Keputusan pemeriksaan doktor telah keluar dan saya dapati nama saya berada 
di dalam senarai calon-calon yang lulus. Saya pun terus bersedia untuk menduduki 
ujian kemasukan. Hanya seminggu yang tinggal dan saya perlu tumpukan perhatian 
kepada pelajaran. Saya membawa barang-barang dan buku-buku saya dan pergi ke 
Al-Azhar. Di Al-Azhar, saya tinggal di dekat pintu pintu gerbang lama. Saya 
diperkenalkan kepada beberapa orang penuntut lain yang sedang berusaha untuk 
memasuki Darul Ulum. Kami mengambil keputusan menumpukan perhatian kepada 
mengkaji ilmu dan mencari keredhaan Allah bersama-sama. 

Kami bergilir-gilir keluar untuk makan dan juga tidur. Kami tidak tidur 
kecuali dalam keadaan yang memaksa saja. 

Ilmu Aruud (Ilmu Kiasan Bahasa) tidak dapat saya fahami langsung kerana ia 
adalah satu perkara baru dari segi makna perkataannya. Saya pun mempelajarinya 
bersungguh-sungguh. Itulah saja caranya. Saya tidak gentar dengan ilmu Hisab dan 
ilmu Kemasyarakatan. Tetapi di dalam ilmu Nahu, saya khuatir nanti gagal. Saya 
mula merasa tidak mampu bersaing dengan para penuntut dari Darul Ulum. Mereka 
ini telah lulus kursus sijil di Al-Azhar dan kini saya sedang menghafal kitab Alfiyah 
Ibni Malik dan huraiannya mengenainya oleh Ibnu Aqeel. Sementara itu bapa saya 
bersama-sama dengan saya dalam setengah-setengah keadaan. Walaupun begitu dia 
mengajar mata-mata pelajaran yang berlainan dari susunan mata mata pelajaran yang 
perlu untuk memasuki Darul Ulum. Saya merasa tidak puas hati. 

Hari peperiksaan tiba. Saya menghadapinya dengan tenang. Saya masih lagi 
ingat Bait Aruud (rangkap ilmu bahasa) yang kami hadapi dalam peperiksaan itu. 
Soalan itu menghendaki kami untuk memisahkannya dan mencari sebab-sebab serta 
pengenalannya dan juga syair yang berkaitan dengannya iaitu: 

“Jika aku menjadi sesuatu yang lain dari manusia. (Akulah menerangi malam 
purnama).” 

Mimpi Yang Benar 

Allah, dengan sifat ar-Rahman dan ar-Rahim-Nya, memberi ketenangan dan 
kepuasan kepada hamba-Nya yang beriman. Apabila Dia mahukan sesuatu urusan 
atau perkara Dia akan mempermudahkan kepada hamba-Nya itu untuk mencapainya. 
Pada malam sebelum ujian nahu, saya telah bermimpi. Di dalam mimpi terserbut, saya 
sedang berada di dalam sebuah perahu bersama-sama ulamak yang terkenal. Perahu 
itu sedang belayar di Sungai Nil. Salah seorang ulamak itu menghampiri saya. Dia 
memakai pakaian orang-orang di pendalaman Mesir. Dia menyoal saya, ‘Di mana 
syarah (huraian) Ibnu Aqeel mengenai Al-Afiyah?’ Saya menjawab, ‘Ini dia!’ 
Katanya, ‘Mari kita ulang kaji sebahagian darinya. Buka ke muka surat sekian 
sekian.’ Saya pun membuka ke muka surat-muka surat yang disebutkannya dan mula 
mengulangkaji. Kemudian lalu saya terjaga. Saya merasa sangat gembira. Pagi 
esoknya, saya menduduki ujian. Saya dapati kebanyakan soalan datang dari muka 
surat-muka surat yang saya baca di dalam mimpi tersebut. Ini semua adalah rahmat 
Allah. Allah telah memberi rahmat istimewa kepada saya. Mimpi yang benar 
merupakan sumber maklumat kepada seorang mu ‘min. Segala puji-pujian bagi Allah, 
Tuhan Semesta Alam. 

Sekolah Khartaba Buhairah 

Saya kembali dari Kaherah selepas ujian kemasukan. Selepas beberapa hari, 
saya mengambil peperiksaan Diploma Maktab Perguruan. Apabila keputusan 
peperiksaan diumumkan, saya telah mendapat nombor satu di Maktab saya dan 
nombor lima di seluruh Mesir. Tidak lama kemudian, keputusan ujian kemasukan 
Darul Ulum di umumkan dan saya juga telah lulus di dalam ujian tersebut. Kejayaan 
ini adalah di luar dugaan saya. Teringat saya kepada guru saya, Ahmad Badwi. Beliau 
adalah salah seorang pemeriksa bahagian ujian lisan. Dia juga seorang yang alim dan 
lemah lembut. Kita dapat merasa keilmuannya. Apabila saya duduk dihadapannya 
untuk menduduki ujian, dia bertanya, ‘Adakah awak berniat memasuki peringkat 
atasan di Darul Ulum?’ Saya menjawab, ‘Ya, tuan.’ Dia melihat saya dengan penuh 

kehairanan sambil bertanya lagi, ‘Adakah Darul Ulum ini terlalu kecil untuk awak? 
Berapa umur awak?’ Saya menjawab, ‘Enam belas tahun enam bulan.’ Dia menyoal 
lagi, Mengapa awak tidak menunggu sehingga umur awak meningkat?’ Saya 
menjawab, ‘Saya takut terlepas peluang ini.’ Dia berkata, ‘Baiklah, bacakan kepada 
saya bab Jama Takseer. Sudahkah awak menghafal kitab Alfiyah?’ Saya menjawab 
‘Ya, saya telah mempelajari kitab itu.’ Katanya lagi, ‘Kalau begitu, bacalah.’ 

Pemeriksa lain yang berada di situ bernama Abdul Fateh Asyoor. Saya tidak 
biasa berseloroh begini dengan orang yang baru saya kenali. Umur saya yang muda 
itu telah menjadi perhatian para penuntut di situ. Sebahagian dari mereka menegur 
saya seperti berikut: ‘Saudara, di sini adalah tempat ujian untuk peringkat atasan. 
Tempat ujian untuk peringkat bawahan adalah di situ.’ Apabila saya memberitahu 
mereka saya hendak mengambil ujian peringkat atasan, mereka semua merenung 
tajam dan kemudian beredar dari situ. 

Saya mula bimbang dengan sikap berseloroh Ahmad Badwi dan bersedia 
hendak berhenti menjawab segala soalan-soalannya. Tiba-tiba Abdul Fateh Asyoor 
mencelah dan memarahi Ahmad Badwi. Ahmad Badwi pun berhenti berseloroh dan 
mula mendengar bacaan saya dengan teliti. Saya membaca dengan pantasnya. 
Kemudian saya disoal mengenai pengetahuan umum, kesusasteraan Arab dan ujian 
lisan. Akhirnya, Ahmad Badwi memberi galakan dan mendo’akan saya sebelum saya 
keluar. Berikutnya ialah ujian Al-Quran yang di jalankan oleh Syeikh Ahmad Bik 
Zanati. Beliau merupakan seorang alim yang riang. Saya tidak sangka mendapat 
kejayaan walaupun kejayaan itu telah menjadi kenyataan. 

Satu lagi perkara yang ketiga terduga telah berlaku iaitu saya telah dilantik 
menjadi guru sekolah rendah Khartaba oleh Fembaga Pelajaran Buhairah. Saya diarah 
memulakan tugas sebaik saja cuti musim panas berakhir. Hal ini membuat hati saya 
berbelah bagi. Keputusan yang perlu saya ambil ialah bertugas sebagai guru atau 
menyambung pengajian ke Darul Ulum, Kaberah. Saya tertarik dengan Darul Ulum 
dan di samping itu, kediaman Syeikh Abdul Wahab Hasafi juga berada di Kaherah. 
Hanya satu perkara yang membimbangkan saya, iaitu saya terpaksa meninggalkan 
Mahmoodiyah untuk tempoh yang lama. Saya selalu teringat kepada sahabat saya, 
Ahmad Afandi Sakri yang sememangnya menetap di Mahmoodiyah. Namun 
demikian, saya tetap berazam melanjutkan pengajian saya ke Darul Ulum. Menuntut 
ilmu ialah satu jihad, maka saya tidaklah boleh teragak-agak untuk mengorbankan 
sesuatu yang sangat saya sayangi. 

Tahun Pertama Di Darul Ulum 

Cuti musim panas pun berakhir. Saya kembali ke Kaherah dan tinggal 
bersama-sama beberapa orang kawan di rumah bernombor 18, Mohallah Sayyidah 
Zainab di Syare Maraseenah. Inilah rumah yang pertama saya ketika tinggal di 
Kaherah. 

Saya tiba di Darul Ulum pada hari ia dibuka. Saya temanti-nanti dengan penuh 
minat pengajian yang akan diikuti. Saya masih ingat kuliah pertama yang saya ikuti. 
Ketika itu, saya masih belum menyediakan buku-buku dan lain-lain bahan yang 
berkenaan. Guru kami, Syeikh Muhammad Abdul Muttalib adalah seorang yang 
berbadan tinggi. Dia masuk ke bilik kuliah dan naik ke pentas di hadapan papan 

hitam. Dia mengalu-alukan kedatangan para penuntut baru, mengucapkan tahniah 
serta mendo’akan kejayaan mereka. Kemudian dia menulis dua rangkap sya’ir Arab 
Ubaid Ibnu Abras di atas papan hitam. Setelah itu dia memegang bahagian atas 
jubahnya seperti biasa dan membaca kedua rangkap sya’ir yang membawa tema 
kebanggaan dan kemegahan dengan suara yang kuat. Kemudian dia menyuruh kami 
mengisi tanda-tanda di syair tersebut. Saya berkata di dalam hati, ‘Dia telah mula 
mengajar di hari pertama lagi.’ Saya juga sedang memikirkan maksud ‘Alqadmoos’. 
Mengapa penya’ir tidak menggunakan perkataan ‘inhu’? Dia boleh juga 
menggunakan perkataan ‘Ussah’. Kami sedang sibuk mengisi tanda-tanda pada 
rangkap sya’ir tersebut apabila perbincangan bertukar menyentuh peribadi Ubaid ibnu 
Abras dan keadaan hidup orang-orang Arab waktu itu. Perang dan alat senjata yang 
digunakan oleh orang-orang Arab untuk berperang turut diperbincangkan. Sedang 
perbincangan ini berjalan, Syeikh Muhamad Abdul Muttalib membaca satu sya'ir 
terkenal mengenai seni memanah seperti berikut: ‘Kekasihku telah menjadikan aku 
sasaran sebilah panah yang bermata celak. Panah itu tidak mencederakan, tetapi ia 
melukai hati ku.’ 

Syeikh Muhammad Abdul Muttalib melukis jenis panah di papan hitam. Saya 
begitu ghairah mengikuti perbincangan tersebut. Saya menumpukan perhatian kepada 
kuliah itu. Cara mengajar begini menimbulkan lagi minat saya untuk belajar. Hal ini 
juga menimbulkan rasa kasih dan keseganan kepada Darul Ulum dan para gurunya. 

Satu Cara Yang Lain 

Nama Syeikh Abdul Mutallib mengingatkan saya kepada pekerja penjual buku 
yang memberi saya tempat menginap dulu. Dia memberitahu saya bahawa dia 
mempunyai hubungan yang baik dengan para guru Darul Ulum termasuklah Syeikh 
Alam Salamah. Dia dapat bercakap dengan Syeikh Abdul Mutallib dan Syeikh Alam 
Salamah mengenai saya agar mereka boleh menolong saya di dalam ujian lisan dan 
pemeriksaan doktor. Malam itu dia hendak pergi ke rumah Syeikh Abdul Mutallib 
untuk memberi beberapa buah buku. Tiada halangan bagi saya untuk menemaninya. 

Syeikh Abdul Mutallib tinggal di Jalan Sanjarul Khazin di Hilmiyah. Inilah 
pertama kali saya mendengar nama itu. Saya bertanya diri saya sendiri, ‘Siapakah 
Sanjarul Khazin? Adakah dia golongan Mamalik atau Turki?’ Namun begitu, saya 
dapati diri saya belum bersedia untuk meminta pertolongan Syeikh Abdul Mutallib. 
Saya mengucapkan terima kasih dan saya merasa puas. Walau bagaimanapun 
perbualannya itu mengingatkan saya pada Syeikh Moosa Abu Qamar. Dia ada 
hubungan keluarga dengan saya dan merupakan salah seorang guru di Darul Ulum. 
Saya memperolehi alamatnya dari tuan rumah saya. Syeikh Moosa Abu Qamar 
tinggal di Jalan Al-Khalijul Misri. Ada dua hari sebelum saya menghadapi 
pemeriksaan doktor. Saya pun mengambil kesempatan ini untuk pergi ke rumah 
Syeikh Moosa Abu Qamar. Sebaik saja saya tiba di hadapan rumahnya, saya pun 
mengetuk pintu. Tiba-tiba saya dilanda satu perasaan berat sehingga saya terus pulang 
tanpa menunggu jawapan. Saya berpatah balik kerana terfikir saya sedang meminta 
pertolongan dari makhluk dan bukannya dari Allah. Saya merasa diri saya sedang 
tunduk kepada makhluk. Lantaran itu saya pun mengambil sikap untuk meyakini 
pertolongan dari Allah semata-mata. Saya mengambil keputusan hendak bertemu 
Syeikh Moosa Abu Qamar selepas pemeriksaan doktor nanti. 

Selepas pemeriksaan doktor, saya pergi berjumpa beliau. Dia memarahi saya 
kerana tidak bertemu dengannya tempoh hari. Semoga Allah mengasihaninya. Beliau 
bersikap baik dan pemurah kepada saya. Rumahnya sentiasa dipenuhi tetamu dan 
orang-orang yang memerlukannya. Saya menceritakan kepadanya bahawa saya telah 
pergi ke rumahnya tetapi telah berpatah balik. Setelah mendengar penjelasan 
selanjutnya, dia pun ketawa sambil memuji keimanan dan sikap saya itu. Semoga 
Allah menerima amal solehnya dan menempatkannya di syurga. 

Kediaman Baru Saya 

Teringat saya ketika berusaha mencari tempat kediaman yang baru. Rumah 
kediaman kami mempunyai keluarga A’kif. Dia telah menjual rumah tersebut kepada 
seorang peniaga kertas dan alat tulis yang bernama Ibrahim Bik. Ibrahim Bik meminta 
kami mengosongkan rumah itu dalam masa 3 hari atau kurang dari itu kerana dia 
hendak menggunakannya selepas diperbaiki dan diperelok. Oleh itu, kami pun 
terpaksa tergesa-gesa mencari rumah lain. Akhirnya kami berjumpa sebuah rumah 
yang terletak di Jalan Al Dahdaerah. Kami tinggal di rumah tersebut sepanjang tahun 
itu. 

Kegiatan Umum 

Sepanjang tahun di Kaherah habis di dalam suasana baik dan gembira. Saya 
lulus dalam peperiksaan. Saya menerima wang saguhati dari Darul Ulum sebanyak 
satu Junaih (duit Mekah) sebulan. Saya belanjakan wang itu untuk membeli buku- 
buku yang bukannya buku sekolah. Perpustakaan yang saya ada kini adalah hasil dari 
biasiswa bulanan saya itu. Perpustakaan tersebut merupakan teman hidup saya. 

Saya menziarahi rumah Syeikh Hasafi setiap minggu selepas solat Jumaat 
pada tiap-tiap minggu. Saya menghabiskan kebanyakan malam minggu di rumah Ali 
Afandi Ghalib. Semoga Allah merahmatinya. Hampir setiap hari saya menulis surat 
kepada Ahmad Afandi Sakri dan dia pun berbuat begitu. Ketika cuti, saya pulang ke 
Mahmoodiyah dan menemui Ahmad Afandi Sakri serta para anggota Tariqat 
Hasafiyah yang lain. Masa lapang saya habis bersama mereka. Begitulah saya 
menghabiskan masa saya sebagai seorang penuntut. Tidak ada masalah pun. 

Satu Kemalangan 

Pada hujung tahun, ketika itu saya sedang menduduki peperiksaan akhir yang 
telah pun berlangsung dua hari lalu. Saya telah mengalami satu kemalangan. Walau 
bagaimanapun Allah Taala telah melindungi saya dari kesan kemalangan itu. 
Kemalangan itu juga merupakan satu rahmat pula kepada saya kerana seluruh 
keluarga saya turut berpindah ke Kaherah ekoran dari peristiwa itu. 

Kisahnya ialah seperti berikut: 

Saya mempunyai seorang rakan sedarjah yang juga merupakan rakan sebilik 
tetapi berlainan tempat asal. Dia sangat iri hati kepada saya. Dia lebih tua dari saya 
dan telah menuntut di berbagai pusat pengajian lain sebelum datang ke Darul Ulum. 
Dia tidak suka orang lain mengatasinya di dalam peperiksaan. Lantaran itu dia 
membuat satu rancangan untuk menyekat saya dari menghadiri peperiksaan. 

Satu malam, ketika kami semua sedang tidur, dia telah menuang air api (asid) 
ke atas tengkok dan muka saya. Saya terkejut jaga. Dia pun pura-pura tidur. Saya 
tidak dapat mengenalinya sebab gelap. Saya meluru ke bilik air untuk mencuci muka 
dan tengkuk saya dari bahan yang membakar itu. Sementara itu, saya terdengar azan 
dari Masjid Salibah. Saya pun berlari ke Masjid tersebut untuk menunaikan solat 
subuh. Setelah selesai solat subuh, saya pun kembali tidur semula kerana terlalu letih 
lantaran berjaga malam untuk belajar. Apabila saya bangun di waktu pagi, barulah 
saya melihat kesan tindakan musuh itu. Orang yang bertanggungjawab itu telah keluar 
lebih awal lagi. Salah seorang kawan memberitahu dia melihat orang tersebut 
membawa botol di tangannya. Apabila dia pulang, saya menyoalnya dan akhirnya dia 
pun mengaku melakukannya kerana terlalu iri hati terhadap saya. 

Sebaik saja mendengar jawapannya, rakan rakan sebilik yang lain menerkam 
dan membelasahnya dengan teruk. Mereka menghalaunya dan melempar keluar 
begnya. Sebahagian dari kawan-kawan saya mengesyorkan supaya saya melaporkan 
perkara itu kepada pihak polis atau pihak pentadbir Darul Ulum. Pada mulanya saya 
bersetuju, tetapi kemudian satu ilham lain menusuk fikiran saya. Saya telah 
diselamatkan oleh Allah tetapi masih tidak bersyukur kepada-Nya. Oleh itu saya 
seharusnya bersyukur kepada Allah dengan memaafkan orang, dan berbaik-baik 
nescaya Allah memberi ganjaran kepadanya.’ Saya menyerahkan perkara ini kepada 
Allah dan tidak mengambil sebarang tindakan terhadap penyerang saya tadi. Berita 
peristiwa tadi sampai ke Mahmoodiyah begitu cepat sekali. Saya pergi ke 
Mahmoodiyah selepas peperiksaan tamat. Apabila keputusan diumumkan, saya 
mendapat pangkat pertama. Di dalam kelas, saya mendapat nombor tiga. Ayah dan 
ibu saya memberikan 2 pilihan sama ada saya berhenti belajar dan mencari kerja atau 
ayah dan ibu bercadang berpindah ke Kaherah bersama saya. 

Berpindah ke Kaherah 

Adik saya, Abdur-Rahman telah tamat persekolahan rendahnya dan akan 
memasuki sekolah menengah. Adik saya yang lain, iaitu Muhammad juga telah tamat 
persekolahan rendahnya dan ayah ingin dia memasuki Al-Azhar. Persekolahan adik- 
adik lelaki yang lain juga perlu diurus. Pusat-pusat pengajian yang seperti itu tidak 
ada di Mahmoodiyah. Lantaran itu, kami pun terpaksa berpindah ke Kaherah. 
Walaupun perjalanannya jauh, kami tidaklah merasa sukar. 

Sebelum cuti terakhir, bapa saya telah dating ke Kaherah untuk mencari rumah 
dan kerja. Allah telah menolongnya dan dia berjaya di dalam usahanya itu. Sesudah 
itu, dia kembali ke Mahmoodiyah dan membawa kami ke Kaherah. Abdur-Rahman 
memasuki sekolah Perdagangan dan Muhammad memasuki Maahadul Kaherah, iaitu 
satu cawangan dari Al-Azhar. Adik-adik lelaki yang lain semuanya memasuki pusat- 
pusat pengajiab lain. 

Jiwa Saya 

Saya gembira kerana semua anggota keluarga ada bersama-sama saya. Hanya 
satu perkara menyinggung hati saya. Iaitu perpisahan daripada Ahmad Afandi Sakri, 
seorang sahabat yang sangat saya kasihi. Sebelum ini, saya merasa lega apabila 
menyangka kami boleh bertemu pada waktu cuti dan akhirnya akan tinggal di dalam 

Bandar yang sama. Tetapi, keadaan telah berubah. Saya mungkin tidak berpeluang 
melawat Mahmoodiyah lagi. Oleh itu, saya pun mula memikirkan cara untuk 
menyelesaikan masalah itu. 

Saya dan Ahmad Afandi kerap berjumpa pada waktu malam kerana 
berbincang untuk menyelesaikan masalah tadi. Terfikir saya bahawa Ahamd Afandi 
adalah seorang peniaga dan seorang peniaga tidak mempunyai tempat tinggal tetap. 
Oleh itu, dia seharusnya berpindah bersama saya ke Kaherah. Kemudian terfikir pula 
bahawa dia mempunyai keluarga. Patutkah dia berpindah? Kami pun berfikir berulang 
kali dan akhirnya bersetuju untuk melakukan tempoh ujian selama setahun. Tahun itu 
ialah tahun ujian. Kami mengenepikan keputusan untuk masa depan. Akhirnya kami 
pun berpindah ke Kaherah. Kemudian dia pun kembali ke Mahmoodiyah. Selepas itu 
kami kerap berutus surat sepanjang tahun tersebut. Kemudian cuti musim panas pun 
tiba. 

Kedai Membaiki Jam di Mahmoodiyah 

Cuti musim panas yang kedua pun tiba. Saya merasa perlu melawat 
Mahmoodiyah dan menghabiskan cuti saya di sana. Tetapi saya terpaksa mencari alas 
an untuk menghabiskan masa cuti saya di sana. Saya memberitahu bapa saya bahawa 
saya bercadang hendak bekerja sendiri dengan membuka kedai membaiki jam di 
Mahmoodiyah. Saya ingin menjadi pakar dalam bidang tersebut. Bapa saya tahu 
tujuan sebenar saya hendak ke Mahmoodiyah. Namu dia membenarkan saya kerana 
dia yakin dengan kegiatan yang ingin saya lakukan. Sikapnya ini telah memupuk sifat 
berdikari di dalam diri saya. Dia membenarkan saya ke Mahmoodiyah dengan iringan 
nasihat dan do’ a restunya. 

Saya pun pergi ke Mahmoodiyah dan membuka sebuah kedai membaiki jam. 
Kerja ini memberikan keuntungan kepada diri saya. Yang pertama ialah saya 
mendapat keyakinan diri dan menyara hidup saya sendiri. Yang kedua ialah saya 
berpeluang bersama-sama dengan Ahmad Afandi Sakri dan lain-lain anggota Tariqat 
Hasafiyah. Saya menghabiskan waktu malam saya dengan berzikrullah bersama-sama 
mereka. Kami mengadakan banyak perbincangan di dalam masjid, di rumah-rumah 
kediaman dan di tempat-tempat lapang. Saya juga berpeluang mandi di sungai Nil 
pada waktu siang hari. Saya mengadakan perjumpaan-perjumpaan khas dengan 
sahabat saya, Ahmad Afandi Sakri. Sepanjang musim cuti tersebut saya tinggal di 
rumahnya. Kami sibuk dengan ibadat dan amalan serta kajian ilmu tasawwuf. 
Kesibukan ini tidak mengurangkan kasih sayang antara kami berdua. Kami benci sifat 
munafik kerana ianya bertentangan dengan Islam. Kami selalu menegur pengikut- 
pengikut Tariqat Sufi yang menyimpang dari jalan sebenar. Walaupun kami 
menghormati perjalanan dan falsafah Tariqat Hasafiyah, namun begitu fi kiran kami 
bebas dari kekeliruan. 

Satu Contok Peribadi Yang Baik 

Pada 1 hingga 12 Rabiulawal, kami telah berkumpul di rumah salah seorang 
anggota Hasafiyah dan berarak menyambut Maulud Nabi. Satu malam, secara 
kebetulan, kami telah berkumpul di rumah Syeikh Syilbi Ar-Rijal selepas waktu 
Isyak. Saya dapati seluruh rumah terang benderang dengan cahaya lampu. Rumah itu 
teratur, bersih dan terhias dengan baik. Dia pun memberi air kopi dan minyak wangi 

kepada mereka yang ada di situ. Selepas itu, perarakan pun dimulakan. Kami bersyair 
memuji baginda Rasulullah s.a.w. dengan riang sekali. 

Selepas saja perarakan, kami pun kembali ke rumah Syeikh Syilbi ar-Rijal. 
Kami duduk bersamanya untuk seketika. Ketika kami hendak pulang, dia berkata 
sambil tersenyum. Insya Allah, kamu menziarahi saya awal-awal pagi untuk kita 
mengkebumikan Ruhiyah. ‘Ruhiyah adalah anak perempuan tunggalnya yang telah 
dikurniakan Allah kepadanya sebelas tahun yang lalu. Dia sangat mengasihinya 
sehingga dia tidak berpisah darinya walaupun ketika melakukan kerja-kerja harian. 
Kini dia telah besar dan memasuki alam remaja. Dia menamakannya Ruhiyah kerana 
dia berada di dalam hatinya seumpama roh berada di dalam jasad.’ 

Kami terkejut dengan kenyataan Syeikh ini. Kami bertanya, ‘Bilakah Ruhiyah 
meninggal dunia?’ Dia menjawab, ‘Hari ini, ketika hampir waktu solat maghrib.’ 
Kami pun berkata, ‘Mengapa tidak beritahu kami awal awal lagi? Sudah tentu kami 
akan membatalkan perarakan tadi.’ Katanya, ‘Segala yang berlaku adalah takdir 
(penentuan) Allah.’ Jawapannya ini mengurangkan rasa sedih kami. Kemudian 
perbualan kami pun bertukar kepada sudut tasawwuf. Syeikh Syilbi sendiri memberi 
nasihat-nasihat. Beliau menyifatkan kematian anak perempuannya yang dikasihi itu 
adalah kerana kehendak Allah. Allah tidak ingin hambanya menumpukan perhatian 
kepada orang lain melainkan kepada-Nya saja. Kemudian dia pun menceritakan kisah 
Nabi Ibrahim (a.s) yang cintakan Allah itu diuji oleh Allah. Allah memerintahkan 
Nabi Ibrahim supaya menyembelih anaknya, Nabi Ismail (a.s) sebagai korban. 
Seterusnya, Syeikh Syilbi menceritakan kisah Nabi Ya’akob (a.s) yang sangat 
sayangkan anaknya, Nabi Yusuf (a.s). Allah telah memisahkan Nabi Yaakob dari 
anaknya selama bertahun tahun. Oleh itu, manusia perlu menjauhkan dirinya dari 
berhubungan dengan makhluk melainkan dengan Allah saja. Jika tidak, dia akan 
termasuk di kalangan orang-orang yang tidak beriman dan kasih sayangnya kepada 
Allah adalah palsu. 

Lepas itu, Syeikh Syilbi menceritakan pula kisah Fudail bin Iyadh seperti 
berikut: ‘Fudail memegang tangan anak perempuannya dan menciumnya. Anak 
perempuannya itu bertanya, ‘Bapa sayang saya tak?’ Fudail menjawab, ‘Ya, anakku.’ 
Anaknya pun berkata, ‘Demi Allah, saya tak sangka bapa seorang pendusta.’ Fudail 
bertanya, ‘Apakah sebabnya? Apakah perkara yang dibohongi bapa itu?’ Anaknya 
menjawab, ‘Saya sangka hubungan bapa dengan Allah adalah sedemikian rupa 
sehingga tiada orang lain yang lebih bapa kasihi melainkan Allah.’ Setelah mendengar 
kata-kata anaknya itu, dia pun menangis dan berteriak, ‘Ya Allah, kanak-kanak pun 
tahu rahsia hambamu ini.’ 

Syeikh Syilbi cuba menenteramkan kami dengan menceritakan kisah-kisah 
yang tersebut tadi. Dia ingin mengurangkan kesedihan kami lantaran kematian anak 
perempuannya itu. Namun begitu, kami memohon maaf kerana tidak dapat bermalam 
di situ. Kami pulang juga pagi itu ketika pengkebumian Ruhiyah. Walau 
bagaimanapun Syeikh Syilbi cuba meyakinkan kami bahawa perkara itu bukanlah 
satu kesalahan. 

Salah seorang guru kami yang dimuliakan iaitu Syeikh Muhammad Zahran 
telah meninggal dunia. Walaupun begitu beliau berjaya menghapuskan keburukan itu 
dengan memberikan nasihat-nasihat serta pengajarannya sepanjang tiga hari berturut- 

turut. Beliau juga telah menunjukkan satu pimpinan yang baru untuk memerangi 
kemungkaran dan menghapuskan perkara-perkara bid’ah serta adat-adat yang 
melampaui batas. Hasil dari usaha beliau inilah kita dapat hidup dalam suasana yang 
aman. 

Datang Ke Kaherah Dan Meneruskan Pengajian Di Sana 

Saya telah pulang ke Kaherah dan mendapati pusat pengajian Islam belum 
wujud sepertimana sekarang ini. Hanya terdapat satu pusat pengajian iaitu 
‘Makarimal Akhlak al-Islamiyyah’ yang diketuai oleh Al-Ustaz as-Syeikh Mahmud 
Mahmud. Kuliah-kuliah pengajian Islam itu disampaikan di Darus-Sadat seminggu 
sekali. Tempat tersebut sentiasa sibuk dengan orang yang melarat di situ. Kuliah- 
kuliah yang disampaikan itu mengandungi banyak tajuk yang berfaedah. Misalnya as- 
Syeikh ‘Abas iaitu ‘Qari al Mukaram’ dapat menarik hari para pendengar dengan 
suaranya yang lemak. Saya berpeluang menghadiri perhimpunan ‘Al-Mukaram' dan 
bergabung di situ selama saya masih menetap di Kaherah.’ 

Pemikiran Untuk Membentuk Pendakwah-Pendakwah Islam 

Saya mendapati kesan dari apa yang saya perhatikan di Kaherah. dan maksiat 
yang jauh dari akhlak Islam di kebanyakan tempat. Begitulah keadaannya di 
pedalaman Mesir. Begitu juga dengan pengaruh daripada setengah akhbar-akhbar 
menyiarkan berita-berita yang tidak ada kaitan langsung dengan ajaran Islam 
seterusnya menyebabkan penduduk jahil dengan hokum-hukum agama. Masjid saja 
tidak mampu (memadai) untuk sampaikan ajaran Islam kepada manusia. Terdapat 
sebilangan ulamak saja yang rela untuk menyebarkan nasihat di masjid Kamal itu. 
Walaupun begitu mereka dapat memberikan kesan yang baik kepada jiwa-jiwa yang 
kotor. Di antaranya ialah Al-Ustaz ‘Abdul ‘Aziz al Khouli rahmatullah, Al Ustaz As- 
Syeikh Muhammad Mahfudz dan As-Syeikh Muhammad Al-Alwi. Oleh itu saya 
berfikir untuk membentuk satu kumpulan yang terdiri daripada pelajar-pelajar Al- 
Azhar dan Darul Ulum untuk melatih mereka memberi nasihat dan panduan 
(petunjuk) di masjid-masjid, kemudian di kedai-kedai kopi seterusnya masyarakat 
umum. Kemudian menjadikan mereka itu satu kumpulan yang bergerak ke kampong- 
kampung dan bandar-bandar penting untuk menyebarkan dakwah Islamiah. Saya cuba 
menyeimbangkan percakapan dengan perbuatan. 

Oleh itu saya telah menyeru segolongan daripada sahabat-sahabat saya untuk 
bergabung tenaga dalam rancangan yang mulia ini. Di antara mereka ialah Ustaz 
Muhammad Madkur (lepasan Al-Azhar), Ustaz As Syeikh Hamid ‘Askariyyah, Ustaz 
Ahmad Abdul Hamid - anggota pengasas Ikhwan Muslimin sekarang dan lain-lain 
lagi. Kami berhimpun di tempat penginapan pelajar di Masjid Syaikhoon di Solibah. 
Kami berbincang mengenai kepentingan rancangan ini dan menyiapkan diri dengan 
ilmu dan amal. Saya telah mengkhaskan satu juz daripada buku-buku saya seperti 
kitab Ihya’ oleh Al-Ghazali, Kitab ‘Al-Anwar Al-Muhammadiyah’ oleh An- 
Nabahani, kitab Tanwir al-Qulub fi muamalah Allam al-Guyub oleh As-Syeikh Al- 
Kurdi dan sebahagian daripada buku-buku sejarah dan untuk dijadikan perpustakaan 
(Maktabah) bergerak di kalangan mereka dan untuk meminjam tajuk-tajuk tersebut, 
serta membaca tajuk-tajuk khutbah dan kuliah-kuliah yang ada di situ. 

Dakwah Di Kedai-Kedai Kopi 


78 



Detik-detik Hidupku 


Setelah melengkapkan diri dengan ilmu maka hendaklah dilengkapkan pula 
dengan ilmu perbuatan (amal). Saya mencadangkan kepada mereka untuk keluar 
memberi nasihat di kedai-kedai kopi pula. Mereka berasa ganjil dan hairan serta 
berkata, ‘Orang-orang yang berada di kedai kedai kopi itu tidak akan membenarkan 
kita berbuat demikian dan akan menentang kerana mengganggu keseronokan mereka.’ 
Sepertimana diketahui, mereka ini adalah satu puak yang suka berfoya-foya tentulah 
sukar bagi mereka untuk menerima nasihat kita. Bagaimana kita hendak bercakap 
mengenai agama dan akhlak bagi kaum yang tidak memikirkan selain daripada 
keseronokan saja. Tetapi saya berpendapat sebaliknya pula. Saya percaya mereka itu 
merupakan satu golongan yang sanggup dan bersedia untuk mendengar sebarang 
nasihat daripada golongan yang lain bahkan lebih daripada golongan-golongan yang 
ada di masjid sendiri, kerana bagi mereka, ini adalah satu perkara yang baru. Kita 
hendaklah bijak memilih tajuk-tajuk yang sesuai dan janganlah mendedahkan sesuatu 
yang boleh melukakan perasaan mereka. Kita hendaklah menyampaikannya dengan 
cara yang lembut dan tidak memanjang-manjangkan percakapan serta dalam waktu 
yang singkat saja. Perbincangan mengenai perkara ini berlanjutan di antara kami. 
Saya berkata kepada mereka: ‘Kenapa kita tidak menjadikan percubaan ini sebagai 
satu tahap (had) dalam urusan kita?’ Mereka semua setuju lalu kami keluar dan 
memulakannya dengan kedai kopi yang terletak di Medan Solahuddin. Pertama di 
kedai kopi As-Sayyidah ‘Aisyah dan dari situ ke kedai kedai kopi yang berselerak di 
kawasan Toulon. Seterusnya dari Thariq al-Jabal ke Syare’i Salamah. Tidak 
ketinggalan juga kedai kopi As-Saiyyidah Zainab. Saya merasakan pada malam itu 
saja lebih 20 khutbah telah saya sampaikan kepada mereka. Setiap satu khutbah 
mengambil masa di antara 5 hingga 10 minit. 

Mereka yang ada di situ mendengar dengan rasa hairan serta mendiamkan diri untuk 
menumpukan perhatian untuk mendengar. Pada mulanya mereka merasa sesuatu yang 
ganjil. Lama-kelamaan mereka meminta untuk menambahkan lagi percakapan itu. 
Kami tidak minum atau meminta sesuatu pun. Kami hanya memohon sedikit waktu 
untuk mengingatkan mereka kepada Allah. Keadaan ini memberi kesan kepada 
mereka. Tidak hairanlah sesungguhnya Allah tidak mengutuskan nabi atau rasul 
kecuali untuk menyampaikan yang pertama iaitu ‘Katakanlah aku tidak menghendaki 
upah’ . Cara ini merupakan satu kesan yang mendalam ke atas jiwa orang yang diseru 
itu. Dalam ujian ini saya berjaya sepenuhnya. Kami kembali semula ke tempat kami 
di Syaikhoon. Kami berasa gembira atas kejayaan ini. Kami berazam untuk 
meneruskan lagi usaha seperti itu. 

Di Bilik Kuliah 

Setakat ini, sistem pelajaran Darul Ulum tidaklah beku. Para penuntut 
menghormati guru. Kerap kali kami berbincang mengenai politik dan kemasyarakatan 
di dalam bilik kuliah. Waktu itu semagat politik sedang memuncak di Mesir. Ada 
perselisihan antara Parti Wafd dan Parti Dastoor. Oleh itu, banyaklah peristiwa- 
peristiwa suka-duka yang berlaku di antara keduanya. (Ahli-ahli politik kadang- 
kadang bersatu, kadang-kadang berselisih. Kemudian mereka berbincang dan bersatu 
dan berbalah semula. Keadaan ini berterusan untuk tempoh waktu yang lama. 
Kadang-kadang perbincangan itu berjaya dan kadang-kadang gagal. Kejadian- 
kejadian ini menjadi tajuk perbincangan para penuntut. Para penuntut dan guru 
berbincang tajuk-tajuk ini dalam suasana yang selesa. Mereka memberi pendapat 

dengan bebas dan terbuka. Ketika berbincang antara guru dan pelajar, para penuntut 
memberi pendapat dan para guru pula memberi kupasan. Kadang kala para penuntut 
tidak setuju dengan pendapat guru. Namun begitu, para penuntut tetap menjaga adab 
dan menghormati guru mereka. Setiap orang diberi kebebasan untuk menyuarakan 
pendapat. Walau bagaimanapun tidak terdapat sebarang kebiadapan. Kami 
mempunyai hubungan rohani yang baik dengan guru kami dan kami juga 
menghormati mereka dengan hati serta jiwa kami. 

Kadangkala kami mengusik guru guru kami ketika di dalam bilik darjah. 
Mereka membalas usikan kami dengan kemarahan atau dengan kelakar. Pernah salah 
seorang rakan sekuliah kami menyoal guru kami seperti berikut: ‘Sudahkah tuan 
berkahwin?’ Guru itu menjawab, ‘Belum.’ Rakan kami bertanya lagi, ‘Mengapa tuan 
tidak kahwin? Tuan sudah cukup dewasa.’ Guru itu menjawab, ‘Saya sedang 
menunggu gaji saya naik agar saya mampu menyara sebuah keluarga dengan baik.’ 
Penuntut tadi berkata, ‘Jika tuan terus menangguhkan perkahwinan dengan cara 
begini, maka tidak ada jaminan bahawa tuan boleh hidup untuk menyara isteri dan 
anak-anak. Rezeki dan hidup itu berada di tangan Allah.’ Guru tersebut merasa 
tersinggung. Guru itu pun bertanya penuntut tadi, ‘Awak sudah kahwin?’ Penuntut itu 
menjawab, ‘Ya, dan anak saya mengiringi saya setiap hari kerana dia hendak pergi ke 
sekolah rendah. Dia pergi ke sekolahnya dan saya datang ke sekolah saya.’ Para 
penuntut lain pun ketawa dan perbincangan itu berakhir di situ. 

Pakaian Seragam Diubah 

Gerakan mengubah pakaian seragam kian hebat di tahun empat iaitu tahun 
akhir di Darul Ulum. Kesemua penuntut mengalu-alukan perubahan pakaian seragam 
mereka. Langkah ini juga dipersetujui oleh kebanyakan bekas penuntut Darul Ulum. 
Tetapi saya dan sekumpulan keeil penuntut tidak setuju. Perubahan anih dapat dilihat 
di Darul Ulum. Setengah penuntut baru memakai pakaian seragam baru cara Barat 
dan setengahnya pula memakai pakaian ulamak. 

Hari demi hari, jumlah penuntut yang memakai serban kian berkurang 
sementara para penuntut yang memakai tarbus bertambah. Akhirnya, dua orang saja 
yang masih memakai serban iaitu saya sendiri dan Syeikh Ibrahim. Syeikh Ibrahim 
kini menjadi guru di Jabatan Pelajaran. Sementara itu, latihan amali (latihan 
mengajar) dimulakan. 

Pengetua Darul Ulum ialah Muhammad Bek As-Sayyid. Beliau adalah 
seorang yang alim. Dia memanggil kami berdua ke pejabatnya dan menyuruh kami 
pergi ke sekolah sekolah pengajian tertentu untuk menjalani latihan mengajar. Dia 
meminta kami menjalani latihan di dalam pakaian seragam yang baru. Dia tidak ingin 
melihat kami di hadapan para penuntut dengan memberatkan (memihak kepada) 
samada pakaian serban atau tarbus. Nasihatnya itu sangat berkesan. Lantaran hormat 
kepada arahannya, kami pun berjanji hendak menukar pakaian seragam kami. Kami 
memberitahunya bahawa kami akan melaksanakan janji-janji kami itu. Kami akan 
menanggalkan jubah serta serban dan menggantikannya dengan pakaian Barat dan 
tarbus. Kami akan melakukan hal itu hanya beberapa hari sebelum pengajian kami di 
Darul Ulum berakhir. 

Gelombang Fahaman Mulhid (Atheisma) Dan Maksiat Di Mesir 

Sebaik saja lepas Perang Dunia Pertama (1914-1918), ketika saya berada di 
Kaherah, Mesir dilanda arus gelombang fahaman Atheisma (mulhid) dan maksiat. 
Ianya bermula dengan kemusnahan agama dan akhlak pada jiwa, pendapat dan fikiran 
atas nama kebebasan fikiran. Apa pun tidak dapat menyekat taufan ini. Hasil darinya 
lagi merbahaya. 

Mustaffa Kamal melancarkan revolusi di Turki dengan memansuhkan 
pemerintahan berkhalifah. Dia memisahkan negara dari agama (mengasingkan 
pemerintahan atau politik dari agama). Perubahan-perubahan ini dilakukan kepada 
sebuah negara yang merupakan pusat pemerintahan berkhalifah di Dunia Islam ketika 
itu. Revolusi kerajaan Turki itu telah membawa perubahan-perubahan besar kepada 
segala sudut kehidupan. Universiti-universiti di Mesir yang didirikan oleh rakyat telah 
diambil alih oleh kerajaan dan banyak maktab-maktab telah diletakkan di bawah 
pengawasan secara langsung dari kerajaan. Kini satu bentuk baru mengenai 
penyelidikan dan kehidupan universiti telah muncul. Intisari kandungannya itu ialah 
sesebuah universiti tidak akan menjadi sebagai universiti sekular (hanya untuk 
pelajaran saja) melainkan apabila ia telah melancarkan perang terhadap agama dan 
adat resam masyarakat (tradisi sosial). Lantaran itu, pihak universiti mengamalkan 
dasar pemikiran dan kebudayaan Barat yang berciri kebendaan itu. Para guru dan 
murid pula membebaskan diri mereka dari sebarang ikatan. Ketika ini juga asas Parti 
Demokrat ditegakkan. Tetapi ia berkubur sebelum ia dilahirkan kerana tidak 
mempunyai sistem. Tujuan parti itu ialah untuk memupuk demokrasi dan fahaman 
fik ir an bebas (liberal). Ia sebenarnya bermaksud menyebar kekacauan dan 
kemaksiatan. 

Satu Persatuan Pemikiran (Ilmu Ketuhanan) telah ditubuhkan di Jalan Al- 
Manakh. Mereka ini cenderung kepada ilmu ketuhanan (Theosophy). Persatuan ini 
menganjurkan ceramah-ceramah yang mengecam agama-agama lama dan 
menyebarkan satu agama baru. Para penceramahnya terdiri dari orang-orang Islam, 
Yahudi dan Kristian. Mereka bercakap mengenai fahaman baru ini dari berbagai sudut 
yang berlainan. 

Sejumlah besar buku, majalah dan akhbar yang menyentuh perkara ini yang 
tidak ada tujuan hanya untuk melemahkan agama-agama yang lain saja telah 
diterbitkan. Bahan-bahan penulisan ini telah melemahkan lagi pemikiran orang-orang 
Islam kepada Islam dan mendorong mereka ke arah fahaman ketuhanan yang baru itu. 

Saloon telah dibuka di rumah-rumah besar terutama di Kaherah. Saloon- 
saloon (kedai kedai arak) ini juga memupuk fahaman yang serupa lebih-lebih lagi di 
kalangan para belia. 

Tindak Balas 

Terdapat tindak balas pada kalangan mereka yang tertarik dengan fahaman 
kebaratan dan atheisma (mulhid). Mereka ini termasuklah dari kalangan Al-Azhar dan 
di pusat-pusat pengajian yang lain. Mereka ini terbahagi kepada dua kumpulan. Satu 
kumpulan terdiri dari pada pemuda yang terpengaruh dengan fahaman-fahaman 
moden. Kumpulan yang satu lagi terdiri dari orang-orang yang tidak berpelajaran. 
Golongan ini tidak mampu berfikir untuk diri mereka sendiri dan mereka juga tidak 

diberi perhatian yang sepatutnya. Saya sangat sedih melihat keadaan ini berlaku di 
Negara Mesir. Saya nampak negara Mesir sedang terawang-awang di antara dua 
fahaman. Saya melihat negara Mesir yang saya sanjung itu sedang dibelah dua oleh 
dua fahaman yang bertentangan. Di satu pihak ialah aqidah Islam yang mereka 
pusakai dan pelihara habisan-habisan. Islam telah membawa kegemilangan di masa 
lepas dan ia masih mampu memberi kemuliaan dan keagungan kepada para 
penganutnya selama 14 kurun. Di satu pihak lain pula ialah serangan ganas pemikiran 
dan kebudayaan Barat yang bertujuan menghancurkan nilai-nilai hidup yang telah 
lama bertapak. Ianya bersenjatakan kekayaan dan tarikan-tarikan (dorongan- 
dorongan) hidup lahiriah. Ia juga memiliki kuasa propaganda (kuasa mendakyah). 

Saya menenangkan diri dari rasa sedih ini melalui perbincangan perbincangan 
dengan para penuntut dan para sahabat di Al-Azhar, Darul Ulum dan pusat-pusat 
pengajian yang lain serta beberapa orang anggota Tariqat Hasafiyah Kaherah. Mereka 
berpendapat bahawa mereka perlu menubuhkan gerakan Islam untuk menentang 
gelombang anti Islam yang sedang melanda Mesir dan mengancam segala nilai-nilai 
akhlak. Para penuntut Maktab Perundangan itu ialah: Syeikh Hamid Askariyah, 
Syeikh Hassan Abdul Hamid, Hassan Afandi Fadhliyyah, Ahmad Afandi Ameen, 
Syeikh Muhammad Basyar, Muhammad Salim Atiya dan Kamal Afandi Labban. Para 
anggota Tariqat Hasafiyah Kaherah itu ialah: Yusuf Afandi Labban, Abdul Fatah 
Keersyah, Ibrahim Afandi Madkoor, Syed Afandi Nisar Hijazi dan Muhammad 
Afandi Sarnoobi. 

Mereka mengadakan perjumpaan dan menyatakan pendapat mereka kepada 
orang ramai. Kegiatan orang-orang Islam yang baik dan sejati ini sedikit sebanyak 
melegakan kesedihan dan kepahitan yang saya alami. 

Kunjungan saya ke Perpustakaan Salfiya juga memberi sedikit kelegaan. 
Waktu itu Perpustakaan Salafiyyah terletak dekat Mahkamah Rayuan. Di 
Perpustakaan Salafiyyah, saya bertemu seorang wartawan Islam yang gigih, iaitu 
Syed Muhabuddin Al-Khateed dan juga beberapa orang ulamak Islam ternama. Di 
antara mereka itu ialah Muhammad Al-Khudri Hussain, Muhammad Ahmad Al- 
Ghunirawi, Ahmad Taimoor Pasya dan Abdul Aziz Pasya Muhammad. Abdul Aziz 
Pasya Muhammad adalah seorang penasihat undang-undang di Mahkamah Rayuan. 
Pendapat mereka ini juga dapat melegakan hati kami. Kami juga melawat Darul Ulum 
dan menghadiri perjumpaan-perjumpaan yang dianjurkan okh Syed Rasyid Ridha dan 
bertemu Syeikh Muhammad Al-Adwi serta Syeikh Abdul Aziz Khauli di situ. Mereka 
berbincang mengenai masalah yang dihadapi okh negara (Mesir). Syed Rasyid Ridha 
menyusun satu rancangan yang baik untuk mengatasi kegiatan-kegiatan yang 
menentang Islam. 

Satu Pendekatan Yang Membina (Perbuatan Yang Positif) 

Tetapi usaha-usaha ini sahaja tidak mencukupi untuk menghadapi arus 
keadaan yang merbahaya itu. Saya sedang mengkaji dan meneliti kedua-dua belah 
kumpulan (atau kedua-dua belah pihak). Golongan yang berfahaman Atheisma dan 
Barat meniadi semakin kuat. Sebaliknya, golongan Islam pula menjadi semakin 
lemah. Keadaan ini menambahkan lagi kebimbangan dan kesedihan saya. Selama 
separuh bulan Ramadhan pada tahun itu saya merasa gelisah dan tidak dapat tidur. 
Saya pun berazam untuk mengorak langkah yang positif. Saya berkata di dalam hati, 

‘Mengapa tidak diletakkan tanggungjawab ini ke atas pemimpin-pemimpin Islam? 
Saya patut menyeru mereka supaya bersatu dan menentang rancangan jahat golongan 
Mulhid (atheis). Jika mereka bersetuju dengan pendapat saya, maka itu adalah baik 
sekali. Andainya mereka tidak setuju, maka saya mencari jalan lain.’ Saya telah 
berazam untuk melaksanakan tugas ini dengan bersungguh-sungguh. 

Perbincangan Dengan Syeikh Yusuf ad-Dajwi 

Saya selalu membaca tulisan Syeikh Yusuf ad-Dajwi Beliau adalah seorang 
lelaki yang berperibadi baik. Lantaran minat saya kepada sufi, maka wujudlah 
hubungan rohani dan ilmu antara kami berdua. Kerap kali saya menziarahinya. Saya 
juga mengetahui banyak ulamak yang ada hubungan rapat dengan Syeikh Dajwi. 
Beliau sangat disegani oleh mereka. Saya pun mengambil keputusan hendak berjumpa 
beliau dan menyuarakan pendapat saya. Saya berharap beliau dapat membantu saya 
menyekat arus perubahan yang sedang mengancam Islam. Satu hari, selepas saja 
berbuka puasa, saya pun menziarahi Syeikh Dajwi yang terkemuka itu. Ketika itu dia 
sedang dikerumuni okh sejumlah orang-orang alim yang terkemuka. Salah seorang 
dari mereka ialah Ahmad Bik Kamil. Itulah kali terakhir saya bertemu dengan Ahmad 
Bik Kamil. 

Saya pun menceritakan keadaan dan perubahan yang sedang melanda negara 
kepada Syeikh Dajwi dan para hadirin yang lain. Beliaupun menampakkan 
kesedihannya dan memberi pandangannya mengenai perkara tersebut. Dia juga 
menyebut akibat yang bakal berlaku. Dia menyentuh mengenai kelemahan golongan 
Islam untuk menghadapi gejala buruk itu. Dia juga menceritakan kelemahan Al-Azhar 
untuk menentang ancaman baru itu. Dia juga menyentuh mengenai Persatuan 
Nahdatul Islam, iaitu satu pertubuhan yang diasaskan oleh beliau sendiri dengan 
bantuan beberapa ulamak terkenal. Usaha-usaha pertubuhan, itupun terbukti tidak 
berhasil. Beliau juga menceritakan usaha Al-Azhar dalam menentang para pendakyah 
agama Kristian dan Atheis (Mulhid). Disentuhnya juga mengenai Persidangan 
Agama-agama yang diadakan di Jepun. Beliau telah menghantar majalah-majalah 
Islam ke persidangan tersebut. Kesimpulan perbincangannya itu ialah untuk 
menunjukkan bahawa setiap usaha telah menemui kegagalan. Menurutnya, dalam 
keadaan begini, sudah memadai seseorang itu memelihara dirinya dengan 
menyelamatkan dirinya dari zaman kebendaan yang tidak bertuhan itu. Saya masih 
ingat lagi pepatah yang disebutnya untuk memperkuatkan hujahnya. Kerap kali dia 
menyebut pepatah tersebut di dalam perbincangan. Pernah satu ketika dia menulis 
pepatah itu diatas kad yang dihantarkannya kepada saya. Pepatah itu berbunyi seperti 
berikut: 


“Jika roh didalam diriku sudah sedia untuk mencapai kebahagiaan, ku tak 
peduli siapa yang mati dan siapa yang terbunuh.” 

Syeikh Dajwi menasihati saya supaya meneruskan usaha saya dengan cara 
yang sebaik mungkin dan serahlah hasil dan keputusannya kepada Allah. Allah tidak 
akan membebankan seseorang dengan bebanan yang di luar kemampuannya. Saya 
tidak suka dengan penjelasan Syeikh Dajwi itu. Saya rasa menyesal. Terbayanglah 
oleh saya kegagalan yang bakal berlaku. Jika setiap ulamak memberi jawapan yang 
begitu, maka hasilnya nanti ialah kekecewaan dan kegagalan. 

Saya berkata kepada Syeikh Dajwi, ‘Tuan, saya membangkang pendapat tuan 
itu. Pendapat itu melambangkan azam yang lemah. Pendapat itu ialah satu alasan 
untuk mengelakkan diri dari tanggungjawab. Tuan takutkan siapa? Adakah tuan 
takutkan Al-Azhar atau kerajaan? Pencen tuan sudah mencukupi. Tuan boleh duduk 
di rumah dan bekerja untuk Islam. Sesungguhnya, rakyat bersama tuan. Hadapilah 
mereka. Mereka itu merupakan rakyat Islam. Saya melihat mereka di kedai-kedai 
kopi, di masjid-masjid, di jalan-jalan dan di lorong-lorong. Saya dapati hati mereka ini 
penuh dengan kecintaan Iman dan Islam. Sebenarnya tenaga hebat yang ada pada 
rakyat ini tidak dipedulikan. Para pengikut fahaman lucah dan Mulhid (Atheis) tidak 
akan mampu berhadapan dengan seorang Muslim sejati. Mereka berjaya menerbitkan 
majalah dan akhbar kerana kita telah lalai dan cuai. Mereka ini akan lenyap jika kita 
semua ada kesedaran politik.’ 

‘Tuan yang saya segani, jika tuan tidak mahu melakukan sesuatu untuk Allah, 
maka sekurang-kurangnya lakukan sesuatu untuk dunia tuan. Berusahalah untuk 
mendapatkan roti harian tuan. Andainya Islam lenyap dari rakyat, maka Al-Azhar 
juga turut lenyap dan para ulamaknya akan terkapai-kapai, tidak tahu hendak ke 
mana. Lantaran itu, tuan pun turut tidak mendapat makanan dan pakaian. Jika tuan 
tidak dapat mempertahankan Islam, sekurang-kurangnya berusahalah untuk 
mempertahankan diri tuan. Berusahalah mendapat keuntungan duniawi jika tuan tidak 
ingin berusaha mendapatkan keuntungan di Akhirat. Jika tidak, tuan akan rugi kedua- 
duanya sekali. Yakni rugi dunia dan juga Akhirat.’ 

Kata-kata saya itu saya lahirkan dengan penuh rasa kesal dan bersungguh- 
sungguh. Kata-kata saya itu keluar dari hati yang luka. Salah seorang ulamak yang 
hadir telah hilang kesabarannya. Dia bangun dan membangkang kata-kata saya. Dia 
menuduh saya menghina Syeikh Dajwi dan kurang sopan. Dia juga menuduh saya 
mengecam para ulamak dan Al-Azhar. Baginya, tindak-tanduk saya itu samalah 
dengan menghina Islam. Menurutnya, Islam tidak akan lemah kerana Allah sendiri 
memeliharanya. 

Sebelum sempat saya menjawab tuduhan itu, Ahmad Bin Kamil pun bangun 
dan berkata, ‘Ya Ustaz, pemuda ini berkata benar. Adalah menjadi kewajipan awak 
sekarang untuk maju ke depan. Lama manakah lagi awak hendak membeku diri? 
Pemuda ini ingin awak semua bersatu untuk memperjuangkan islam. Jika awak perlu 
tempat untuk bermesyuarat, maka rumah saya sentiasa terbuka untuk dimiliki dan 
diguna oleh pihak tuan. Jika awak perlu wang, maka orang-orang Islam yang pemurah 
tidak pernah berkurangan. Awak semua adalah para pemimpin negara. Keluarlah dan 
kami akan menurut kamu. Perbahasan yang kosong ini tidak mendatangkan apa-apa.’ 

Saya bertanya kepada orang sebelah saya, ‘Siapakah orang itu?’ Dia 
memberitahu nama orang itu ialah Ahmad Bin Kamil. Itu kali pertama dan terakhir 
saya melihatnya. 

Para hadirin di dalam majlis itu telah terbahagi kepada dua kumpulan. Satu 
kumpulan memihak ulamak yang membangkang pendapat saya dan satu kumpulan 
lagi memihak Ahmad Bin Kamil. Syeikh Dajwi hanya berdiam diri. Kemudian 
barulah terfikir olehnya hendak menyelesaikan pertikaian itu. Katanya, ‘Saya berdo’a 
kepada Allah agar memberi kita kekuatan untuk melaksanakan kehendak-Nya. 
Sesungguhnya kita semua memang ingin berbuat demikian. Hal ini terserahlah kepada 

Allah. Saya rasa masanya sudah tiba untuk kita bertemu Syeikh Muhammad Saad. 
Marilah kita pergi menemuinya.’ 

Kami semua pun pergi ke rumah Syeikh Muhammad Saad. Rumahnya 
berdekatan dengan rumah Syeikh Dajwi. Saya mengambil tempat berhadapan Syeikh 
Dajwi agar saya dapat berbincang perkara perkara penting dengannya. Syeikh 
Muhammad Saad menghidangkan gula-gula (halwa) kepada para hadirin. Hidangan 
begini memang adat ketika bulan Ramadhan. Syeikh Muhammad Saad mendekati 
hidangan dan saya pula mendekatinya. Sebaik saja dia sedar saya berada di sisinya, 
dia pun bertanya, ‘Awak ni siapa?’ Saya menjawab, ‘Nama saya Hassan Al-Banna.’ 
Dia bertanya lagi, ‘Awak juga bersama kami?’ Saya menjawab, ‘Ya tuan. Saya tidak 
akan pergi selagi kita tidak mencapai satu kesimpulan.’ Dia mengambil segenggam 
gula-gula dan memberi kepada saya sambil berkata, ‘Ambillah gula-gula ini. Insya 
Allah kita akan mencapai satu penyelesaian.’ Saya menjawab, ‘Puji-pujian bagi Allah. 
Tuan, kita tidak mahu membuang masa lagi berfikir mengenai perkara ini. Perkara ini 
memerlukan tindakan. Jika saya gemarkan gula-gula ini, sudah tentu saya akan 
membelinya sendiri dan berehat di rumah. Saya tidak akan bersusah payah datang ke 
sini untuk menemui tuan. Tuan, Islam sedang diserang hebat oleh musuh-musuhnya 
tetapi para penganut dan pemimpinnya membuang masa memakan gula-gula. Adakah 
tuan fikir Allah tidak akan mempersoalkan sesiapa pun? Jika ada para pemimpin lain 
selain tuan untuk bekerja demi agama Islam, tunjukkanlah mereka kepada saya. Saya 
akan pergi kepada mereka. Mungkin saya akan mendapat sesuatu di dalam diri 
mereka yang tidak dimiliki oleh tuan.’ 

Suasana di rumah Syeikh Muhammad Saad menjadi sunyi senyap. Syeikh 
Dajwi menangis teresak-esak sehingga airmatanya membasahi janggutnya. Beberapa 
orang yang lain turut menangis. Syeikh Muhammad Saad memecah kesunyian dengan 
kata katanya yang bernada sedih, ‘Saudara, apa yang patut saya lakukan?’ Saya 
menjawab, ‘Tuan, senang saja,’ Allah berfirman yang maksudnya: 

“Allah tidak membebani seseorang melainkan sesuai dengan 
kesanggupannya. Ia mendapat pahala ( dari kebajikan ) yang diusahakannya 
dan ia mendapat siksa (dari kejahatan ) yang dikerjakannya. (Mereka berdoa): 
“Ya Tuhan kami, janganlah Engkau hukum kami jika kami lupa atau kami 
tersalah. Ya Tuhan kami, janganlah Engkau bebankan kepada kami beban 
yang berat sebagaimana Engkau bebankan kepada orang-orang yang sebelum 
kami. Ya Tuhan kami, janganlah Engkau pikulkan kepada kami apa yang tak 
sanggup kami memikulnya. Beri ma’aflah kami; ampunilah kami; dan 
rahmatilah kami. Engkaulah Penolong kami, maka tolonglah kami terhadap 
kaum yang kafir ”. 

(Al-Baqarah: 286) 

‘Saya inginkan tuan cadangkan nama-nama ulamak yang cintakan Islam. 
Mereka ini akan bertemu dan sama-sama mencari jalan untuk menghadapi keadaan 
seperti ini. Satu akhbar mingguan boleh diterbitkan untuk menentang unsur-unsur 
Barat dan Atheis (Mulhid). Kita juga boleh menerbitkan bahan-bahan kesusasteraan 
Islam untuk mengubati penyakit-penyakit yang disebarkan okh musuh-musuh Islam. 
Kita juga boleh menubuhkan berbagai persatuan dan menggalakkan para pemuda 
Islam memasukinya. Kita sepatutnya mempercepatkan usaha kebangkitan Islam. Kita 
boleh melancarkan banyak rancangan serentak.’ 

Syeikh Muhammad Saad berkata, ‘Sungguh baik sekali cadangan itu.’ 
Kemudian dia mengarahkan supaya dibawa keluar segala pinggan mangkuk yang 
berisi gula-gula. Kertas dan pena pun dibawa masuk. Dia berkata, ‘Sekarang kita akan 
mencatitkan sebarang keputusan yang diambil.’ Banyak nama-nama telah kami 
bincangkan. Satu senarai panjang yang berisi nama-nama ulamak terkemuka pun 
disediakan. Di antara nama-nama yang termasuk di dalam senarai itu ialah Syeikh 
Dajwi, Syeikh Muhammad Al-Khizr Hussain, Syeikh Abdul Aziz Jawish, Syeikh 
Abdul Wahab Najjar, Syeikh Muhammad Ahmad Ibrahim dan Syeikh Abdul Aziz al 
Khauli. Semoga Allah limpahkan rahmat ke atas mereka. Nama Syeikh Muhammad 
Rasyid Ridha telah dicadangkan dan Syeikh Dajwi menyokong. Syeikh Dajwi 
berkata, ‘Tiada perselisihan di dalam perkara ini. Perkara ini melibatkan Islam 
menentang gejala bukan Islam.’ Syeikh Dajwi pernah berselisih pendapat dengan 
Syeikh Syed Rashid di dalam beberapa perkara. Namun begitu, apabila nama Syeikh 
Rashid Ridha dicadangkan, sokongan telah diberi oleh Syeikh Dajwi. Di antara nama 
orang-orang yang dihormati dan berpengaruh yang telah dicadangkan ialah Ahmad 
Taimoor Pasya, Naseem Pasya, Abu Bakar Yahya Pasya, Mutawalli Bek Ghaneem, 
Abdul Aziz Bek Muhammad (kini dipanggil Abdul Aziz Pasya Muhammad), Abdul 
Hameed Bek Sa’id dan lain-lain lagi. 

Kemudian Syeikh Muhammad Saad berkata, ‘Sekarang awak berkewajipan 
menghubungi orang-orang yang awak kenal rapat dan saya pula akan menghubungi 
orang-orang yang saya kenal rapat. Insya Allah, kita akan bertemu lagi selepas 
seminggu.’ 

Kami terus mengadakan perjumpaan demi perjumpaan sehingga akhirnya 
kami berjaya menubuhkan satu gerakan Islam dengan bantuan para ulamak yang 
terkemuka. Para ulamak ini mengadakan berbagai perjumpaan selepas Hari Raya 
Aidil Fitri. Sebuah majalah bergelar ‘Al- Fatah’ telah diterbitkan. Syeikh Abdul Baqi 
Sawwar Na’im menjadi ketua pengarang dan Syed Muhibuddin Al-Khatib bertugas 
sebagai pengurus majalah tersebut. Tidak lama kemudian, tugas ketua pengarang dan 
pengurus majalah itu dijalankan oleh Syed Muhibuddin al-Khatib. Majalah itu 
menjadi terkenal lantaran usahanya. Majalah ‘Al- Fatah’ berperanan sebagai panduan 
untuk para belia terpelajar. 

Kumpulan para ulamak terkemuka ini terus memberi sumbangan mereka 
untuk perjuangan Islam selepas saya meninggalkan Darul Ulum kerana tamat 
pengajian. Usaha-usaha ini telah membawa kepada penubuhan ‘Jami’atu-sy-Syubban- 
ul-Muslimin’ . 

Tajuk Karangan 

Guru kami, Syeikh Ahmad Yusuf Najati sangat gemar memilih tajuk-tajuk 
karangan yang menarik. Dia menghibur kami dengan kelakarnya yang menarik itu. 
Apabila dia merasa penat memeriksa karangan kami, dia pun berkata, ‘Ambillah 
karangan-karangan awak ini wahai para ulamak dan sebarkan. Duhai kaum ku, 
hendaklah kamu mempunyai maksud atau tujuan. Bunga-bunga bahasa yang elok 
ialah yang ringkas (yakni sesuatu karangan itu elok apabila ia pendek, padat dan berisi 
penterjemah). Demi Allah, saya tidak menilai karangan awak berdasarkan panjang 

atau pendeknya. Kami pun ketawa mendengar kata-katanya itu. Kemudian, kami pun 
membahagi-bahagikan karangan-karangan di kalangan para penuntut. 

1927 ialah tahun akhir pengajian saya di Darul Ulum. Salah satu tajuk 
karangan yang Syeikh Najati beri kepada kami ialah ‘Apakah cita-cita awak selepas 
tamat pengajian nanti? Dan cara cara yang awak hendak gunakan untuk mencapai cita 
cita awak itu.’ Berikut ialah jawapan yang saya beri: 

'Saya berpendapat seorang yang baik akan mencari kebahagiaan dan panduan 
dengan berkhidmat kepada manusia. Dia merasa seronok apabila dia berupaya 
menghilangkan kesusahan orang dan membuat orang lain gembira. Dia sanggup 
berkorban untuk pembaharuan masyarakat sebagai keuntungan haki ki bagi dirinya. 
Dia berjihad bagi menghadapi kesukaran dan kesusahan dengan tabah dalam 
menegakkan kebenaran dan hidayat. Dia cuba menyelamatkan hati manusia dengan 
merasai penyakitnya. Dia mengkaji ciri-ciri yang mengakibatkan kemerosotan akhlak 
dan masyarakat. Dia berusaha untuk menegakkan peraturan masyarakat Islam yang 
lebih baik. Dia bersifat kasih sayang kepada manusia. Dia berusaha sebanyak 
mungkin untuk meringankan penderitaan manusia dan mencipta suasana yang boleh 
membantu mereka menjalani kehidupan yang bahagia. Dia juga berusaha memimpin 
mereka yang telah sesat ke jalan yang benar. 

'Saya yakin tindakan yang tidak bermanafaat kepada orang lain dan juga 
dirinya ialah tindakan yang salah dan tidak berguna. Tindakan yang paling baik ialah 
tindakan yang bermanafaat kepada diri sendiri, saudara mara, rakan taulan dan juga 
negara. Tindakan yang memberi manafaat kepada umum ialah tindakan yang hebat 
dan mulia. Pendapat-pendapat saya ini telah mendorong saya memilih kerjaya di 
bidang pendidikan kerana para pendidik adalah sumber cahaya (keilmuan) bagi 
rakyat. Mereka menghapuskan kejahilan dan menyebarkan cahaya ilmu di seluruh 
dunia. Para pendidik ini seumpama lilin yang sedang menyala sambil memberi cahaya 
kepada orang lain. Saya yakin cita-cita tertinggi yang dapat dicapai manusia ialah 
mencari keredhaan Allah dengan cara yang diterima dan dirahmati Nya. Seorang 
manusia yang ingin mencapai cita-cita tertinggi ini akan mendapati dirinya berada di 
persimpangan jalan. Setiap jalan mempunyai ciri-cirinya yang tersendiri. Dia bolehlah 
memilih salah satu dari keduanya. 

'Jalan yang pertama ialah falsafah sufi yang sebenar. Dasar jalan ini ialah 
keikhlasan amalan dan menjauhkan diri dari kesibukan sebarang makhluk yang baik 
dan tidak baik. Jalan ini lebih dekat dan selamat dari jalan-jalan yang lain. Jalan yang 
satu lagi ialah pendidikan (tarbiyah) dan dakwah. Jalan ini sama seperti jalan pertama 
tadi di segi keikhlasan dan amalan. Perbezaan jalan ini dari jalan pertama tadi ialah: 

i) di segi hubungannya dengan manusia; 

ii) di segi kajian terhadap manusia dan institusi-institusi manusia; 

iii) di segi penglihatannya di dalam kegiatan-kegiatan masyarakat; 

iv) dan di segi menyediakan penawar untuk penyakit-penyakit 
masyarakat. 

‘Inilah jalan yang lebih mulia di sisi Allah. Al-Quran menggelarnya jalan yang 
terpuji. Rasulullah s.a.w. sendiri menyebut kepentingan dan kelebihan jalan ini, 
Selepas merantau di dalam alam sufi, saya kini memilih jalan yang kedua kerana ia 

lebih mulia dan lebih penting. Saya juga yakin bahawa seseorang yang telah mencapai 
ketinggian ilmu dan berpandangan jauh sudah tentu memilih jalan yang kedua. 

‘Saya dapati kaum ku sudah tidak mempedulikan agamanya lantaran 
pergolakan politik yang sedang dilaluinya dan juga kerana keadaan masyarakatnya 
yang torpengaruh dengan Barat. Mereka telah lupa kepada pencapaian-pencapaian 
gemilang nenek moyangnya. Berbagai aliran fahaman bukan Islam telah bercampur 
baur dengan agama Islam yang tulin itu sehingga menghasilkan fahaman-fahaman 
yang penuh kekeliruan Islam, di dalam bentuknya yang jelas, tulen dan mudah itu 
telah hilang dari pandangan. Di samping itu, terdapat pula tabir khurafat yang 
menyekat pertumbuhan fl kiran kita. Ringkasnya, umat Islam sedang meraba-raba di 
dalam kegelapan jahiliyah. Golongan terpelajar dan para belia pula tenggelam di 
dalam jurang keraguan. Sikap ini meros akk an mereka. Iman mereka menjadi lemah 
dan mereka pun cenderung ke arah fahaman atheisma (mulhid). 

‘Saya yakin manusia, di segi fitrahnya, adalah saling berkasih sayang. Dia 
akan mencari sesuatu yang menjadi sasaran kasih sayangnya. Tumpuan kasih sayang 
saya ialah seorang sahabat. Dia bersemadi di dalam diri saya seumpama roh saya 
sendiri. Saya menumpukan kasih sayang saya kepadanya (yakni Ahmad Afandi 
Sakri). Dia begitu berkesan dalam persahabatan saya. 

‘Keyakinan saya di dalam perkara ini semua adalah mendalam dan jelas. 
Hanya yang perlu ialah untuk meRhat ia menjadi kenyataan. Cita cita saya terbahagi 
kepada dua bahagian: 

1. Cita-cita khas: Kebahagiaan keluarga dan saudara mara serta kesetiaan 

kepada para sahabat tercinta sentiasa mendapat keutamaan di dalam hati saya. 

2. Cita-cita umum: Saya ingin menjadi guru dan pemimpin. Saya ingin 

mendidik kanak-kanak pada siang hari dan mendakwah ibu bapa mereka pada 
waktu malam melalui perbincangan dan syarahan di sekitar agama. Ini boleh 
juga dilakukan dengan mengarang buku-buku dan melawat berbagai tempat. 

'Untuk mencapai cita-cita yang pertama (yakni cita-cita khas), saya telah 
meneliti sesuatu itu dengan baik. Untuk melaksanakan cita-cita yang kedua, saya telah 
menyediakan dua senjata akhlak iaitu ketegasan dan pengorbanan. Kedua senjata ini 
perlu bagi seorang tokoh pembaharuan. Bahkan rahsia kejayaan berada pada kedua 
senjata ini. Tokoh pembaharuan yang ada dua senjata ini tidak akan menghadapi 
kegagalan yang mungkin menjejaskan maruah atau mendatangkan malu kepadanya. 
Di samping itu, ia juga memerlukan kepada cara praktik (amali) iaitu meneruskan 
pengajian. Saya juga telah menghubungi peribadi-peribadi yang sependapat dengan 
saya dan menyokong orang-orang yang berpendapat demikian. Badan saya lemah, 
namun begitu saya sudah biasa dengan kerja keras yang berterusan. Saya telah 
menyerahkan kehidupan saya kepada Allah. Saya berdo’a kepada Allah agar Dia 
menerima usaha saya ini dan memberi saya kekuatan untuk melaksanakan tugas saya. 
Semoga jasmani dan rohani saya mendapat bantuan Allah agar saya menjalankan 
tugas saya ini. Semoga Allah memberi saya keberkatan dan rahmat seperti yang 
terdapat di dalani firman-Nya: (Muhammad: 7) 

Maksudnya: 

“ Hai orang-orang yang beriman, jika kamu menolong (agama) Allah, nescaya 
Dia akan menolongmu dan meneguhkan kedudukanmu. “ 

‘Ini adalah satu perjanjian di antara saya dan Allah dan guru saya menjadi 
saksi kepada perjanjian ini. Saya membuat keputusan ini seorang diri. Tiada sesiapa 
yang mempengaruhi saya kecuah perasaan saya sendiri. Keputusan ini adalah hasil 
dari kesungguhan saya kepada Allah Yang mengetahui rahsia hati manusia..’ 

Guru saya, Hasan Yusuf Najati memeriksa karangan saya itu dan memberi 
markah yang sangat baik iaitu tujuh setengah daripada sepuluh. 

Dalam karangan tersebut, saya menyebut sahabat saya, Ahmad Afandi Sakri 
yang sama-sama berkongsi perasaan dengan saya. Dia telah berhenti berniaga dan 
menutup kedainya kerana hendak sama-sama bergiat dengan saya. Dia masuk 
berkhidmat dengan Lembaga Pelajaran Buhairah agar saya dapat bersamanya apabila 
saya tamat pengajian nanti. Tidak lama kemudian cita-cita ini berjaya dilaksanakan. 
Saya mendapat kerja di Kementerian Pelajaran dan Ahmad Afandi Sakri pun ditukar 
ke sana. Kami pun dapat bersama-sama semula di Kaherah selepas beberapa lama. 

Kenangan di Darul Ulum 

Kini saya berada di tahun akhir. Saya sedang tekun belalar untuk menduduki 
peperiksaan diploma. Tidak lama lagi saya akan meninggalkan pusat pengajian ini. 
Satu perasaan ganjil telah timbul di dalam hati saya lantaran cinta saya kepada Darul 
Ulum. Perasaan saya terganggu dengan rasa kasih sayang kepada rakan-rakan kadang 
saya berdiri di antara Masjid Muneerah dan Darul Ulum atau di sudut bilik darjah dan 
merenung Darul Ulum dan para penghuninya dalam perasaan dukacita sambil berfikir. 
Memang benar sabda baginda Rasulullah s.a.w.: 

Maksudnya: 

“Sesiapa pun yang kamu kasihi, kamu akan meninggalkannya (satu hari 

nanti).” 


Saya tidak dapat melupakan kenangan manis bersama guru saya, Badir Bik. 
Saya tidak boleh lupa jasanya kepada kami. Pihak Darul Ulum telah mengarahnya 
mengajar Sastera Arab dan Karangan. Ketika itu kami dalam Tahun 3. Dia masuk ke 
dalam kelas kami muka yang sedih sambil berkata, ‘Adakah awak tahu, awak semua 
sedang menghadapi satu peristiwa yang sangat menyedihkan,’ Kami bertanya, 
‘Apakah peristiwa sedih itu?’ Dia pun menjelaskan, ‘Saya telah ditugaskan mengajar 
Sastera Arab dan Karangan bagi Tahun 3 - lebih-lebih lagi Sastera Arab di zaman 
Abbasiah yang merupakan sebahagian dari sejarah Sastera Arab. Saya tidak tahu pun 
mengenai mata pelajaran ini. Saya akan memberitahu nama guru yang bijak di dalam 
mata pelajaran ini. Beliau ialah Syeikh Najati. Pergilah berjumpa dengannya. 
Mintalah pihak Darul Ulum meringankan saya dari bebanan ini dan menyerahkan 
tugas ini ada Syeikh Najati. Percayalah, saya sedang memberi nasihat yang benar. 
Nasihat yang benar mestilah diikuti.’ 

Kemudian kami pun mula berkelakar dengan Syeikh Badir bagaimana yang 
biasa dilakukan oleh para penuntut kepada guru mereka. Tetapi dia menjawab, 
‘Jangan cuba menipu saya mengenai saya sendiri. Saya lebih tahu mengenai diri saya 
sendiri. Saya fahami tujuan awak semua. Saya inginkan kebaikan untuk awak semua.’ 

Selepas mendengar nasihatnya itu, kami pun pergi berjumpa Pengetua dan 
mengemukakan cadangan kami. Pengetua menerima cadangan kami dengan senang 
hati. 


Banyak manafaat yang kami dapat dari guru kami, Syeikh Najati. Kami 
mengucap terima kasih kepada Syeikh Badir keraana nasihat dan bantuannya itu. 
Semoga Allah merahmati beliau. 

Saya tidak boleh melupakan kediaman guru kami, Farid Bik Wajdi. Saya 
adalah pembaca ‘Majallah Al-Hayat’. Saya juga telah membaca beberapa buku Farid 
Wajdi mengenai Islam dan kebudayaan Islam. Saya juga adalah salah seorang 
peminat karyanya, ‘Daariatul Maarif Al-Islamiyah’ . Saya menziarahi rumahnya 
sebaik saja saya telah menetap di Kaherah. Bapa saya mempunyai hubungan rapat 
dengan Farid Wajdi. Rumah Farid Wajdi menjadi tumpuan para ulamak dan 
cendekiawan Islam. Manusia dari berbagai peringkat berkumpul di rumahnya selepas 
solah Asar dan berbincang mengenai berbagai perkara. Selepas itu mereka berjalan- 
jalan makan angin dan bersiar-siar. Saya juga melibatkan diri di dalam perbincangan 
ilmiah para ulamak ini dengan penuh minat. Pernah sekali saya berselisih pendapat 
dengan Farid Bik Wajdi mengenai satu perkara. Sahabatnya, Ahmad Bik Abu Sateet 
telah menyebelahinya. Perkara ini berkaitan dengan ‘Syakhsiah Roh-roh’. Farid Bik 
Wajdi berpendapat bahawa roh-roh yang menghadirkan diri mereka itu adalah roh-roh 
orang-orang yang mati. Tetapi pendapat saya berbeza dari pendapatnya. Kami 
berbincang mengenai masalah ini dengan panjang lebar. Akhirnya, kami mengakhiri 
perbincangan kami tanpa mencapai sebarang persetujuan kerana seorang pun tidak 
berganjak dari pendiriannya. Saya mendapat banyak faedah dari perjumpaan- 
perjumpaan itu. 

Berikut ialah senarai kegiatan kegiatan saya di bandaraya Kaherah: 

1) Penglihatan di dalam perjumpaan perjumpaan Syeikh Hasafi (Ketua 
Tariqat Hasafiah) atau Ali Afandi Ghalib; 

2) Lawatan-lawatan ke perpustakaan Salafiyah; 

3) Perjumpaan-perjumpaan dengan Syed Muhibuddin Al-Khateeb; 

4) Lawatan-lawatan ke Darul Manar dan Rasyeed Ridha; 

5) Lawatan-lawatan ke rumah Syeikh Dajwi; 

6) Penglihatan di dalam perbincangan-perbincangan ilmiah di rumah Farid 
Bik Wajdi; 

7) Kadangkala berada di sekitar Darul Kutub; 

8) Kadangkala berada di Masjid Syaikhoon. 

Penganugerahan diploma 

Peperiksaan pun tiba dan berlalu. Keputusan peperiksaan pun diumumkan. 
Saya telah lulus peperiksaan Diploma dalam bulan Jun tahun 1927 (Masihi). Saya 
masih ingat ujian lisan yang saya ambil. Saya menghadirkan diri di hadapan Lembaga 
Ujian Lisan yang terdiri dari Syeikh Abdul Fatah al-Faqi dan Syeikh Najati. Saya 
telah menghafal lapan belas ribu rangkap sajak dan sebuah buku sajak. Saya juga 
telah menghafal seluruh kitab ‘Muallaqah’ karya Turfa bin Labid. Dalam ujian lisan 
itu saya hanya dikehendaki menjawab soalan-soalan mengenai satu rangkap sajak dari 
kisah Napoleon Bonaparte. 

Mereka juga berbincang dengan saya mengenai riwayat hidup Umar 
Khayyam. Itulah saja ujian lisan saya yang saya hadapi. Saya tidak menyesal dengan 
apa yang telah saya pelajari untuk menghadapi ujian lisan tersebut kerana saya belajar 
bukan untuk lulus peperiksaan. Tujuan saya belajar ialah untuk mendapat ilmu. 

Di antara biasiswa dan khidmat 

Beberapa orang sahabat saya sedang berusaha mendapatkan biasiswa untuk 
melanjutkan pelajaran ke seberang laut. Mengikut peraturan, penuntut yang mendapat 
pangkat pertama di dalam peperiksaan Diploma layak mendapat biasiswa tersebut. 
Namun begitu, saya teragak-agak hendak membuat permohonan kerana dua sebab. 
Sebab pertama ialah kerana keinginan saya hendak menambah ilmu walau pun ke 
negeri Cina atau Eropah dan kerana pepatah ‘Kebijaksanaan ialah kekayaan orang 
Mukmin yang telah hilang dan layak dituntut semula.’ Sebab kedua ialah kerana 
keinginan saya untuk meninggalkan lahiriah dan mengamalkan ajaran Islam. Saya 
juga tidak mahu mengikut Barat secara membuta tuli. Saya ingin menubuhkan satu 
gerakan Islam yang tersusun rapi untuk menentang pengaruh kebudayaan Barat yang 
merbahaya itu. Masalah ini diselesaikan dengan cepat apabila pihak Darul Ulum tidak 
memilih seorang penuntut pun untuk menerima biasiswa tersebut. 

Oleh itu, tiada pilihan lain yang tinggal untuk saya pada tahun ini ialah untuk 
bekerja dengan kerajaan. Saya sangka perkhidmatan ini ialah untuk bekerja dengan 
sekolah di Kaherah saja. Tetapi, pada tahun ini, jumlah calon yang berjaya melebihi 
jumlah guru yang diperlukan oleh Kementerian Pelajaran. Nasib calon-calon yang 
lebih itu terpulanglah kepada budi bicara Lembaga Wilayah. Keadaan ini tidak 
memberi peluang langsung kepada seorang pun dari kami untuk kekal di Kaherah. 
Saya telah diarah pergi ke Ismailiah dan Ibrahim Madkoor (kini Dr. Ibrahim 
Madkoor) pula disuruh pergi ke Iskandariah. Tetapi permainan politik di dalam 
jabatan telah menyebabkan beliau dihantar ke Adfonja. Walau bagaimana pun 
Ibrahim Madkoor telah meletakkan jawatan dan pergi ke Eropah untuk melanjutkan 
pelajaran atas perbelanjaan sendiri. Tidak lama kemudian dia termasuk di dalam 
senarai orang-orang yang menerima biasiswa. Rakan rakan kami yang masih tinggal 
terpaksa pergi ke Selatan Mesir. 

Saya rasa terkejut dengan perlantikan saya sendiri. Saya tidak tahu dimana 
Ismailiah. Saya pergi ke pejabat Jabatan Pelajaran dan bertengkar dengan mereka di 
situ mengenai Ismailiah. Saya bertemu Syeikh Abdul Hamid Bik Hassani. Syeikh 

Abdul Hamid Bik Hassani menyejukkan saya dengan kata-katanya yang lucu. Di 
samping itu, dia juga cuba mendapatkan bantuan Syeikh Abdul Hamid Al-Khauli 
yang telah datang bertemunya. Ali Hasbullah, seorang guru di Ismailiah juga berada 
di situ. Syeikh Abdul Hamid Bik Hassani mengambil kedua orang ini sebagai saksi 
bahawa Ismailiah ialah salah satu bandaraya pilihan Allah. Menurutnya, saya akan 
berasa gembira dan selesa di situ. Menurutnya lagi, Ismailiah ialah sebuah bandaraya 
yang tenang dan penuh dengan pemandangan-pemandangan semula jadi yang indah. 
Katanya lagi, Ismailiah terkenal dengan hasil pengeluarannya. Saya meninggalkan 
pejabat itu dan pulang ke rumah. Akhirnya saya bertanya bapa saya mengenai perkara 
tersebut. Katanya, ‘Serah saja kepada Allah dan pergilah ke sana. Apa yang Allah 
takdirkan adalah lebih baik untuk kau.’ 

Nasihat itu memberi galakan kepada saya. Saya pun bersiap sedia untuk 
berangkat ke Ismailiah. Pemergian ini menampakkan akan hikmat Allah menghantar 
saya ke Ismailiah. ‘Allah lebih mengetahui di Mana Dia hendak menurunkan risalah 
Nya.’ Dengan nama Allah, saya pun berangkat ke Ismailiah. Saya pun memikirkan 
cara-cara berdakwah yang perlu digunakan di Ismailiah. Keputusannya kini ialah saya 
bertanggungiawab berdakwah dan membawa pembaharuan di Ismailiah dan Ahmad 
Afandi Sakri pula menjalankan tugas itu di Mahmoodiyah. Saya meninggalkan dua 
sahabat Kaherah iaitu Syeikh Ahmad Askariya dan Syeikh Abdul Hamid. Syeikh 
Ahmad Askariah telah dilantik sebagai penasihat Zaqazeeq selepas beliau mendapat 
ijazah sarjana dari Universiti Al Azhar. Behau menjalankan peranan dakwah di 
tempatnya. Syeikh Abdul Hamid pula menjalankan kerja sendiri di bidang pertanian 
lepas mendapat ijazah dari Universiti Al-Azhar. Beliau juga menjalankan 
kewajipannya di dalam bidang dakwah Islamiah. Lantaran itu, kami pun menepati 
perumpamaan seorang penyajak yang berbunyi demikian: 

‘Keluargaku di Syria dan hatiku di Baghdad; 

Aku duduk di Raqmateen dan jiran jiran ku berada di Fastat.’ 

Setiap orang daripada kami telah memperjuangkan Islam sedaya upaya dengan 
caranya sendiri yang dipersetujui oleh Allah. Selepas hampir satu tahun saya berada di 
Ismailiah, Al Ikhwanul Muslimin tubuhkan dan cawangan-cawangannya pun dibuka. 

Menuju Ismailiah 

Pada hari Isnin, 19 September, 1927 (maaf, saya tidak ingat tarikh Hijrahnya), 
saudara mara dan kawan-kawan telah berkumpul untuk mengucapkan selamat jalan 
kepada saya. Saya telah ditugaskan menjadi guru di sebuah sekolah rendah kerajaan di 
Ismailiah. Saya tidak ada pengetahuan langsung mengenai Ismailiah. Setakat yang 
saya tahu, ia adalah nama satu dataran di persisiran Mesir. Terdapat padang pasir luas 
yang memisahkan di antara Kaherah dan Ismailiah. Ia terletak di tebing Tasik At 
Timsah dan bertentangan Pelabuhan Suez. Para sahabat dan saudara mara pun 
mengucapkan selamat jalan dan saya mengucap selamat tinggal kepada mereka. Saya 
berbual dengan para sahabat mengenai beberapa perkara. Salah seorang sahabat saya 
itu ialah Muhammad Afandi As Syamoobi. Ketika berbual dia telah berkata, ‘Ke 
mana saja seorang yang soleh pergi, dia meninggalkan kesan yang baik. Kami harap 
saudara kami ini akan meninggalkan kesan-kesan yang baik di bandaraya Ismailiah 
yang merupakan tempat baru untuknya.’ Kata-katanya itu sangat memberi kesan 

kepada saya. Akhirnya, semua saudara mara dan sahabat saya pun bersurai. Saya naik 
keretapi waktu pagi agar saya sempat sampai ke Ismailiah ketika waktu Zohor. Inilah 
kali pertama saya menghadapi perjuangan hidup. Keretapi pun bertolak ke tempat 
tujuannya. Saya bertemu dengan beberapa orang yang telah mendapat kerja yang 
serupa dengan saya. Mereka juga dilantik sebagai guru di sekolah yang sama dengan 
saya. Kalau tak salah saya nama-nama mereka ialah Muhammad Bahiuddin Afandi, 
Ahmad Hafiz Afandi, Abdul Majeed Izzat Afandi dan Mahmood Abdul Nabi Afandi. 

Saya bertemu seorang rakan yang merupakan seorang guru Sekolah Rendah 
Suez. Dia seorang ahli Tariqat Hamidiyah Syazlijah. Saya menceritakan kepadanya 
cita-cita hidup saya iaitu berjuang untuk menyebarkan Islam. Saya mencatitkan 
ingatan saya mengenainya ke dalam buku harian (diari) saya seperti berikut: 

‘Waktu yang singkat ini tidak cukup untuk menyelami pemikiran dan jiwa 
orang ini. Setakat yang saya tahu, dia hidup untuk menjaga kehidupannya dengan 
amalannya. Dia bangga dengan keyakinannya kepada Allah, Islam dan Syeikhya. Dia 
suka melihat para sahabatnya berada di sekelilingnya. Dia tidak mahu atas tindakan 
semata-mata. Dia tidak ingin fahamannya terhad kepada dirinya seorang saja. Dia 
tidak suka menonjolkan kebanggaan yang dilahirkan oleh para sahabatnya terhadap 
dirinya. Ada perkara lain lagi yang dari penghormatan kawannya kepadanya. 

Keretapi pun tibalah ke stesen Ismailiah. Para penumpang pun bersurai untuk 
menuju ke matlamat masing masing. Saya merenung bandaraya yang indah itu. Ia 
begitu cantik sekali jika dilihat dari jambatan stesen keretapi. Saya tertarik dan 
terpegun dengan kecantikan bandaraya Ismailiah. Saya menunggu sebentar di situ 
sambil mula berfikir dengan mendalam. Saya tertanya tanya apakah nasib masa depan 
saya di bandaraya suci ini, Saya pun berdo’a kepada Allah: 

‘Ya Allah, berilah saya segala yang baik dan selamatkan saya dari segala 
kemungkaran.’ Di sebelah hotel saya tiba ke sebuah hotel dan menyerahkan beg saya 
kepada pengurusnya. Hanya beg itulah saja barang yang saya bawa. Saya pergi 
bertemu Pengetua dan guru-guru sekolah yang saya ditugaskan mengajar. Saya 
berbual dengan mereka mengenai berbagai perkara. Kemudian saya telah bertemu 
dengan seorang sahabat lama yang menjadi guru di sekolah tersebut. Beliau bernama 
Syeikh Ibrahim al-Bonhawi Afandi. Saya ingin berkongsi tempat tinggal dengannya 
di Bansiyun. Oleh itu, saya pun mengajaknya tinggal di sebuah hotel biasa. Dia 
bersetuju dengan cadangan saya itu. Kami pun tinggal bersama-sama di dalam sebuah 
bilik. Pada mulanya kami menyewa sebuah bilik di rumah seorang wanita Inggeris 
yang bernama Puan Jeemy. Kemudian kami berpindah pula ke rumah seorang wanita 
Itali yang bernama Puan Babina. 

Antara sekolah dan masjid. 

Saya menghabiskan masa saya di masjid, sekolah dan di dalam bilik 
penginapan saya. Saya tidak pun bergaul dengan sesiapa. Saya tidak berkenalan 
dengan orang baru kecuali rakan-rakan sekerja. Ketika masa lapang, saya sibuk 
dengan berbagai kerja tertentu. Saya mengkaji rupa bentuk bandaraya Ismailiah, para 
penduduknya, suasana dan pemandangannya. Saya juga mengkaji Al-Quran dan 
buku-buku pengetahuan lain. Hanya itulah kegiatan saya untuk selama empat puluh 
hari. Kata-kata sahabat saya masih lagi bergema di telinga saya, ‘Ke mana saja 

seorang soleh pergi, dia meninggalkan kesan yang baik. Kami harap sahabat kami ini 
juga meninggalkan kesan-kesan yang baik di Ismailiah.’ 

Perselisihan agama 

Kebanyakan maklumat mengenai keadaan agama dan masyarakat di Ismailiah 
saya dapati di dalam masjid. Saya lihat kebudayaan Eropah sangat ketara di Ismailiah. 
Tempat tinggal orang-orang British berada di Baratnya dan masyarakat pekerja- 
pekerja Terusan Suez berada di Timurnya pula. Bandaraya Ismailiah dilingkungi oleh 
mereka. Kebanyakan penduduk bandaraya ini menjalankan perniagaan mereka dengan 
kedua tempat tadi. Hubungan mereka dengan cara hidup Eropah begitu rapat sekali 
kerana di mana-mana saja terdapat contoh kebudayaan Barat di hadapan mereka. 
Namun begitu, kecintaan rakyat Ismailiah kepada Islam masih jelas walaupun 
kebudayaan Eropah begitu ketara sekali. Mereka berkumpul di sekeliling para ulamak 
untuk mendengar kuliah dengan penuh minat. Saya juga mendapat tahu bahawa 
seorang ulamak yang cintakan Islam telah memberi pendapat-pendapat yang ganjil 
mengenai Islam. Pandangannya ini telah ditentang oleh beberapa orang ulamak lain. 
Berikutan itu orang ramai pun terbahagi kepada dua kumpulan. Pendapat pendapat 
yang memecah belahkan umat Islam tidak ada penghujungnya. 


Di kedai kopi. 

Saya pun mula memikirkan cara-cara untuk menghadapi pertikaian yang 
sedang berlaku di kalangan orang ramai itu. Saya sedar bahawa sesiapa yang cuba 
bercakap mengenai Islam akan menghadapi tindak balas dari berbagai kumpulan. 
Setiap kumpulan akan cuba menariknya masuk ke dalam kumpulan masing-masing 
atau sekurang-kurangnya mereka ingin menganggap dia sebagai termasuk di dalam 
sesuatu kumpulan tertentu sama ada pihaknya atau musuhnya. Walaupun orang itu 
cuba menghubungi semua kumpulan untuk menyatukan mereka, namun begitu 
mereka tetap tidak menyukainya. 

Saya me mi k ir kan perkara ini sedalam-dalamnya. Akhirnya saya mengambil 
keputusan menjauhkan diri dari semua kumpulan dan jika boleh, menjauhkan diri dari 
berbincang dengan orang-orang di dalam masjid. Saya berpendapat orang-orang di 
masjid suka bercakap dan berbincang mengenai perkara-perkara khilafiah di dalam 
agama. Apabila ada saja peluang, mereka akan mengapi-apikan perkara itu. Saya 
mengambil keputusan tidak menjadikan mereka ini sasaran dakwah saya. Saya mula 
memik ir kan cara-cara lain untuk menghubungi orang ramai dalam rangka usaha 
dakwah saya. Kemudian terlintas satu soalan di flkiran saya, ‘Mengapa kedai-kedai 
kopi tidak dijadikan sasaran dakwah saya?’ Pendapat ini menghantui fikiran saya 
untuk tempoh waktu yang agak lama juga. Akhirnya, saya pun melaksanakan 
pendapat itu. Saya memilih tiga kedai kopi utama yang selalu melimpah ruah dengan 
beribu para pelanggan. Saya mengatur rancangan ceramah untuk kedai kedai kopi 
tersebut. Saya memberi dua ceramah di setiap kedai kopi pada setiap minggu. 

Saya menyampaikan ceramah di kedai-kedai kopi ini mengikut jadual. Pada 
mulanya orang ramai terpegun dengan cara saya berdakwah itu. Lama kelamaan, 
mereka pun menjadi biasa dengan cara itu dan terus meminatinya. Saya menjalankan 
dakwah dengan uslub (cara) yang tersendiri. Saya terpaksa bersusah payah 

menyiapkan ceramah-ceramah tersebut. Saya memilih tajuk-tajuk ceramah yang 
mampu saya sampaikan dengan baik. Saya tidak melewati sempadan-sempadan tajuk- 
tajuk dakwah yang berbentuk nasihat umum. Oleh itu, saya menghadkan diri saya 
kepada tajuk-tajuk yang berkaitan dengan Allah, Hari Perhitungan, amalan-amalan 
soleh dan larangan-larangan melakukan perbuatan mungkar. Saya tidak tegur 
(mengkritik) atau mempekatakan sesuatu yang boleh menyinggung perasaan mereka. 
Saya hanya mencuit pemikiran mereka. Bentuk ceramah yang saya sampaikan itu 
adalah mudah tetapi berkesan. Saya juga menggunakan bahasa harian untuk ceramah. 
Saya menghiasi ceramah saya dengan peribahasa dan cerita. 

Dengan cara ini, saya telah berusaha sedaya upaya untuk menarik hati orang 
ramai kepada saya. Saya mengelak diri dari menyampaikan ceramah yang panjang 
kerana hal ini biasanya membosankan para pendengar. Ceramah saya memakan masa 
kurang sepuluh hingga lima belas minit (10-15 min.). Saya cuba menyentuh semua 
perkara-perkara penting di dalam masa yang singkat agar ceramah saya itu 
meninggalkan kesan kepada para pendengar. Saya memilih ayat ayat Al-Quran dan 
hadith yang sesuai dengan keadaan di situ. Saya membaca ayat-ayat dan hadith-hadith 
tadi dan kemudian menghurai isinya dengan ringkas kepada mereka dan memberi 
kesimpulannya. 

Orang ramai di Ismailiah suka dengan cara saya berdakwah dan mereka mula 
berbincang mengenai ceramah-ceramah yang telah saya sampaikan. Jiwa mereka telah 
tercuit dan mereka pun memenuhi kedai-kedai kopi kerana hendak mendengar 
ceramah. Saya dapati kesedaran mula meresapi para pendengar yang kerap pergi ke 
situ. Segala nasihat dan pendapat saya diamati oleh mereka dengan bersungguh 
sungguh. Lama kelamaan, mereka pun menerima pendapat-pendapat dan nasihat 
nasihat yang saya berikan. Timbullah keinginan di dalam diri mereka untuk 
melaksanakan kewajipan-kewajipan kepada Allah; kepada akidah Islam dan kepada 
umat Muslimin agar selamatlah mereka di Akhirat kelak. Saya menjawab segala 
soalan mereka dengan cara yang tidak berterus terang. Saya sengaja berbuat begitu 
kerana hendak menghidupkan minat mereka agar mereka mahu berfikir mengenai 
masalah-masalah yang sedang mereka hadapi. 

Ajaran Amali 

Para pendengar menghujani saya dengan soalan demi soalan. Jawapan- 
jawapan saya tidak memuaskan mereka sepenuhnya. Beberapa orang sahabat 
mengesyorkan agar saya merancangkan satu tindakan yang boleh meniadikan orang- 
orang yang didakwah itu Muslim sejati. Dengan demikian, mereka akan memiliki jiwa 
dan semangat Islam yang tulin. Kecintaan mereka kepada Islam telah mengukuhkan 
lagi keinginan mereka untuk mempelajari hukum-hukum Islam. Saya menasihati 
mereka supaya mencari tempat yang sesuai untuk tujuan itu. Mereka boleh berkumpul 
di tempat tersebut sebelum atau selepas ceramah di kedai kopi untuk sama sama 
mempelajari hukum hukum Islam secara mendalam. Mereka pun menemui satu sudut 
di sebuah bangunan yang boleh digunakan jika diperbaiki. 

Syukur kepada Allah! Betapa suci dan bersihnya hati umat Muslimin ini! 
Betapa mudah sekali mereka tertarik dengan ketakwaan dan kebaikan. Yang mereka 
perlu ialah seorang pemimpin yang bertakwa dan ikhlas. 

Para sahabat, termasuklah beberapa orang yang mahir di dalam kejuruteraan 
awam segera memperbaiki bangunan yang kami pilih untuk kegiatan kami. Mereka 
sendiri mencari dan mengumpul bahan yang perlu untuk memperbaiki rumah tersebut. 
Rumah siap diperbaiki di dalam tempoh dua malam dan kami pun mengadakan 
perjumpaan yang pertama di dalam rumah tersebut. 

Orang-orang yang hadir di dalam perjumpaan itu terdiri dari muka muka baru 
di dalam kumpulan kami. Saya menggunakan cara yang betul-betul berbentuk amali 
dengan mereka ini. Saya tidak menggunakan ibarat-ibarat lagi. Saya juga tidak 
bersyarah mengenai masalah-masalah yang berkaitan dengan aliran-aliran fahaman 
(ideological problems). Saya membawa mereka ke pancur air dan menyuruh mereka 
duduk di dalam satu barisan. Saya berperanan sebagai guru mereka. Saya mengajar 
mereka cara-cara mengambil wudhuk (air sembahyang) dengan terperinci. Selepas 
kumpulan pertama habis mengambil wudu’, saya mengajar kumpulan kedua pula dan 
kemudian kumpulan ketiga dan begitulah seterusnya. Latihan amali begini 
membolehkan mereka memahami asas wuduk sepenuhnya. Lepas itu saya 
menerangkan pula faedah-faedah wuduk dari segi rohani, jasmani dan keduniaan 
(duniawi). Saya menyebut hadith-hadith yang berkaitan dengan wudu’ agar mereka 
berminat mencari ganjaran yang dijanjikan Allah. Di antara hadith-hadith yang saya 
sebut ialah: 

i) Maksudnya: 

“Barangsiapa menyempurnakan wudhu’nya maka terkeluarlah dosa-dosa 
daripada jasadnya walaupun yang terdapat di bawah kukunya (iaitu yang kecil 
sekali).” 

ii) Maksudnya: 

“Barangsiapa yang menyempurnakan wudhu’nya lalu bersembahyang dua 
rakaat dengan penuh perhatian akan dimasukkan ke dalam syurga,” 

Beginilah caranya saya melatih saudara-saudara Islam saya untuk mencintai 
dan menjalani corak hidup Islam. 

Selepas itu saya membawa mereka ke tempat solah dan memberi huraian 
terperinci mengenai solah. Saya menyuruh mereka bersolah di hadapan saya agar saya 
dapat melihat sebarang kesilapan yang mereka lakukan. Saya juga menerangkan 
kepentingan dan faedah solah. Saya memperingatkan mereka kepada hukuman yang 
bakal diterima oleh orang-orang yang lalai di dalam solahnya. Saya membaca 
berulang ulang kali surah Al-Fatihah dan surah-surah pendek di hadapan setiap orang 
dari mereka. Kemudian saya pula mendengar setiap orang dari mereka membaca 
surah-surah tadi berulang kali dan memperbaiki mereka jika perlu. Saya menghadkan 
penyampaian saya kepada isi-isi yang boleh menimbulkan rasa takut dan harapan di 
dalam diri mereka. Dengan mereka ini, saya tidak menghuraikan segala permasalahan 
dengan secara terperinci. Mereka pun mula berminat kepada Islam kerana mereka 
telah memahami dengan jelas mengenainya. Pendekatan dari sudut fiqh semata-mata 
ini nampaknya tidak membosankan mereka. 

Penumpuan kepada akidah (Iman) 

Ketika menyampaikan ceramah atau kuliah, saya juga menyentuh mengenai 
Iman dan membetulkan akidah. Di samping itu, saya juga menguatkan dengan ayat 
ayat Al-Quran dan hadith-hadith yang berkaitan dengan perkara tadi. Saya juga tidak 
ketinggalan menyebut contoh-contoh dari riwayat hidup para wali dan orang-orang 
soleh. Saya tidak menggunakan pendekatan yang berciri falsafah. Saya hanya 
membawa perhatian orang kepada keagungan Allah; kepada kebesaran sifat-sifat-Nya 
yang ada di alam sejagat ini; dan kepada Hari Perhitungan kelak. Saya menghadkan 
diri saya kepada isi-isi yang menampakkan kegemilangan Al-Quran. Selepas 
menyemai gambaran Islam yang sebenar di dalam pemikiran para pendengar, saya 
pun terus membidas fahaman-fahaman palsu yang ada pada mereka. Fahaman- 
fahaman palsu ini saya gantikan dengan fahaman Islam yang sebenar. Cara ini, pada 
umumnya tidak dipedulikan oleh para pendakwah Islam kerana ia tidak begitu mudah 
sebelum menempuhinya. 

Di rumah Haji Mustafa 

Kami ada sebuah rumah lagi untuk kegiatan kami. Haji Mustafa membina 
rumah itu untuk mencari keredaan Allah. Para pencinta Islam berkumpul di rumah itu 
untuk mengkaji Al-Quran dalam suasana penuh persaudaraan. 

Dalam masa yang singkat saja, berita perhimpunan ini telah tersebar luas. 
Biasanya, kami menyampaikan ceramah antara solah Maghrib dan Isya’ . Manusia dari 
berbagai golongan berhimpun di situ. Selepas itu barulah saya pergi ke kedai-kedai 
kopi untuk memberi ceramah. 

Satu malam, saya merasakan ada satu perkara anih berlaku. Saya dapati para 
pendengar berada di dalam keadaan kelam kabut. Mereka telah berpecah kepada 
beberapa kumpulan berlainan. Sebaik saja saya mula berceramah, satu soalan telah 
dikemukakan oleh salah seorang pendengar. Dia menyoal, ‘Apakah pendapat tuan 
mengenai at-tawasul?’ Saya menjawab, ‘Saya agak bukan perkara ini saja yang awak 
ingin tahu. Awak akan bertanya begitu dalam sembahyang dan salam selepas azan. 
Awak akan bertanya sama ada surah Al-Kahfi dibenarkan dibaca pada hari Jumaat 
atau tidak. Awak juga akan bertanya sama ada perkataan ‘Saidina’ patut disatukan 
dengan nama Rasulullah s. a. w. atau tidak. Awak akan bertanya di manakah ibu bapa 
Rasulullah s. a. w. ditempatkan selepas mereka mati dan dimanakah mereka berada 
sekarang. Awak akan bertanya sama ada pahala membaca Al-Quran sampai kepada 
orang mati atau tidak. Awak akan bertanya sama ada perhimpunan ahli-ahli sufi dan 
ahli-ahli Syariah merupakan satu dosa atau satu jalan menuju Allah.’ 

Kata-kata saya itu merangkumi semua persoalan-persoalan yang telah 
memecah-belahkan mereka selama ini. Orang yang bertanya terpegun mendengar 
kata-kata saya itu. Dia berkata, ‘Ya, saya tahu jawapan kepada semua persoalan itu.’ 

Saya menjawab, ‘Saudaraku, saya bukanlah seorang ulamak. saya hanya 
seorang guru. Saya telah mempelajari beberapa ayat Al-Quran dan juga hadith.. Saya 
juga mengkaji beberapa tajuk yang menyentuh Islam dan mengetahui sedikit 
sebanyak mengenai Syariat Islam. Saya menjalankan dakwah Islamiah secara 
sukarela. Apabila kamu keluar (meninggalkan) dari perbincangan ini, sesungguhnya 
kamu telah melukakan saya. Silalah memberi perhatian andainya awak suka 

mendengar ceramah saya dan menganggapnya berfaedah. Jika awak ingin mengetahui 
lebih banyak, awak bebas berjumpa para ulamak lain. Awak akan mendapat jawapan 
kepada soalan-soalan tadi dari para ulamak yang mampu menolong awak. Saya telah 
menyampaikan segala yang saya tahu kepada awak. Awak memberi tanggungjawab 
kepada seseorang menurut kemampuannya.’ Orang yang menyoal saya tadi kagum 
dengan kata-kata saya itu. Sepatah perkataan pun tidak keluar dari mulutnya. Dengan 
cara ini, saya telah berupaya mengelak kekecohan dari berlaku. Kebanyakan para 
hadirin berpuas hati dengan penjelasan saya. Tanpa melepaskan peluang, saya pun 
berkata kepada mereka: 

“Saudara-saudara ku yang dikasihi. Saya sedar penyoal tadi dan kebanyakan 
awak semua ingin tahu saya menyebelahi aliran yang mana satu. Awak semua ingin 
tahu sama ada saya menyebelahi aliran Syeikh Moosa atau aliran Syeikh Abdus-Sami. 
Pertanyaan begini tidak mendatangkan apa-apa keuntungan. Awak semua telah 
mensia-siakan lapan tahun di dalam pertikaian dan politik kepartian. Sekarang awak 
semua perlu berhenti dari kegiatan tersebut. Orang-orang Islam berbeza pendapat di 
dalam perkara-perkara tadi selama berabad abad dan perbezaan-perbezaan itu masih 
berterusan. Allah suka kita semua berkasih sayang dan bersatu. Allah tidak suka 
semua bertikai dan berselisih. Saya berharap awak semua sekarang sanggup berjanji 
kepada Allah untuk menjauhkan diri dari perbincangan-perbincangan yang 
merosakkan. Berusahalah mempelajari dasar-dasar Islam. Kemudian ikutilah dasar- 
dasar itu dengan cara yang sebenar benarnya. Ambillah dasar-dasar Islam dan 
laksanakanlah. Tinggalkanlah amalan-amalan yang bertentangan dengan Islam dan 
ikutilah kitab suci Al-Quran dan sunnah Rasulullah s.a.w. agar hati awak semua 
menjadi terang dan jernih. Tujuan kita yang sepatutnya ialah mengikuti dasar-dasar 
Islam. Kita tidak menekankan kepada sesuatu aliran pemikiran tertentu.” 

“Kita akan berupaya menyuarakan pendapat-pendapat kita di dalam suasana 
yang penuh keyakinan dan persefahaman jika terpupuk sifat kasih sayang dan amanah 
di kalangan kita. Saya yakin awak semua akan menerima dan berpegang dengan 
nasihat saya ini.” 

Rayuan saya ini sangat berkesan. Kami bersurai setelah beri kr ar untuk 
bekerjasama antara satu sama lain di dalam usaha menyebarkan Islam dan di dalam 
usaha menjauhi perkara perkara khilafiah. Setiap orang bebas berpegang dengan 
pendapat masing-masing sehinggalah Allah yang Maha Besar sendiri memberi 
keputusan muktamad. Selepas perbincangan tersebut, kami pun meneruskan usaha 
dakwah Islamiah dengan aman. Kini saya menekankan perkara-perkara yang 
berkaitan dengan persaudaraan dan kerjasama di kalangan orang-orang beriman. Saya 
berusaha memupuk ciri-ciri persaudaraan Islam (ukhuwwah Islamiah) di kalangan 
mereka. Kadang kala saya menyentuh perkara perkara khilafiah yang tidak menjadi 
punca perbalahan di kalangan mereka. Saya bertindak begitu untuk menunjukkan 
kepada mereka cara orang-orang bertakwa di zaman dahulu bertolak ansur di antara 
satu sama lain walau pun mereka berbeza pendapat. 

Satu contoh 

Teringat saya kepada satu peristiwa yang berkaitan dengan masalah khilafiah. 
Masalah itu saya bentangkan kepada para hadirin. Saya bertanya mereka, ‘Siapakah di 
antara kamu ini bermazhab Hanafi?’ Seorang lelaki pun bangun dan mendekati saya. 

Kemudian saya bertanya lagi, ‘Siapakah di antara kamu ini bermazhab Syafi’e?’ 
Bangun lagi seorang lelaki dan mendekati saya setelah mendengar soalan itu. 
Kemudian saya memberitahu para hadirin bahawa kedua orang lelaki tadi akan 
bersolah dengan berimamkan saya sendiri. Kemudian saya menyoal lelaki Hanafi tadi, 
‘Wahai Hanafi, apakah amalan awak mengenai pembacaan surah Al- Fatihah?’ Lelaki 
Hanafi itu menjawab, ‘Saya berdiam diri dan tidak membaca Al-Fatihah’. Seterusnya 
saya bertanya lelaki Syafi’e pula, ‘Wahai Syafi’e, apa pula yang kamu buat?’ 
Jawabnya, ‘Saya membacanya.’ Seterusnya saya bertanya, ‘Apakah pendapat awak 
mengenai solah yang dilakukan oleh saudara yang bermazhab Hanafi itu?’ Dia 
menjawab, ‘Solahnya tidak sah kerana dia tidak membaca Fatihah bersama Imam. 
Membaca Fatihah ialah salah satu rukun solah.’ 

Kemudian saya menyoal lelaki Hanafi pula, ‘Apakah pendapat awak mengenai 
saudara awak yang bermazhab Syafi’e tadi?’ Dia menjawab, ‘Dia telah melakukan 
satu perkara yang Makrooh-i-Tahrim. Membaca Fatihah bersama Imam adalah 
perbuatan Makrooh-i-Tahrim’. Seterusnya saya bertanya mereka berdua, ‘Sanggupkah 
awak memusnahkan akidah masing-masing lantaran perbezaan taddi?’ Kedua mereka 
menjawab serentak, ‘Sudah tentu tidak’. Kemudian saya bertanya para hadirin, 
‘Adakah awak semua akan menegur (mengkritik) mereka?’ Mereka menjawab, 
‘Tidak’. Saya menyambung, ‘Puji-pujian bagi Allah. Awak semua kini boleh berdiam 
diri di dalam persoalan penting mengenai sah atau tidak sahnya solah seseorang. 
Tetapi awak tidak boleh bertolak ansur apabila seseorang ahli solah mengucap 
Allahumma Salli A’la Muhammadin atau Allahumma Salli A’ la Sayyidina 
Muhammadin. Perkara kecil ini awak jadikan punca pertikaian sehingga 
menyebabkan kekecohan besar.’ 

Cara saya berdakwah ini terbukti berkesan. Orang ramai mula memperbaiki 
sikap mereka terhadap satu sama lain. Mereka telah sedar bahawa Islam itu mudah 
dan luas. Dalam Islam, seseorang tidak boleh mengongkong seseorang lain. Pusat 
penumpuan di dalam Islam ialah Allah dan Rasul-Nya. Kemudian para anggota 
Ummah dan para pemimpinnya pula menjadi tumpuan. 

Masyarakat Ismalliah 

Separuh dari tempoh tahun akademik di Ismailiah (iaitu dari akhir tahun 1927 
sehingga permulaan tahun 1928) saya telah habiskan di dalam kegiatan-kegiatan yang 
telah saya sebutkan sebelum ini. Saya memang bertujuan hendak mengkaji bandaraya 
ini (yakni bandaraya Ismailiah) dan para penduduknya secara mendalam agar saya 
berupaya mengetahui ciri-ciri yang mempengaruhi kehidupan mereka. Setelah 
mengkaji, saya membuat kesimpulan bahawa ada empat ciri yang mempengaruhi 
kehidupan di bandaraya Ismailiah. Iaitu: 

i) para ulamak; 

ii) para Syeikh Tariqat (para pemimpin kumpulan Tariqat Sufi); 

iii) golongan atasan (elite); 

iv) dan kelab-kelab. 

Saya mengambil sikap menghormati para ulamak di situ dan mengelak diri 
saya dari bertelingkah dengan mereka ketika saya menyampaikan ceramah atau 
syarahan. Jika seseorang ulamak muncul ketika saya menyampaikan ceramah, saya 
akan berundur diri dan memperkenalkannya kepada para hadirin. Sikap saya ini 
membawa kesan yang baik kepada para ulamak tersebut sehingga mereka selalu 
memuji saya. 

Teringat saya kepada satu peristiwa yang berkaitan dengan perkara ini. Ada 
seorang Syeikh Al-Azhar (yang bernama Syeikh Abdus Salaam) yang telah 
menghabiskan banyak tahun di dalam sistem pengajian Al-Azhar yang lama. Dia 
gemar berbincang dan selalu memberi masalah kepada para penceramah dengan 
menimbulkan persoalan-persoalan luar biasa. Dia gemar berbincang tajuk-tajuk dan 
huraian-huraian yang diambil dari bahan-bahan rujukan lama. Satu hari dia cuba 
melibatkan saya di dalam perbincangannya itu. Ketika itu saya sedang menceritakan 
kisah Nabi Ibrahim a. s. kepada para hadirin. Dia bertanya kepada saya nama bapa 
Nabi Ibrahim a.s. Saya senyum dan menjawab, “Maulana Syeikh Abdus Salaam. 
Adalah dipercayai nama bapanya ialah Tarikh dan nama bapa saudaranya ialah Azar. 
Tetapi di dalam Al-Quran, nama bapa Nabi Ibrahim disebut Azar. Tidak salah jika 
Azar dianggap bapa saudaranya kerana di dalam kamus Arab, bapa saudara kerap kali 
dianggap bapa. Setengah pentafsir berpendapat bahawa Azar adalah nama berhala. 
Yakni Azar bukanlah nama bapanya atau bapa saudaranya. Huraian ayat Al-Quran: (s. 
An-An’aam .74) 

Maksudnya: 

‘'Dan ingatlah ketika Ibrahim berkata kepada bapanya Azar. Mengapakah 

engkau mengambil berhala-hala sebagai tuhan-tuhan?” 

Yang di mana ayat ini boleh membawa erti ‘Dan ingatlah ketika Ibrahim 
berkata kepada bapanya tinggalkan Azar. Mengapakah engkau mengambil berhala 
berhala sebagai tuhan-tuhan?”. 

Syeikh itu tidak ingin perkara itu berakhir begitu saja. Dia berkata, ‘Nama 
bapa Nabi Ibrahim ialah Tarukh, tetapi awak menyebut Tarikh.’ 

Saya membalas, ‘Namanya mungkin juga Tarukh. Walau bagaimanapun, 
nama itu bukanlah nama Arab. Sebutan nama yang betul tertakluk kepada sejauh 
mana kita mengetahui bahasa itu. Apa yang penting ceramah ini bertujuan 
memberikan nasibat dan gambaran.’ 

Syeikh itu terus mengganggu saya dengan cara itu setiap kali saya memberi 
ceramah. Tujuannya ialah hendak menyuraikan para hadirin dengan tajuk-tajuk 
perbincangan yang beku agar medan dakwah terletak di tangan para ulamak saja. Saya 
pun menyusun satu rancangan untuk menyekat kegiatan Syeikh itu. Saya menjemput 
dia ke rumah dan mengalu-alukan kedatangannya. Saya menghadiahkan dua buah 
buku mengenai ilmu Fiqh dan ilmu Tasawwuf. Saya memberitahunya saya sedia 
menghadiahkan sebarang buku yang dia suka. Dia sangat gembira mendengar kata- 
kata saya itu. Semenjak itu dia menghadiri majlis ceramah saya dan mendengar 
dengan penuh perhatian. Di samping itu, dia juga menasihati orang ramai supaya 

datang mendengar ceramah saya. Betapa indahnya sabda baginda Rasulullah s. a. w. 
yang bermaksud: 

“Hendaklah kamu bertukar-tukar hadiah antara satu sama lain kerana hal ini 

akan mewujudkan kasih sayang di antara kamu.” 

Cara ini begitu berkesan untuk tempoh waktu yang agak lama juga. Tetapi 
perangai manusia berterusan mengalami perubahan. Lihatlah contoh para Syeikh dan 
kumpulan Tariqat Sufi mereka. Di dalam bandaraya Ismailiah, jumlah mereka agak 
banyak juga. Sejumlah dari mereka melawat Ismailiah berulang kali. Saya tidak akan 
lupa majlis-majlis perjumpaan Syeikh Hasan Abdullah Al-Muslimi, Syeikh Abood 
As-Syazli, Syeikh Abdul Wahab ad-Dandrawi dan lain-lain lagi. Waktu inilah Syeikh 
Abdur-Rahman Saad melawat Ismailiah. Dia ialah salah seorang Khalifah Tariqat 
Hasafiyah. Caranya ialah dengan memberi ceramah dahulu kemudian baru 
mengepalai majlis zikir. Dia datang ke masjid. Kami tidak mengenali antara satu sama 
lain. Mula-mula dia berceramah, kemudian dia menjemput para hadirin menyertai 
majlis zikirnya. Saya dapati caranya itu bertepatan dengan peraturan Tariqat 
Hasafiyah. Akhirnya saya memperkenalkan diri saya kepadanya. 

Sebenarnya saya tidak tertarik dengan mana-mana cara (sistem) tertentu untuk 
menyebarkan Islam. Saya ada berbagai alasan kerana bersikap demikian. Sebab utama 
ialah saya tidak mahu mewujudkan perselisihan di kalangan orang-orang yang 
mengikuti cara-cara lain. Saya juga tidak.terkongkong kepada sesuatu golongan 
Muslimin tertentu saja atau menumpukan kegiatan saya kepada salah satu sudut Islam 
saja. Sebaliknya, saya berusaha sedaya upaya agar dakwah saya sampai kepada rakyat 
biasa berdasarkan ilmu, pengalaman, latihan dan usaha-usaha yang berterusan. Ini 
merupakan rukun dakwah. Orang ramai patut diberi kebebasan memilih cara yang 
mereka suka. Namun begitu, saya mengalu-alukan kedatangan Syeikh Abdur-Rahman 
Saad walaupun saya tidak terikat secara langsung dengan kumpulannya. Dia juga 
menasihati orang ramai supaya mendengar ceramah saya dengan penuh minat. 
Selepas beberapa hari, Syeikh Abdur-Rahman pun meninggalkan Ismailiah. 

Ketika ini juga saya bertemu dengan Syed Muhammad Al-Hafiz At-Tijani. 
Tujuannya datang ke Ismailiah kerana hendak memberi amaran kepada orang ramai 
mengenai rancangan jahat golongan yang menganut fahaman Bahai. Waktu itu, 
penyokong-penyokong Bahai sangat giat menjalankan dakyah mereka di Ismailiah. 
Syed Muhammad Al-Hafiz memainkan peranan penting dalam menyedarkan orang 
ramai kepada komplot orang Bahai. Dia mendedahkan kepalsuan dan penipuan orang 
Bahai terhadap agama. Saya begitu tertarik kepada Syed Muhammad Al-Hafiz di segi 
ilmu; di segi kemuliaan dan kealimannya terhadap Islam. Saya mengemukakan 
kepadanya segala pandangan yang pernah disuarakan oleh masyarakat terhadap 
amalan Tariqatnya yang bergelar Tijaniyah itu. Banyak malam telah saya habiskan 
untuk perbincangan-perbincangan ini. Syed Al-Hafiz menerangkan pendapatnya 
mengenai Tariqat sufinya itu. Namun begitu, dia menolak pendapat-pendapat yang 
bertentangan dengan Islam. 

Memang menjadi dasar saya untuk menurut ragam dan bahasa mereka setiap 
kali saya menghadiri majlis-mailis Syeikh Tariqat Sufi. Tetapi, apabila saya bertemu 
mereka secara berasingan, saya pun menceritakan kepada mereka nasib umat Islam 
yang begitu menyedihkan sekali sehingga dasar-dasar Islam yang paling asasi pun 

tidak dikenali. Saya menceritakan kepada mereka bahawa rakyat telah berpecah 
kepada berbagai kumpulan dan hal ini telah melemahkan perpaduan ummah. Mereka 
lalai terhadap, kepentingan mereka untuk ukhrawi (agama) dan duniawi mereka. 
Agama mereka sedang berada di dalam tahap bahaya kerana diancam oleh fahaman 
Atheis (Mulhid) dan pemikiran bebas (free thinking). Dunia kebendaan mereka pun 
turut musnah kerana orang-orang asing sedang merampas sumber kekayaan negeri 
mereka. Saya memberitahu ahli-ahli Tariqat Sufi tadi bahawa perkhemahan tentera 
British berada di barat Ismailiah dan pejabat Syarikat Suez pula terletak dipersisiran 
timur Ismailiah. Saya memperingatkan mereka kepada pengaruh yang mereka ada 
terhadap para pengikut mereka. Pengikut mereka menaruh keyakinan sepenuhnya 
kepada mereka. Oleh itu, adalah menjadi kewajipan mereka untuk memimpin para 
pengikut mereka kepada jalan sebenar yang telah ditetapkan Allah. Mereka 
bertanggungjawab memimpin para pengikut mereka kepada kebahagiaan duniawi dan 
juga ukhrawi. Mereka sepatutnya memperkayakan pemikiran para pengikut mereka 
dengan ilmu yang ada pada mereka. Mereka mestilah bersatu demi untuk 
kegemilangan Islam dan umat Islam. 

Saya masih ingat pertemuan saya dengan Syeikh Abdul Wahab ad-Dandrawi. 
Dia adalah seorang pemuda yang sebaya umur dengan saya. Dia mungkin berumur 
dua puluh atau dua puluh satu waktu itu. Saya dapati beliau termasuk di kalangan 
orang-orang yang benar dan berakhlak mulia. Saya menghadiri majlisnya dengan 
penuh tertib. Apabila majlisnya itu berakhir, saya memohon berjumpa dengannya 
secara tertutup di dalam sebuah bilik. Sebaik saja saya masuk ke dalam biliknya, saya 
pun menanggalkan tarbus saya dan meletakkannya di atas sebuah kerusi. Lantas saya 
pun menanggalkan serbannya dan meletakkannya berdekatan dengan tarbus tadi. Dia 
terkejut metihat perbuatan saya itu. Belum pernah dia mengalami peristiwa seperti itu. 
Saya berkata kepadanya, ‘Saudara, janganlah menegur sikap saya.ini. Saya lakukan 
ini untuk menghilangkan perbezaan antara kita berdua. Saya ingin bercakap dengan 
seorang pemuda Islam yang bernama Abdul Wahab ad-Dandrawi. Saya telah pun 
meninggalkan Syeikh Abdul Wahab di majlis tadi. Saudara, umur awak baru 
menjangkau dua puluh tahun. Dengan rahmat Allah, awak kini berada di kemuncak 
keremajaan hidup. Perhimpunan-perhimpunan manusia berada di hadapan awak. 
Orang ramai mengerumuni awak kerana Allah inginkan demikian. Mereka 
menghabiskan malam mereka di dalam ibadat dan zikir tanpa melakukan kegiatan- 
kegiatan lain. Kebanyakan mereka juga turut jahil mengenai dasar-dasar Islam. 
Mereka juga tidak sedar tentang keagungan dan kegemilangan Islam. Adakah awak 
sanggup membiarkan perkara ini berlaku?’ 

Dia menjawab, ‘Apa yang boleh saya buat?’ Saya pun terus berkata, ‘Cubalah 
awak sedarkan mereka melalui ilmu, penyusunan dan pengawasan dan satukan 
mereka. Semaikan ke dalam diri mereka kesedaran bahawa mereka akan dihisabkan 
oleh Allah kelak. Ceritakan kepada mereka sejarah para Mujahidin Islam dan kisah 
riwayat hidup tokoh-tokoh Islam terkemuka yang wara’ dan bertakwa.’ Syeikh ad- 
Dandrawi berbincang mengenai perkara-perkara ini dengan saya agak lama juga. 

Behau tertarik dengan percakapan saya. Akhirnya kami berdua pun berjanji 
untuk bekerjasama dalam kegiatan dakwah Islamiah. Sesungguhnya, kami telah 
menjadi saudara di dalam Islam dan sama-sama berazam untuk berkhidmat kepada 
Islam. Kami mengambil keputusan bahawa setiap orang dari kami akan bergiat di 
bidang masing-masing dan menyampaikan Risalah Islamiah kepada rakyat. Saya 

menjadi saksi kepada keputusan ini. Setiap kali Syeikh Abdul Wahab melawat 
Ismailiah, beliau bertemu dengan saya dan menyakinkan saya bahawa beliau masih 
berpegang kepada janjinya. Syeikh Abdul Wahab ad-Dandrawi meneruskan usahanya 
itu sehingga dia meninggal dunia. Semoga Allah mencucuri rahmat ke atasnya. 

Bersama para penduduk Ismailiah yang berpengaruh 

Golongan atasan (atau golongan berpengaruh) di Ismailiah mewakili dua 
aliran pemikiran. Terdapat perbezaan pendapat mengenai perkara agama. Hal ini 
adalah hasil perbezaan pendapat yang wujud di kalangan berbagai kumpulan ulamak. 
Keluarga dan orang perseorangan memainkan peranan yang sangat penting di dalam 
menghangatkan lagi perbezaan ini. Hal ini adalah perkara biasa di dalam masyarakat 
Mesir. Apabila ada saja pegawai kerajaan dari luar datang ke Ismailiah, maka perlulah 
baginya menziarahi rumah-rumah para penduduk berpengaruh di situ. Lantaran, itu 
para pegawai kerajaan yang bergaul dengan golongan atasan di Ismailiah terbahagi 
kepada dua kumpulan. Setiap pegawai kerajaan ada hubungan dengan salah satu dari 
kumpulan orang atasan tersebut. Saya mengambil keputusan menghubungi kedua dua 
kumpulan tersebut demi kepentingan dan tujuan dakwah Islamiah yang sedang saya 
jalankan dengan menyeluruh. Saya juga ingin mengekalkan hubungan dengan kedua- 
dua kumpulan tersebut. Apabila saya menziarahi rumah pemimpin salah satu 
kumpulan tersebut, saya menyebut beberapa perkara yang ada kaitan dengan 
kumpulan yang bertentangan dengannya. Dalam perbualan saya itu, saya memberi 
gambaran bahawa kumpulan yang bertentangan dengannya itu tidak menaruh 
sebarang sangkaan buruk terhadap diri dan kumpulannya. Saya juga memberitahunya 
bahawa kumpulannya dan kumpulan yang menyainginya itu patut bekerjasama antara 
satu sama lain demi untuk kebaikan penduduk Ismailiah. Saya memperingatkannya 
bahawa Islam menekankan kerjasama yang boleh memberi faedah yang lebih besar 
kepada ummah. 

Begitulah tindakan saya. Saya selalu berbincang perkara-perkara yang boleh 
mewujudkan kesefahaman dan kasih sayang di kalangan orang-orang yang 
mempunyai perbezaan pendapat antara satu sama lain. Jika saya dapati ada orang 
mengecam kumpulan lain, saya melarangnya berbuat demikian. Saya terus 
menasihatinya supaya bercakap mengenai perpaduan seluruh umat Islam. Sepatutnya 
mereka menjauhkan diri dari mengecam antara satu sama lain kerana amalan ini tidak 
mendatangkan faedah bahkan ia menyemai sikap permusuhan di kalangan saudara 
saudara se-Islam. Ini adalah satu dosa besar. Hendaknya mereka bemsaha menjadi 
orang-orang yang memupuk kasih sayang dan keamanan. Mereka perlu berelak dari 
mengumpat kerana dalam Islam, amalan itu mendatangkan dosa besar. 

Jelas sekali apa saja yang saya cakap kepada kumpulan tadi telah sampai 
kepada kumpulan yang satu lagi dan hal ini terbukti memuaskan hati mereka. Dengan 
cara ini saya telah berjaya mendapat sokongan dari kedua dua kumpulan tadi. Apabila 
‘Al-Ikhwanul Muslimin’ ditubuhkan, saya terus mengamalkan cara tadi. 

Dunia kelab-kelab 

Di waktu itu ada sebuah Kelab Buruh yang ditubuhkan oleh Persatuan 
Kerjasama. Ia menjalankan kegiatannya di kawasan buruh. Di situ ada sekumpulan 
pemuda terpelajar yang terpilih. Para pemuda tersebut sedia mendengar dan 

mempelajari perkara-perkara yang baik untuk kehidupan mereka. Terdapat juga 
cawangan Persatuan Mencegah Dadah di Ismailiah. Persatuan ini mengadakan 
ceramah dan perbinangan mengenai dadah beracun. Saya mengambil peluang 
menghubungi kedua-dua persatuan tersebut. Saya mula menyampaikan ceramah 
ceramah mengenai agama, ilmu kemasyarakatan dan sejarah. Ceramah-ceramah itu 
terbukti berguna sebagai pembuka jalan bagi usaha dakwah saya di masa depan. 

Kembah ke Kaherah 

Saya menumpukan perhatian kepada usaha membentuk pemikiran orang ramai 
di Ismailiah. Saya juga berusaha memenangi hati mereka agar mahu menyokong 
kegiatan dakwah saya. Walau bagaimanapun saya masih tidak mengetahui mengenai 
perkembangan kebangkitan Islam di Kaherah. Saya selalu berhubung dengan majalah 
‘Al-Fatah’ dan saya berusaha sedaya upaya menambahkan bilangan pelanggannya di 
Ismailiah. Majalah tersebut merupakan cahaya harapan yang pertama bagi para 
pemimpin gerakan Islam yang ingin melancarkan kegiatannya. 

Jam'iat-us Syubban Al-Muslimin 

Saya ada hubungan dengan sekumpulan pemuda yang saya pernah temui di 
Kaherah dan kami telah berazam untuk bekerjasama antara satu sama lain dalam 
memperjuangkan Islam. Saya merasa gembira apabila mendapat tahu dari akhbar 
bahawa mesyuarat pertama telah diadakan untuk menubuhkan sebuah persatuan yang 
bernama ‘Syubban Al-Muslimin’. Abdul Hamid Bik Sa’id telah dipilih sebagai Yang 
Dipertua persatuan tersebut. Ini semua adalah hasil usaha para pemuda yang saya 
sebutkan tadi. Saya menulis surat kepada Abdul Hamid Bik Sa’id dan menyatakan 
hasrat saya hendak menjadi ahli persatuan tersebut. Selepas diterima menjadi ahli, 
saya selalu menghantar yuran keahlian kepada Abdul Hamid Bik Sa’id. Saya sentiasa 
mengambil tahu segala kegiatan persatuan itu. Saya memerhati dengan penuh minat 
segala kemajuan dan kemunduran yang dihadapi oleh persatuan tadi dari semasa ke 
semasa. Saya menyampaikan ceramah pertama saya di kelab Syubban Al-Muslimin di 
Jalan Majlisun Nawab. Tajuk ceramah saya ialah ‘Perbandingan Antara Dua 
Kebudayaan’. Saya sentiasa menghargai sumbangan kepada Islam yang diberikan 
oleh para pengasas dan ahli ‘Syubban Al-Muslimin’. Saya masih ingat nama-nama 
seperti Dr Yahya ad-Darderi, Mahmood Ali Fadli, Muhammad Al-Ghamrowi dan 
Syed Muhibuddin Al-Khateeb. Semoga Allah mencucuri rahmat ke atas mereka 
semua. 


Kami terpaksa menghadapi satu keadaan yang sukar. Kami telah habiskan 
empat puluh hari di Ismailiah. Kami dapati sukar untuk terus tinggal di hotel-hotel 
kecil yang kami gelar ‘Benseunat’. Bilik kami berada di tingkat yang paling atas di 
bangunan tersebut. Tingkat tengah bangunan itu didiami oleh orang-orang Kristian 
Mesir. Mereka telah menubuhkan sebuah kelab dan sebuah gereja di situ. Tingkat 
yang paling bawah pula didiami oleh orang-orang Yahudi. Mereka juga menubuhkan 
sebuah kelab dan tempat ibadat mereka. 

Ya, kami berada di tingkat paling atas di bangunan tersebut. Kami juga 
menyediakan sebuah tempat sebagai surau dan selalulah kami menunaikan solah di 
situ. Bangunan tersebut mewakili tiga agama iaitu Islam, Kristian dan Yahudi. Saya 
masih ingat kepada wanita tua Yahudi yang menjaga tempat ibadat mereka di tingkat 

bawah bangunan itu. Namanya Ummi Syaloom. Setiap malam Sabtu, dia meminta 
kami menolongnya menutup lampu dan memasang dapur gas kerana orang-orang 
Yahudi tidak suka melakukan sebarang kerja pada malam Sabtu. 

Kami selalu mengusiknya dengan berkata, ‘Berapa lama lagi awak hendak 
berpura-pura dan menipu kami? Perbuatan ini tidak akan di terima Allah. Awak yakin 
Allah mengharamkan awak menggunakan cahaya dan api pada hari Sabtu. Adakah 
Allah juga mengharamkan awak mengambil faedah dari cahaya dan api.’ Sampai di 
peringkat ini, dia selalu meminta maaf dan perbincangan itu pun berakhir dengan 
baik. 

Kenangan di Ismailiah 

Ismailiah mencetuskan perasaan aneh di dalam hati saya. Perkhemahan tentera 
British di barat Ismailiah mempengaruhi bandaraya itu. Setiap umat Islam yang 
mempunyai harga diri berasa sedih dengan keadaan ini. Keadaan ini menyedarkannya 
kepada latar belakang sejarah Ismailiah. Keadaan ini juga menyedarkannya kepada 
kegiatan kegiatan untuk menyekat orang-orang Islam dari mendapat pelajaran tinggi 
dan keuntungan kebendaan yang sedang berjalan di Ismailiah. Hal ini menghalang 
kemajuan Mesir dan juga menyekat umat Islam dari bersatu dan bersaudara selama 
lebih dan enam puluh tahun. 

Bangunan cantik bagi pejabat Syarikat Terusan Suez masih lagi tertegak di 
situ. Orang-orang Mesir bekerja di dalam pejabat Syarikat itu. Mereka dilayan seperti 
hamba. Orang-orang asing diberi penghormatan dan taraf sebagai para pegawai serta 
pemerintah. Pejabat Syarikat Terusan Suez menguasai hal ehwal kehidupan rakyat 
Islamiah. Biasanya, Majlis Perbandaran Ismailiah menguruskan bekalan air, kesihatan 
dan kebersihan dan tugas-tugas lain. Tetapi tugas-tugas itu telah diambil alih oleh 
Syarikat Terusan Suez. Pengurusan jalan raya yang menghubungi Ismailiah ke Mesir 
juga terletak di tangan Syarikat tersebut. Sesiapa pun tidak boleh masuk atau keluar 
dari bandaraya Ismailiah tanpa mendapat permit dari Syarikat itu. 

Penginapan orang-orang asing terdiri dari bangunan-bangunan jenis banglo 
yang cantik. Para pekerja asing Syarikat itu tinggal di dalam rumah rumah banglo itu. 
Di hadapan perkampungan orang-orang asing ialah pondok-pondok buruh Arab yang 
sempit dan gelap. Kesemua papan-papan tanda di jalan jalan ditulis di dalam bahasa- 
bahasa Eropah. Bahkan nama Jalan Masjid pun ditulis ‘Rue De Le Mosque’. Nama 
nama Eropah telah dimasyhurkan oleh papan-papan tanda tadi. 

Kesemua perkara ini mencuit hati saya. Kesannya lebih hebat lagi jika saya 
memikirkan perkara ini di taman-taman atau di hutan atau di tebing Tasik At-Tamsah. 
Suasana di Ismailiah memberi kesan mendalam kepada pemikiran saya. Segala 
kenangan ini banyak membantu saya di dalam menentukan corak gerakan saya dan 
juga tugas saya sebagai seorang pendakwah. 

Al-Ikhwanul Muslimin 

Pada bulan Zulkaedah, 1347, bersamaan bulan Mac 1927, enam orang sahabat 
telah datang menemui saya. Mereka itu ialah Hafiz Abdul Hamid, Ahmad Al-Husari, 
Fuad Ibrahim, Abdur-Rahman Hasabullah, Ismail Izz dan Zaki Al-Maghribi. Mereka 

begitu terpengaruh sekali dengan ceramah-ceramah yang saya berikan di Ismailiah. 
Mereka mula berbincang mengenai cara-cara menjalankan dakwah Islamiah. Wajah 
mereka yang berseri-seri itu menunjukkan keazaman yang sedang bersemadi di dalam 
diri mereka. Mata mereka bersinar-sinar dan suara mereka begitu bertenaga sekali. 
Mereka berkata: 

“Kami telah mendengar ceramah awak, Kami telah berfikir mengenainya 
dengan begitu mendalam sekali. Kami sangat tertarik dengannya. Tetapi kami tidak 
tahu bertindak secara berkesan. Kami benci dengan cara hidup yang ada sekarang. 
Cara hidup sekarang seperti kehidupan orang tawanan yang penuh kehinaan. Awak 
telah melihat bahawa orang-orang Arab dan orang-orang Islam tidak ada kehormatan 
lagi di negara ini. Mereka hanyalah khadam-khadam yang sangat patuh kepada orang 
orang asing. Darah yang mengalir di dalam urat saraf kami ialah darah yang panas. 
Kami memiliki Iman dan maruah. Kami membawa dirham-dirham yang sedikit ini 
kepada awak setelah kami mengurangkan perbelanjaan keluarga kami. Awaklah yang 
lebih tahu cara yang paling baik untuk kami memberi sumbangan kepada Islam, umat 
Islam dan negara. Kami datang kepada awak untuk menyerahkan segala milik kami 
agar kewajipan kami kepada Allah terlaksana. Awaklah yang akan memimpin kami. 
Kumpulan yang berjuang untuk Islam dan umat Islam, bertindak semata-mata kerana 
hendak mencari keredhaan Allah saja. Kumpulan begini layak menerima kejayaan 
walaupun ia kecil dan kelengkapannya kurang.” 

Kata-kata mereka yang ikhlas itu menarik hati saya. Saya tidak dapat 
melepaskan diri dari tanggungjawab yang telah diletakkan di atas bahu saya. 
Tanggungjawab ini samalah dengan tanggungjawab yang sedang saya perjuangkan 
selama ini. Saya berkata kepada mereka dengan suara yang terharu, ‘Allah amat 
berterima kasih kepada kamu. Semoga Allah memberkati niat baik awak semua. 
Semoga Allah memberi kita kekuatan untuk melakukan amal soleh. Semoga Allah 
memberi kita kekuatan untuk mencari keredhaan-Nya dan juga untuk 
memperjuangkan kepentingan umat Islam. Kewajipan kita ialah untuk berusaha dan 
bekerja dan hasilnya terpulanglah kepada Allah. Marilah kita bersumpah di hadapan 
Allah bahawasanya kita akan menjadi pejuang-pejuang Islam. Kebahagiaan negara 
kita terletak kepada kejayaan kita melaksanakan tugas ini.’ 

Kami semua berbai’ah (bersumpah setia) bahawa kami akan hidup sebagai 
saudara antara satu sama lain; bekerja untuk mengembalikan kegemilangan Islam dan 
melancarkan jihad untuk mencapai tujuan itu. Salah seorang sahabat pun bangun dan 
bertanya, ‘Apakah nama yang hendak kita berikan kepada kumpulan kita ini? Adakah 
nama itu hendak kita tentukan menurut nama mana-mana persatuan, kelab, mazhab 
agama atau pertubuhan agama? Marilah kita tentukan namanya sebagai pengenalan 
rasmi.’ 


Saya menjawab, ‘Kita tidak akan menjadi seperti mereka. Adalah lebih baik 
kita menjauhkan diri dari sikap riyak dan sikap kolot. Fahaman (fikrah) dan Iman 
serta amali menjadi asas perpaduan dan pertubuhan kita. Kita bersatu untuk 
memperjuangkan Islam dan kita semua adalah bersaudara. Justeru itu kita akan 
mengambil nama ‘Al-Ikhwanul Muslimin’. Maka wujudlah pertubuhan ‘Al- Ik hwanul 
Muslimin’ dengan kerjasama enam sahabat tadi. Kemunculannya begitu senang dan 
mengejutkan sekali dan atas dasar fikrah dan gambaran yang sesuai dengan nama 
tersebut. 

Madrasah At-Tahzib (sekolah pembentukan) 

Selepas penubuhan Al-Ikhwanul Muslimin, kami pun mula menyusun 
rancangan dan mencari tempat untuk mengadakan mesyuarat. Akhirnya kami 
mengambil keputusan menyewa sebuah bilik di Perpustakaan Syeikh Alias Syarif di 
Jalan Syare Farooq dengan kadar sewa 60 Qursh sebulan. Kami juga mengambil 
keputusan menyimpan semua rekod-rekod yang perlu dan mengadakan mesyuarat di 
dalam bilik tersebut. Kami berpeluang menggunakan tempat itu sebagai sekolah 
daripada waktu asar sehingga lewat malam setelah para penuntut (yang menggunakan 
Perpustakaan itu) sudah pulang ke rumah. Kami menamakan sekolah kami sebagai 
‘Madrasah al Tahzib’. Susunan pengajian di situ melibatkan pendidikan Islam dan 
ditekankan pembacaan Al-Quran yang betul. Setiap anggota Madrasah ini diminta 
membaca Al Quran menurut hukum tajwid yang betul. Dia akan berusaha menghafal 
beberapa potong ayat Al Quran beserta dengan tafsirannya sekali. Para anggota 
sekolah ini diajar ilmu Hadith. Mereka dikehendaki menghafal beberapa hadith dan 
juga maknanya serta huraiannya sekali. Mereka juga diajar sunnah dan sejarah Islam. 
Di samping itu mereka juga diajar perkara perkara berikut: 

1) cara menunaikan ibadat dengan betul; 

2) keimanan yang sebenar; 

3) kajian mengenai susunan dan sifat sesuatu masyarakat Islam; 

4) dan sejarah hidup para wali Allah dan orang-orang soleh. 

Dia ada sebuah kedai runcit. Seorang anggota Ikhwan lain yang bernama 
Mustafa Yusuf telah membeli sebotol minyak wangi dari Syed Abu Sa’id dan 
membayar sepuluh Qursh. Tetapi Syed Abu Sa'ud enggan menerima wang yang 
berjumlah lebih dari lapan Qursh. Kedua belah pihak enggan beralah dari pendirian 
masing-masing. Saya anggap ini satu contoh yang baik. Akhirnya saya masuk campur 
dan meminta senarai harga barang. Saya dapati sedozen botol minyak wangi berharga 
sembilan puluh enam Qursh. Rupanya si peniaga tidak mahu mengambil sebarang 
keuntungan dari para sahabatnya. Kemudian saya berkata kepadanya, ‘Jika awak tidak 
mahu mengambil sebarang keuntungan dari sahabat awak dan musuh awak pula tidak 
membeli suatu apa pun dari awak, maka bagaimanakah awak hendak menyara diri 
awak?’ 


Syed Abu Sa’bd menjawab. Tidak ada perbezaan di antara saya dan sahabat 
saya. Saya akan berasa gembira jika dia menerima tawaran saya itu.’ Saya bertanya 
pula kepada Mustafa Yusuf, ‘Mengapa awak menolak tawaran sahabat awak itu?’ Dia 
menjawab, ‘Jika di kedai lain saya perlulah membayar sepuluh Qursh. Di kedai 
sahabat pula saya berkewajipan membeli barang tadi walaupun dengan harga yang 
lebih dari itu.’ Saya menyelesaikan perkara itu dengan menentukan bayaran sebanyak 
sembilan Qursh. 

Yang penting di dalam peristiwa tadi bukanlah jumlah wang yang terlibat. 
Yang penting ialah rasa ukhuwwah Islamiah (persaudaraan Islam) sejati yang telah 
ditunjukkan. Jika persaudaraan sejati ini tersebar luas, ia akan menyelesaikan masalah 
yang ada di seluruh dunia. Lantaran itu, umat Islam akan dapat hidup aman dan 
sentosa. 

Pernah satu ketika, para anggota Ikhwanul Muslimin mendapat tahu salah 
seorang anggota Tk hwan menganggur. Lebih sepuluh anggota Ikhwan menziarahinya. 
Setiap orang dari mereka membisik sesuatu ke dalam telinganya sambil menyerah 
separuh dari pendapatan mereka kepadanya. Tujuan mereka ialah untuk mengumpul 
wang sebagai modal untuk dia menjalankan perniagaan. Dia menerima sumbangan 
sebahagian dari mereka dan mengembalikan sumbangan yang sebahagian lagi dengan 
ucapan terima kasih. Mereka yang ditolak sumbangan mereka telah pulang dengan 
muka yang sedih. 

Contoh akhlak anggota Ikhwanul Muslimin 

Para anggota Ikhwan mengamalkan peraturan Islam di dalam kehidupan 
harian mereka. Mereka berjiwa dan berakhlak Islam ketika berhubungan sesama 
sahabat atau pun dengan orang lain. Keadaan mereka ini merupakan contoh 
ketakwaan dan kemuliaan 

Encik Masue Solent bertugas sebagai Ketua Jurutera Syarikat Terusan Suez. 
Satu hari dia memanggil seorang anggota Ikhwan yang bernama Hafiz untuk 
memperbaiki beberapa alat pertukangan kayu di rumahnya. Encik Solent bertanya 
mengenai upah kerja itu dan Hafiz meminta 130 Qursh. Encik Solent pun segera 
menjawab, ‘Awak seorang perompak’ . 

Hafiz dapat mengawal dirinya dari marah. Dengan penuh kesabaran, dia pun bertanya, 
‘Bagaimana saya boleh jadi perompak?’ Berkata pula Encik Solent, ‘Awak meminta 
upah yang lebih dari yang berhak awak terima.’ Hafiz menjawab, ‘Saya tidak akan 
mengenakan apa-apa bayaran langsung pada kamu. Saya akan melakukan kerja itu 
dengan percuma jika salah seorang dari jurutera awak mengatakan saya meminta upah 
yang lebih. Jika jurutera awak itu mengatakan upah yang saya minta itu berpatutan, 
maka saya akan menebuskan maruah saya yang telah dicemari oleh kata-kata awak 
tadi.’ 


Encik Solent memanggil salah seorang juruteranya dan bertanya mengenai 
upah kerja tadi. Selepas melakukan kiraan, dia menetapkan upah kerja itu pada kadar 
dua ratus Qursh. Kemudian Encik Solent pun meminta Hafiz memulakan kerja. Tetapi 
Hafiz menjawab, ‘Saya akan melakukan kerja itu setelah awak meminta maaf di atas 
kebiadapan dan tuduhan awak terhadap saya. Saya mahu awak menarik balik kata- 
kata awak itu.’ Encik Solent pun naik radang dan berkata, ‘Siapakah awak sehingga 
sanggup menyuruh saya meminta maaf. Kepada Raja Fuad pun saya tidak akan 
meminta maaf jika dia ada di sini.’ Hafiz menjawab dengan kata-kata yang lembut, 
‘Encik Solent, kini awak telah melakukan kesalahan kedua. Awak berada di dalam 
negara Raja Fuad. Awak sepatutnya tahu adab dan resam negara tuan rumah. Tidak 
patut sekali awak mengeluarkan kata-kata yang menghina seperti itu. Saya tidak akan 
membenarkan awak bercakap mengenai Raja Fuad dengan cara yang biadap seperti 
itu.’ 


Encik Solent mengalihkan pandangannya dari Hafiz dan mula berjalan 
mundar-mandir di dalam dewan yang luas itu sambil tangannya dimasukkan ke dalam 
poket. Hafiz meletakkan alat perkakasnya di lantai dewan dan terus duduk di atas 
sebuah kerusi. Suasana di dewan itu sunyi senyap seketika. Yang kedengaran 

hanyalah tapak kaki Encik Solent. Selepas beberapa ketika, dia mendekati Hafiz dan 
berkata, ‘Seandainya saya tidak meminta maaf, apa yang hendak awak lakukan?’ 

Hafiz menjawab, ‘Perkara ini senang saja. Mula mula saya akan menulis 
kepada konsul dan duta awak. Kemudian saya akan memberitahu pihak atasan 
Syarikat Terusan Suez di Paris. Selepas itu saya akan menulis surat kepada ketua- 
ketua pengarang akhbar tempatan dan luar negeri. Di samping itu, setiap kali seorang 
ahli Majlis datang ke sini, saya akan menemuinya dan membuat pengaduan. Jika saya 
gagal di dalam usaha-usaha tadi, saya akan mencela awak di hadapan umum. Dengan 
cara ini saya mendapat dua keuntungan dan saya berazam penuh untuk 
melakukannya. Jangan menyangka saya akan mengadu kepada kerajaan Mesir kerana 
awak telah melemahkan kekuasaannya melalui pengaruh awak. Saya tidak akan 
berasa senang selagi maruah saya tidak ditebus.’ 

Encik Solent berkata, ‘Rasanya saya kini sedang bercakap dengan seorang 
pegawai tinggi dan bukannya seorang tukang kayu. Tidakkah awak sedar awak 
sedang bercakap dengan Ketua Jurutera Syarikat Terusan Suez? Bagaimana awak 
boleh terfikir saya akan meminta maaf kepada awak?’ 

Hafiz menjawab, ‘Tidakkah awak sedar Syarikat Terusan Suez berada di 
dalam negara saya dan bukannya di dalam negara awak? Lagi pun penguasaan awak 
ke atas Syarikat ini adalah sementara saja. Satu hari nanti, Syarikat ini akan jatuh juga 
ke tangan kami. Waktu itu, awak dan orang-orang seperti awak akan menjadi pekerja 
kami. Oleh itu, bolehkah awak membuat kesimpulan bahawa saya akan melepaskan 
hak saya?’ 

Selepas pertengkaran ini, Encik Solent masib, terus berjalan mundar-mandir di 
dalam dewan itu. Sekali lagi dia mendekati Hafiz. Kali ini wajahnya kelihatan lembut. 
Dia menumbuk meja dengan sepenuh tenaga beberapa kali dan berkata, ‘Hafiz, saya 
minta maaf dan saya menarik balik kata-kata saya.’ Hafiz bangun. Dia puas hati. Dia 
mengucap terima kasih kepada Encik Solent dan memulakan kerjanya. Tidak lama 
kemudian, kerjanya pun selesai. Sebaik saja kerjanya selesai, Encik Solent 
memberinya seratus lima puluh Qursh. Hafiz mengambil seratus tiga puluh Qursh dan 
mengembalikan baki dua puluh Qursh kepada Eneik Solent. Encik Solent 
memberitahunya, ‘Simpanlah dua puluh Qursah itu.’ Hafiz menjawab, ‘Tidak. Saya 
tidak mahu menjadi perompak dengan mengambil lebih dari hak saya.’ 

Encik Solent terpegun dan berkata, ‘Saya sungguh terkejut. Mengapakah 
kesemua orang Arab tidak menjadi seperti awak? Adakah awak dari keluarga 
Muhammad?’ Hafiz menjawab, ‘Setiap orang Islam adalah keluarga Muhammad, 
tetapi setengah orang Islam gagal berbuat demikian kerana mereka mengadakan 
kerjasama ekonomi dengan orang-orang Eropah dan juga kerana mereka menurut 
orang-orang Eropah secara membuta-tuli. Mereka telah menjatuhkan maruah mereka 
sendiri.’ 

Encik Solent tidak berkata apa-apa. Dia menjabat tangan Hafiz sambil 
mengucap terima kasih. Mereka pun bersurai. 

Peristiwa berikutnya melibatkan seorang anggota Ikhwan yang bernama Hasan 
Marsi. Hasan Marsi bekerja dengan seorang bangsa Eropah yang bernama Encik 

Manio. Hasan Masri pandai mambuat kabinet radio yang bermutu tinggi. Waktu itu, 
sebuah kabinet radio berharga satu junaih. Satu hari, seorang kawan majikannya 
datang dan cuba tawar menawar dengannya. Dia meminta Hasan Marsi membuat 
beberapa kabinet radio dengan bayaran separuh harga tanpa pengetahuan majikannya. 
Ini bermakna dia mendapat separuh dari harga barang-barang tersebut dan separuh 
lagi pergi kepada pihak yang membeli. 

Majikan Hasan Marsi memberi separuh kepercayaan kepadanya. Segala 
peralatan dan bahan mentah di dalam bengkel tersebut berada di bawah pengawasan 
Hasan Marsi. Kawan majikannya ini cuba mengambil kesempatan tetapi Hasan Marsi 
menjawab, 'Islam dan lain-lain agama melarang perbuatan menipu. Saya tidak 
tergamak menipu orang yang telah memberi kepercayaan kepada saya. Saya terkejut 
melihat sikap awak. Awak adalah kawannya, seagama dengannya dan senegara 
dengannya, tetapi awak masih berniat hendak menipunya. Awak telah cuba 
menghasut saya melakukan kesalahan. Awak sepatutnya berasa malu dengan 
perbuatan awak itu. Walau bagaimanapun saya tidak akan melaporkan perkara ini 
kepada majikan saya kerana saya tidak mahu melihat persahabatan awak berdua 
terputus. Tetapi awak mesti berjanji tidak akan melakukan perkara ini lagi di masa 
hadapan.' 

Lelaki asing tadi berperangai buruk. Dia berkata, 'Saya akan memberitahu 
sahabat saya bahawa awaklah yang membuat tawaran itu kepada saya. Saya pasti dia 
akan percaya kepada kata-kata saya dan mengusir awak keluar atas tuduhan pecah 
amanah. Di samping itu, awak juga akan kehilangan maruah. Oleh itu, buatlah seperti 
yang saya suruh.' Hasan Marsi menjawab. Buatlah apa yang awak suka. Jika diizinkan 
Allah, awak akan menerima malu.' 

Orang asing tadi memberi laporan palsu kepada majikan Hasan Marsi seperti 
yang dirancangkannya. Majikan Hasan Marsi pun mula menyiasat. Kebenaran 
mengatasi kepalsuan. Hasan Marsi menceritakan kesemuanya. Majikannya yakin 
dengan penjelasan Hasan Marsi. Berikutan itu, dia mengusir orang tadi dan 
memutuskan persahabatannya dengan orang itu buat selama-lamanya. Dia juga telah 
menai kk an gaji Hasan Marsi kerana menghargai sifat amanah yang ditunjukkannya. 

Abdul Aziz Ghulam Nabi adalah seorang lagi anggota Ikhwan. Dia berasal 
dari India dan bekerja sebagai tukang jahit di perkhemahan tentera British. Satu hari, 
isteri seorang pegawai tinggi di situ memanggilnya ke banglo kediamannya untuk 
melakukan kerja luar. Isteri itu keseorangan di rumahnya. Beliau cuba menggoda 
Abdul Aziz dengan berbagai helah. Mula-mula Abdul Aziz berusaha memujuknya 
supaya jangan melakukan perbuatan yang dilarang itu. Selepas itu, Abdul Aziz 
memarahinya. Wanita tadi pun mengancam hendak melaporkan kepada suaminya 
bahawa Abdul Aziz cuba memperkosanya. Bahkan wanita tadi mengancamnya 
dengan pistol. Abdul Aziz tetap tidak berganjak dari sikapnya yang benar itu. Dia 
berkata kepada wanita tadi, “Saya takutkan Allah saja.” 

Pertelingkahan ini berakhir dengan cara yang agak melucukan. Wanita tadi 
mengancam hendak membunuhnya atas alasan dia cuba menyerang. Dia menghalakan 
pistol ke arah Abdul Aziz Ghulam Nabi. Abdul Aziz pun menutup matanya sambil 
mengucap Kalimah Syahadah dengan suara yang lantang. Wanita itu naik takut dan 
pistol tadi terlepas dari tangannya. Dia naik gelisah dan terus menolak Abdul Aziz 

keluar dari rumahnya. Abdul Aziz berlari ke pejabat Ikhwan dan menceritakan 
kesemua pengalamannya tadi. 

Begitulah para anggota Ikhwanul Muslimin memiliki akhlak yang 
mengkagumkan. Terdapat banyak lagi contoh-contoh ketakwaan dan kemuliaan 
akhlak mereka. Allah telah berfirman di dalam Al Quran: 

Maksudnya: 

“Tidakkah kamu perhatikan bagaimana Allah telah membuat perumpamaan 
kalimat yang baik* seperti pohon yang baik, akarnya teguh dan cabangnya 
(menjulang) ke langit. ” 


(Ibrahim: 24) 


Penjelasan: 

*termasuk dalam 'kalimat yang baik' ialah kalimat tauhid, segala ucapan yang 
menyeru kepada kebajikan dan mencegah dari kemungkaran serta perbuatan yang 
baik. Kalimat tauhid seperti kalimat: 

Maksudnya: 

“ Pohon itu memberikan buahnya pada setiap musim dengan seizin Tuhannya. 

Allah meinbuat perumpamaan-perumpamaan itu untuk manusia supaya 

mereka selalu ingat.” 

Saya menghabiskan sebahagian cuti saya di Kaherah dan sebahagian lagi di 
Mahmoodiyah. Waktu itu, kumpulan Tariqat Hasaafiyah di Mahmoodiah 
menggunakan cara yang kami gunakan di Ismailiah. Dalam lain perkataan, mereka 
bergerak di atas garis panduan Al Ikhwanul Muslimin. Saya kembali ke Ismailiah 
setelah cuti habis. Tahun kedua persekolahan di situ penuh dengan berbagai peristiwa 
yang menyentuh peribadi saya dan juga umum serta hubungannya dengan dakwah. 

Ke Hijaz 

Saya masih mengadakan hubungan dengan Syubban Al Muslimin. Saya terus 
menghantar pandangan, tinjauan dan laporan kepada pertubuhan tersebut. Para 
pemimpin pertubuhan itu sangat menghormati hubungan saya ini. Di segi rohaninya, 
kami sangat rapat walaupun kami berjauhan antara satu sama lain (iaitu di Kaherah). 

Suatu hari, Syeikh Hafiz Wahbah melawat Kaherah. Beliau adalah Setiausaha 
kepada Raja Abdul Aziz ibni Sa'ud. Dia datang kerana hendak memilih sejumlah guru 
bagi pihak Kementerian Pelajaran Arab Saudi. Guru-guru ini diperlukan untuk 
sekolah sekolah baru yang didirikan di Hijaz. 

Waktu itu, kerajaan Mesir masih lagi tidak mengiktiraf kerajaan Arab Saudi 
kerana politik Kerajaan British ialah mengamalkan dasar memecah-belah kemudian 
memerintah. Pihak British ingin memutuskan hubungan persaudaraan Islam antara 
buah negara tersebut. Rakyat Mesir menentang usaha British ini. Mereka yang 

berpendidikan mendapati kebangkitan Hijaz merupakan harapan dan cita-cita mereka 
untuk melihat kebangkitan Islam di situ. Hafiz Wahbah menghubungi Jamiatu-sy- 
Syubbanul Muslimin untuk meminta bantuan me mi lih guru-guru tersebut. Lantaran 
itu, Syed Muhibuddin Al Khateeb menemui saya untuk membincangkan perkara itu. 
Pada dasarnya, saya setuju dengan pendapatnya. Berikutan itu, Setiausaha Jamiatu-sy- 
Syubbanul Muslimin, Mahmood Ali Fadhli telah menulis surat kepada saya bertarikh 
13 Oktober, 1928. Surat itu berbunyi berikut: 

‘Saudara ku Al Banna Affandi. Assalamualaikum. Semoga awak berada di 
dalam sihat sejahtera. Syed Muffibuddin Al Khateeb telah bercakap dengan saya 
mengenai masalah tugas mengajar di Hijaz. Abdul Hameed Bik Sa’id telah 
menghantar maklumat kepada kami memberitahu bahawa awak perlu membuat 
permohonan melalui sekolah awak kepada Kementerian Pelajaran menyatakan awak 
hendak mengajar di sekolah Al Ma'hadus-Saudi di Mekah. Permohonan itu hendaklah 
dibuat dengan syarat awak mendapat kemudahan pekhidmatan seperti yang diberi 
oleh Kementerian Pelajaran, Kerajaan Mesir dan elaun awak ketika pulang juga 
serupa dengan elaun yang diperolehi oleh rakan rakan sejawat awak. Saya harap awak 
membuat permohonan mengikut garis panduan ini dan menghantarnya secepat 
mungkin agar ia dapat dibentangkan di mesyuarat Majlis Menteri Menteri.’ 

Pada 6 November, 1928, saya menerima sepucuk surat dari Pengarah Jamiatu- 
as-Syubbanul Muslimin, iaitu Dr. Yahya Al Darderi. Dia menulis, 'Kami berharap 
awak akan datang ke pejabat akhbar kami pada hari Khamis ini, pukul 7 malam. 
Awak akan bertemu dengan Hafiz Wahbah, iaitu Setiausaha Raja Abdul Aziz ibni 
Sa'ud untuk mengatur perjalanan awak ke sana. Awak juga didikehendaki berbincang 
dengannya mengenai syarat-syarat perkhidmatan. Saya akan menunggu kedatangan 
awak.’ 


Sepertimana yang telah dijanjikan, saya sampai pada waktu yang telah 
ditentukan dan bertemu dengan Hafiz Wahbah. Syarat yang paling utama saya minta 
darinya ialah supaya saya jangan dianggap sebagai pegawai yang hanya berkewajipan 
menerima arahan untuk dipatuhi, tetapi sebagai seorang yang mempunyai sesuatu 
fahaman tertentu. Saya lebih berminat mendakwahkan fahaman tadi di negara yang 
baru membangun ini yang merupakan cita-cita dan harapan Islam dan juga orang- 
orang Islam. Ia adalah sebuah negara yang perlu kepada penguatkuasaan peraturan Al 
Quran dan sunnah Rasulullah s.a.w. serta sejarah orang-orang Islam soleh yang 
dahulu. Saya tidak mempedulikan syarat-syarat perkhidmatan yang lain seperti gaji 
dan lain-lain kemudahan. Bahkan saya tidak menyentuh langsung perkara tersebut. 
Hafiz Wahbah tertarik dengan semangat yang saya tunjukkan. Dia berjanji akan 
berjumpa Menteri Luar di Kaherah dan berbincang perkara itu dengannya. Selepas itu 
dia akan memberitahu saya hasilnya. Selepas pertemuan ini, saya pun kembali ke 
Ismailiah. 

Saya menerima surat dari Hafiz Wahbah pada 12 November, 1928 yang 
berbunyi demikian, ‘Saudara ku Hassan Al Banna. Assalamualaikum! Hari ini saya 
telah bertemu Menteri Luar dan berbincang dengannya mengenai perkara awak itu. 
Dia ingin berjumpa awak di pejabatnya untuk memberi sepucuk surat. Surat itu 
dialamatkan kepada Menteri Pelajaran. Menteri Pelajaran bersedia memberi 
kerjasama kepada awak dan orang-orang lain yang ingin pergi berkhidmat ke Hijaz. 

Dari Ismailiah, saya pergi ke Kaherah dan berjumpa dengan Menteri Luar 
melalui Hafiz Wahbah. Menteri Luar telah cuba menghubungi Menteri Pelajaran, iaitu 
Ahmad Pasya Lutfi tetapi beliau tidak ada. Saya pun kembali ke Ismailiah. Hafiz 
Wahbah meneruskan usahanya untuk menghubungi Menteri Pelajaran tetapi gagal. 
Halangan yang terbesar ialah Kerajaan Mesir tidak mengiktiraf Kerajaan Hijaz Saudi. 
Saya menulis surat kepada Hafiz Wahbah untuk mengetahui kemajuan yang telah 
dicapai olehnya. 

Dia membalas surat saya seperti berikut, ‘Assalamualaikum w.b.t. Saya telah 
menerima surat awak. Dukacita saya nyatakan bahawa Menteri Pelajaran telah 
menolak permohonan kita walaupun Menteri Luar telah memberi jaminan 
permohonan kita itu akan diterima. Namun begitu saya akan terus berusaha. Semoga 
Allah akan membantu kita. Terima kasih atas pertautan jiwa yang telah awak 
tunjukkan kepada saya.’ 

Segala usaha Hafiz Wahbah tidak membuahkan hasil. Saya tinggal di 
Ismailiah. Saya menemui salah seorang sahabat saya yang bernama Ibrahim Syoora 
untuk meneruskan usaha ini. Beliau berjaya dalam usahanya itu. 

Peristiwa tadi menunjukkan perbezaan yang ketara di antara dahulu dan 
sekarang. Kini, kerajaan Mesir sedang menghantar perwakilan dan guru-guru ke 
seluruh Dunia Arab. Di samping itu, Mesir juga mempunyai hubungan kebudayaan 
yang memuaskan dengan Dunia Arab. 

Rancangan dakwah dan penyebaran 

Kegiatan dakwah Islamiah ini mendapat perhatian dari Syeikh Al Maraghi dari 
Al Azhar di samping bantuan beberapa orang yang cintakan Islam. Mereka bertujuan 
menyebarkan ajaran ajaran dan kebudayaan Islam di kalangan masyarakat umum. 
Satu Jabatan Dakwah dan Penyebaran telah ditubuhkan. Jabatan itu ditubuhkan di Al 
Azhar dan dipengerusikan oleh seorang ulamak berwibawa yang bernama Syeikh 
Abdur-Rabba Miftah terpendam. Saya bertukar-tukar pendapat dengan para sahabat 
dan guru-guru yang bertanggungjawab di Al Azhar. Sahabat saya, Syeikh Abdul 
Hamid Askariya adalah di antara orang-orang yang pertama yang keluar menjalankan 
tugas Dakwah Islamiah. Dengan kehendak Allah, beliau dihantar bertugas di 
Ismailiah. Di Ismailiah, kami menyertainya untuk menjalankan usaha Dakwah 
Islamiah. Beliau terbukti mampu memberi kepimpinan yang baik di bidang ini. 

Pusat Ikhwanul Muslimin dan masjid mereka di Ismailiah 

Dalam satu mesyuarat khas Ikhwan, kami telah berbincang mengenai 
pemusatan dakwah Islamiah di kalangan penduduk Ismailiah. Perhatian khas perlu 
diberi kepada usaha ini kerana para pendakwah terdiri dari para pegawai kerajaan 
yang selalu saja ditukar dari satu tempat ke satu tempat. Salah seorang sahabat 
mencadangkan dibina sebuah pusat gerakan. Seorang sahabat lain pula mencadangkan 
dibina sebuah masjid di samping pusat gerakan tadi. Alasannya ialah Ismailiah 
kekurangan masjid. Lagi pun, orang awam lebih bersedia untuk membantu membina 
pusat tersebut dari segi material (kebendaan). Para anggota Ikhwan yang hadir 
berjumlah tidak lebih dari 20 orang. Mereka semua setuju dengan pendapat tersebut. 
Saya hanya berdiam diri sambil mendengar mereka bercakap. Kemudian mereka 

meminta saya memberi pendapat. Saya memberitahu mereka, ‘Dari segi prinsipnya, 
pendapat ini baik. Tetapi dari segi perlaksanaannya, ada beberapa syarat tertentu yang 
perlu diteliti jika usaha ini hendak menjadi kenyataan. Pertama sekali, niat ianya 
dilakukan hanya untuk mencari keredhaan Allah sahaja. Yang kedua ialah kita semua 
mesti menyediakan diri kita untuk bekerja keras, bersabar dan bertolak ansur 
(bertoleransi). Perkara ini perlu dirahsiakan dan kita semua mestilah berusaha dengan 
ikhlas untuk mencapai cita-cita kita ini. 

Sepatutnya kita dahulu menjadi contoh di dalam kerja-kerja kebajikan (dan 
pengorbanan), jika niat awak semua ikhlas, berilah sumbangan sekurang kurangnya 
50 junaih sebagai sedekah. Jumlah im perlu dikongsi oleh semua ahli Ikhwan yang 
hadir di dalam mesyuarat ini. Setiap ahli akan menyerahkan sumbangannya kepada 
Syed Afandi Abui Sa'ud di dalam masa seminggu dari tar ik h ini. Jangan memberitahu 
rancangan ini kepada sesiapa pun. Perkara ini juga tidak boleh diberitahu di dalam 
sebarang perhimpunan khas dan umum. Kita akan bertemu semula pada malam hari 
seminggu dari sekarang. Jika awak semua dapat mengumpul jumlah tadi di dalam 
masa yang telah ditetapkan serta menjaga rahsia ini, maka Allah akan menolong kita 
menyempurnakan rancangan kita.’ Kami bertemu lagi pada malam yang telah 
ditetapkan dan memberi wang 50 junaih kepada Afandi Abdul Sa'ud. Ini merupakan 
permulaan yang baik dan melambangkan kesungguhan kami di dalam 
memperjuangkan Islam. 

Satu contoh 

Saya dapati salah seorang ahli Ikhwan, al-Asti Ali Abui A’ la selalu datang lewat 
setengah jam ke perjumpaan kami di waktu malam. Dia memberi alasan-alasan yang 
tidak berasas. Setelah menyiasat, saya mendapat tahu sebab sebenarnya. Dia 
memberitahu saya bahawa dia telah berjanji hendak memberi 150 Qursh kepada 
tabung kewangan Ikhwan. Dia tidak berwang. Oleh itu dia menjual basikalnya untuk 
mendapatkan wang itu. Kini dia terpaksa datang dari pejabatnya dengan menaiki bas 
nombor 6 yang meninggalkannya 6 kilometer dari bandar. Dia terpaksa berjalan kaki 
dari situ. Dia telah memberi wangnya itu kepada tabung Darul Ikhwan. Kesemua ahli- 
ahli Ikhwan yang lain tertarik dengan pengorbanan Asti Ali Abui A’la. Berikutan itu, 
mereka mengambil keputusan mengumpul wang untuk membeli basikal baru 
untuknya. Basikal itu dihadiahkan kepadanya sebagai menghargai pengorbanannya. 

Mencari sebidang tanah untuk tapak masjid 

Kami mengambil keputusan memberitahu masyarakat umum mengenai usaha 
yang sedang kami jalankan. Kami pun memulakan usaha untuk mencari sebidang 
tanah bagi mendirikan masjid yang telah dirancangkan itu. Akhirnya, kami mendapat 
tahu Haji Abdul Karim mempunyai sebidang tanah yang sesuai dengan kehendak 
kami. Beliau ialah seorang yang baik dan pemurah. Kami diberitahu beliau juga 
berniat hendak membina sebuah masjid di atas tanah tadi. Oleh itu, kami pun 
menghubunginya untuk berbincang perkara tadi. Dia gembira mendengar usaha yang 
sedang kami jalankan dan sanggup memenuhi permintaan kami. Perjanjian secara 
hitam putih pun dimeterai dan beliau pun menyerahkan hak milik tanah tadi kepada 
kami. Ini merupakan kejayaan kami yang pertama. 

Onak dan duri 

Di setiap zaman dan di berbagai tempat, para pendakwah Islam terpaksa 
menghadapi para penentang dan musuh yang menghalang usaha dakwah Islamiahnya. 
Para penentang dan musuh ini berusaha bersungguh-sungguh untuk menggagalkan 
perjuangan Islam. Namun begitu, kebenaran tetap menang. Ini adalah sunnatullah 
(peraturan Allah). Firman Allah di dalam Al Quran yang bermaksud: 

“Sebagai suatu Sunnatullah 1 2 3 yang telah ber laku sejak dahulu, kamu sekal- 
kali tiada akan menemukan perubahan bagi sunnatullah itu. ” 


(Al Fath : 23) 


Firman Allah lagi yang bermaksud: 

“Kerana kesombongan (mereka) di muka bumi dan kerana rencana (mereka) 
yang jahat. Rencana yang jahat itu tidak akan menimpa selain orang yang 
merencanakannya sendiri. Tiadalah yang mereka nanti-nantikan melainkan 
(berlakunya) sunnah (Allah yang telah berlaku) kepada orang-orang yang 
terdahulu. Maka sekali-kali kamu tidak (pula) akan mendapat pemindahan 
bagi sunnah Allah itu. ” 


(Al-Faathir :43) 


Firman Allah yang lain yang bermaksud: 

"Dan seperti itulah, telah Kami adakan bagi tiap-tiap nabi, musuh dari orang- 
orang yang berdosa. Dan cukuplah Tuhan Mu menjadi Pemberi petunjuk dan 
Penolong. ” 


(Al-Furqan : 31) 


Firman Allah seterusnya yang bermaksud: 

“ Dan demikianlah Kami jadikan bagi tiap-tiap nabi itu musuh, iaitu syaitan- 
syaitan (dari jenis) manusia dan (dari jenis) jin, sebahagian mereka 
membisikkan kepada sebahagian yang lain perkataan-perkataan yang indah- 
indah untuk menipu (manusia). Jikalau Tuhan Mu menghendaki, nescaya 
mereka tidak mengerjakannya, maka tinggalkanlah mereka dan apa yang 
mereka ada-adakan. 


(Al- An'aam : 112) 


Dan Firman Allah lagi yang bermaksud: 


1 Sunnatullah ialah hukum Allah yang telah ditetapkan-Nya. 

2 Yang dimaksudkan dengan 'sunnah orang orang yang terdahulu' ialah turunnya seksa kepada orang- 
orang yang mendustakan rasul. 

3 Maksudnya: syaitan- syaitan jenis jin dan jenis manusia berdaya upaya menipu manusia agar tidak 
beriman kepada Nabi. 

“ Dan Kami tidak mengutus sebelum kamu seorang rasul pun dan tidak (pula) 
seorang nabi, melainkan apabila ia mempunyai sesuatu keinginan; syaitan 
pun memasukkan godaan-godaan terhadap keinginan itu; Allah 
menghilangkan apa yang dimasukkan oleh syaitan itu; dan Allah menguatkan 
ayat-ayat-Nya. Dan Allah Maha Mengetahui lagi Maha Bijaksana. ” 

(surah al Hajj : 52) 

Begitu jugalah nasib perjuangan Islam di Ismailiah. Sebaik saja orang ramai 
mula meminati ajaran Islam dan mendampingi para anggota Ikhwan, maka adalah 
segelintir manusia rakus yang merasa dengki. Mereka mula menyemai bibit 
permusuhan dan syak wasangka terhadap, kami dan usaha kami. Mereka mula 
menyemai bibit tuduhan terhadap pendakwah dan dakwah. Kadangkala mereka 
menuduh Al Ikhwan Muslimin sedang muncul sebagai mazhab yang kelima. Di ketika 
lain pula mereka menuduh para anggota Ikhwan sebagai pemuda-pemuda gila dan 
bangsat yang tidak tahu satu apa pun. Mereka juga menuduh kami sebagai penipu 
yang mengumpul wang untuk kepentingan diri kami. Begitulah tuduhan-tuduhan yang 
dilemparkan kepada kami oleh golongan ini. Apabila mereka mendapat tahu Syeikh 
Ali Abdul Karim memberi sebidang tanah kepada kami untuk membina masjid, 
mereka pun mendatanginya dan menyusahkannya. Mereka berusaha sedaya upaya 
untuk mengubah f i kiran Syeikh Ali Abdul Karim dengan cara mengumpat. Syeikh 
tersebut akhirnya berjaya dipengaruhi oleh mereka kerana dia adalah seorang yang 
lurus. Keadaan menjadi meruncing. Kami menyelesaikan masalah tersebut dengan 
menyerah kembali surat perjanjian tanah itu kepada Syeikh Ali Abdul Karim. Saya 
yakin kami akan berjaya kerana kami bertindak semata-mata kerana Allah dan kami 
yakin Dia pasti menolong kami. 

Golongan penentang tadi melancarkan usaha besar-besaran untuk menentang 
kami. Mereka memupuk sikap membenci kami. Tetapi kami tidak mempedulikan 
mereka. Kami terus berusaha menghilangkan syak wasangka yang ada di fikiran 
orang ramai yang tidak bersalah itu. Kami membentangkan kenyataan-kenyataan 
sebenar kepada orang ramai dan menyakinkan mereka melalui perbincangan- 
perbincangan yang munasabah. Kami berjaya di dalam usaha kami dan derma pun 
datang mencurah-curah dari mereka. Semoga Allah memberi rahmat kepada Abdul 
Hamid Askariya dan menempatkannya di Syurga kerana beliau telah mengatasi kami 
semua. Dia telah berusaha dengan ikhlas dan menumpukan kebanyakan masanya 
untuk Dakwah Islamiah. Allah saja yang boleh memberi ganjaran yang setimpal 
dengan usahanya itu. 

Dia merupakan seorang yang berwibawa. Pada kebanyakan malam, beliau 
berjaga dari waktu Isya' sehingga waktu Subuh kerana beribadat. Beliau menjalankan 
dakwah Islamiah dari rumah ke rumah, kedai ke kedai dan juga di tempat tempat 
orang berhimpun, Dalam bulan Ramadhan, kerap kali dia terlupa untuk bersahur 
kerana terlalu sibuk dengan usaha dakwahnya. 

Ada seorang lagi orang yang berhati mulia. Namanya ialah Syeikh 
Muhammad Hussain Zamlot. Dia juga banyak membantu kami di segi tenaga dan 
kewangan. Dia menderma wang berjumlah 500 junaih kepada tabung gerakan. Waktu 
itu, dia belum lagi menjadi bendahari kami. Tindakannya ini telah membina 
keyakinan dan kelegaan di dalam hati para sahabat yang lain. Dia terus membina 

keyakinan dan kelegaan di dalam hati para sahabat yang lain. Dia terus memberi 
bantuan sehingga rancangan kami sempurna. 

Usaha kami untuk mencari sebidang tanah sebagai tapak bangunan masjid 
diteruskan. Kami telah menemui sebidang tanah yang sesuai di hujung perkampungan 
Arab. Kami membeli tanah itu dan surat perjanjian ditandatangani oleh Muhammad 
Hussain dan Haji Hussain as-Souli bagi bagi pihak Ikhwanul Muslimin. Ketika itu, 
Ikhwanul Muslimin telah didaftarkan di bawah Akta Pertubuhan dan 
perlembagaannya pun telah siap digubal. Ikhwanul Muslimin juga telah membentuk 
Lembaga Pengurus dan Majlis Tertingginya pada waktu itu. 

Penukaran Syeikh Abdul Hamid Askariya ke Syabrakhiyat 

Kegiatan para penentang kami berakhir apabila Syeikh Abdul Hamid Askariya 
telah ditukarkan ke Syabrakhiyat hasil dari aduan-aduan mereka kepada Pusat 
Dakwah Islamiah. Walau bagaimanapun, penukaran itu menguntungkan gerakan 
Islam. Hasil dari penukaran tersebut, sebuah cawangan Ikhwanul Muslimin telah 
dibuka di Syabrakhirat. Cawangan ini mencapai kemajuan pesat. Sebuah Madrasah 
Penghafalan Al-Quran telah ditubuhkan. Sebuah masjid dan bangunan besar telah 
dibina dan diserahkan kepada Yayasan Madrasah dan Masjid. Semoga Allah 
mencurahkan rahmat ke atas Syeikh Qasim Jaubad. Beliau menjadi orang kanan 
Syeikh Abdul Hamid Askariya di dalam usaha menyiapkan projek tadi. Pada mulanya 
para anggota Ikhwan Ismailiah berasa tersinggung dengan pemergian Syeikh Abdul 
Hamid Askariya. Tetapi, tidak lama kemudian, Allah telah menampakkan hikmah di 
sebalik pemergian itu kepada setiap orang dari kami. 

Saya tidak lupa pada hari yang panas itu. Petang itu kami berada di hadapan 
rumah kami di 'Araisyiyyah. Kami duduk di bawah sebuah bangsal berteduh. Angin 
sepoi-sepoi bahasa menghembus lembut dan kami pun berbincang mengenai berbagai 
tajuk. Kami sedang membina mahligai harapan dan sedang mengambil keputusan 
untuk mencapainya. Perhimpunan ini menimbulkan satu perasaan yang telah sekian 
lama terpendam. Saya memberitahu Syeikh Abdul Hamid Askariya, ‘Ketenangan 
fikiran yang sedang saya alami sekarang ini belum pernah saya rasai sebelum ini. 
Pepatah yang berbunyi 'Apabila malam itu selesai, maka akan berlaku sesuatu yang 
merosakkannya' mencuit hati saya. Saya tidak memahami perkara yang sedang 
mengganggu fikiran saya di saat yang penuh ketenangan ini.' Syeikh Abdul Hamid 
cuba menenteramkan saya. Kemudian kami pun pergi ke Pusat Gerakan Ikhwanul 
Muslimin. Di situ, bertemulah kami dengan surat penukaran Syeikh Abdul Hamid 
Askariya. Kami hanya berpandangan antara satu sama lain tanpa berkata apa-apa. 
Kemudian kami berkata, ‘Apa yang berlaku memang betul. Penukaran ini akan 
menguntungkan gerakan Islam. Seorang Mu’min menjadi duta kebaikan ke mana saja 
dia pergi.’ 

Sebelum peristiwa di atas, Penyelidik Pusat Dakwah Islamiah, iaitu Syeikh 
Abdur-Rabbah Miftah telah datang menziarahi kami dan menginap dengan kami 
selama satu malam di rumah kami di Al- ‘Araisyiyyah. Dia melihat setiap anggota 
Ikhwan mempunyai kunci untuk masuk ke rumah tersebut. Kebanyakan anggota 
Ikhwan membawa sarapan pagi untuk kami kerana kami tidak membuat persediaan 
itu. Dia tertarik hati dengan suasana persaudaraan dan kasih sayang yang ada pada 
ahli-ahli Ikhwan. Dengan penuh terharu, dia pun bertanya, ‘Apa yang awak telah 

lakukan sehingga mereka begitu mesra dan berpadu sekali? Bagaimana awak boleh 
begitu berjaya membuat mereka berkasih sayang dengan sepenuh hati? Bagaimana 
awak boleh menarik hati mereka dengan daya pengasih?’ 

Saya memberitahunya bahawa pencapaian itu bukanlah kerana usaha saya. Ia 
merupakan keberkatan Allah Yang Maha Besar. Allah berfirman di dalam Al-Quran 
yang bermaksud: 

“Dan yang mempersatukan hati mereka (orang orang beriman). Walaupun 
kamu membelanjakan semua ( kekayaan ) yang berada di bumi, nescaya kamu 
tidak dapat mempersatukan hati mereka, akan tetapi Allah telah 
mempersatukan hati mereka. Sesungguhnya Dia Maha Perkasa lagi Maha 
Bijaksana. ” 


(Al-Anfaal : 63) 

Cuti musim panas pun tiba. Sebahagian cuti tersebut saya habiskan di Kaherah 
dan sebahagian lagi di Mahmoodiyah. Saya kembali ke Ismailiah selepas cuti habis. 
Sebaik saja saya kembali ke Ismailiah, saya mendapat tahu bahawa para penentang 
kami 

sekali lagi mula mengancam kami mengenai rancangan pembinaan masjid yang 
belum lagi siap itu. Mereka membincangkan perkara tersebut di setiap kali 
perjumpaan yang mereka adakan. Saya juga telah mendengar karenah mereka. Saya 
tidak menjawab dan juga tidak mempedulikan kecaman mereka. Saya berpegang 
kepada dasar berikut dalam menghadapi masalah begini. Dasar ini telah banyak 
membantu saya dalam usaha dakwah saya. 

‘Fitnah dan kepalsuan tidak boleh dihapuskan dengan cara jawapan atau 
dengan cara menimbulkan fitnah seumpama itu. Langkah yang benar dan membina 
terbukti berguna di dalam menghadapi kemungkaran. Langkah yang begitu, menarik 
perhatian orang dan mereka mula menghargainya. Dengan demikian, fitnah yang 
palsu dan tidak berasas akan diganti dengan kenyataan yang berasaskan kebenaran.’ 

Kami pun meneruskan usaha kami dengan berlandaskan dasar ini. Dengan 
bantuan para anggota Ikhwan, saya mula mengambil langkah yang lebih membina. 
Kami membeli batu sebanyak dua lori. Kami mengambil keputusan mengangkut batu- 
batu itu sendiri dari pelabuhan ke kawasan tapak masjid. Kami terus 
melaksanakannya. Hari itu merupakan hari besar di dalam sejarah hidup orang-orang 
Ikhwan. Tindakan kami itu dipuji dan dipertuturkan oleh orang ramai. Mereka yakin 
pembinaan masjid telah bermula dengan semangat yang benar-benar ikhlas dan 
bersungguh-sungguh. Mereka mula sedar bahawa tindakan kami bukanlah satu 
kesalahan. Mereka terharu dengan tindakan kami itu dan mula memberi derma. Kami 
pun mengumumkan tarikh upacara meletakkan batu asas masjid kepada orang ramai. 
Tarikhnya ialah 5 Muharram, 1348 Hijrah. Semoga Allah mencucuri rahmat ke atas 
Muhammad Afandi Sulaiman. Kami membeli tanah tapak masjid itu dari beliau. 
Beliau 

terlibat di rancangan pembinaan masjid tersebut dan harga tanah yang dimintanya itu 
sangat berpatutan. Dia memberi kami segala kemudahan untuk memiliki tanah tadi. 
Ini semua adalah rahmat Allah. Allah memberi bantuan di setiap langkah perjuangan 
kami. 


118 



Detik-detik Hidupku 


Perletakan batu asas masjid 

Kami menamakan masjid dan madarasah yang dirancanglcan itu 'Darul 
Ikhwan'. Tarikh upacara perletakan batu asasnya kian hampir. Satu mesyuarat para 
anggota Ikhwan telah diadakan. Mesyuarat tersebut memutuskan bahawa saya yang 
sepatutnya meletakkan batu asas tersebut. Saya memberitahu mereka bahawa jika 
saya melakukannya, tindakan saya itu tidak menguntungkan rancangan tersebut. Para 
anggota Ikhwan pun mula berfikir calon yang sesuai dari kalangan pegawai tinggi 
kerajaan yang terkenal di bandar Ismailiah untuk tujuan tadi. Satu keadaan aneh pun 
wujud. Jika saya mencadangkan sesuatu nama, sejumlah ahli ahli Ikhwan akan 
membantah dengan berkata, ‘Dia tidak cukup warak untuk terlibat di dalam rancangan 
ini dan juga tidak cukup kaya untuk memberi sumbangan kewangan.’ 

Sikap begini sudah biasa di kalangan ahli-ahli Ikhwan. Kemudian mereka pun 
meminta pendapat saya. Saya menjawab, ‘Apakah pendapat awak jika saya 
mengesyorkan Syeikh Zamloot? Dia telah terlibat bersama kita sejak awal lagi dan dia 
juga telah memberi bantuan kebendaan. Dia adalah seorang yang benar dan bertakwa. 
Dia juga kaya. Awak semua boleh mendapat keberkatan Allah dan juga wang 
darinya.’ Kesemua anggota Ikhwan menjawab serentak, ‘Itu adalah pilihan yang 
mengkagumkan’ . Justeru itu kami pun bersetuju memilih Syeikh Zamloot sebagai 
orang yang akan meletakkan batu asas masjid. Pihak Ikhwan memasang sepanduk 
besar menyatakan tarikh upacara tersebut dan juga menjemput orang ramai dari semua 
lapisan masyarakat menghadirinya. Majlis upacara cara itu menjadi satu perhimpunan 
orang ramai yang sangat menarik hati, Syeikh Muhammad Hussain Zamloot tampil ke 
hadapan dan meletakkan batu asas masjid. Ini adalah satu pertanda baik. Para anggota 
Ikhwanul Muslimin pun mengisytiharkan bahawa masjid tersebut, insya Allah akan 
disiapkan sebelum berakhirnya bulan Ramadhan tahun itu. 

Penubuhan cawangan Ikhwanul Muslimin Syabrakhirat 

Syeikh Abdul Hamid Askariya bekerja keras menjalankan dakwah Islamiah di 
Syabrakhirat. Walaupun perpindahannya baru beberapa bulan sahaja, beliau telah 
berjaya menubuhkan cawangannya di Syabralkhirat. Bulan Muharram pun tiba dan 
orang ramai mula sibuk membuat persiapan menyambut peristiwa Hijrah Rasulullah 
s.a.w. Kami berpendapat inilah peluang dan ketika yang baik untuk merasmikan 
penubuhan Cawangan Ikhwanul Muslimin Syabrakhirat. Keputusan untuk membuka 
cawangan tersebut telah pun diambil. Para anggota Ikhwanul Muslimin Ismailiah 
menyediakan sebuah kereta dan Hasan Afandi Mustafa bertindak sebagai pemandu. 
Dengan bertawakkal kepada Allah, kami pun pergi ke Mahmoodiyah dan kemudian 
bertolak ke Syabrakhirat. Kami sampai ke Syabrakhirat pada waktu pagi. Para 
anggota Ikhwan Mahmoodiah tiba di dalam sebuah kereta lain. Kami semua 
menghadiri di dalam upacara pembukaan cawangan Ikhwan di situ. Selepas itu kami 
pun bertolak kembali ke Ismailiah. Perjalanan kami mengambil masa sepuluh jam 
untuk pergi dan sepuluh jam lagi untuk pulang. Kereta kami berjalan agak pantas 
juga. 

Perlindungan Allah 

Dalam perjalanan pulang, kami sampai ke jambatan di Zafti pada pukul 2 pagi 
dan mendapati ianya ditutup. Hanya satu pilihan saja yang ada. laitu menyeberangi 
parit (taliair) Dahtoorah. Jalannya tidak elok dan bengkang-bengkok. Pemandu kami 
tidak biasa dengan jalan tersebut bahkan dia tidak pernah memandu kereta di atas 
jalan sekasar itu. Hari itu bertarikh 10 haribulan Hijrah. Cahaya bulan sedang 
memancar di permukaan air. Bumi kelihatan seolah-olah rata dan licin. Kami tidak 
tahu dengan tepat sama ada kami telah menyeberangi jambatan Dahtoorah atau pun 
kami menyangka kami telah berbuat demikian. Pemandu sedang sibuk memandu 
kereta. Kami semua duduk di dalam kereta tanpa merasa cemas. Tiba-tiba pemandu 
memberhentikan kereta dengan mendadak sehingga menakutkan kami semua. Rupa- 
rupanya kereta kami telah telajak ke atas satu permatang sempit yang menonjol ke 
dalarm taliair. Lebarnya permatang itu tidak lebih dari lebar kereta kami. Kami telah 
berada di dalam keadaan yang mencemaskan. Jika kami cuba keluar dari kereta, kami 
mungkin jatuh ke dalam air. Andainya pemandu cuba berpatah balik, dia mungkin 
tidak dapat mengawal keseimbangan kereta tadi dan ini boleh menyebabkan ia 
terjerumus ke dalam air. Depan kereta dengan permatang itu hanya hampir setengah 
meter sahaja. 

Beberapa orang anggota Ikhwan mulai cemas dan cuba bergerak dari tempat 
duduk mereka. Suasana begini memerlukan sikap berhati-hati. Keseimbangan kereta 
perlu dijaga. Suasana ini juga memerlukan pemikiran yang tenang. Kami berfikir apa 
yang akan terjadi. Saya senyum melihat keadaan ini dan meminta sahabat yang 
menjaga makanan memberi kami teh yang disimpannya. Nama sahabat kita itu ialah 
Mahmood Afandi Ja’fari, seorang yang baik, bijaksana, berhati mulia dan manis 
pertuturannya. Dia terkejut dan berkata, ‘Awak masih hendak berkelakar di dalam 
keadaan yang genting ini?’ Saya menjawab, ‘Saudara Mahmood, saya betul-betul 
inginkan teh dihidangkan kepada kami’ . Dia pun menghidangkan teh yang dibawa di 
dalam flask (botol air panas). Kami meminum teh tadi dengan f i kiran yang tenang 
walau pun nyawa kami terancam. Kami berasa tenang kerana kami yakin dengan 
pepatah: ‘Apabila Allah ingin menyelamatkan seseorang, maka sesiapa pun tidak 
boleh mengambil nyawanya.’ Sebaik saja semua orang telah tenang dan senyap, 
pemandu kereta kami, Hasan Yusuf telah menggerakkan kereta ke belakang perlahan- 
lahan seperti kura-kura. Dia begitu berhati-hati sekali dan pandai mengawal dirinya. 
Dia menghadapi keadaan tegang itu selama setengah jam. Selepas itu, kami pun 
meneruskan perjalanan. Allah telah menyelamatkan kami dari keadaan yang 
merbahaya, Kami sampai di Ismailiah lebih kurang pukul 6.00 pagi. Kami dapati 
minyak petrol telah habis langsung. Allah saja yang tahu bagaimana kereta itu boleh 
berjalan. Saya bersyukur kepada Allah yang Maha Besar dengan sepenuh hati. 

Perisik Penyelidik 

Ketika di dalam perjalanan ini juga, kami telah singgah di Derab Najm. 
Terdapat banyak lorong yang serupa di hadapan kami. Kami tidak tahu jalan mana 
yang patut kami ikut. Kami berusaha mencari orang yang boleh menunjukkan arah 
jalan yang betul. Tetapi malangnya seorang pun tidak kelihatan. 

Akhirnya salah seorang sahabat yang bernama Koperal Muham mad Syalash 
teringat dia ada membawa wisel. Dia mengeluarkan wisel itu dan meniupnya. Salah 
seorang anggota polis muncul sambil berlari membawa senapang. Dia mendekati 
kami dan memberi tabik. Dia bertanya, ‘Siapakah awak semua ini?’ Muhammad 

Syalash menjawab, ‘Kami semua dari Bahagian Perisik.’ Kemudian sambil berbisik di 
telinganya, Muhammad Syalash bertanya arah yang menjadi tujuan kami. Anggota 
polis tadi pun memberitahu arah jalan tersebut dengan penuh hormat. Kami 
meneruskan perjalanan mengikut arah yang betul. Saya bertanya Muhammad Syalash, 
‘Mengapa awak berdusta?’ Sambil tersenyum dia menjawab, ‘Saya tidak berdusta. 
Tugas kita ialah untuk mencari kebenaran. Jika saya berkata perkara lain, dia akan 
menyuruh kita mengikutnya ke balai polis. Allah saja yang tahu layanan yang bakal 
kita terima dari Inspektor polis di situ. Dia mungkin menahan kita sehingga pagi dan 
kita pula kesuntukan masa.’ Ia merupakan satu jalan keluar yang aneh, dan 
menggelikan hati. 

Dituduh menentang kerajaan 

Kami telah mencapai kemajuan yang membanggakan di dalam usaha membina 
masjid. Bangunan masjid pun didirikan. Penentangan pun semakin kuat. Manusia 
rakus dari berbagai golongan terkumpul dan menjadi halangan kepada usaha kami. 
Mereka menggunakan berbagai cara untuk menyekat usaha kami. Apabila usaha 
mereka gagal, mereka pun membuat satu surat bangkangan yang mengandungi tanda- 
tanda sejumlah penduduk Ismailiah. Mereka menghantar surat itu kepada Perdana 
Menteri Mesir, Siddiq Basya. Surat itu mengandungi beberapa tuduhan seperti 
berikut: 

i) Hasan Al Banna adalah seorang komunis; 

ii) Dia mempunyai hubungan dengan Moscow; 

iii) Dia menerima bantuan kewangan dari situ (yakni Moscow); 

iv) Sekarang dia sedang membina sebuah masjid dan pusat gerakan; 

v) Dia sedang membelanjakan banyak wang untuk kegiatannya; 

vi) Dia tidak mengumpul derma dari orang ramai. Sumber kewangannya 
masih samar-samar; 

vii) Dia menyokong Parti Wafd; 

viii) Dia menjalankan kegiatan menentang kerajaan secara terbuka; 

ix) Dia mengeluarkan pendapat mengatakan pilihanraya sekarang tidak adil 
dan Perlembagaan 1930 membahayakan; 

x) Dia telah pergi ke Buheera untuk kegiatan menentang kerajaan. Di sana, 
dia telah menyampaikan ceramah di Kelab Buruh pada bulan Oktober, 
1930. Tajuk ceramahnya ialah ‘Abu Bakar Siddiq”. Dalam ceramahnya 
itu, dia mengatakan Abu Bakar telah dipilih secara terus menerus. 
Pemilihan Abu Bakar tidak berdasarkan dua peringkat. Oleh itu, pemilihan 
berdasar dua peringkat dianggapnya tidak sah. Dia juga telah 
memburukkan nama Raja Fuad. Dia telah memberi satu lagi ceramah 
dalam bulan Oktober, 1930. Tajuknya ialah ‘Umar bin Abdul Aziz’. Dia 
berkata, ‘Umar bin Abdul Aziz tidak niengambil satu sen pun dari Baitul 
Mal (Perbendaharaan Negara). Tetapi para pemimpin sekarang sedang 
merompak harta rakyat dengan cara yang salah.’ 

Waktu itu fahaman Komunis sedang merebak di Mesir. Perdana Menteri Siddiq 
Basya sedang berusaha sedaya upaya menghapuskannya. Di masa itu juga, seorang 
guru bernama Aqqad telah dipenjarakan kerana mengecam Raja Fuad. Empat orang 
guru lain telah dibuang kerja atas sebab yang sama. Para penentang tadi lupa bahawa 
Hassan Al Banna mengumpul derma dari orang ramai dan membelanjakannya untuk 

membina masjid dan sekolah. Mereka tetap mengatakan sumber kewangan dan di 
mana wang itu dibelanjakan masih kabur. Menurut mereka, Hassan Al Banna telah 
melanggar peraturan sebab para pegawai kerajaan tidak dibenarkan mengutip derma. 
Terdapat sejumlah dua belas tuduhan yang palsu dan tidak berasas dalam surat 
mereka itu. Apabila saya membaca isi kandungan surat tersebut, fahamlah saya 
maksud ayat Al-Quran berikut: 

Maksudnya: 

“Wahai ahli kitab, mengapa kamu mengkufuri ayat-ayat Allah sedang kamu 
mengetahuinya ? ” 

(Ali-Imran: 70) 


Maksudnya lagi: 

“Hai Ahli Kitab, mengapa kamu mencampuradukkan yang hak dengan yang 
1 2 

batil , dan menyembunyikan kebenaran , pada hal kamu mengetahui ?” 

(Ali-Imran: 71) 

Memang saya telah memberi dua ceramah dan tajuknya pun serupa seperti 
yang dinyatakan di dalam surat itu. Bahkan tempat dan tarikh pun betul tetapi 
tuduhannya palsu dan tidak berasas. Ia merupakan khayalan penulisnya yang sunyi 
dari kebenaran. Surat itu ialah satu komplot untuk menentang saya. 

Siasatan 

Pada suatu pagi, sedang saya berjalan ke bilik darjah untuk mengajar pada 
masa pertama dan kedua, saya dapati Pengetua Sekolah iaitu Ustaz Ahmad Abdul 
Hadi Sabiq sedang berdiri di dekat pejabatnya sambil memandang saya dengan cara 
yang aneh sekali. Saya mendekatinya dan memberi salam. Dia senyum sambil 
membalas salam saya. Daripada j awapanny a, saya dapat mengagak dia sedang gelisah 
dan terganggu. Saya bertanya adakah semuanya baik. Dia menjawab baik tetapi saya 
tidak puas hati. Saya menyatakan kepadanya bahawa saya tidak puas hati dan dapat 
merasa ada sesuatu yang tidak kena. Akhirnya dia memberitahu bahawa tindakan 
mahkamah sedang diambil terhadap saya dan pihak sekolah telah dimarahi oleh 
kerajaan. Saya menjawab, ‘Bagaimana kita boleh disaman oleh Mahkamah Jenayah?’ 
Pengetua menjawab, ‘Menteri Pelajaran telah menerima sepucuk surat dari Perdana 
Menteri Mesir. Di dalam surat itu awak dituduh sebagai Komunis yang sedang 
menentang kerajaan sekarang. Awak juga dituduh menentang Raja, bahkan 
menentang seluruh dunia.’ 

Saya menjawab, ‘Itu saja. Puji-pujian bagi Allah, Tuhan seluruh alam. Tuan, 
jika kami tidak bersalah, ingatlah firman Allah: 

Maksudnya: 


1 Iaitu : menutupi firman-firman Allah yang termaktub di dalam Taurat dan Injil 

dengan perkataan-perkataan yang dibuat-buat mereka (ahli Kitab) sendiri. 

2 Maksudnya : kebenaran tentang kenabian Nabi Muhammad s.a.w. yang tersebut di dalam 

Taurat dan Injil. 

“Sesungguhnya Allah membela orang orang yang telah beriman. Sesungguhnya Allah 
tidak menyukai tiap-tiap orang yang berkhianat lagi mengingkari ni'mat. ” 

(Al Hajj: 38) 

‘Jika jihad dan dakwah Islam yang kami jalankan bertujuan menipu rakyat, 
maka percayalah bahawa orang-orang yang menggunakan agama untuk menipu rakyat 
maka balasannya, ditentukan oleh mahkamah-mahkamah dan juga seksaan di Neraka. 
Hanya segelintir sahaja yang berbuat begitu. Awak janganlah berasa bimbang. 
Serahkan saja perkara ini kepada ketentuan Allah.’ 

‘Saya yakin keputusan baik yang akan dicapai akan menyebelahi kita. Saya 
mohon diri kerana sebahagian dari masa telah berlalu dan ini bertentangan dengan 
peraturan sekolah. Saya tidak suka melanggarnya.’ 

Saya meninggalkan Pengetua tercegat di situ dan masuk ke dalam bilik darjah. 
Dia terkejut mendengar j awapan saya. Walau bagaimanapun saya merasa puas. Saya 
tahu aduan yang dibuat oleh pihak yang menentang saya itu tidak lebih dari satu 
tindakan kebudak-budakan dan ia akan dilemparkan ke dalam tong sampah. 

Pengetua sekolah telah diarah melakukan penyiasatan rapi mengenai tuduhan- 
tuduhan yang disebut di dalam surat Perdana Menteri tadi dengan menggunakan 
berbagai cara yang dia mampu. Dia terpaksa memeriksa tajuk-tajuk dan mata-mata 
pelajaran yang saya sediakan untuk mengajar di dalam bilik darjah. Pengetua juga 
diarah menyiasat perjalanan Ikhwanul Muslimin; tujuan dan matlamatnya dan juga 
kegiatannya. Dia diminta menghantar satu laporan lengkap mengenai diri dan 
perjuangan saya. Lantaran itu, Pengetua pun mula menjalankan penyiasatan tadi 
dengan bantuan segala bahan dan maklumat yang ada. Untuk menjalankan tugas ini, 
dia meminta kerjasama Hakim tempatan, Pendakwa Raya, Inspektor Polis dan 
Penolong Inspektor Polis. Dia juga mengumpul maklumat dari para pegawai yang 
telah ditukarkan ke tempat lain. Dia telah mengumpul kesemua maklumat yang ada 
dan menyediakan satu laporan lengkap. Satu salinan Perlembagaan Ikhwanul 
Muslimin yang mengandungi tujuan dan matlamatnya telah disertakan bersama 
laporan tersebut. 

Apabila Pengetua menyemak buku buku latihan para penuntut, dia dapati tajuk 
Imlak (latihan tulis) yang pertama ialari mengenai lawatan Raja Fuad ke Suez. 
Lawatan tersebut meliputi tempat-tempat di antara Pelabuhan Sa'id dan Suez. Di 
dalamnya mengandungi kata-kata pujian kepada Raja Fuad dan juga usaha yang dia 
lakukan untuk kebajikan rakyat. Pengetua menyertakan sebuah daripada buku latihan 
penuntut tadi bersama sama laporannya. Dia memberi perhatian berat kepada buku- 
buku latihan tadi kerana saya telah dituduh menjadi penyokong Parti Wafd. Pegawai 
kerajaan dilarang menyokong Parti Wafd. Dengan demikian, saya telah berpeluang 
kebenaran dan juga diri saya sendiri. 

Saksi 


Satu peristiwa ganjil telah berlaku. Kapten Hassan asy-Syarif an Nabayusi 
adalah seorang Pegawai Tinggi Polis Ismailiah. Dia berasa tersinggung apabila dia 
membandingkan laporan yang ditulisnya dengan tuduhan-tuduhan yang terkandung di 
dalam surat rasmi. Satu hari, seorang kerani bangsa asing Syarikat Terusan Suez 

datang menemuinya dan bertanya, ‘Mengapa awak kelihatan tersinggung?’ Kapten 
Hassan pun menceritakan kesemuanya dengan terperinci kepada kerani tadi. Kerani 
tadi terpegun dan berkata, ‘Semua itu karut belaka. Saya sendiri melihat sikap Hassan 
Al Banna ketika Raja Fuad tiba di Ismailiah. Dia menyuruh para pekerja buruh pergi 
ke Askala untuk memberi sambutan hangat kepada Raja Fuad agar orang-orang asing 
dapat melihat betapa sayang dan hormatnya mereka kepada Raja mereka. Dengan cara 
itu, orang-orang asing akan lebih hormat kepada mereka.’ Kerani tadi juga sanggup 
memberi keterangannya itu secara bertulis di dalam bahasa Perancis. Saya percaya 
lelaki Perancis tadi telah memberi keterangannya secara bertulis yang disertakan 
bersama-sama laporan asal. Namanya mungkin Toufeeq Cruze yang masih ada lagi di 
Ismailiah hingga sekarang. 

Ada satu lagi peristiwa aneh. Ianya berupa sebuah laporan Pegawai Polis yang 
menjalankan penyiasatan terhadap diri saya. Laporan tersebut berbunyi demikian: 

'Kerap kali saya dapati cara dan pendekatan rohani yang digunakan oleh Ikhwanul 
Muslimin ternyata berkesan apabila hukuman mahkamah gagal inemulihkan para 
penjenayah dari terus melakukan jenayah. Ramai para penjenayah telah pulih hasil 
dari usaha pertubuhan ini. Saya (yakni Pegawai Polis tersebut) mengesyorkan kepada 
Kerajaan supaya menggalakkan kegiatan Ikhwanul Muslimin dan membantu ia 
membuka cawangannya di seluruh negara. Hal ini akan membantu negara ini 
memelihara undang-undang dan keamanannya.’ 

Ketua Pengarah Pelajaran Mesir menjadi ahli Ikhwanul Muslimin 

Selepas penyiasatan yang rapi itu, satu laporan yang tebal telah disiapkan oleh 
Sekolah Rendah di Ismailiah dan dihantar ke Kementerian Pelajaran. Ali Mahir 
menjadi Menteri Pelajaran waktu itu. Selepas beberapa hari, Ketua Pengarah 
Pelajaran, iaitu Ali Bik Kailani telah datang melawat sekolah kami di Ismailiah. Dia 
memasuki kelas saya ketika saya sedang mengajar di masa kedua. Dia diiringi oleh 
Pengetua. Dia memerhati saya mengajar untuk beberapa ketika. Kemudian dia 
senyum dan bertanya kepada Pengetua, ‘Inikah guru yang bernama Hassan Al Banna 
itu?’ Pengetua menjawab, ‘Ya, dialah Hassan Al Banna yang menjalankan kegiatan 
tersembunyi itu.’ Kemudian keduanya pun beredar dari situ. Sebaik saja saya selesai 
mengajar, saya terus keluar dari kelas dan pergi ke bilik Pengetua. Ketua Pengarah 
Pelajaran sedang duduk di dalam bilik Pengetua. Saya menemuinya dan mengucap 
salam. Saya mendapat tahu dia bercadang hendak menginap di Ismailiah pada malam 
itu. 


Dia berkata kepada saya, ‘Encik Hassan Al Banna, surat ini sangat 
mengganggu kami. Perdana Menteri menghantar surat itu kepada Menteri Pelajaran 
dan Menteri Pelajaran pula menghantarnya kepada saya. Saya memberitahunya saya 
tidak ada kena mengena dengan orang yang dituduh Komunis dan pengacau itu, yang 
telah mengumpul beribu-ribu orang dan pengikut seperti yang disebutkan di dalam 
surat aduan tersebut. Berikutan itu, saya pun memberi surat itu kepada Penolong 
Ketua Pelajaran, iaitu AbdurRahim Bik Othmani. Dia datang menemui saya dan 
berkata, ‘Jika guru ini betul-betul melakukan kesalahan seperti yang disebut di dalam 
aduan itu, apakah layanan yang patut dia terima? Ini merupakan satu hal yang 
membahayakan. Mungkin ada beberapa rahsia di sebalik penyiasatan yang kita 
jalankan.’ 

Lantaran itu, kami pun mula mengkaji kemungkinan tuduhan-tuduhan tadi 
palsu dan tidak berasas. Terdapat pertentangan di dalam kenyataan-kenyataan yang 
diberi. Hal ini mengukuhkan lagi pendapat bahawa tuduhan-tuduhan tadi palsu dan 
tidak berasas. Kami berpendapat adalah lebih selamat jika perkara tersebut diserahkan 
kepada Pengetua. Pengetua telah menghantar laporan yang lengkap dan memuaskan 
kepada kami. Walau bagaimanapun saya ingin melihat sendiri orang yang telah 
membuat heboh itu. Saya datang semata-mata untuk menziarahi awak sebagai lawatan 
peribadi. Janganlah menganggap kedatangan saya ini sebagai satu tugas atau siasatan 
rasmi. Saya hanya hendak melihat awak secara peribadi.’ 

Saya mengucap terima kasih kepada Ketua Pengarah Pelajaran atas sikap baik 
dan adilnya iu. Saya mengambil peluang memberitahunya, ‘Kata-kata tuan itu benar. 
Saya sangat bersyukur kerana tuan telah bersusah payah datang ke sini untuk melihat 
saya. Tuan sungguh baik hati. Sempena lawatan tuan ke sini, saya ingin mengambil 
kesempatan menjemput tuan melihat sendiri kerja-kerja pembinaan masjid dan 
perjalanan sekolah kami agar tuan mendapat gambaran jelas mengenai pertubuhan 
dan perjuangan kami.’ Ketua Pengarah Pelajaran berjanji hendak melawat tempat 
tersebut pada waktu tengahari. Pihak Ikhwanul Muslimin pun membuat persiapan. 
Kami pun menyediakan satu majlis jamuan minum teh di tengah-tengah bangunan 
untuk menyambut kedatangan Ketua Pengarah Pelajaran. Ketua Pengarah Pelajaran 
pun tiba pada waktu yang telah dijanjikan. Dia menyangka perjumpaan yang 
diaturkan ialah satu acara rasmi sahaja. Dia terkejut melihat majlis jamuan teh yang 
telah disediakan. Saya juga menjemput pegawai pegawai tinggi dan para penduduk 
Ismailiah yang terhormat. Saya juga menjemput para pengacau yang berkomplot 
menentang kami agar mereka melihat sendiri kegagalan rancangan buruk mereka. 
Perhimpunan itu adalah satu peristiwa yang sangat menggalakkan. Para penceramah 
(yakni ahli-ahli Ikhwan yang menuntut di sekolah Ikhwan) pun memberi pandangan 
mereka. Ketua Pengarah Pelajaran terpegun melihat keupayaan mereka memberi 
syarahan lebih-lebih lagi mereka ini terdiri dari tukang-tukang kayu, tukang-tukang 
kebun dan lain-lain kerja seumpama itu. Ali Bik Kailani tidak dapat menahan 
perasaan terharunya dan terus berkata, ‘Alangkah bagusnya. Saya telah menyaksikan 
sebuah sekolah yang aneh.’ 

Apabila acara ceramah telah selesai, tiba-tiba Ali Bik Kailani bangun, 
mengambil lencana Ikhwan dan melekatkannya di baju beliau. Waktu itu, lencana 
Ikhwan berwarna hijau dan bertulis perkataan, ‘Ikhwanul Muslimin’. Kemudian dia 
pun mengisytihar dengan penuh semangat bahawa dia telah menjadi ahli Ikhwanul 
Muslimin. Selepas itu dia pun berucap kepada para hadirin. Saya masih ingat 
sebahagian dari ucapannya yang ringkas itu: 

‘Tidak ada apa lagi yang saya hendak katakan mengenai sekolah dan pertubuhan ini 
melainkan ianya merupakan sebuah sekolah yang unggul dan pemimpin pertubuhan 
ini pula adalah seorang yang penuh tandatanya. Mulai sekarang, saya isytihar diri saya 
sebagai ahli Ikhwanul Muslimin jika permohonan saya diterima. Dalam masa 
beberapa bulan lagi saya akan bersara. Andainya Allah memanjangkan umur saya, 
saya akan menumpukan sepenuh masa saya untuk perjuangan Islam yang sedang 
dilancarkan oleh Ikhwanul Muslimin.’ Ali Bik Kailani seolah-olah dapat merasakan 
bahawa ajal sudah hampir. Tidak lama selepas beliau bersara, beliau pun meninggal 
dunia. Kami menganggap beliau sebagai salah seorang sahabat kami dan memasukkan 

namanya ke dalam pertubuhan kami. Dia mati dengan niat untuk berjihad di jalan 
Allah. Semoga Allah mencucuri rahmat ke atas rohnya. 

Dituduh menyebabkan perpecahan 

Seorang Kristian termasuk di kalangan mereka yang menghantar aduan 
mengenai kami. Tuduhan-tuduhannya ialah seperti berikut: 

i) Hassan Al Banna adalah pemimpin satu pertubuhan melampau ‘Ikhwanul 
Muslimin’; 

ii) Hassan Al Banna sengaja mengancam para penuntut Kristian dan juga 
tidak mempedulikan mereka ketika di dalam kelas. Dia tidak 
menghiraukan langsung pelajaran dan kebajikan mereka; 

iii) Hassan Al Banna cuba mewujudkan jurang antara para penuntut Islam dan 
para penuntut Kristian yang belajar di dalam kelasnya; 

iv) Hassan Al Banna mengutamakan para penuntut Islam dalam berbagai segi. 


Orang Kristian itu juga mengingatkan bahawa jika Jabatan Pelajaran tidak 
mempedulikan aduan tadi dan bertindak untuk tidak memindahkan Hassan Al Banna 
dari Ismailiah, maka perkara itu akan menjadi lebih teruk lagi. Sebaik saja Pengetua 
menerima surat aduan tadi, berita aduan itu pun merebak ke seluruh Ismailiah dengan 
pantas sekali. Para penduduk Kristian di Ismailiah berasa tersinggung dengan berita 
itu. Mereka mengutuk tindakan (aduan-aduan itu tadi). Satu perwakilan Kristian yang 
dipimpin oleh Paderi Besar Gereja Ortodoks datang ke sekolah kami untuk 
menyatakan bantahan. Berikutan itu. Yang Di Pertua Persatuan Gereja, iaitu Reverend 
George Suriyal Affandi; Yang Di Pertua Persatuan Kebajikan Kristian, iaitu Encik 
Ya’aqub Affandi; seorang pegawai tinggi kerajaan, iaitu Encik Fahmi Afandi Atiya 
dan lain-lain orang Kristian ternama, termasuklah lelaki dan wanita, telah menghantar 
surat-surat bantahan kepada orang Kristian yang membuat tuduhan-tuduhan tadi. 

Mereka menganggap orang Kristian tadi cuba memperburukkan masyarakat 
Kristian dengan membuat tuduhan-tuduhan palsu dan tidak berasas terhadap Hassan 
Al Banna, seorang guru yang terhormat. Pengetua juga menerima surat-surat bantahan 
dari pertubuhan pertubuhan Kristian Mesir yang lain (yakni membantah tindakan 
orang Kristian tadi). Pengetua mengumpul kesemua surat-surat bantahan tadi dan 
menyertakan bersama dengan laporan yang telah disusunnya. Dia juga menulis, ‘Saya 
meminta pihak Kementerian Pelajaran janganlah membebankan kami dengan aduan- 
aduan yang tidak berasas (yakni kabur). Saya menasihat pihak Kementerian Pelajaran 
supaya menjalankan siasatan melalui sumber-sumbernya sendiri kerana jelas sekali 
aduan-aduan ini tidak benar dan merupakan satu komplot.’ 

Pembukaan masjid 

Dengan izin Allah, sebelum tiba bulan Ramadhan 1348, masjid kami pun siap 
dibina walaupun terpaksa menghadapi berbagai halangan. Masjid itu dibuka dengan 
rasminya pada waktu Isyak, 17, Ramadhan, 1348, mengambil sempena malam 
berlakunya Perang Badar. Malam itu juga merupakan malam Al Quran diturunkan 
kepada Baginda Rasulullah s.a.w. Allah berfirman di dalam Al Quran (8:41) 
Maksudnya: 

“Ketahuilah sesungguhnya apa saja yang dapat kamu perolehi sebagai rampasan 
perang 1 , maka sesungguhnya seperlima untuk Allah, Rasul, kerabat Rasul, anak-anak 
yatim, orang orang miskin dan ibnu Sabil , jika kamu beriman kepada Allah dan 
kepada apa 3 yang Kami turunkan kepada hamba Kami ( Muhammad ) di hari Furqan, 
iaitu di hari bertemunya dua pasukan. Dan Allah Maha Kuasa atas segala sesuatu. ” 

(Al Anfaal : 41) 


Menurut Al Quran, hari tersebut dikenali sebagai ‘Yaumul Furqan’, iaitu Hari 
Al Quran dan juga hari pertemuan untuk semua. Acara perasmian masjid itu berjalan 
di dalam satu perhimpunan yang besar. Para anggota Ikhwan Islamiah dan 
Syabrakhirat telah dijemput menghadiri majlis tersebut. Kesemua anggota Ikhwan 
sepakat di dalam keputusan mereka untuk meminta saya menjadi Imam solah 
berjemaah pertama di masjid itu. Mereka juga mendesak saya merasmikan masjid itu 
agar orang-orang yang berniat buruk akan patah semangat. Syeikh Ahmad Al-Sakri, 
iaitu pemimpin Ikhwan Mahmoodiah telah memeranjatkan semua orang. Dia tampil 
ke hadapan, memotong tali dan mengisytiharkan pembukaan rasmi masjid tersebut. 
Dengan cara itu, dia telah menyekat golongan yang tamak dan pentingkan diri dari 
mengambil kesempatan di dalam majlis itu. Tindakannya itu merupakan pukulan 
hebat kepada anasir-anasir tadi. Sebenarnya, Syeikh Ahmad layak menerima 
penghormatan itu. Saya juga memeranjatkan para hadirin dengan menolak Abdul 
Hamid Askariya ke depan untuk menjadi Imam solah Isyak yang pertama di masjid 
itu. Dia sesuai menjadi Imam kerana sumbangannya dalam menyempurnakan 
pembinaan masjid itu. Begitulah caranya kami menyatakan rasa terima kasih kami 
kepada beliau. Acara perasmian masjid itu berjalan dengan jayanya. Pembinaan 
masjid itu membawa berkat kepada Ismailiah kerana ia telah menggalakkan 
pembinaan masjid-masjid lain di bandaraya itu. 

Di hujung bandar memerlukan sebuah masjid. Orang-orang lain pun berminat 
hendak membina masjid seperti yang dilakukan oleh Ikhwan. Sebuah lagi masjid yang 
diberi nama Masjid Al Haj Yusuff telah siap di bina dan kami dijemput ke hari 
perasmiannya. Hari itu ialah hari Jumaat. Kami menunaikan solah Jumaat di Masjid 
Al Haj Yusuff dan solah Isya' pula kami tunaikan di masjid Ikhwan. Dengan 
demikian, kami telah beruntung dua kali ganda. 


1 Yang dimaksudkan dengan rampasan perang (ghanimah) ialah harta yang diperolehi dari orang orang 
kafir dengan meialui pertempuran sedang yang diperolehi tidak dengan pertempuran dinamakan ‘fai-I’ 
Pembahagian yang tersebut di dalam ayat ini ialah yang berhubung dengan ghanimah saja. 

2 Maksudnya: sepertimana dari ghanimah itu dibahagikan kepada 

a. Allah dan Rasul-Nya; 

b. Kerabat Rasul (Banu Hasyim dan Banu Muthalib); 

c. Anak yatim; 

d. Orang miskin; 

e. Ibnus-Sabil. 

Empat perlima dari ghanimah dibahagikan kepada mereka yang ikut bertempur. 

3 Yang dimaksudkan dengan ‘apa’ ialah: ayat-ayat Al Quran, Malaikat dan pertolongan. 

4 Furqan ialah: pemisah antara yang hak dan yang batil. Yang dimaksudkan dengan ‘hari Al Furqan’ 
ialah hari jelasnya kemenangan orang Islam dan kekalahan orang kafir, iaitu hari bertemunya dua 
pasukan di Perang Badar, pada hari Jumaat, 17 Ramadhan, tahun dua Hijah. Sebahagian mufassirin 
berpendapat bahawa ayat ini mengisyaratkan kepada hari permulaan turunnya Al Quraanul Karim pada 
malam 17 Ramadhan. 

Hal ini telah membangkitkan rasa ingin menderma (menyumbangkan bantuan) 
kepada Haji Yusuff dan keluarga Farraj yang terdiri dari kalangan orang-orang yang 
mulia di Ismailiah dan juga di 'Araisyiyyah untuk membina sebuah lagi masjid di 
hujung negeri yang memang memerlukannya. Mereka berlumba-lumba dalam 
pembinaan masjid ini dengan anggota Ikhwan. 

Dengan itu sempurnalah pembinaan dua buah masjid dalam hari yang sama. 
Kami telah dijemput untuk merasmikan pembukaan masjid Haji Yusuf r.a. Mereka 
meminta kami merasmikan pembukaan masjid itu sebelum pembukaan masjid 
Ikhwan. Sebagai langkah yang baik berikutan pula hari itu ialah hari Jumaat, kami 
mengambil keputusan untuk sembahyang Jumaat di masjid Haji Yusuf dan 
sembahyang Isyak di Masjid Ikhwan. Dengan itu kedua-dua masjid tersebut telah 
dirasmikan pada hari yang sama. 

Begitu juga dengan Al Haj Muhammad Jadullah adalah seorang yang soleh di 
Ismailiah. Dia sangat terpengaruh dengan kami. Dia telah mengambil keputusan untuk 
membina sebuah masjid yang ketiga di kawasannya yang mengambil sempena 
namanya. Kawasannya itu memang memerlukan sebuah lagi masjid. Maka masjid 
ketiga pun siap dibina. 

Al Haj Mustafa telah pun membina sebuah masjid di 'Uraisyiyyah. Dia 
berazam hendak memperluaskan masjid yang dibinanya itu. Dia menambah lagi 
sekeping tanah yang luas dikawasan masjid itu dan menjadikannya lebih selesa lagi. 
Dengan demikian, Ikhwan telah meneroka pembinaan masjid di Ismailiah. 

Lawatan Perdana Menteri Sidqi Pasya ke Seena 

Ketika inilah Perdana Menteri, Sidqi Pasya memulakan lawatannya ke Seena. 
Dia dijangka melalui Ismailiah. Lantaran itu, jentera kerajaan di Ismailiah pun sibuk 
memulakan persiapan untuk memberi sambutan hangat kepada Perdana Menteri. 

Sejumlah besar orang ramai telah berkumpul di stesen keretapi untuk 
menyambutnya. Mula-mula sekali, Penolong Pesuruhjaya datang melawat stesen. Dia 
diikuti pula oleh Tuan Hakim (Majistret). Mereka terpinga-pinga mencari orang yang 
boleh menyampaikan ucapan aluan kepada Perdana Menteri. Ada beberapa orang 
tertentu mencadangkan nama saya. Mereka pun mengumumkan bahawa, Hassan Al 
Banna, seorang pegawai kerajaan, akan menyambut kedatangan tetamu penting itu. 
Saya pun dipanggil ke pejabat. 

Sabir Bik Tantawi, seorang hakim telah bercakap dengan saya mengenai 
perkara itu. Para pegawai polis dan lain-lain pegawai kerajaan telah menyokong 
pemilihan saya sebagai orang yang akan menyampaikan ucapan aluan. Saya sangat 
marah dengan gelagat mereka. Saya memberitahu mereka saya akan meleta kk an 
jawatan serta merta dari perkhidmatan kerajaan jika mereka menyangka seorang 
pegawai kerajaan adalah boneka yang boleh disuruh melakukan apa saja yang mereka 
mahu. Saya memberitahu mereka saya adalah tuan kepada diri saya sendiri dan 
sesiapa pun tidak boleh merampas kebebasan itu dari saya walaupun ianya 
Kementerian Pelajaran mahupun yang lain kecuali Allah (penterjemah). Perjanjian 
saya dengan Kementerian Pelajaran hanya berkaitan dengan pendidikan dan 

pengajaran, tidak ada padanya kenyataan ucapan kepada ketua-ketua kerajaan. Inilah 
intisari perbincangan saya dengan pegawai-pegawai berkenaan. Akhirnya mereka 
terpaksa mencari orang lain yang lebih sesuai untuk tugas itu. 

Syarikat Terusan Suez bersikap pemurah 

Tabung kewangan Ikhwan hampir habis sebelum masjid dapat disiapkan. Di 
samping itu, kesemuanya di bawah satu perencanaan. Satu hari, Pengarah Syarikat 
Temsan Suez (terdapat namanya dalam buku Arab) melewati kawasan pembinaan 
tersebut bersama-sama. Setiausahanya (namanya). Dia ternampak pembinaan tadi dan 
mula bertanya kepada mereka yang bertanggungjawab. Waktu itu saya berada di 
sekolah. Seorang pekerja Syarikat Terusan Suez datang menemui saya lantas 
menyatakan keinginan pengarahnya untuk berjumpa saya di pejabatnya. Justeru itu, 
saya pun pergi menemuinya. Kami berbual dengan bantuan seorang juru bahasa. 
Dalam perbualan itu, dia menyatakan hasratnya untuk memberi bantuan setelah dia 
melihat pembinaan masjid itu tadi. Dia juga meminta plan masjid dan lain-lain butir 
berkenaan. Saya mengucapkan terima kasih kepadanya dan terus pulang. Saya pun 
menghantar plan masjid dan lain-lain butir berkenaan. 

Selepas banyak bulan berlalu, saya hampir lupa kepada janji pengarah tadi. 
Pada satu hari saya dipanggilnya. Setibanya saya di tempatnya, dia memberitahu 
Syarikat Terusan Suez sanggup memberi wang sejumlah 500 junaih untuk membiayai 
pembinaan masjid tadi. Saya mengucapkan terima kasih kepadanya dan 
memberitahunya jumlah wang itu sangat sedikit. Saya tidak menyangka sebuah 
syarikat yang terkenal seperti itu memberi wang yang sangat sedikit. Saya mendapat 
tahu sebuah gereja yang cantik sedang dibina oleh Syarikat tersebut dengan 
pembiayaan sebanyak 500,000 junaih sedangkan jumlah wang yang ditawarkan untuk 
masjid hanyalah 500 junaih sahaja. Dia bersetuju dengan pendapat saya tetapi 
hakikatnya Syarikat tersebut memberi peruntukan sebanyak itu saja. Pengarah itu 
meminta saya menerima sumbangan wang tadi dan berjanji hendak meminta 
peruntukan yang lebih daripada Syarikatnya. Sekali lagi saya mengucapkan terima 
kasih kepadanya dan memberitahunya, ‘Saya tidak boleh menerima wang itu. Orang 
yang boleh menerima wang itu ialah Bendahari kami, iaitu Syeikh Muhammad 
Hussain Zamloot. Saya akan memberitahunya mengenai wang sumbangan itu dan 
beliau akan mengambil wang itu dari awak.’ Syeikh Muhammad Hussain Zamloot 
mengambil wang itu dari Syarikat Terusan Suez. Semenjak itu, pengarah tadi tidak 
lagi memberi sebarang sumbangan dan kami pun tidak meminta wang darinya. 

Fahaman palsu 

Apabila orang orang yang tamak mendengar berita kami menerima wang dari 
Syarikat Terusan Suez, mereka pun mula menyebarkan khabar angin mengatakan 
Ikhwan sedang membina sebuah masjid dengan wang orang-orang bukan Islam. 
Banyak fatwa fatwa palsu diberikan untuk mengukuhkan khabar angin yang telah 
disebarkan. Mereka menyoal, ‘Bolehkah solah dilakukan di dalam masjid yang dibina 
dengan wang orang-orang bukan Islam?’ Kami berusaha sedaya upaya menerangkan 
kepada orang ramai bahawa khabar angin itu palsu dan tidak berasas. Kami memberi 
alasan bahawa kekayaan syarikat itu adalah kepunyaan kita. Wang itu adalah 
kepunyaan kita dan bukannya milik mereka. Saya memberitahu mereka bahawa 
kesemuanya, termasuk Syarikat itu, laut dan lain-lain lagi ialah kepunyaan kita. 

Orang-orang bukan Islam ini ialah perampas dan perompak. Mereka berupaya 
memerintah kita lantaran kelalaian kita sendiri. 

Dengan keberkatan Allah, masjid itu siap dibina tanpa menggunakan wang 
orang-orang bukan Islam. Wang orang-orang bukan Islam digunakan untuk 
membiayai pembinaan Pusat Gerakan Ikhwanul Muslimin. Allah berkuasa ke atas 
segala-galanya. Dengan demikian, berakhirlah masalah yang diwujudkan oleh 
golongan yang mementingkan diri itu. Golongan ulamak yang berfi kiran sempit selalu 
mencipta masalah yang sedemikian rupa. 

Pusat Pengajian Islam 

Dengan izin Allah, bangunan sekolah dibina di atas masjid. Saya masih ingat 
pelajaran yang berkaitan teladan yang baik di sekitar tarbiyyah dan murabbi 
(pendidik). Saya sangat kenal dengan pendapat dan cara-acara mendidik beberapa 
orang pendidik Barat seperti Beethoven, Pestalozy, Herbart dan lain lain. Namun 
begitu, saya tidak menurut pendapat mereka secara membuta tuli. Sebaliknya saya 
mengubahsuaikan pendapat dan cara-cara mereka itu menurut acuan Islam. Sebaik 
saja bangunan sekolah siap, kami memberinya sebuah nama Islam iaitu ‘Maahad 
Hira'al Islami’. Kami mengenakan satu pakaian seragam khas untuk para 
penuntutnya. Pakaian seragam itu terdiri dari baju gamis (baju tup) labuh dan kot 
yang dibuat dari bahan tempatan, sebuah kopiah putih serta sepasang sepatu. Jadual 
waktu sekolah itu berbeza dari sekolah-sekolah lain. Ada peruntukan waktu untuk 
menunaikan solah di dalam jadual waktu tersebut. Waktu belajar bermula awal pagi 
dan berakhir sebelum solah Zohor. Kemudian semua penuntut dikehendaki 
menunaikan solah Zohor secara berjemaah di masjid. Selepas itu mereka pulang ke 
rumah dan kembali semula ke sekolah selepas makan tengahari untuk menunaikan 
solah Asar secara berjemaah. 

Susunan pengajian (silibus) terbahagi kepada tiga kumpulan. Kumpulan 
pertama menepati sistem pelajaran sekolah-sekolah rendah. Penuntut kumpulan ini 
disediakan untuk memasuki Al-Azhar dan lain-lain pusat pengajian agama. Para 
penuntut kumpulan kedua menjalani corak pengajian yang serupa dengan yang 
pertama tadi untuk separuh hari. Waktu yang separuh hari lagi dihabiskan untuk 
pelajaran yang berkaitan dengan pertukangan (perindustrian atau vokasional). Selepas 
makan tengahari, para penuntut kumpulan ini dihantar ke bengkel-bengkel dan kilang- 
kilang Ikhwanul Muslimin untuk menjalani latihan amali. Para pemilik bengkel- 
bengkel dan kilang kilang itu adalah ahli-ahli Ikhwan yang telah menyatakan 
kesediaan mereka untuk melatih para penuntut tadi. Hanya Sekolah Islam Hira yang 
menyediakan kemudahan khas ini. Kumpulan ketiga pula menjalani corak pengajian 
yang berdasarkan sistem pelajaran rendah pihak kerajaan. Para penuntut ini diberi 
persediaan untuk mengikuti pelajaran menengah dan pelajaran yang lebih tinggi. Para 
penuntut ini semua dikenakan yuran yang bersesuaian. Mereka tidak pemah diberi 
bebanan yang lebih (dari kemampuan mereka). Mereka diberi biasiswa menurut kadar 
peratus keluarga-keluarga miskin yang ada. Mereka diajar oleh guru-guru dan 
jurulatih-jurulatih yang berkelayakan tinggi. Tenaga pengajar ini semua menguasai 
mata-mata pelajaran yang mereka sampaikan. 

Kami melaksanakan tugas kami dengan ikhlas dan cekap dan Allah telah 
membantu kami. Orang ramai mula tertarik dengan Sekolah Islam Hira. Kami 

menggunakan cara-cara moden untuk mengajar para penuntut. Kebanyakan pelajaran 
diberi kepada para penuntut di taman-taman indah. Pengenalan huruf dan Ilmu Hisab 
diajar dengan menggunakan tanah, batu dan model-model kertas. Para penuntut diberi 
kebebasan sepenuhnya untuk menyuarakan pendapat atau bertanya mana-mana guru 
untuk menyelesaikan sebarang masalah yang mereka hadapi. Terdapat penyelarasan 
(atau kerjasama) sepenuhnya di antara pihak sekolah dengan keluarga para penuntut; 
dan juga di antara para penuntut dengan guru-guru. Ramailah para belia Ismailiah hari 
ini masih tidak dapat melupakan kebaikan di sekolah ini. Mereka juga tetap 
mengenangi kasih sayang yang wujud di kalangan para penuntut dan guru-guru. 

Setelah saya meninggalkan Ismailiah, kedudukan Ma’ahad Hira' al Islami 
yang dijadikan contoh itu telah diturunkan ke taraf sekolah rendah biasa. Kementerian 
Pelajaran tidak memberi galakan; sebaliknya tentangan yang diberinya. Akhirnya ia 
menjadi sekolah rendah biasa. Sebab utama Sekolah Islam Hira' gagal 
mempertahankan kedudukannya ialah kekurangan guru-guru yang sanggup bekerja 
dengan semangat perjuangan Islam dan di samping itu sanggup mengorbankan masa 
serta wang ringgit mereka. 

Setiap kali saya ada masa lapang, saya akan menyampaikan ceramah di 
Sekolah Islam Hira. Guru-guru pun turut hadir mendengar ceramah itu. Saya 
memimpin para guru di dalam dan di luar kelas dan juga membantu mereka membuat 
persediaan mengajar. Kadangkala saya turut mengiringi para guru dan penuntut- 
penuntut yang melawat taman-taman kerana tujuan pembelajaran mereka. Saya 
bersama-sama mereka lebih 2 jam setelah selesai mengajar sehingga hampir waktu 
Maghrib. Para penuntut tersebut berpeluang bergerak bebas dan bertanya apa saja 
soalan yang mereka suka. Hal ini memberi mereka hiburan dan juga pelajaran. Masa 
saya tidak sia-sia dan ianya habis di dalam suasana riang. Hubungan saya dengan para 
penuntut begitu baik sekali sehingga saya mengenali sungguh keadaan mereka dan 
keluarga mereka. Saya mengasihi mereka seperti anak-anak saya sendiri. Mereka pula 
menghormati saya seperti ibu bapa mereka atau abang mereka sendiri. Saya juga 
menggesa para guru supaya bersikap sedemikian lunak terhadap para penuntut. 

Saya mengingatkan mereka bahawa mereka adalah para pendakwah Islam 
dalam generasi muda, patut sekali mereka mencorakkan hidup mereka dan 
melaksanakan kewajipan mereka menurut dasar-dasar Islam. Ramai dari mereka 
memiliki semangat yang begitu. Ada juga yang gagal memahami saya. Masyarakat 
kita memerlukan orang orang yang boleh berkhidmat untuk rakyat dengan sepenuh 
hati. Kita kekurangan guru guru yang boleh bekerja tanpa tekanan dan rasa takut. 
Namun begitu, segala-galanya berada dibawah kekuasaan Allah. Dia boleh mengubah 
hati manusia mengikut kehendak-Nya. 

Syeikh Muhammad Sa’id Al 'Urfi 

Orang yang mencadang nama ‘Sekolah Islam Hira’ adalah seorang sahabat 
yang alim dan berwibawa. Beliau bernama Syeikh Muhammad Sa’id Al ‘Urfi, 
seorang ulamak ahli parlimen Syria dari Deer-az-Zoor. Dia menentang kekejaman dan 
penjajahan Perancis. Lantaran itu, pihak Perancis telah merampas harta benda dan 
perpustakaannya dan dia juga dibuang negeri. Dia datang ke Mesir dan menetap di 
Kaherah. Dia menyewa sebuah bilik di jalan Ibni Yunus dan menamakannya ‘Qasri 
al-‘Ali. Kami bertemu secara kebetulan. Saya dapati dia bersifat ikhlas, amanah, 


131 



Detik-detik Hidupku 


berfikiran luas dan berbagai sifat mulia yang lain. Di samping itu, dia juga seorang 
doktor, askar dan Muslim yang bertakwa. Beliau menuntut ilmu agama dari seorang 
ulamak besar Syria dan kemudian memasuki tentera Turki. Kedudukannya di dalam 
tentera Turki meningkat ke peringkat pegawai. Beliau mempunyai hubungan yang 
rapat dengan Bahagian Perubatan Tentera Turki. Hal ini telah membolehkannya 
mempelajari ilmu perubatan (yakni Sains Perubatan). 

Syeikh Muhammad Sa’id al Urfi pandai menembak. Dia boleh menembak 
menembusi sepuluh sasaran dengan hanya menggunakan sepuluh butir peluru. Dia 
juga ahli sejarah dan sasterawan. Dia mampu menulis karangan dan juga sajak. Beliau 
juga pandai dalam falsafah dan berbicara. Dalam pada itu, dia juga bijak mematah 
hujah orang. Saya beruntung banyak dapat bergaul dengannya. Apabila beliau 
melawat Ismailiah, dia menghabiskan masa berhari-hari bersama-sama dengan kami. 
Hari-hari tersebut ialah hari-hari yang paling baik dalam hidup saya. Sebaik saja 
Syeikh Urfi mengetahui rancangan kami hendak membina sebuah sekolah dan sedang 
memikirkan nama yang sesuai untuk sekolah tersebut, dia pun berkata, ‘Ismailiah 
ialah sebuah pusat gerakan Islam. Sekolah ini ialah sekolah pertama yang diasaskan 
oleh para anggota dakwah. Dakwah ini ialah dakwah Quran. Al Quran diturunkan 
buat pertama kalinya di Gua Hira. Oleh itu, sekolah ini patut diberi nama ‘Sekolah 
Islam Hira’.’ Cadangannya itu diterima dan sekolah itu pun diberi nama tersebut. 

Setiap malam, Syeikh Urfi tidur hanya empat jam. Dia bangun awal dan 
mengetuk pintu-pintu bilik kami sambil berteriak, ‘Bangunlah. Awak akan tidur lama 
di akhir hayat nanti. Kita mesti bangun dan sujud di hadapan Allah; memuji-Nya dan 
mengucap syukur kepada-Nya atas segala ganjaran yang Dia kumiakan kepada kita.’ 
Syeikh Urfi pernah berkata, ‘Panggillah sahabat-sahabat awak dengan nama dan 
gelaran. Katakanlah kepada mereka bahawa mereka memiliki sifat-sifat Abu Bakar. 
Kepada setengah sahabat-sahabat yang lain pula, katakanlah mereka mempunyai sifat- 
sifat Umar al Khattab. Sikap ini akan mendorong mereka kepada ketakwaan dan juga 
menyemai sifat-sifat yang mulia di dalam kehidupan mereka.’ Saya memberitahunya, 
‘Jika kami mengamalkan cara ini, orang ramai akan mengancam kami.’ Dia 
menjawab, ‘Awak tidak ada kena mengena dengan orang ramai. Awak adalah hamba- 
hamba Allah. Oleh itu, lakukanlah apa saja yang baik. Awak boleh namakan pusat 
pengajian awak itu ‘Sekolah Lelaki Hira’, ‘Sekolah Perempuan Ummat-ul- 
Mu’minin’, ‘Kelab Khandaq’ dan lain-lain nama lagi. Dengan cara itu, awak akan 
menghidupkan kembali sejarah Islam yang lampau.’ 

Dia juga selalu berkata, ‘Tidak ada bahaya menerima masuk ke dalam 
pertubuhan kita, orang-orang yang masih lalai dalam solahnya dan masih melakukan 
dosa-dosa kecil dengan syarat mereka adalah orang-orang yang takutkan Allah dan 
bersedia untuk mematuhi undang-undang serta peraturan pertubuhan. Orang seperti 
ini akan meningkat maju dan menjadi patuh. Risalah kita ialah umpama sebuah Pusat 
Perubatan di mana pesakit datang menemui doktor untuk mendapat rawatan. 
Janganlah kita menutup pintu terhadap mereka ini. Berusahalah membawa dan 
menarik mereka kepada kita (yakni risalah kita - penterjemah). Ini patut menjadi tugas 
utama pertubuhan awak. Namun begitu, ada dua golongan manusia yang patut dijauhi. 
Yang pertama ialah golongan mulhid (atheis) yang tidak beragama itu. Mereka ini 
susah hendak diperbetulkan kerana mereka sangat berjauhan dari keimanan kepada 
Allah. Awak tidak mendapat sebarang kebaikan dari mereka. Yang kedua pula ialah 
orang-orang yang baik tetapi tidak dapat memelihara tatatertib pertubuhan (atau 

peraturan pertubuhan) dan tidak memberi kepatuhan. Orang-orang ini boleh 
menyebabkan tatatertib pertubuhan menjadi kucar-kacir. Orang-orang ini boleh 
mempengaruhi ahli-ahli pertubuhan dan juga boleh membawa keretakan kepada 
mereka. Mereka boleh bekerja untuk pertubuhan sebagai orang luar. Jika awak 
memasukkan mereka ke dalam pertubuhan, maka pertubuhan awak akan menjadi 
kelam kabut. Ada ketikanya, kemasukan orang orang tertentu ke dalam pertubuhan 
dianggap sebagai kelemahan di pihak pertubuhan. Oleh itu, orang-orang begini tidak 
boleh diterima masuk ke dalam pertubuhan.’ 

Syeikh Urfi juga berkata, ‘Para ulamak meraba-raba di dalam alam pemikiran. 
Hanya Iman saja merupakan jelmaan kebenaran. Orang-orang Mu’min akan mencapai 
kejayaan walaupun mereka lemah di segi kebendaan, jika Iman mereka teguh. Mereka 
yang lemah Iman akan kalah (rugi) walaupun mereka kuat di segi lahiriah dan 
kebendaan. Justeru itu, Iman ialah senjata yang paling kuat (ampuh) untuk 
menghadapi perjuangan hidup.’ Dia juga selalu menyebut, 'Setiap benda ada 
kebangkitan (kenaikan) dan kejatuhannya. Saya sendiri pernah mengalaminya. 
Apabila manusia itu bernasib baik, segala-galanya menurut kemahuannya. Bahkan 
seorang perompak pun akan datang dan menundukkan kepalanya. Tetapi, apabila 
nasibnya telah berubah kepada buruk, maka setiap orang akan berpaling darinya 
(yakni tidak mempedulikannya). Saya telah datang ke Mesir sebanyak dua kali. Kali 
pertama saya datang ke Mesir, saya adalah seorang ulamak terkemuka dan diiktiraf di 
negara saya. Orang-orang terhormat bandaraya awak telah mengalu-alukan 
kedatangan saya di stesen. Kali kedua saya melawat bandaraya awak, saya hanyalah 
seorang manusia biasa bernama Muhammad Sa’id al ‘Urfi. Kedatangan saya tidak 
disambut lagi kerana saya telah menjadi orang buangan kerajaan Perancis dan telah 
hilang segala pangkat dan kedudukan. Ketika inilah saya merasa malu dengan diri 
saya sendiri. Sepatutnya, pada waktu inilah saya layak menerima layanan dan 
sambutan yang lebih baik dan dikasihani. Walau bagaimanapun, dengan rahmat Allah, 
saya sangat gembira dapat bertemu dengan Ikhwanul Muslimin.’ 

Syeikh Muhammad Sa’id al ‘Urfi adalah seorang yang bermaruah tinggi, 
sederhana dan berjiwa besar. Ketika di Mesir, dia bekerja keras untuk menyara 
dirinya. Kerja yang dilakukannya termasuklah menyunting buku-buku. Dia tidak 
pernah meminta pertolongan dari sesiapapun. Dia membelanjakan sebahagian 
pendapatannya untuk dirinya sendiri dan bakinya diberinya kepada Ikhwanul 
Muslimin dan orang-orang yang menziarahinya. Dia kembali ke Syria setelah lama 
berada di Mesir. Di sina, dia sekali lagi dipilih menjadi ahli Parlimen. Dia datang ke 
Mesir bersama sebuah rombongan untuk kali ketiganya dan mengambil bahagian di 
dalam satu persidangan yang diadakan untuk membincangkan masalah Palestin. 
Sebaik saja dia menyimpan barang-barangnya di Hotel Intercontinental, dia terus 
pergi ke pusat gerakan Ikhwanul Muslimin. Dia sibuk dengan rakan-rakannya ketika 
acara rasmi. Masa lapangnya dihabiskan bersama-sama kami. Rasanya dia seorang 
hakim sekarang. Semoga Allah mencucuri rahmat ke atasnya. Semoga Allah juga 
memberi pertolongan di dalam segenap bidang kehidupannya. Semoga Allah memberi 
kami peluang untuk menemuinya berkali-kali lagi. 

Berdakwah di luar Ismaillah - Aboo Suwair 

Aboo Suwair terletak di sebelah perkhemahan tentera British dan berhampiran 
dengan Ismailiah. Jaraknya dari Ismailiah ialah 15 kilometer. Para penduduknya 

terdiri dari buruh-buruh yang bekerja di perkhemahan Aboo Suwair dan Sekolah 
Latihan Juru Terbang. Sejumlah Peniaga dan petani juga tinggal di situ. Saya melawat 
Aboo Suwair dan bercadang hendak membuka cawangan Ikhwanul Muslimin di situ. 
Saya pun mengambil keputusan untuk meninjau fi kiran orang ramai di kedai-kedai 
kopi, jalan-jalan raya dan kedai-kedai. Akhirnya, saya sampai ke kedai Syeikh 
Muhammad Al Ajroodi, seorang yang berperibadi mulia dan mempunyai harga diri. 
Dia bijak bercakap dan suka berterus terang. Saya memerhati cara dia menjalankan 
perniagaan dan melayan pelanggan. Rasanya dia seorang lelaki yang beradab sopan. 
Saya mengucap salam dan duduk di sampingnya. 

Beberapa orang lain juga sedang berada di dalam kedainya. Saya 
memperkenalkan diri saya kepadanya dan menerangkan tujuan saya melawat Aboo 
Suwair. Saya memberitahunya, ‘Saya dapati awak memiliki sifat-sifat yang mulia. 
Saya rasa awak mampu memikul tugas di dalam Ikhwanul Muslimin.’ Saya 
menjelaskan tujuan dan matlamat perjuangan Ikhwanul Muslimin kepada Syeikh 
Muhammad Al Ajroodi dan rakan-rakannya. Saya menerangkan kepada mereka 
bahawa undang-undang Islam ialah undang-undang yang teragung dan termulia bagi 
seluruh umat manusia. Saya memperingatkan mereka bahawa masyarakat kita sedang 
menuju kemusnahan dan kemungkaran telah merebak luas. Hal ini berlaku kerana kita 
lupa kewajipan kita kepada Allah. Kita berkewajipan melancarkan gerakan menyekat 
kemungkaran dari berleluasa dan menegakkan undang-undang Islam. Ini saja caranya 
manusia dapat merasa kebahagiaan dan masyarakat yang baik dapat ditegakkan. Kita 
berdosa jika kita mengenepikan kewajipan ini. Kita juga berkewajipan mencegah 
kemungkaran dan menyebar kebaikan. Perjuangan ini tidak boleh dilaksanakan 
bersendirian (atau berseorangan). Sebuah jemaah yang tersusun rapi diperlukan untuk 
menjalankan tugas ini. Jemaah sedemikian perlu ditubuhkan di setiap kawasan. Kita 
boleh namakan jemaah itu “Ikhwanul Muslimin’. 

Syeikh Ajroodi dan rakan-rakannya mendengar penjelasan saya dengan penuh 
minat. Pada mulanya mereka menyangka saya mewakili satu pertubuhan kebajikan 
atau hanya hendak menyampaikan ceramah kepada mereka. Syeikh Ajroodi 
menunjukkan sikap baiknya dengan mengajak saya makan tengahari dan memesan 
secawan kopi untuk saya. Saya tersinggung dengan ajakan itu dan lantas bangun 
untuk pergi dari situ. Tetapi Syeikh Ajroodi meminta saya menyampaikan ceramah di 
masjid atau di surau yang terletak di tepi laut kerana orang kerap berkumpul di situ. 
Walaubagaimanapun saya memilih sebuah kedai kopi untuk menyampaikan ceramah. 
Cadangan saya itu diterima. Orang ramai berkumpul di kedai kopi tersebut. Mereka 
mendengar ceramah saya dengan penuh minat. Mereka terkejut dengan apa yang 
mereka dengar dan lihat. Mereka terpegun melihat seorang pemuda menyampaikan 
ceramah sedemikian rupa di dalam sebuah kedai kopi. Mereka tahu saya bukannya 
seorang Imam sebuah masjid atau seorang wali atau seorang ulamak besar. Mereka 
tertarik hati dengan ceramah saya itu dan meminta saya datang lagi untuk memberi 
ceramah. Saya memenuhi permintaan mereka itu. 

Lawatan saya yang berulang kali ke Aboo Suwair telah membuahkan hasil 
yang baik. Satu hari, kami berkumpul di rumah Ahmad Afandi Dasuqi dan membuat 
keputusan membuka cawangan Ikhwanul Muslimin di Aboo Suwair. Walaupun 
bandarnya kecil, tetapi masih wujud perselisihan dan iri hati di kalangan 
penduduknya. Saya bukanlah penduduk asal Aboo Suwair. Ahmad Afandi telah 
dipilih menjadi Yang Di Pertua Ikhwanul Muslimin Cawangan Aboo Suwair. Beliau 

adalah seorang peniaga dan bukannya seorang ulamak. Dia terlalu sibuk dengan 
perniagaannya sehingga dia tidak berkesempatan menyelesaikan masalah kumpulan- 
kumpulan masyarakat yang berselisihan itu. Lantaran itu, penyatuan jemaah di situ 
tidak dapat dikekalkan. Penyatuannya dipulihkan setiap kali saya melawat tempat itu. 
Akhirnya ada juga sejumlah ahli-ahli Ikhwanul Muslimin Aboo Suwair yang sudah 
terlatih. Mereka kerap melawat Ismailiah. Mereka mencadangkan Syeikh Abdullah 
Badwi dilantik menjadi Yang Di Pertua Ikhwanul Muslimin Aboo Suwair. Dia 
bertugas sebagai guru besar Sekolah Rendah di situ. Dia juga seorang yang alim dan 
kerap menyampaikan ceramah kepada orang ramai. Kegiatan ceramahnya ini 
dijalankan di masjid Aboo Suwair dan juga di hampir setiap rumah di situ. Dia sangat 
terkenal di bandar itu. Semua orang di bandar tersebut menyayanginya. Dia 
mempunyai hubungan yang sangat baik dengan orang ramai. Setiap orang 
menghormatinya. 

Kelebihannya yang paling penting ialah dia mampu meluangkan masa. 
Selepas waktu sekolah habis, seluruh masa lapang yang terluang itu beliau gunakan 
untuk kegiatan Islam. Peluang ini tidak mungkin ada kepada seorang peniaga atau 
pekerja lain. Saya sangat setuju dengan cadangan mereka. Saya pergi menemui 
Abdullah Badwi di Aboo Suwair. Saya dapati beliau sangat bertepatan seperti yang 
diceritakan bahan lebih baik dari itu. Puji-pujian bagi Allah, Tuhan seluruh alam. 

Saya gembira mendengar beliau seorang yang berilmu pengetahuan. Dia 
meneruskan pelajaran Al-Qurannya. Dia adalah seorang yang berwibawa, teliti dan 
jitu ketika berfikir. Saya pun menyuarakan tujuan saya menemuinya. Pada mulanya 
dia melahirkan rasa beratnya untuk menerima tugas itu. Setelah saya mendesak, 
barulah dia menerima dengan syarat dia dibenarkan mengatur rangka pentadbiran 
pertubuhan dengan mengambil rakan-rakan sejawatnya. Dia berpendapat guru-guru 
itu sangat menyayanginya dan mereka bersedia memberi kerjasama. Dia juga 
bercadang hendak mengambil beberapa orang tempatan yang agak matang pemikiran 
mereka. Saya menerima cadangannya itu. Dia pun mula menjalankan tugasnya 
dengan penuh kegigihan dan berazam untuk terus melaksanakannya dengan tegas. 
Allah memberkatinya dengan kejayaan dan cawangan Ikhwanul Muslimin di situ pun 
bertambah teguh. 

Masjid Ikhwan di Aboo Suwair 

Sehingga kini, hanya ada satu masjid saja di Aboo Suwair - iaitu Masjid 
Huroon. Masjid itu tidak cukup luas untuk menampung jumlah orang ramai yang 
datang bersolah di situ. Ada lagi sebuah surau kecil di tebing Terusan Ismailiah. 
Masjid ini juga adalah terlalu kecil untuk mengisi orang-orang yang datang 
menunaikan solah Jumaat. Masjid yang lain dibina oleh Syeikh Ibrahim Aboo Harish. 
Masjid ini belum siap pembinaannya. Syeikh Abdullah Badwi membuat keputusan 
untuk mengambil alih masjid ini dan menjadikannya pusat gerakan Ikhwanul 
Muslimin. Dia menemui Syeikh Ibrahim dan mendapat persetujuannya. Masjid itu 
pun diperbaiki dan dipersiapkan. Pejabat Ikhwanul Muslimin dibina berkembar 
dengan masjid tadi. Kini segala mesyuarat dan perjumpaan para anggota Ikhwan 
diadakan di situ. 

Halaman yang luas di hadapan masjid dijadikan tempat latihan para anggota 
‘Pengakap Ikhwanul Muslimin’. Ketika musim cuti, tempat itu bertukar menjadi 


135 



Detik-detik Hidupku 


gelanggang bersyarah. Dengan demikian, masjid tersebut sangat berguna untuk tujuan 
dakwah Islamiah. Masjid itu menjadi landasan penting untuk memperkukuhkan 
perjuangan Ikhwanul Muslimin. Kami menghantar Syeikh Aidul Azhari untuk 
bertugas di pusat gerakan Ikhwanul Muslimin di Aboo Suwair. Beliau adalah salah 
seorang dari para penuntut yang menghabiskan sebahagian besar dari hidupnya di Al- 
Azhar dan di samping itu, beliau juga menghafal seluruh Al-Quran. Beliau telah 
memasuki Ikhwanul Muslimin ketika beliau datang ke Ismailiah. Dia bertugas sebagai 
kerani di pusat gerakan Ikhwan di Ismailiah. Dia juga adalah seorang Qari dan 
melaksanakan tugas sebagai Imam solah dan menyampaikan khutbah dengan baik. 
Kami mencadangkan beliau sebagai orang yang bertanggungjawab menjadi Imam 
solah, khatib dan pentadbir masjid Aboo Suwair. Gajinya dibayar oleh Pusat gerakan 
Ikhwan Ismailiah kerana Pusat Ikhwan di Aboo Suwair masih di peringkat awal. 
Kami tahu orang ramai akan tersinggung jika ada orang yang baru datang meminta 
wang derma yang banyak dari mereka. Permintaan wang perlu dielak sejauh mungkin 
dan ini adalah dasar Islam. Para pendakwah tidak pemah meminta balasan dari orang 
ramai. Jika para pendakwah meminta balasan, orang ramai tidak akan mendengar 
kata-kata mereka. Di samping itu, risalah Islam yang disampaikan oleh mereka itu 
tidak akan dipedulikan oleh orang ramai. Memang menjadi satu kenyataan bahawa 
orang ramai yang menolak risalah Islam tadi akan merasa mudah untuk memberi 
sumbangan di jalan Allah apabila risalah Islam itu sudah boleh diterima oleh mereka. 
Bahkan sumbangan yang lebih dari itu pun mereka sanggup berikan. Iaitu 
pengorbanan jiwa mereka sendiri untuk perjuangan di jalan Allah. 

Kehadiran Syeikh Aidul Azhari banyak membantu dalam menegakkan Risalah 
Islamiah di Aboo Suwair. Perkembangan ini memuaskan hati kami. 

Bendakwah di Pelabuhan Sa’id 

Di Ismailiah ada seorang pemuda bernama Ahmad Afandi Misri. Umurnya di 
dalam lingkungan 17 atau 18 tahun. Dia berasal dari Pelabuhan Said. Buat sementara 
waktu, dia tinggal di Ismailiah atas urusan perniagaan. Walaupun begitu, banyak juga 
masanya yang habis di Ismailiah. Ketika inilah dia melawat pusat gerakan Ikhwanul 
Muslimin dan menghadiri majlis-majlis ceramah yang diadakan di situ. Tidak lama 
selepas itu, Ahmad Afandi Misri menjadi ahli rasmi Ikhwanul Muslimin. Kini dia 
menjadi salah seorang pendakwah Ikhwanul Muslimin yang terkemuka. Selepas 
menunaikan tugasnya di Ismailiah, dia pun kembali ke tempat asalnya, Pelabuhan 
Sa'id. Dia membawa bersamanya obor perjuangan Ikhwanul Muslimin. Allah 
membuat perbandingan Risalah Islam seumpama sebiji benih yang akan 
menghasilkan buah di mana saja ia ditanam (Rujuk Al-Quran: 14: 24-25) 

Ahmad Afandi Misri bejaya mengumpul sejumlah besar para pemuda 
Pelabuhan Sa’id. Para pemuda ini tertarik dengan perjuangan Ikhwanul Muslimin. 
Kejayaan ini semua ialah hasil dari kewibawaan peribadi beliau sendiri serta 
keimanannya dan juga merupakan hasil dari pengorbanannya untuk perjuangan di 
jalan Allah. Berikutan itu, sebuah cawangan Ikhwanul Muslimin telah ditubuhkan di 
tempat yang terpencil di Pelabuhan Sa’id. Perjumpaan-perjumpaan telah diadakan di 
berbagai tempat di bandar itu. Orang ramai berkumpul selepas solah Maghrib atau 
Isyak untuk berbincang mengenai perjuangan Ikhwanul Muslimin. 

Ahmad Afandi Misri meminta saya melawat Pelabuhan Sa’id dan bertemu 
dengan para belia yang telah menyertai Ikhwanul Muslimin. Saya cukup gembira 
menerima berita itu. Saya pergi menemui mereka sebaik saja berpeluang. Kami duduk 
di satu sudut dan berbai'ah untuk melancarkan jihad terhadap golongan penentang 
Islam sehingga kami berjaya atau kami lenyap (musnah). 

Selepas beberapa waktu, para anggota Ikhwanul Muslimin Pelabuhan Sa'id 
mula berfikir untuk memiliki tempat sendiri. Mereka berjaya menyewa sebuah tempat 
di Jalan Al Maniyya’ dan menjadikannya Pusat Gerakan Ikhwanul Muslimin 
Pelabuhan Sa'id. Duit yang dikumpul dari para anggota Ikhwan tidak cukup untuk 
membiayai pusat gerakan itu. Lagi pun, mereka telah mengambil keputusan tidak 
mahu mengutip derma dari orang ramai kecuali setelah mereka menyertai gerakan 
Ikhwanul Muslimin dan memberi sumbangan dalam bentuk yuran. Ikhwanul 
Muslimin Ismailiah menyara sebahagian dari pembiayaan Pusat Ikhwan di Pelabuhan 
Sa’id. Ia menghantar bantuan apabila kutipan di Aboo Suwair tidak mencukupi. 

Apabila Pusat Ikhwan di Pelabuhan Sa'id telah kukuh, para ahli Ikhwan di situ 
mengambil keputusan untuk menyebar Risalah Islam secara terbuka kepada umum. 
Pada bulan Muharram, tahun Hijrah 1349, mereka mengambil peluang mengadakan 
satu majlis perhimpunan umum di tempat mereka yang baru itu. Para pemimpin 
Ikhwanul Muslimin Pelabuhan Sa’id dan Ismailiah telah bercakap dalam perhimpunan 
tersebut. Tajuk syarahan ialah ‘Penghijrahan Rasulullah s.a.w.’. Suasana di Pelabuhan 
Sa’id seumpama itu yang bertujuan menjelaskan riwayat hidup (sirrah) dan sunnah 
Rasulullah s.a.w. Para penduduk Pelabuhan Sa’id tahu sedikit sahaja mengenai 
pemimpin-pemimpin dan corak perjuangan Ikhwanul Muslimin kerana tidak 
berpeluang berjumpa dengan mereka. Ramai penduduk Pelabuhan Sa’id hadir di 
dalam perhimpunan tersebut. Ia merupakan perhimpunan Ikhwanul Muslimin 
Pelabuhan Sa’id yang pertama. Kehadiran orang ramai sangatlah menggalakkan dan 
perhimpunan itu berakhir dengan penuh kejayaan. 

Pada hari perhimpunan itu, saya telah jatuh sakit secara mengejut. Tekak saya 
berasa sangat sakit. Saya menjadi begitu lemah sekali sehingga saya berbaring di 
sepanjang perjalanan ke Ismailiah. Doktor sekolah, iaitu Dr. Muhammad Bik Sadiq 
berkata kepada saya, ‘Kesihatan awak akan tergugat andainya awak mengembara 
pada siang hari dan bersyarah pada waktu malam nanti. Dalam keadaan apa sekali 
pun, awak dilarang dari bersyarah.’ Nasihat doktor itu saya ketepikan dan saya pun 
terus pergi ke Pusat Ikhwan di Pelabuhan Sa’id dengan keretapi. Saya terpaksa 
menunaikan solah maghrib cara duduk kerana terlalu lemah. Selepas solah maghrib, 
satu perasaan ganjil menyelubungi diri saya. Terfikir saya betapa gembiranya para 
anggota Ikhwan Pelabuhan Sa’id ketika itu. Mereka telah meleta kk an harapan yang 
tinggi kepada perhimpunan itu. Mereka telah menyusun perhimpunan tersebut dengan 
menghadkan perbelanjaan peribadi mereka sendiri. Mereka juga telah bersusah payah 
menjemput orang ramai menghadiri perhimpunan tersebut. Kemudian saya bertanya 
kepada diri saya sendiri, ‘Patutkah saya merosakkan majlis mereka itu dengan 
mengatakan saya tidak sihat dan tidak boleh bersyarah?’ 

Saya merasa terharu me mi kirkan perkara ini dan hal ini telah membuat saya 
menangis. Saya berkeadaan begitu sehinggalah masuk waktu solah Isyak. Saya terus 
menangis di hadapan Allah dan berdo’a kepada-Nya agar memberi kekuatan untuk 
melaksanakan tugas itu. Tiba-tiba saya dapat merasa tenaga saya kian pulih. Saya 

bersyukur kepada Allah dan menunaikan solah Isyak seperti biasa. Masa untuk 
menghadiri majlis perhimpunan itu pun tiba. Acara dimulakan dengan pembacaan Al- 
Quran. Kemudian saya bangun untuk berucap. Apabila saya mula berucap, saya tidak 
dapat mendengar perkataan-perkataan yang saya ucapkan. Tiba-tiba tenaga saya pun 
kian bertambah dan akhirnya saya berasa pulih sepenuhnya. Suara saya pun semakin 
jelas dan kuat sehingga dapat didengar di dalam dan diluar kawasan itu. 

Waktu itu tidak ada pembesar suara. Suara saya menjadi begitu tajam sehingga 
saya rasa cemburu kepada diri saya sendiri. Perhimpunan itu pun berakhir dengan 
penuh kejayaan. Ucapan saya tadi memakan masa lebih dari dua jam. Sakit tadi, yang 
datang pada setiap tahun, telah berhenti dari berulang melainkan di waktu cuaca yang 
luar biasa sejuknya atau ketika saya bekerja terlalu lebih. Sesungguhnya ini semua 
adalah rahmat dan kasih Allah yang Maha Besar; yang merestui usaha-usaha 
Ikhwanul Muslimin Pelabuhan Sa’id. 

Ikhwanul Muslimin Pelabuhan Sa’id terus maju di bidang Dakwah dan 
mengecap kejayaan demi kejayaan. Kini ada empat cabang Ikhwanul Muslimin di 
situ. Pusat Ikhwan di situ ada menyediakan sebuah padang permainan. Ramai pemuda 
yang cerdik dan ikhlas memasuki Ikhwanul Muslimin. 

Gerakan Dakwah di Bahrul Sagheer 

Satu perwakilan dari Bahrul Sagheer di Jamaliah turut serta di dalam salah 
satu majlis perhimpunan Ikhwan Pelabuhan Sa’id. Di antara mereka itu ialah 
Mahmood Afandi Abdul Latif, seorang pemuda dari Al Jamaliyah dan Umar Affandi 
Ghanam, seorang wakil penjual Syarikat Singer di Daqhiliyyah. Kehadiran mereka itu 
bukanlah satu rancangan yang telah diatur terlebih dahulu. Mereka datang ke situ 
kerana tertarik dengan majlis perhimpunan Ikhwanul Muslimin. Mereka mendengar 
segala syarahan yang diberi dan menunggu sehingga majlis itu habis untuk 
membincangkan tujuan dan matlamat Ikhwanul Muslimin. Dalam masa yang singkat 
saja, mereka mula menghantar surat demi surat kepada kami dan akhirnya sebuah 
cawangan Ikhwanul Muslimin telah dibuka di Bahrul Sagheer. Syeikh Mustafa At- 
Theer telah dipilih sebagai Yang Dipertua. Beliau adalah siswazah lepasan Al Azhar 
dan kini sedang mengajar di Pusat Islam Kaherah. Satu lagi cawangan dibuka di 
rumah Abdul Latif di Jamaliyah. Satu lagi cawangan dibuka di rumah Abdul Latif di 
Thaweelah yang bernama ‘Jadidatul Manzila’. Justeru itu, dakwah Islamiah telah 
merebak ke kawasan tersebut. 

Ketika hari-hari terakhir saya di Ismailiyah, saya telah pergi ke Bahrul 
Sagheer melalui Pelabuhan Sa’id untuk melawat cawangan-cawangan Ikhwanul 
Muslimin di situ. Lawatan tersebut ternyata mendatangkan rahmat. Lawatan itu juga 
membawa harapan baru kepada orang ramai di situ. Dalam lawatan tersebut, satu 
peristiwa menarik telah berlaku. Orang orang terkemuka di Al Manzila telah 
berkumpul untuk menyambut kedatangan saya. Mereka menyambut kedatangan saya 
dengan senyuman yang sangat bermakna tergambar di wajah mereka. Sebaik saja saya 
masuk ke dalam Pusat Ikhwan di situ, saya dapati ia penuh sesak dengan para ulamak 
dan pembesar bandar tersebut. Sejumlah besar masyarakat umum turut hadir di situ. 
Mereka juga memberi senyuman yang sangat bermakna kepada saya. Senyap-senyap 
saya bertanya Syeikh Mustafa At-Theer, ‘Apakah makna ini semua?’ Syeikh itu 
menjawab, ‘Kerana awak berbeza dari apa yang mereka duga. Mereka menyangka 

awak adalah seorang ulamak tua yang hebat. Sebaliknya, mereka melihat seorang 
pemuda yang baru berumur dua puluh lima tahun. Sekarang kita mesti tunjukkan 
kehebatan peribadi awak agar keyakinan mereka kembali pulih. Kita mesti cuba 
sedaya upaya untuk membuktikan kemampuan kita.’ 

Saya memberitahunya, ‘Saudara, kejayaan itu berada di tangan Allah. 
Kekuatan atau pertolongan dari Allah saja. Sebarang ketentuan dari Allah pasti 
berlaku. Manusia adalah nama kepada dua anggota (jasad) kita. Anggota yang 
pertama ialah lidah dan anggota yang kedua ialah hati. Hati manusia berada di antara 
dua ‘jari’ Allah. Saudara Hameed Askariya ada bersama-sama saya.’ Saya 
menyambung, ‘Kehadirannya adalah satu berkat. Insya Allah, beliau akan mengisi 
kekosongan dan memperbetulkan keadaan.’ 

Saya berucap di perhimpunan itu pada waktu petang. Khemah-khemah di situ 
telah pun padat dengan manusia. Selepas saya berucap, sejumlah orang ramai datang 
berjumpa saya untuk menyuarakan pendapat mereka secara berterus-terang. Mereka 
memberitahu saya mereka menyangka saya ini seorang Syeikh (ulamak) tua sebelum 
ucapan itu bermula. Tetapi kini, mereka telah melihat Syeikh yang sebenar. Semua ini 
adalah rahmat Allah. 

Selepas majlis tadi, saya kerap melawat kawasan itu. Banyak lagi cawangan 
telah ditubuhkan di berbagai tempat. Cawangan-cawangan ini dipimpin oleh orang- 
orang Islam yang berakhlak mulia dan gigih. Para anggota Ikhwan terkemuka yang 
saya temui terdiri dari Dr. Hilmi Al Jiyar, Keluarga Saweelam, keluarga Qadah dan 
keluarga Alhawari. Mereka semua senang dengan perjuangan dan kegiatan Ikhwanul 
Muslimin. Mereka terus memberi sokongan kepada kami. Gerakan pertama 
menentang dakyah Kristian yang di lancarkan oleh Ikhwanul Muslimin bermula di Al 
Manzila. 

Kemudian ia merebak ke Pelabuhan Sa’id dan akhirnya usaha kami itu 
menjangkau seluruh negara. Kegiatan kami tadi memberi galakan kepada orang-orang 
Islam lain untuk bertindak. Mereka juga turut membina rumah-rumah anak yatim dan 
hospital-hospital untuk orang orang Islam yang miskin. Rumah-rumah anak yatim dan 
hospital-hospital tadi masih ada lagi. 

Dakwah Islamiah di Suez 

Saya telah melakukan lawatan pendek ke Suez kerana hendak berjumpa Syed 
Muhammad Al Hafiz At Tijani, sahabat-sahabat dan para guru. Waktu itu, Hakim 
Mahkamah Syariah, iaitu Syeikh Muhammad Abui Sa’ud tinggal di Suez. Beliau telah 
melancarkan satu gerakan dakwah di Suez. Para ulamak menghadiri majlis 
perjumpaan yang diadakan di masjid Al Gharib bagi memperingati dan menasihati 
manusia di situ. Saya berbual dengan beberapa orang ulamak mengenai dakwah. Di 
samping itu, saya juga bertemu dengan seorang peguam bela Mahkamah Syari’ah 
yang bernama Encik Muhammad Al Hadi Athiya dan sahabat beliau yang bernama 
Muhammad Hasan As-Syed. 

Saya menerangkan kepada mereka mengenai perjuangan saya dan mendapat 
sambutan yang sangat baik dari mereka. Saya pun dijemput ke Suez untuk kali kedua. 
Saya pun pergi ke Suez untuk kali keduanya dan bertemu dengan mereka berdua 

(yakni Muhammad Al Hadi Athiya dan Muhammad Hasan As-Syed). Bersama-sama 
mereka ada tiga orang lelaki bernama Muhammad Tahir Muneer Affandi, Syeikh 
Abdul Hafiz dan Syeikh Afifi Asy-Syafi’ie ‘Atwah. Hasil daripada pertemuan ini 
telah membawa kepada tertubuhnya sebuah cawangan Ikhwanul Muslimin di Arba’in. 
Syeikh Afifi Asy-Syafi’ie telah dipilih menjadi Yang Dipertuanya. Semenjak itu 
gerakan Islam di Suez semakin maju dan banyak lagi cawangan lain telah dibuka. 
Sebuah bangunan telah dibina dan ia merupakan pusat Ikhwan Suez. Kini Ikhwanul 
Muslimin telah membuka cawangan di hampir seluruh bandar bandar di persisiran 
Laut Merah. Kesernua cawangan-cawangan ini berada di bawah pengawasan Pusat 
Ikhwanul Muslimin Suez. Sekumpulan orang-orang Islam yang bertakwa dan wara' 
telah menyertai gerakan Ikhwanul Muslimin. 

Saya tidak lupa satu pengalaman di Suez. Pada malam itu, kami sedang duduk 
di atas hamparan di rumah Almarhum Hasan Afandi (semoga Allah mencucuri rahmat 
ke atasnya dan meletakkannya di syurga). Kami sedang mengadakan satu 
perbincangan ilmiah di dalam suasana malam yang sunyi sepi itu. Perbincangan itu 
melibatkan beberapa masalah yang sukar dan rumit. Syeikh Abdul Hafiz menghadapi 
kesukaran untuk memahami maksud sebenar satu ayat Al Quran di dalam surah Shad 
(38: 35). Ayat itu berkaitan dengan do'a Nabi Sulaiman (a.s.): 

Maksudnya: 

Ia berkata: “Ya Tuhanku, ampunilah aku dan anugerahkanlah kepada ku 

kerajaan yang tidak dimiliki oleh seorang juapun sesudah ku, sesungguhnya 

Engkaulah Yang Maha Pemberi. ” 

Nabi Sulaiman memohon keampunan Allah dan di samping itu, perasaan 
bersalah atau berdosa menyelubungi fikirannya. Nabi Sulaiman juga ingin me mi liki 
jajahan takluk yang luas dan ini menunjukkan keyakinan beliau kepada rahmat Allah. 
Syeikh Abdul Hafiz berasa sukar untuk memahami bagaimana kedua perkara yang 
bertentangan ini boleh diselaraskan. Jawapan saya kepada masalah itu ialah seperti 
berikut: 

Nabi Sulaiman a.s. telah berkata bahawa semua isteri-isterinya akan 
mengandung pada sesuatu malam yang tertentu. Mereka akan melahirkan anak-anak 
yang bertakwa, yang akan membantunya memperluaskan kerajaan dan dakwahnya. 
Tetapi hanya salah seorang saja dari isteri-isteri itu yang melahirkan anak dan anak itu 
pula cacat. Kegagalan do'anya tadi menyedarkannya kepada kesilapan yang dia telah 
lakukan. Dia telah berharap kepada anaknya untuk memperluas dan memperkukuhkan 
kerajaannya, dan bukannya kepada Allah. Allah mampu memberi sesuatu kerajaan 
kepada sesiapa saja yang Dia suka. Nabi Sulaiman sedar akan kesilapannya itu. 
Lantaran itu, dia pun memohon keampunan daripada Allah dan secara terus menerus 
(direct), meminta Allah memberi kerajaan yang diperlukannya itu. Tindakannya 
meminta terus dari Allah ini merupakan satu pembersihan dan penolakan terhadap 
kesilapan yang dilakukannya. Kesemua para hadirin setuju dengan huraian saya itu 
(atau tafsiran saya itu). 

Perbincangan begini berterusan sehingga lewat malam. Ianya berakhir dengan 
satu pengalaman rohani yang anih dan mengagumkan. Bayu pagi menghembus 
lembut. Setiap orang dari kami begitu asyik (khusyuk) sekali menghubungi Allah 
sehingga semuanya rasa sangat terharu. Setengahnya menangis dan ada pula yang 

sedang bersedih dan bertaubat. Sebahagiannya pula sedang bertakwa dan beribadat. 
Begitulah kami menghabiskan malam. Kami semua pun memperbaharui bai’ah pada 
malam itu. Seterusnya sembahyang malam sehingga fajar. Firman Allah (33:23): 

Maksudnya: 

“Di antara orang-orang Mukmin itu ada orang-orang yang menepati apa yang 
telah mereka janjikan kepada Allah; dan di antara mereka ada yang gugur. Dan 
di antara mereka ada (pula) yang menunggu-nunggu* dan mereka sedikitpun 
tidak merubah (janjinya) ” 

* Maksudnya menunggu apa yang Allah telah janjikan kepadanya. 

Saya masih ingat lagi kisah ‘buah henna’. Saya telah menziarahi rumah 
seorang anggota Ikhwan semasa lawatan saya ke Suez. Saya dapati di atas meja 
rumahnya ada sebuah buku pengembaraan oleh Fairuz Abadi. Saya pun membukanya 
lalu terus membaca keratannya. “Sesungguhnya Nabi s. a. w. begitu suka dengan buah 
henna.” Saya pun begitu teringin untuk mendapatkan buah henna sebagai mengikuti 
langkah nabi s.a.w. Bagaimana harus saya mendapatkannya sedangkan saya di negeri 
dan di rumah orang. 

Kemudian kami pun menuju ke Pusat Ikhwan di situ. Saya pun menceritakan 
kepada mereka. Ketika itu terdengar seorang dari sekumpulan kanak-kanak 
memanggil nama Syeikh al Hadi ‘Atiah. Lalu beliau pun keluar mendapatkan mereka. 
Budak itu telah memberi seranting yang penuh dengan buah henna dan berkata: 
Berikan ini kepada Syeikh itu lalu ditunjukkannya kepada saya. Syeikh al Hadi 
membawa buah itu sambil berkata: Ini merupakan hadiah dari 40 orang budak itu 
kepada kamu. Saya berkata sambil tersenyum: Ini bukan saja hadiah 40 orang budak 
itu bahkan hembusan dari mengingati Rasulullah s.a.w. Kami pun berasa gembira 
pada hari itu. 

Sejarah Gerakan Islam di Kaherah 

Sebuah pertubuhan agama telah diasaskan di Sekolah Perdagangan di Jalan Al 
Falaki. Ia diasaskan oleh dua orang penuntut bernama Abdur- Rahman As Sa’ati dan 
Mahmood Sa’adi Al Hakeem. Beberapa orang rakan mereka berdua turut terlibat di 
dalam pertubuhan tersebut. Kerap kali mereka dicemuh oleh para penuntut lain. 
Sebahagian dari para penuntut dan kakitangan sekolah menentang mereka. Namun 
begitu, mereka tetap menjalankan kegiatan dengan senyap dan sabar. 

Para penuntut yang bergiat tadi kini telah tamat pengajian mereka. Dengan 
rahmat Allah, Abdur- Rahman As Sa’ati dan Mahmood Sa’adi 1 Hakeem mendapat 
kerja di Bahagian Kejuruteraan, Keretapi Mesir. Hati mereka dipenuhi kecintaan 
kepada Islam. Mereka begitu bersedia sekali untuk berjuang di jalan Allah dengan 
penuh tanggungjawab. Mereka sentiasa bersedia untuk melakukan pengorbanan 
kepada Islam dan orang orang Islam. Waktu itu, jalan paling baik untuk 
memperjuangkan Islam ialah dengan menubuhkan sebanyak-banyak pertubuhan Islam 
yang boleh. Lantaran itu, mereka pun bersepakat untuk menubuhkan satu pertubuhan 
yang memperjuangkan Islam. Pertubuhan yang diasaskan oleh ialah Persatuan 
Kebudayaan Islam. Mereka telah menjadikan sebuah bilik di halaman pejabat Rom 
sebagai tempat kegiatan mereka pada awalnya. Sejumlah besar para cendekiawan 


141 



Detik-detik Hidupku 


menyertai gerakan mereka. Mereka kerap menyampaikan syarahan dan ceramah yang 
menyentuh Islam. Mereka menyeru dan mengajak orang ramai kepada Islam dengan 
cara yang amat menarik. 

Para penuntut dan cendekiawan muda terkemuka yang menyertai persatuan 
tersebut ialah Syeikh Muhammad Ahmad Syariyyat, Hamid Syariat, Mahmood Al 
Barari, Syeikh Muhammad Farghali dan Syeikh Jamil Uqqad. 

Di ketika yang sama juga, persatuan itu mengkaji perjalanan Ikhwanul 
Muslimin Ismailiah. Mereka memerhati bagaimana cawangan-cawangan Ikhwanul 
Muslimin merebak di seluruh bandar Ismailiah. Setelah mengkaji ini semua, mereka 
pun membuat kesimpulan bahawa perpaduan bererti kekuatan dan perpecahan 
membawa kepada kelemahan. Mereka yakin betapa perlunya penyatuan usaha dalam 
memperjuangkan Islam, Berikutan itu, mereka pun menghubungi Ikhwanul Muslimin 
Ismailiah dan berbincang mengenai penyatuan. Hasilnya menggalakkan. Persatuan 
Kebudayaan Islam pun diserapkan ke dalam Ikhwanul Muslimin dan ia dijadikan 
cawangan Ikhwan di Kaherah. 

Selepas pernyerapan itu, Ikhwanul Muslimin Kaherah mendapat sebuah bilik 
baru sebagai pusat gerakannya. Bilik itu terletak di Bangunan Saleem Basya Hijazi di 
Jalan Souqul as-Silah. Para anggota Ikhwan memperbaiki tempat itu sehingga ianya 
sesuai untuk kegiatan mereka di ibu negeri Mesir itu. Namun begitu, mereka tidak 
mampu mengubah bilik itu menjadi pusat kegiatan yang besar di Kaherah kerana 
tabung kewangan tidak mencukupi. Oleh itu, pembiayaan pusat gerakan Ikhwan 
Kaherah ditanggung oleh Ikhwan Ismailiah sehinggalah ia mampu berdikari. Tidak 
lama kemudian, saya pun ditukarkan ke Kaherah. Berikutan itu, induk (ibu pejabat) 
gerakan Ikhwanul Muslimin di Ismailiah telah dipindahkan ke Kaherah pada Oktober 
tahun 1932 M. Waktu itu, pusat Ikhwan Kaherah sedang menghadapi masalah 
kewangan yang sangat genting kerana masih berada di peringkat awalnya. Ia dibantu 
oleh Ikhwan Ismailiah. Ketika Ikhwan Kaherah berada di dalam keadaan ini, ia telah 
ditawarkan bantuan kewangan yang besar dengan syarat ia menyebelahi kerajaan dan 
menyokong segala rancangannya. Perdana Menteri ketika itu ialah Sidqi Basya. 
Waktu membincangkan tawaran kerajaan itu, Abdur Rahman as Sa’ati (ketika itu 
hanyalah seorang pegawai kerajaan biasa) memberi pendapatnya. Pendapatnya itu 
diingati oleh kami semua dengan penuh kebanggaan. Berikut ialah pendapatnya itu: 

“Tangan kita mungkin dipotong. Tetapi tangan-tangan ini tidak boleh 
menerima bantuan kewangan yang ditawarkan dengan tujuan memesongkan kita dari 
Islam atau sebagai keuntungan peribadi. Akan kita puas hati dengan dasar kerajaan 
sekarang ini, maka kita berkewajipan menyokongnya walaupun kitar terpaksa 
mengorbankan nyawa dan harta benda kita. Pengorbanan kita itu tidak meminta 
sebarang balasan.” 

Begitulah gambaran iman para anggota Ikhwan yang terdiri pendakwah dan 
para penuntut muda dan pegawai pegawai kerajaan. Allah telah memusnahkan dan 
menggagalkan rancangan jahat para penentang Islam. Allah telah memberi kejayaan 
kepada para anggota Ikhwan yang amanah dan ikhlas itu. Allah sentiasa membantu 
orang-orang yang mempertahankan Islam. Puji-pujian bagi Allah, Tuhan seluruh 
alarm. 

Sekolah Ummahaatul Mu’minin 

Setelah Sekolah Islam Hira untuk lelaki diurus dan ditadbir dengan jayanya, 
maka para anggota Ikhwan pun berpakat untuk membuka sekolah yang serupa itu bagi 
kaum wanita. Mereka menyewa sebuah bangunan untuk dijadikan sekolah yang 
dimaksudkan itu. Sekolah itu diberi nama ‘Sekolah Ummahaatul Mu’minin’. Mereka 
juga menyusun satu sistem pengajian bagi kaum wanita yang sesuai dengan Islam dan 
menggunakan kaedah pembelajaran yang moden dan saintifik. Saya mencadangkan 
supaya kaum wanita terpelajar di Ismailiah dilantik menjadi tenaga pengajar sekolah 
itu. Cadangan saya itu diterima. Ahmad Abdul Hamid, seorang Muslim yang 
berperibadi mulia dan alim telah dilantik menjadi pengetua sekolah tersebut. Beliau 
adalah seorang ahli Ikhwan yang sangat rapat. 

Sekolah Ummahaatul Mu’minin memainkan peranannya dalam gerakan Islam 
seperti yang dikehendaki oleh Ikhwanul Muslimin. Tidak lama kemudian, ia diambil 
alih oleh Kementerian Pelajaran. Berikutan itu, sebuah cawangan Al Akhawatul 
Muslimat telah ditubuhkan. Ahlinya terdiri dari para isteri, anak-anak perempuan, 
kakak dan adik perempuan dan saudara mara wanita para anggota Ikhwanul 
Muslimin. Para guru wanita sekolah Ummahaatul Mu’minin mengajar dan mendidik 
bahagian wanita kami (Al Akhawatul Muslimat). Satu garis panduan disediakan untuk 
mereka agar mereka akan menjadi wanita-wanita yang mampu dan layak 
memperjuangkan Islam. 

Kumpulan Pengakap 

Ikhwan juga menyusun rancangan latihan jasmani untuk para belia. Ia 
berlandaskan semangat jihad. Kesemua ahli Ikhwan bersedia untuk berjihad. Mereka 
sentiasa teringat hadith Rasulullah s.a.w. yang bermaksud; 

“Barangsiapa mati dan tidak pernah berperang dan tidak ada berniat untuk 

berperang pun, (sebenarnya) telah mati dalam (kematian) jahiliyyah.” 

(Riwayat Muslim) 

Para anggota Ikhwan pun melatih sekumpulan belia sebagai pengakap dan 
menamakannya Kumpulan Pengakap Pengembara. Gerakan pengakap yang dimulai 
oleh Ikhwan Ismailiah telah dituruti oleh cawangan-cawangan Ikhwanul Muslimin 
yang lain. Gerakan pengakap Ikhwan ini berjalan dengan baik. 

Gerakan Islam di Jabasat al Balah 

Sejumlah buruh di Jabasat berpeluang menemui para anggota Ikhwan 
Ismailiah. Mereka sangat tertarik dengan Ikhwan. Mereka telah berazam hendak 
menyebarkan risalah Islam di kalangan buruh-buruh lain di Jabasat. Akhirnya, saya 
telah dijemput melawat Jabasat. Saya pun bertolak ke Jabasat dan melakukan bai’ah 
dengan mereka. Hal ini membawa perubahan kepada permikiran mereka. 

Tidak lama selepas itu, buruh-buruh yang menjadi anggota Ikhwan telah 
meminta Syarikat Terusan Suez membina sebuah masjid kerana terdapat lebih dari 
300 buruh yang beragama Islam di situ. Syarikat Terusan Suez bersetuju dengan 

permintaan tersebut dan ia pun membina sebuah masjid untuk mereka. Di samping 
itu, Syarikat Terusan Suez telah meminta Ikhwanul Muslimin dan menghantar 
seorang ulamak untuk menjadi imam dan mengajar Al Quran di masjid tersebut. 
Syeikh Muhammad Farghali telah dipilih untuk menjalankan tugas tadi. Ketika itu, 
dia sedang mengajar di Sekolah Islam Hira di Ismailiah. 

Syeikh Muhammad Farghali tiba di Jabasat Al Balah dan terus menjalankan 
tugasnya di masjid tadi. Sebuah rumah berdekatan dengan masjid telah disediakan 
untuknya. Dia berjaya menarik buruh-buruh Islam di situ kepada ajaran dan amalan 
Islam. Dalam tempoh tidak sampai beberapa minggu, dia berjaya mengubah 
pemikiran mereka. Dia membuat mereka sedar betapa pentingnya hidup ini dan 
betapa perlunya mereka membebaskan diri mereka daripada penyakit rendah diri 
(inferiority complex). Kini mereka telah merasa diri mereka berharga kerana hati 
mereka telah dipenuhi tenaga iman. Kini mereka telah sedar mereka berkewajipan 
menegakkan kerajaan Allah di atas muka bumi. Buruh-buruh Islam ini begitu gigih 
berdakwah dan mengamalkan dasar-dasar Islam. Mereka sentiasa teringat hadith 
Rasulullah s.a.w. yang berikut: 

“Sesungguhnya Allah menyukai apabila salah seorang daripada kamu 

mengerjakan sesuatu amalan (hingga) ia menyempurnakannya.” 

(Riwayat Baihaqi) 

Buruh-buruh Islam tadi mengamalkan ajaran-ajaran Islam dengan tegas sekali. 
Mereka tidak pemah meminta sesuatu yangg bukan hak mereka. Mereka menjauhkan 
diri dari sebarang godaan dan sifat tamak. Setiap buruh menghadapi pegawainya 
dengan rasa bangga tetapi dengan cara yang tertib. Percakapan mereka bersopan 
bersuara rendah. Mereka tidak kasar atau biadab. Mereka tidak mencela orang tetapi 
mereka tidak berdiam diri jika mereka dicela. Buruh-buruh tadi telah menjadi orang 
orang yang baik dan bermaruah melalui ikatan persaudaraan Islam (Ukhuwwah 
Islamiah). Para pegawai Syarikat Terusan Suez tidak senang dengan keadaan ini. 
Mereka sedar jika keadaan ini dibiar berterusan, lambat laun Syeikh Farghali akan 
berupaya menguasai sepenuhnya buruh-buruh Islam tadi. Bila hal ini berlaku, pihak 
Syarikat tidak akan mampu menghadapi mereka. 

Pertikaian Antara Syeikh Farghali Dengan Syarikat Terusan Suez 

Para pegawai Syarikat tersebut mengambil keputusan memecat Syeikh 
Farghali. Seorang pegawai telah ditugaskan untuk pergi menemuinya. Pegawai tadi 
berkata kepada Syeikh Farghali, ‘Pengarah memberitahu saya bahawa perkhidmatan 
awak tidak diperlukan lagi. Pihak Syarikat bercadang hendak melantik orang lain 
menggantikan tempat awak. Dia akan menjalani tugas sebagai imam solah berjamaah 
di masjid. Pengarah menyuruh saya menyampaikan gaji terakhir awak.’ 

Dengan tenang Syeikh Farghah menjawab, ‘Encik Franso (Francoise), saya 
tidak tahu bahawa saya ini bekerja dengan Syarikat Terusan Suez. Kalau saya tahu, 
saya tidak akan menerima tugas ini. Saya adalah w a kil Ikhwanul Muslimin Ismailiah. 
Saya tidak akan menerima sebarang bayaran dari awak dan juga tidak akan berhenti 
bertugas di masjid walaupun kekerasan digunakan terhadap saya. Saya dilantik oleh 
ketua Ikhwanul Muslimin. Oleh itu, saya akan pergi jika ketua Ikhwanul Muslimin 

meminta saya berbuat demikian. Sepatutnya, awak pergi ke Ismailiah dan berbincang 
perkara ini dengannya.’ 


Pegawai tadi kembah ke tempatnya selepas mendengar kata-kata Syeikh 
Farghali. Mereka menunggu kalau-kalau Syeikh Farghali datang meminta gajinya. 
Sebaliknya, beliau datang menemui saya di Ismailiah dan berbincang dengan saya 
mengenai perkara itu. Saya menasihatinya supaya bertegas dengan keputusannya dan 
jangan meninggalkan tempatnya dalam keadaan apa sekalipun. Saya memberitahunya 
supaya jangan berasa bimbang kerana tindakannya itu betul dan tidak mengambil apa 
apa pun dari pihak Syarikat. Berikutan itu, pihak pengurusan Syarikat itu akhirnya 
telah menghubungi Ibu pejabat mereka. Pengarah Syarikat tersebut pula kemudiannya 
menghubungi Gabenor Suez. Gabenor serta merta mengarah Inspektor Polis 
menghantar sepasukan polis ke Jabasat Al B alah untuk mengawal keadaan. Inspektor 
itu membawa sepasukan polis dan pergi ke pejabat Syarikat. Dia meminta Syeikh 
Farghali datang menemuinya di pejabat. Waktu itu, Syeikh Farghali berada di masjid. 
Beliau memberi jawapan berikut kepada orang yang datang memanggilnya ke pejabat, 
‘Saya tidak ada urusan dengan Pengarah atau Inspektor Polis. Urusan saya ialah di 
masjid. Jika salah seorang dari mereka ingin berjumpa saya, biarlah dia datang ke 
sini.’ Akhirnya, Inspektor Polis itu datang menemuinya di masjid. Dia mendesak 
Syeikh Farghali supaya mematuhi arahan Pengarah Syarikat dengan meletakkan 
jawatannya dan kembali ke Ismailiah. Syeikh itu mengulangi jawapan yang pernah 
diberinya dahulu sambil menambah, ‘Saya akan meninggalkan tempat ini jika awak 
membawa surat tamat perkhidmatan dari pejabat Ikhwan di Ismailiah. Jika awak ingin 
menggunakan kekerasan terhadap saya, silakan. Saya tidak akan berganjak dari 
tempat ini walaupun seinci. Hanya mayat saya saja yang akan meninggalkan tempat 
ini.’ 


Berita ini sampai kepada buruh-buruh Syarikat tersebut seperti halilintar. 
Mereka melancarkan mogok, berbaris dan terus datang ke situ. Inspektor Polis tadi 
dapat merasakan bahaya yang kian mengancamnya. Dia cepat-cepat kembali ke 
Ismailiah. Akhirnya dia menemui saya dan menyatakan kesediaannya untuk 
menyelesaikan perkara tersebut dengan baik. Saya memberitahunya saya tidak boleh 
berkata apa-apa lagi sehinggalah saya telah mengkaji perkara itu dengan teliti dan 
mengadakan mesyuarat dengan ahli ahli Jawatankuasa. Sementara itu, saya telah pergi 
ke Kaherah dan menemui satu-satunya orang Mesir yang menjadi ahli Lembaga 
Pentadbir Syarikat Terusan Suez. Saya berbincang dengannya mengenai perkara itu 
tetapi dia menunjukkan sikap tidak mempedulikan langsung kebajikan buruh-buruh 
Syarikat tersebut. Pendapatnya menyebelahi Pengarah dan Syarikat tadi. Bahkan dia 
tidak ada perasaan cintakan negaranya sendiri. 

Akhirnya saya menemui Pengarah Syarikat dan meminta dia memberitahu 
sebab Syeikh Farghali hendak dipecat. Dia tidak menyatakan apa-apa sebab. Dia 
hanya mahu orang yang sanggup mematuhi arahannya. Saya masih ingat kata 
katanya: 

‘Saya berkawan dengan ramai pemimpin Islam. Saya tinggal di Aljazaair 
(Algeria) selama dua puluh tahun. Namun begitu, saya belum pernah berjumpa 
dengan orang seperti Syeikh Farghali yang ingin menguasai kami seperti seorang 
Jeneral tentera.’ 

Saya bercakap dengannya dengan cara yang lembut dan berusaha sedaya 
upaya meyakinkan bahawa Syeikh Farghali tidak bersalah. Sebenarnya Syarikat ini 
berlaku zalim terhadap buruh-buruh Islam dan merampas hak-hak mereka yang sah. 
Mereka tidak dilayan seperti manusia. Syarikat mendapat keuntungan banyak tetapi 
membayar gaji yang sedikit kepada buruh-buruh mereka. Keadaan Syarikat ini perlu 
diperbaiki. 

Akhirnya, pengarah tadi setuju menyambung perkhidmatan Syeikh Farghali 
selama dua bulan lagi. Selepas itu, pihak Syarikat minta dia berhenti. Pengarah itu 
juga meminta pihak Ikhwan menghantar seorang imam lain selepas Syeikh Farghali 
tamat. Dia sanggup membayar gaji dua kali ganda dan menyediakan rumah dan lain 
lain kemudahan untuk imam baru itu. Selepas tempoh dua bulan, Syeikh Farghali 
kembali ke Ismailiah dan Syeikh Syafi’ie Ahmad dilantik menggantikan tempatnya. 
Semenjak itu, kegiatan di situ berjalan dengan aman dan jayanya. 

Peristiwa Solah Hari Raya 

Adalah menjadi amalan biasa saya untuk bercakap mengenai Islam di waktu 
bulan Ramadhan selepas solah Fajar di Masjid Abbasi. Ianya berkisar mengenai 
keberkatan bulan Ramadhan; mengenai puasa dan juga zakat. Di penghujung bulan 
Ramadhan, saya mula menerangkan mengenai solah Hari Raya. Saya memberitahu 
orang ramai bahawa solah Hari Raya sunat dilakukan di tempat lapang di luar bandar. 
Kesemua lelaki dan wanita Islam patut sekali memaparkan kegemilangan dan 
perpaduan Islam pada Hari Raya Aidil Fitri. Kesemua Imam Mujtahid kecuali Imam 
Syafi’e berpendapat fadhilat solah Aidil Fithri dilakukan di tanah lapang. Menurut 
Imam Syafi’e, adalah lebih baik dilakukan solah sunat Hari Raya di dalam masjid 
andainya masjid itu cukup besar untuk mengisi kesemua penduduk Islam dalam 
sesebuah bandar. 

Ketika saya sedang memberi huraian mengenai solah sunat Hari Raya, seorang 
lelaki dari kalangan para hadirin mencadangkan dihidupkan semula sunnah Rasulullah 
s.a.w. dengan melakukan solah Hari Raya di padang pasir yang berada di luar 
kawasan bandar. Waktu itu, tidak ada masjid yang cukup besar untuk menampung 
kesemua penduduk Islam Ismailiah. Terdapat sebuah padang pasir luas di sekeliling 
bandar Ismailiah. Kesemua para hadirin bersetuju dengan cadangan itu. Saya pun 
turut setuju kerana saya tahu orang-orang Islam di kawasan itu sangat mudah 
berpecah-belah. Perasaan mereka sangat peka kepada persoalan agama. 

Bandar Ismailiah baru saja selesai mengalami satu perbalahan pendapat 
mengenai agama. Saya memberitahu mereka supaya jangan bertindak lagi sehingga 
perkara tersebut dirujuk kepada para ulamak. Jika para ulamak bersetuju, barulah kita 
laksanakan rancangan tadi. Andainya mereka tidak bersetuju, kita batalkan rancangan 
tersebut. 

Pihak penentang saya bertindak begitu cepat sekali. Berbagai tuduhan palsu 
dilemparkan kepada saya. Menurut mereka, bersolah di tanah lapang adalah satu 
bida’ah. Ianya satu langkah untuk meninggalkan masjid. Mereka menganggap 
cadangan tersebut bertentangan dengan Islam bahkan sebagai satu penyelewengan. 
Mereka berkata, ‘Siapakah dia yang sanggup berkata solah di jalan raya itu lebih baik 

dari solah di masjid. Kami tidak pernah mendengar perkara seumpama itu sejak dari 
zaman nenek kami.’ Berita ini tersebar ke seluruh bandar dengan cepat sekali. Orang 
ramai bercakap mengenainya di masjid-masjid, tempat-tempat umum dan kedai-kedai 
makan (restoran). Ini merupakan satu komplot merbahaya terhadap diri saya. Waktu 
itu, bulan Ramadhan sudah hampir ke penghujungnya. Saya sedang beri’tikaf di 
dalam masjid Al Abbasi. Setiap kali lepas solah, orang ramai mengerumuni saya 
kerana hendak bertanya mengenai apa yang dikatakan bidaah tadi. Pertanyaan 
pertanyaan mereka mengejutkan saya. Walau bagaimanapun, saya menerangkan 
dasar-dasar Islam kepada mereka dengan bahasa yang mudah, sambil menyebut 
berbagai rujukan yang berkenaan. Saya selalu berusaha mengelakkan diri dari 
perkara-perkara yang menimbulkan pertentangan. Saya menasihati mereka supaya 
menurut dasar-dasar Islam dan menjauhkan diri dari perkara-perkara yang 
mencetuskan kekecohan. 

Malangnya masalah ini tidak dapat dikawal lagi hatta oleh para ulamak bandar 
itu sendiri. Orang ramai naik radang. Mereka ingin belajar dan menurut sunnah 
Rasulullah s.a.w. secara terperinci. Mereka mengisytiharkan bahawa Solah Sunat 
Aidil Fitri diadakan di kawasan lapang di luar bandar. Mereka terus membuat 
persediaan yang perlu. Saya mengatur rancangan untuk menyambut Hari Raya Aidil 
Fitri di Kaherah bersama keluarga. Saya tiba di Kaherah pada malam Hari Raya. 
Masalah di Ismailiah tadi diselesaikan oleh orang ramai sendiri. Solah Sunat Aidil 
Fitri di masjid Al Araisya diimamkan oleh Syeikh Muhammad Madyan. Orang di 
Ismailiah berasa gembira dan puas hati. Kini mereka dapat merasai keberkatan sunnah 
Rasulullah s.a.w. Mereka bergembira kerana dapat bersolah dengan cara sunnah. 
Selepas saya kembali dari Kaherah, saya dapati setiap orang kelihatan riang saja. 
Keributan yang disebabkan oleh para penentang tadi telah reda. Sunnah Rasulullah 
s.a.w. telah diamalkan secara terperinci. Kini, kedua-dua solah Hari Raya selalu 
diadakan di luar Ismailiah. 

Peristiwa di Rumah Hakim (Qadhi) 

Pada satu malam di bulan Ramadhan, saya menziarahi rumah seorang hakim 
Syariah dari Ismailiah. Turut hadir di rumahnya itu ialah Inspektor Polis, Hakim 
Mahkamah Awam, seorang Pengetua Sekolah Rendah, seorang Pengawas Pelajaran, 
para ulamak, orang-orang terpelajar, para peguam dan penduduk Ismailiah terkemuka 
yang lain. Suasana di majlis tersebut sangat menarik. Hakim tadi menghidangkan teh 
di dalam cawan-cawan perak. Apabila cawan perak itu dihulur kepada saya, saya 
meminta gelas biasa. Hakim memerhati saya sambil tersenyum. Katanya, ‘Mungkin 
awak tidak mahu minum di dalam cawan perak.’ Saya menjawab, ‘Benar. Lagi pun 
kita sedang berada di rumah seorang hakim Mahkamah Syari'ah.’ Hakim tadi 
menyambung, ‘Perkara ini boleh menimbulkan perselisihan dan memerlukan 
perbincangan. Mengapa kita harus bertegas di dalam perkara ini, pada hal kita tidak 
menurut dasar-dasar Islam yang lain?’ 

Saya menjawab, ‘Tuan! Tidak ada khilaf mengenai peraturan Islam yang 
melarang mengambil makanan dari bijana perak dan emas. Kami ada hadith sahih 
yang melarang perbuatan itu. Rasulullah s.a.w. bersabda: 

Maksudnya: 

“Orang yang makan dalam bijana emas dan perak, perutnya akan dimakan api 

neraka.” 

‘Peraturan itu jelas dan tidak perlu tafsiran lain lagi. Kita berkewajipan 
menurut sunnah Rasulullah s. a. w. Sepatutnya awaklah yang menyuarakan 
bangkangan. Sepatutnya awaklah yang menyuruh para hadirin minum teh di dalam 
gelas kaca.’ 

Beberapa orang lain turut terlibat di dalam perbincangan tersebut. Mereka 
berpendapat tidak perlu menolak minuman yang dihidangkan di dalam bijana perak 
kerana perkara itu ada khilaf. 

Hakim Mahkamah Awam pun turut mencampuri perbincangan itu. Beliau 
berkata kepada Qadhi itu, ‘Tuan, apabila ada peraturan, kita harus menghormatinya. 
Kita tidak perlu menyiasat sama ada larangan itu sesuai atau tidak. Pertama sekali, 
kita harus mematuhinya. Setelah itu, jika kepentingannya dijelaskan kepada kita, 
maka itu adalah lebih baik. Jika tidak, kita harus mengikut sunnah Rasulullah s.a.w. 
tanpa soal jawab lagi.’ 

Saya pun mengucapkan terima kasih kepada hakim mahkamah awam tadi dan 
berkata, ‘Tuan, awak telah memberi pendapat yang menyebelahi syarak. Oleh itu, 
awak juga hendaklah menanggalkan cincin emas di jari awak kerana Islam melarang 
lelaki memakai perhiasan emas.’ 

Hakim mahkamah awam itu senyum dan menjawab, ‘Tuan, pendapat saya 
berdasarkan Kanun Napoleon dan pendapat Qadhi tadi berdasarkan Al Quran dan As 
Sunnah. Setiap orang dari kita tertakluk dengan undang-undangnya sendiri. Oleh itu, 
maafkanlah saya. Walau bagaimanapun, awak boleh menegur Qadhi awak.’ Saya 
menjawab, ‘Setiap orang Islam wajib mematuhi peraturan Islam. Awak juga adalah 
orang Islam. Oleh itu, awak juga sepatutnya mematuhi Syarak.’ 

Hakim itu pun menanggalkan cincinnya. Lepas itu, kami pun meneruskan 
perbincangan di dalam suasana yang lebih selesa. Berita perbincangan tadi tersebar di 
seluruh bandar dan orang ramai menyokong pendirian saya. 

Ceramah Saya Mengenai Israk dan Mikraj 

Ketika menyambut Israk dan Mikraj, saya telah menyampaikan satu ceramah 
sempena malam Israk. Saya berkata, ‘Peristiwa Israk dan Mikraj merupakan satu 
penghormatan besar kepada baginda Rasulullah s.a.w. Jika kita yakin bahawa roh 
dapat menguasai seluruh jasad, maka berdasarkan alasan ini, bolehlah kita katakan 
bahawa roh Rasulullah s.a.w. menguasai seluruh jasad baginda. Dan roh tadi telah 
menangguhkan segala pergerakan jasmani seperti makan, minum dan lain-lain lagi.’ 
Huraian ini boleh diterima. Di samping itu, orang-orang yang meragui peristiwa Israk 
dan Mikraj dapat memahami perkara tersebut dengan lebih baik dan mudah. Ahli 
sya’ir terkenal, iaitu Syouqee pemah berkata, ‘Orang bertanya adakah perjalanan 
Israk Rasulullah s.a.w. melibatkan hanya roh saja atau pun termasuk juga jasad 
baginda. Tiada ragu lagi bahawa peristiwa itu melibatkan pengembaraan roh dan jasad 
baginda. Ini adalah kerana roh dan jasad telah dibersihkan begitu rupa sehingga 
keduanya telah menjadi sama.’ 

Selesai saja majlis tersebut, saya dapati para hadirin kelihatan gembira 
mendengar ceramah saya. Tetapi para penentang kami pula menyebarkan fitnah. 
Berikut ialah tuduhan tuduhan yang dilemparkan oleh mereka: 

i) Ikhwanul Muslimin menyangkal berlakunya peristiwa Israk dan Mikraj; 

ii) Ikhwanul Muslimin menolak peristiwa itu sebagai satu mukjizat; 

iii) Ikhwanul Muslimin berpendapat peristiwa Mikraj melibatkan roh saja 
tanpa jasad; 

iv) Pendapat Ikhwanul Muslimin ini bertentangan dengan ijmak ummah. 
Keempat-empat Imam Mujtahid tidak berpendapat begitu. 

Pihak Ikhwan hendak memberi jawapan balas tetapi saya menahan mereka. 
Saya memberitahu mereka, ‘Dalam keadaan begini, hanya pendekatan yang membina 
(positif) saja yang berguna. Kewajipan awak semua ialah memimpin umat manusia ke 
jalan yang benar agar mereka meninggalkan keyakinan (aqidah) yang salah.’ Pihak 
Ikhwan pun bertanya, ‘Apa yang patut kita buat sekarang?’ Saya menyuruh mereka 
mengatur satu lagi ceramah atas tajuk ‘Keagungan Rasulullah s. a. w.’ Mereka pun 
mengadakan majlis ceramah tadi. Orang ramai pun berhimpun menurut jadualnya. 
Dalam ceramah tersebut, saya menjelaskan beberapa sudut perjalanan hidup (seerah) 
Rasulullah s.a.w. yang gilang-gemilang itu. Ceramah itu memberi kesan kepada orang 
ramai yang hadir di situ. Mereka turut berbincang sesama mereka mengenai ceramah 
tersebut. Justeru itu, gagallah rancangan pihak penentang kami. 

Kewibawaan Berdakwah di Bahrul Sagheer 

Syeikh Ahmad Al Madani menjadi Ketua Ikhwanul Muslimin di Mayet Marja 
Salisil (Al Bahrul Sagheer) semenjak tahun 1930 lagi. Beliau pernah menulis surat 
kepada saya menyatakan tidak puas hatinya kerana saya tidak menulis apa-apa pun 
mengenai kegiatan Ikhwan Muslimin Mayet Marja yang merupakan salah satu 
perintis Ikhwanul Muslimin. Tegurannya itu benar dan membina. Syeikh Ahmad Al 
Madani dan mujahidinnya telah memberi pengorbanan yang banyak untuk Islam dan 
mereka masih istiqamah dengan perjuangan mereka. Semoga Allah mengasihi 
mereka. Setakat ini, apa yang saya tulis mengenai perjuangan kami adalah ringkas dan 
berlandaskan fakta-fakta. Kini, saya ingin menerangkan kemajuan kami di masa lepas 
dan sekarang. Telah lama pihak Ikhwan ingin mendengar mengenainya. Walaupun 
saya berpendapat sudah memadai mereka mengetahui dasar-dasar perjuangan saja, 
namun begitu saya terus juga memberi penerangan yang diperlukan untuk memuaskan 
hati Syeikh Ahmad Al Madani serta rakan rakannya yang terpelajar itu. Semoga Allah 
memimpin kita semua ke jalan yang benar dan memberi kita kekuatan untuk 
meneruskan perjuangan dengan jayanya. Saya memohon maaf kepada mereka yang 
ada hubungan dengan perjuangan kita tetapi saya tidak menulis mengenai mereka di 
dalam lembaran-lembaran ini. Allah saja yang mengetahui sumbangan yang mereka 
berikan dan sudah pasti Dia akan memberi ganjaran yang setimpal. Allah itu Maha 
Sempurna dan Maha Kekal.’ 

Tuhan yang Disembah 

Pada suatu, hari dua orang anggota Ikhwan datang kepada saya dan berkata, 
‘Satu fitnah yang menyentuh kita sedang disebarkan di seluruh bandar dan kami tidak 

tahan lagi mendengarnya. Benarkanlah kami bertindak ke atas mereka yang 
menyebarkan fitnah tersebut.’ Setelah mendengar kata-kata mereka itu, saya pun 
tersenyum dan berkata, Semua perkara ini menguntungkan kita kerana Allah telah 
berfirman (3: 186) di dalam Al-Quran: 

Maksudnya: 

“Kamu sungguh-sungguh akan diuji terhadap hartamu dan dirimu. Dan kamu 
akan mendengar banyak perkataan yang menyakitkan hati dari orang-orang 
keturunan Kitab yang terdahulu, dan dari orang-orang yang 
mempersekutukan Tuhan (penyembah berhala), dan kalau kamu sabar dan 
memelihara dirimu, sesungguhnya hal itu termasuk perkara keteguhan hati 
yang utama. ” 

‘Oleh itu, kita mestilah bersabar dan bertakwa. Apabila fitnah dilempar kepada 
kita, ini membuktikan bahawa kita benar-benar sedang berjuang untuk Islam. Sudah 
menjadi amalan para penentang Islam untuk menyebar fitnah terhadap pendakwah- 
pendakwah Islam yang benar. Cara yang serupa juga digunakan oleh musuh-musuh 
Islam ketika peringkat awal dulu bahkan Rasulullah s.a.w sendiri pun tidak terkecuali 
dari tindakan mereka.’ Saya pun menerangkan dengan terperinci latar belakang 
sejarah gerakan Islam tetapi mereka masih berasa bimbang dan berkata, ‘Tuduhan ini 
sangat buruk dan kami tidak boleh berdiam diri. Tuduhan yang merbahaya ini sedang 
disebarkan oleh beberapa orang yang terkenal.’ 

Saya bertanya mereka, ‘Apakah tuduhan itu?’ Mereka menjawab, ‘Mereka 
menuduh awak sedang menyuruh kami supaya menyembah awak dan bukannya 
Allah. Mereka juga menuduh pihak Ikhwan yakin bahawa Hasan Al Banna itu tuhan 
dan tidak bersifat baharu (tidak mati dan kekal abadi) dan bukan pula seorang Rasul 
atau wali. Sebelum kami datang ke sini, kami telah mengetahui punca fitnah tersebut. 
Orang yang memulakannya adalah seorang pemimpin dan ulamak yang memegang 
jawatan penting. Kata-katanya dipercayai orang. Kami telah menyiasat perkara ini 
dengan teliti, bahkan kami telah menemui ulamak tersebut dan memintanya 
memberitahu dari mana dia mendapat maklumat yang mengatakan pihak Ikhwan 
menganggap Hasan Al Banna sebagai tuhan mereka. Dia menjawab, Saya dengar dari 
Hasan Al Banna sendiri.’ Kami terkejut mendengar jawapannya. Kami bertanya lagi 
dan dia memberi j awapan yang serupa. 

‘Kami tidak percaya kata-katanya kamu. Kami datang menemui awak kerana 
hendak tahu perkara sebenarnya. Sebenarnya kami terpegun dengan, keyakinan itu. 
Kami ingin awak memberi penjelasan sebenar mengenai tuduhan itu.’ 

Berita ini betul-betul menggemparkan saya. Saya terkejut melihat orang-orang 
itu sanggup menipu manusia sehingga ke peringkat ini. Saya pun mula mengingat 
kembali kalau-kalau saya pemah bertemu dengan ulamak tersebut. Saya juga mual 
memik ir kan sebab yang telah mencetuskan fitnah tadi. Namun begitu, saya gagal 
membuat sebarang kesimpulan. Saya pun bangun serta merta dan mengajak dua orang 
anggota Ikhwan mengikut saya. Saya juga mengajak dua orang guru Ikhwan yang 
kenal baik dengan ulamak tadi. Saya menceritakan perkara itu kepada mereka berdua 
dan terus berkata, ‘Kita mesti pergi berjumpa ulamak itu dan meminta dia 
memberitahu punca fitnah tersebut. Selepas mendengar laporan kedua sahabat kita ini, 
saya tidak ada pilihan lain lagi selain dari menyiasat perkara yang sebenarnya. Saya 

hendak tahu sama ada ulamak tadi yang salah faham atau pun kedua sahabat kita ini 
yang tidak memahami maksud sebenar kata-kata ulamak tersebut. Tuduhan itu begitu 
berat sekali sehingga ia tidak boleh dibiarkan begitu saja. Mari kita pergi kepada 
ulamak itu untuk mendapatkan penjelasan.’ 

Kami berlima pun pergi ke rumah ulamak tadi dan mengetuk pintu. Pintu 
dibuka dan kami pun masuk dan duduk di bilik menanti. Tidak lama kemudian, 
ulamak itu muncul dan mernberi salam kepada kami. Sebaik saja dia melihat kami 
mukanya menjadi pucat. Dia mula menggeletar dan suaranya pun tersekat-sekat. Dia 
tahu bahawa dia kini sedang menghadapi kesukaran. Saya pun berkata kepadanya, 
‘Kedua sahabat saya ini mengatakan bahawa awak telah mendengar saya menyeru 
orang menyembah saya dan bukannya menyembah Allah. Sekarang saya hendak 
penjelasan sama ada awak mengaku atau menyangkal kenyataan mereka itu.’ Ulamak 
itu menjawab, ‘Benar, saya telah berkata begitu.’ Kemudian saya menyambung, 
‘Sekarang jelaslah kedudukan dua sahabat saya itu. Mereka telah menyampaikan 
berita yang benar. Semoga Allah mencucuri rahmat dan berkat ke atas mereka kerana 
telah berkata benar.’ 

Selepas itu, saya berpaling ke arah ulamak tadi dan berkata, ‘Maulana, bilakah 
awak mendengar saya menyeru para pengikut saya supaya menyembah saya seperti 
Tuhan?’ Ulamak itu menjawab, Saya agak awak melakukan perkara itu sebulan yang 
lalu ketika kita berada di dalam sebuah masjid. Seorang guru yang bernama 
Muhammad Al Laitsee Afandi telah datang dan duduk bersama sama kita. Kemudian 
para anggota Ikhwan pun tiba seorang demi seorang dan mengucapkan salam kepada 
awak. Setelah melihat tingkah laku mereka ini, Muhammad Al Laitsee Afandi pun 
berkata kepada awak, ‘Tuan, para anggota Ikhwan menyayangi tuan sehingga ke 
peringkat menyembah.’ Kemudian awak menjawab, tika mereka kasih kerana Allah, 
itu adalah tindakan terpuji. Kami berdo'a kepada Allah agar menambahkan lagi kasih 
sayang yang seumpama itu.’ Awak juga menyebut kata-kata Imam Syafi’e yang 
berbunyi demikian: 

Maksudnya: 

“Apabila ada golongan rafidh yang kasih pada keluarga Muhammad maka 

hendaklah jin dan manusia menyaksikan bahawa saya juga golongan itu (yakni 

rafidh).” 

Saya pun berkata kepada ulamak itu, ‘Ya, saya masih ingat peristiwa itu.’ 
Ulamak itu pun terus menambah, ‘Bukankah itu bermakna mereka menyembah 
awak?’ Seorang anggota Ikhwan yang mengiringi saya dan di samping itu menjadi 
kawan kepada ulamak tadi pun bangun dan mula mengecamnya. Dia juga menyerbu 
dan memukul ulamak itu di dalam rumahnya sendiri. Katanya dengan penuh 
kemarahan, ‘Inikah saja yang awak dapat fahami? Adakah itu yang dipelajari oleh 
awak? Inikah caranya menyampaikan kebenaran?’ Kami pun menyuraikan mereka. 
Saya pun berkata kepada ulamak tadi, ‘Maulana, awak telah menyebut kata-kata saya 
dan awak juga berhak meletakkan maksud yang awak suka. Tetapi awak telah silap 
bila awak telah berpendapat saya telah menyuruh para anggota Ikhwan menyembah 
saya (sedangkan Islam melarang berbuat demikian). Awak tidak menyebut langsung 
tindakan saya memarahi Muhammad Al Laisee Afandi kerana menggunakan 
perkataan perkataan tadi (yakni menyembah) tadi. Saya telah memberitahunya 
bahawa penggunaan perkataan-perkataan itu bertentangan dengan Islam. Pendapat- 

pendapat begitu telah menyusup ke dalam penulisan dan perbincangan kita lantaran 
pengaruh kesusasteraan dan kebudayaan Barat. Oleh itu, setiap orang Islam 
berkewajipan menjauhkan diri dan menggunakan perkataan-perkataan yang 
bertentangan dengan Islam. Awak ingat kata kata Muhammad Al Laitsee Afandi 
tetapi lupa kepada teguran-teguran yang saya berikan padanya. Walau bagaimanapun 
kami rasa sudah cukup kami menerima telatah awak. Saya bersyukur kepada Allah 
kerana sudah jelas perkara yang sebenarnya.’ Para anggota Ikhwan yang menjadi 
kawan kepada ulamak tadi berasa tidak puas hati dengan hanya teguran ini saja. 
Mereka mahu ulamak tadi menjelaskan perkara yang sebenarnya di hadapan satu 
perhimpunan besar para anggota Ikhwan. Jika tidak, mereka mengugut hendak 
menghukum ulamak tadi lantaran perbuatannya itu. Ulamak itu bersetuju. Beliau pun 
menjelaskan kedudukan yang sebenarnya di dalam satu perhimpunan agung para 
anggota Ikhwan. Dia juga berterima kasih kepada pihak Ikhwan dan menghargai 
usaha-usaha gigih mereka untuk memperjuangkan Islam dan umat Islam. 

Kenangan Pada Tahun Hijrah 1348 

Pada tahun 1348 Hijrah, Jami’atul Syubban Al Muslimin di Kaherah telah 
menganjurkan satu persidangan sempena menyambut peristiwa penghijrahan baginda 
Rasulullah s.a.w. Berbagai alim ulamak turut mengambil bahagian dan memberi 
syarahan di dalam persidangan itu. Saya juga memberi satu syarahan pendek yang 
bertajuk ‘Penghijrahan Rasulullah s.a.w. dan Risalah Islam.’ Tidak lama kemudian, 
pihak Jami’atul Syubban Al Muslimin telah menerbitkan sebuah buku kecil yang 
mengandungi syarahan-syarahan yang telah disampaikan itu. 

Syed Muhammad Zabbara Al Hassan dari Yaman turut mengambil bahagian 
di dalam persidangan itu. Ketika itu dia menjadi Gabenor Qasrul Sa’id di Sana’ a. 
Selepas syarahan, dia bertemu dengan saya dan kami pun berbincang panjang 
mengenai keadaan di Yaman dan Mesir. Kami bertukar-tukar pendapat mengenai 
gejala-gejala lucah dan fahaman mulhid (atheisma) yang sedang merebak di kedua- 
dua negara tersebut. Kami juga memikirkan cara-cara untuk mengatasi gejala-gajala 
tadi. Semenjak peristiwa pertemuan ini, kami pun menjadi kawan rapat. Syed 
Muhammad Zabbara Al Hassan mempelawa saya jawatan guru di Yaman. Beliau 
telah berutus surat dengan Imam negara Yaman dan juga dengan Saiful Islam 
Muhammad untuk memberitahu perkara perlantikan saya sebagai guru di Yaman. 
Saiful Islam Muhammad adalah seorang tokoh pembaharuan yang ingin membawa 
perubahan kepada masyarakat negaranya. Saya juga berutus surat secara langsung 
dengan Saiful Islam dan kami pun berkenalan antara satu sama lain tanpa bertemu 
muka. Namun begitu, saya tidak dapat pergi ke Yaman kerana beberapa sekatan resmi 
dan masalah politik.Waktu itu, Mesir berada di bawah pengaruh British. Pihak British 
tidak suka Mesir mempunyai hubungan dengan negara-negara Arab. 

Syed Muhammad Zabbara melawat Ismailiah dan tinggal bersama saya selama 
tiga hari. Beliau juga melawat pusat-pusat Ikhwanul Muslimin dan mengkaji 
rancangan-rancangan dan pusat-pusat pendidikannya. Dia melihat sendiri Sekolah 
Islam Hira dan Sekolah Ummahatul Mu’minin. Dia juga menyaksikan kegiatan- 
kegiatan yang dijalankan oleh para pengakap Ikhwan. Dalam masa yang begitu 
singkat saja, beliau sempat juga menghadiri ceramah-ceramah yang diadakan oleh 
Ikhwanul Muslimin dan mengkaji sikap para anggotanya. Dia dapati hati nurani para 
anggota Ikhwan begitu cinta kepada Islam dan persaudaraan Islam (ukhuwwah 

Islamiah). Syed Muhammad Zabbara sangat tertarik dengan Ikhwanul Muslimin. Saya 
masih mempunyai hubungan baik dengannya. 


Kekayaan dan Kedudukan 

Dua perkara ini selalu menjadi punca kekacauan. Bahkan dua gejala ini 
menjadi akar umbi pertikaian di dunia. Para anggota Ikhwanul Muslimin di Ismailiah 
sangat berkasih sayang di antara satu sama lain. Mereka menjalani kehidupan yang 
suci dan mulia. Mereka selalu berlumba-lumba untuk berkorban di jalan Allah dan 
Rasul Nya. Mereka menganggap setiap kesukaran sebagai remeh saja. Ayat Al Quran 
terikut sentiasa berlegar di dalam pemikiran mereka: (59:9) 

Maksudnya: 

“Dan orang-orang yang telah menempati kota Madinah dan telah beriman 
(Ansar) sebelum ( kedatangan ) mereka (muhajirin), mereka mencintai orang 
berhijrah kepada mereka. Dan mereka tiada menaruh keinginan dalam hati 
mereka terhadap apa-apa yang diberikan kepada mereka (orang-orang 
Muhajirin), dan mereka mengutamakan (orang-orang Muhajirin), atas diri 
mereka sendiri, sekali pun mereka dalam kesusahan. Dan se siapa yang 
dipelihara dari kekikiran dirinya, mereka itulah orang-orang yang 
beruntung. ” 

Apabila sekolah-sekolah Ikhwan dibuka, beberapa rancangan telah 
dilaksanakan. Ada sejumlah guru yang memiliki ijazah akademik yang tinggi serta 
lain-lain kelayakan tetapi mereka kurang layak di segi rohani dan latihan dakwah. Ini 
merupakan satu perkara yang asing dari fahaman dan cara hidup Ikhwan. Guru-guru 
ini mula berusaha merebut jawatan-jawatan di dalam pertubuhan Ik hwanul Muslimin. 
Kedudukan kewangan Ikhwan tidaklah mewah. Tabung kewangannya hampir habis. 
Kerap kali para anggota Ikhwan terpaksa mengeluarkan duit poket sendiri untuk 
menjayakan rancangan-rancangan tadi. 

Golongan yang jahat itu mula mengumpat dan berkomplot untuk merebut 
jawatan bukan saja di dalam pentadbiran sekolah bahkan termasuk juga jawatan- 
jawatan di dalam berbagai cabang pertubuhan Ikhwanul Muslimin. Mereka telah 
menyusun satu rancangan untuk mencapai maksud tadi. Seorang ulamak di Sekolah 
Hira yang bijak dan fasih bersyarah telah diperbesarkan oleh para penyokongnya. Dia 
kerap dilantik menjadi pengerusi beberapa jawatan kuasa, penyelia pelajaran dan 
diberi pujian serta penghormatan yang berlebihan. Hal ini telah menimbulkan 
keinginan di dalam dirinya untuk menjadi Ketua Ikhwanul Muslimin di Ismailiah. Dia 
tahu saya adalah pegawai kerajaan yang telah menghabiskan tempoh empat tahun di 
bandar Ismailiah. Saya mungkin akan ditukarkan ke bandar lain tidak lama lagi. 
Kerana terlalu gilakan jawatan, dia lupa bahawa dia sendiri adalah pegawai kerajaan 
yang boleh ditukar atau dipecat bila-bila masa saja. Dia tidak mengikut cara yang 
lumrah untuk mencapai cita-citanya iaitu dengan memberi khidmat yang ikhlas dan 
gigih kepada gerakan. Sebaliknya dia telah menggunakan cara-cara yang jahat seperti 
berkomplot, memecah belah dan mengumpat. Dia memperkukuhkan hubungannya 
dengan beberapa orang anggota Ikhwan yang menjadi ahli Jawatan Kuasa pimpinan 
Ikhwanul Muslimin. Dia menyangka dengan berbuat demikian, dia akan dapat 
menyebarkan pengaruhnya di kalangan anggota Ikhwan. Alangkah gigihnya dia 

dalam usaha untuk memperkuatkan hubungannya dengan para anggota Ikhwan. Kami 
semua menganggap kegiatannya itu ikhlas dan jujur. Risalah yang dibawa oleh 
Ikhwan adalah suci. Peribadi Ikhwan juga bersih. Ikhwan bertujuan memperkemas 
dan memperkukuhkan persaudaraan, akhlak dan ikatan rohani sesama mereka. 

Perlantikan Naib Ketua Ikhwan Ismailiah 

Pihak Ikhwan bimbang andainya saya ditukar ke tempat lain. Mereka mahu 
ada orang yang boleh menggantikan tempat saya dalam memperkembangkan dakwah. 
Mereka menemui saya untuk menyatakan maksud mereka yang penting itu. Saya 
sedar betapa mustahaknya perkara itu sehingga saya mengambil masa yang agak lama 
untuk memikirkannya. Akhirnya saya mencadangkan Syeikh Ali Al Jadawi sebagai 
pengganti saya kerana dia dikira terbaik di kalangan kami di segi agama dan akhlak. 

Syeikh Ali Al Jadawi adalah orang yang berpengetahuan sederhana. Bacaan 
Al Qurannya sangat sedap didengar. Beliau juga sangat giat di dalam perbincangan 
perbincangan agama. Dia juga selalu mengkaji dan mengajar Al Quran. Di samping 
itu, dia adalah salah seorang ahli Ikhwan di peringkat awal dulu. Beliau disayangi 
oleh para anggota Ikhwan. 

Satu hari, saya mengadakan mesyuarat dan mengesyorkan kepada para 
anggota Ikhwan supaya dilantik seorang Timbalan Yang Dipertua yang akan memikul 
tugas kepimpinan andainya saya ditukar di masa kecemasan. Saya pun mencadangkan 
nama Syeikh Ali Jadawi dan semua ahli Ikhwan menyokong cadangan tersebut. Ada 
sebahagian ahli Ikhwan mengesyorkan agar Syeikh Ali Al Jadawi menutup 
perniagaannya dan diambil bekerja dengan Ikhwan sepenuh masa. Dengan cara ini, 
barulah dia dapat memberi penumpuan sepenuhnya kepada kerja-kerja dakwah. 
Syeikh Ali Al Jadawi adalah seorang tukang kayu dan mempunyai bengkelnya 
sendiri. Saya setuju dengan cadangan itu kerana pertubuhan Ikhwan sangat 
memerlukan seorang pekerja sepenuh masa. Kesemua ahli Ikhwan turut menyatakan 
persetujuan mereka. Kami melantiknya sebagai imam di masjid Ikhwan. 

Kami memberi kepadanya sagu hati bulanan dan dia menerimanya dengan 
senang hati kerana dia memasuki Ikhwan atas dasar pengorbanan dan bukannya untuk 
mendapat keuntungan duniawi. Hampir kesemua anggota Ikhwan bersikap demikian. 
Dengan berkat Allah, kami sernua berasa gembira dan puas hati. Apabila 
mengingatkan kami berkemungkinan berpisah dari para sahabat, barulah kami berasa 
sedih. 

Komplot Dalam Yang Pertama Bagi Ikhwanul Muslimin 

Ulamak yang berkeinginan hendak menjadi Ketua Ikhwanul Muslimin 
Ismailiah berasa terkejut apabila kepimpinan pertubuhan terlepas dari tangannya 
lantaran perlantikan Timbalan Yang Di Pertua. Dia tidak tahan melihat seorang yang 
lebih rendah taraf darinya dilantik sebagai Timbalan Yang Di Pertua. Dia berkata 
kepada dirinya sendiri, ‘Bagaimana seorang tukang kayu boleh disamakan dengan 
seorang yang terpelajar?’ Ulamak tersebut adalah seorang ahli sajak yang 
berkelulusan Ijazah Sarjana (M.A.) Al Azhar. Dia juga pandai bersyarah. Justeru itu, 
dia pun mula mengatur rancangan untuk merampas jawatan yang dipegang oleh 
Syeikh Ali Al Jadawi. Dia cuba meyakini kawan-kawannya bahawa dia lebih sesuai 

memegang jawatan itu dan bukannya seorang tukang kayu seperti Syeikh Ali Al 
Jadawi. Dia juga memberitahu mereka bahawa haknya telah dirampas dan pihak 
Ikhwan tidak menghargai atau mengiktiraf sumbangan (atau khidmatjnya kepada 
pertubuhan Ikhwanul Muslimin. Ulamak itu berusaha dengan gigihnya untuk 
meyakinkan rakan-rakan Ikhwannya bahawa dia telah menghadapi banyak kesukaran 
dan menghabiskan banyak wang dan masanya untuk gerakan itu. Menurutnya, senarai 
pengorbanannya sangatlah panjang. Dia juga menganggap sumbangan Syeikh Ali Al 
Jadawi sangatlah sedikit jika dibandingkan dengan sumbangannya. Dia menganggap, 
dirinya telah dizalimi. Dia mengatakan bahawa mesyuarat agung yang diadakan itu 
tidak sah kerana ianya dilakukan dengan tergesa-gesa dan tanpa pemberitahuan yang 
sempurna. Menurutnya, ada ahli-ahli Ikhwan yang tidak tahu mengenai mesyuarat 
tersebut. Oleh itu, mereka tidak dapat memberi pendapat. Mungkin mereka 
mempunyai pendapat yang berbeza. Bahkan hak mereka untuk menyuarakan pendapat 
telah dirampas. 

Ulamak itu terus mengecam Syeikh Ali Al Jadawi. Katanya, ‘Bagaimana 
Syeikh Ali boleh menerima gaji tiga junaih sebulan untuk tugasnya sebagai imam 
masjid pada hal pihak Ikhwan sedang menghadapi kekurangan wang. Di samping itu, 
pihak masjid, sekolah dan lain lain bangunan juga masih berhutang dengannya 
sebanyak 350 junaih.’ 

Ulamak itu berkata dia sanggup menjadi Imam masjid tanpa gaji dan akan 
berpuas hati dengan gaji yang dibayar oleh pihak sekolah. Jika perlu, dia tidak akan 
meminta gaji lebih dari 50 Qursh. Dengan cara ini, ulamak itu cuba mempengaruhi 
kawan-kawannya supaya memandang buruk kepada Syeikh Ali Al Jadawi. Dia 
bertujuan hendak mengubah keputusan mesyuarat dan merampas jawatan Imam dan 
Timbalan Yang Dipertua untuk dirinya sendiri. Kawan-kawannya itu terpengaruh 
dengan kata-katanya dan mereka pun mula menghubungi ahli-ahli Ikhwanul Muslimin 
yang lain untuk mendapat sokongan. Sebilangan anggota Ikhwan menasihatinya 
supaya jangan meneruskan kegiatannya itu. Tetapi ada sebahagian ahli-ahli Ikhwan 
yang menyebelahinya. 

Berita ini tersebar dengan cepat sekali di kalangan ahli-ahli Ikhwan. Saya 
dapat merasakan punca berita itu. Saya memanggil orang yang bertanggungjawab 
mengenai hal itu dan cuba sedaya upaya meminta dia memahami perkara yang 
sebenarnya tetapi dia terlalu terpengaruh dengan ulamak tadi sehingga tidak dapat 
melihat kebenaran. Dia berpendapat kata-kata ulamak itu adalah untuk kepentingan 
Ikhwanul Muslimin. 

Dalam keadaan beginilah syaitan berjaya menyesatkan orang-orang Islam. 
Perkara ini menjadi semakin genting. Tiga lagi ahli Ikhwan menjadi penyokongnya. 
Mereka menyokongnya kerana: 

i) mereka adalah kawan ulamak tadi; 

ii) mereka terpengaruh dengan ulamak itu; 

iii) mereka tidak suka kepada Syeikh Ali Al Jadawi dan berasa iri hati apabila 
beliau dilantik sebagai Ketua Ikhwan Ismailiah. 

Mereka menjalankan rancangan mereka itu atas alasan untuk kepentingan dan 
kemajuan Ikhwanul. Muslimin. Saya berazam hendak menyekat fitnah tersebut habis- 

habisan. Saya membuat keputusan ini kerana saya menghargai pengorbanan mereka 
untuk Islam. Saya sayangkan mereka. Saya sedar betapa sukar hendak mencari para 
anggota yang begitu ikhlas dan bersedia untuk memberi pengorbanan kepada 
perjuangan Ikhwan. Masa yang panjang diperlukan untuk melatih para belia yang 
sanggup berkhidmat untuk Islam. Saya menghargai mereka kerana mereka adalah 
saudara seharakah. Allah telah berfirman di dalam Al Quran (9 : 128): 

Maksudnya: 

“Sesungguhnya telah datang kepadamu seorang Rasul dari kaummu sendiri, 
berat terasa olehnya penderitaanmu, sangat menginginkan (keimanan dan 
keselamatan ) bagimu, amat belas kasihan lagi penyayang terhadap orang 
orang mukmin. ” 

Para pendakwah Islam berkewajipan menghayati ayat Al-Quran ini dan setiap 
sudut hidup mereka haruslah menurut sunnah Rasulullah s.a.w. Mereka sepatutnya 
mampu menghadapi segala kesukaran hidup dan mengekalkan hubungan yang baik 
sesama mereka. 

Sebab-sebab inilah yang membuat saya tidak suka menghukum atau memecat 
para anggota Ikhwan yang telah melakukan kesilapan itu atau menjauhkan mereka 
dari saudara Ikhwan lain. Saya menjemput mereka ke rumah saya dan bertanya apa 
yang dikehendaki mereka. Mereka menjawab, ‘Kami tidak ingin awak melantik 
Syeikh Ali Al Jadawi sebagai Timbalan Ketua.’ Saya pun berkata, ‘Awak saja yang 
ingin berbuat demikian sedangkan rakan-rakan awak yang lain mempunyai pendapat 
yang berbeza dari awak. Mereka telah memilih Syeikh Ali Al Jadawi sebagai 
Timbalan Ketua. Jika saya menurut kehendak awak, ini bermakna saya telah 
mengenepikan keputusan rakan rakan awak.’ Mereka menjawab, ‘Tidak! Bukan 
semua mereka yang hadir. Jika mereka semua hadir, keputusannya akan berbeza. 
Mesyuarat itu diadakan secara tergesa-gesa dan agendanya tidak jelas.’ 

Saya bertanya mereka, ‘Andainya kita menjemput kesemua ahli-ahli Ikhwanul 
Muslimin Ismailiah ke mesyuarat sekali lagi; menerangkan kepada mereka tujuan 
mesyuarat tersebut awal-awal lagi dan membenarkan setiap ahli menyatakan 
pendapatnya dengan bebas, maka sudikah awak menerima keputusan suara 
terbanyak?’ Mereka bersetuju. Saya meneruskan, ‘Nampaknya kita belum lagi 
kerugian apa-apa. Marilah kita bersumpah di hadapan Allah bahawa kita semua akan 
berpegang teguh kepada, pendirian kita.’ Kami semua pun bersumpah kepada Allah 
bahawa kami akan mengotakan kata-kata kami tadi. Tarikh mesyuarat pun ditentukan. 
Kemudian kad-kad jemputan pun dihantar kepada semua ahli-ahli Ikhwanul 
Muslimin. Agenda mesyuarat juga dicatitkan dengan jelas di dalam kad jemputan 
tersebut. Mesyuarat ini adalah perkara yang unggul bagi Ikhwan. Ahli-ahli Ikhwan 
selalu dijemput di dalam perkara yang membabitkan tatatertib pertubuhan. Mereka 
menepati hadith Rasulullah s.a.w.: 

Maksudnya: 

“Perbandingan orang orang Mu’min di dalam ertikata kasih sayang mereka, 
dalam perasaan belas kasihan mereka dan dalam rasa simpati mereka adalah 
laksana badan yang satu.” 

Dan sabda Rasulullah s.a.w. lagi: 

Maksudnya: 

“Orang-orang Islam berlaku adil antara satu sama lain. Bahkan orang-orang 
perseorangan di dalam masyarakat tersebut sentiasa berusaha memelihara 
keadilan. Dan mereka semua selalu bersatu dalam menghadapi musuh-musuh 
mereka.” 

Saya menggunakan kaedah (cara) ini untuk mengelak dari kemungkaran dan 
menegakkan keadilan untuk semua. Saya memahami apa yang diperkatakan oleh 
orang-orang tadi. Saya juga dapat menyelami hati mereka. 

Saya memberitahu Syeikh Ali Al Jadawi supaya membuat pengumuman dia 
tidak akan mengambil sebarang sagu hati ketika bertugas sebagai Imam masjid 
andainya dia terpilih di dalam mesyuarat agung nanti (yakni tugas itu dilakukan 
secara sukarela). Mesyuarat pun diadakan menurut jadual yang telah ditetapkan. 
Pemilihan pun dijalankan dengan aman. Apabila keputusan diumumkan, kesemua 
anggota Ikhwan, kecuali segelintir yang memang merupakan para penentang, telah 
memilih Syeikh Ali Al Jadawi. Dia berdiri, mengucapkan terima kasih dan terus 
membuat pengumuman yang saya syorkan itu. Kesemua ahli-ahli Ikhwan tertarik 
dengannya. Ulamak yang inginkan jawatan itu terpegun dengan keputusan mesyuarat 
tersebut. Lantaran itu, rancangan empat manusia yang hendak memaksakan pendapat 
mereka ke atas lebih lima ratus ahli telah menemui kegagalan. Ahli-ahli sedemikian 
memang boleh membawa masalah kepada sebarang pertubuhan. Dalam hal ini, 
peraturan Islam sangat jelas dan tegas sekali. Rasulullah s.a.w. bersabda. 

Maksudnya: 

“Jika ada satu kumpulan datang kepada kamu lalu menguasai kamu untuk 
meretakkan tongkat (perpaduan) kamu maka hendaklah kamu memukulnya 
dengan pedang kamu dalam keadaan mana sekali pun.” 

Kita kini menerima kesan dari corak hidup yang disogokkan kepada kita atas 
nama demokrasi dan hak kebebasan perseorangan. Kekacauan masyarakat tidak boleh 
dibiarkan berlaku atas nama demokrasi dan hak perseorangan. Selepas mesyuarat, 
para anggota Ikhwan mengerumuni saya untuk memberi sumbangan mereka kepada 
Syeikh Ali Al Jadawi, yang telah sanggup meninggalkan tugasnya dan memberi 
khidmatnya dengan percuma itu. Tetapi saya yakinkan mereka bahawa Syeikh Ali 
tidak akan dibiarkan begitu saja tanpa sebarang pembelaan. Kita akan memberi 
kepadanya salah satu kedai kedai di masjid untuk dia mencari nafkah. Dengan cara 
itu, dia juga dapat tinggal berdekatan dengan masjid. Saya berdo'a bagi pihak semua 
ahli yang hadir di mesyuarat tersebut dan menganggap komplot itu sudah selesai. 

Komplot Yang Kedua 

Hati manusia, apabila perasaan tamak bertempat di dalamnya maka dia tidak 
akan nampak kebaikan dan kebenaran. Perkara yang begini berlaku kepada kami. 
Selepas mesyuarat, para penentang tadi pergi bertemu ulamak yang gila pangkat itu 

dan menceritakan kepadanya perjalanan mesyuarat. Mereka mula merancang satu 
komplot baru setelah keputusan mesyuarat tidak menepati kehendak mereka. Mereka 
merancang hendak memburukkan Ikhwanul Muslimin atas nama simpati dan nasihat. 
Mereka mula menyebarkan dakyah berikut: 

i) Hassan Al Banna telah memberi seluruh tanggungjawab pertubuhan ke 
tangan orang yang sangat merbahaya kepada gerakan; 

ii) pihak Ikhwan berhutang dengan para peniaga sebanyak 350 junaih untuk 
pembinaan masjid dan pusat gerakan Ikhwan; 

iii) jika para peniaga tahu mengenai keadaan ini, mereka akan meminta wang 
mereka dikembalikan dan orang-orang lain pun akan berhenti dari 
memberi sumbangan. Dengan demikian, orang ramai akan memburukkan 
nama pertubuhan Ikhwan; 

iv) mampukah Syeikh Ali Al Jadawi memikul tanggungjawab kepimpinan 
yang berat itu, lebih-lebih lagi apabila Hasan Al Banna ditukar ke tempat 
lain? Bukankah lebih baik jika dilantik seorang yang tabah dan kaya 
sebagai Timbalan Yang Dipertua? Orang begini boleh menyelamatkan 
pertubuhan dari sebarang pertikaian. 

Saya mendapat tahu dakyah ini sedang tersebar di kalangan masyarakat. Orang 
ramai mula berbincang perkara ini apabila mereka bertemu dan berkumpul. Saya 
menyahut cabaran ini dengan penuh semangat dan berazam menyelesaikannya dengan 
cara saya sendiri. Saya memanggil para peniaga yang menjadi peminjam (pemberi 
hutang) kepada Ikhwan. Jumlah mereka hanya tiga atau empat orang. Saya meminta 
mereka bersatu dengan menggunakan satu nama saja untuk memudahkan Ikhwan 
membayar hutang. Kesemua mereka bersetuju. Peniaga yang menyanggupi bebanan 
hutang itu telah diberitahu bahawa duitnya akan dibayar secara ansuran yang 
memakan masa yang sangat lama untuk diselesaikan. Ansuran bayaran itu ialah 
sebanyak lapan paun sebulan. 

Dia bersetuju menerima bayaran ansuran yang sangat sedikit itu. Saya menulis 
hutang atas nama saya dan meminta dia memberi pengakuan bahawa Ikhwanul 
Muslimin tidak beri hutang apa-apa dengannya lagi (yakni bebanan hutang itu terletak 
kepada Hassan Al Banna penterjemah). Pengakuan bertulis ini dikepilkan bersama- 
sama pengakuan bertulis para peniaga lain. Sekarang Ikhwanul Muslimin Ismailiah 
tidak berhutang kepada sesiapa lagi. 

Selepas itu, saya pun menjemput semua ahli Ikhwan menghadiri satu 
mesyuarat. Empat orang penentang tadi juga turut hadir. Saya menceritakan segala 
tindakan saya itu kepada mereka. Keempat orang penentang tadi terkejut besar. 
Mereka pun mula mencipta alasan alasan yang lemah. Kata mereka, ‘Mengapa awak 
bersusah payah begitu banyak sekali? Kami tidak akan membenarkan awak memikul 
bebanan (hutang) itu sendirian. Patutkah awak diberi ganjaran di atas pengorbanan 
awak itu? Jika kesukaran timbul dengan tiba-tiba, apakah yang awak akan lakukan?’ 

Saya memberitahu mereka, ‘Perkara yang berkaitan dengan diri saya, biarkan 
saja kepada saya seorang. Berkenaan dengan hutang yang saya tanggung itu, saya 

telah membuat persediaan untuk membayar kesemuanya dengan cara ansuran yang 
sangat mudah. Peminjam (semoga Allah memberkatinya) saya setuju dengan cara 
bayaran itu. Saya melibatkan diri di dalam pertikaian ini sebagai salah seorang 
anggota masyarakat Islam. Adalah menjadi kewajipan saya untuk berbelanja di jalan 
Allah (untuk Islam). Oleh itu, janganlah berasa bimbang terhadap diri saya. Ini sudah 
cukup bagi kita semua untuk terselamat dari dituduh yang bukan-bukan oleh orang 
ramai. Semoga Allah meletakkan kita di jalan yang lurus. Selepas itu, para penentang 
tadi tidak ada apa yang hendak disebutkan lagi. 

Salah seorang penentang itu menyatakan hasratnya hendak meletakkan 
jawatannya sebagai Setiausaha Kewangan. Perletakan jawatannya diterima dan 
jawatan itu diserahkan kepada ahli Ikhwan yang lain. Apabila dia mengeluarkan peti 
wang untuk diserahkan, dia kelihatan pucat. Sambil menyerahkan kunci peti itu, dia 
berkata, ‘Semoga, dengan izin Allah, tabung kewangan ini akan selamanya kosong,’ 

Saya membalas, ‘Bukan begitu saudara. Semoga dengan rahmat Allah, tabung 
kewangan ini akan sentiasa penuh.’ Para penentang tadi pun meninggalkan tempat itu. 
Setelah itu, dengan rahmat Allah, tabung kewangan tidak pernah kosong. Semoga 
Allah memberkati orang-orang yang telah memastikan agar tabung kewangan 
Ikhwanul Muslimin sentiasa penuh. Apabila mereka tahu saya telah menanggung 
seluruh bebanan hutang Ikhwan, mereka pun mengadakan mesyuarat di rumah Syeikh 
Muhammad Hussain Zamloot. Mereka yang berkumpul di situ begitu pemurah sekali 
sehingga mereka sanggup sama sama memikul bebanan hutang tadi. Dalam masa 
yang singkat saja, lebih 400 paun telah dikumpulkan dan kesemua hutang tadi dapat 
dijelaskan. Baki 5 paun yang tinggal telah dimasukkan ke tabung kewangan Ikhwan. 
Kami juga menerima derma yang mencukupi dari para anggota Ikhwan. Kini, wang 
yang ada di dalam tabung kewangan kami sudah cukup. Allah berfirman di dalam Al 
Quran (63 : 7): 

Maksudnya: 

“Padahal kepunyaan Aliahlah perbendaharaan langit dan bumi, tetapi orang 

orang munafik itu tidak memahami. ” 

Para Penentang Membuat Aduan Kepada Pendakwa Raya 

Para penentang tadi telah melihat betapa pemurahnya ahli-ahli Ikhwan hingga 
berebut-rebut untuk mengorbankan harta benda mereka demi mendapat keredhaan 
Allah. Para penentang tadi tidak mengambil pengajaran dari contoh akhlak ini. 
Sebaliknya permusuhan dan kebencian mereka semakin bertambah. Memang benar; 
apabila seseorang itu merasa tamak, dia akan menggunakan berbagai cara yang salah 
untuk mencapai cita-citanya. Ada berbagai jenis manusia di atas muka bumi ini. 
Dunia ini diduduki oleh makhluk-makhluk yang beranika ragam. Orang yang meletak 
jawatan sebagai Setiausaha Kewangan itu telah menemui Pendakwa Raya dan 
membuat aduan bertulis. Yang baiknya mengenai dirinya ini ialah dia menentang 
secara terbuka. Ini menunjukkan keberanian dan kesan dari dakwah yang diterimanya. 
Saya berpendapat sifat ini adalah hasil dari latihan Ikhwan walau pun ia digunakan 
untuk tujuan lain. Aduannya itu berbunyi demikian: 

‘Hassan Al Banna, Ketua Ikhwanul Muslimin Ismailiah dan guru sekolah 
rendah sedang menyalahgunakan tabung kew angan Ik hwanul Muslimin. Dia juga 
menghantar wang kepada adiknya di Kaherah yang merupakan Yang Dipertua 
Ikhwanul Muslimin Kaherah. Dia juga menghantar wang ke Pelabuhan Sa’id dan 
Aboo Suwair. Wang tersebut didermakan oleh para penduduk Ismailiah. Oleh itu, ia 
harus dibelanjakan di Ismailiah saja. Maka Pendakwa Raya berkewajipan melindungi 
wang, maruah dan darah rakyat Ismailiah. Semoga Pendakwa Raya mencampuri 
perkara ini dan menyekat Hasan Al Banna dari terus membazirkan wang orang 
ramai.’ 


Pendakwa Raya yang menerima surat aduan itu mempunyai fi kiran yang tajam 
dan teliti. Setakat yang saya ingat, namanya ialah Mahmood Mujahid yang kini 
bertugas sebagai seorang hakim. Dia memanggil orang yang membuat aduan tadi dan 
menyoalnya dengan baik sama ada dia (pengadu tadi) termasuk di dalam Jawatan 
Kuasa Kerja Ikhwan. Dia menjawab ya! Dia juga memberitahu bahawa dia bertugas 
sebagai Bendahari dan telah meletakkan jawatan dan perletakan jawatannya itu 
diterima. Pendakwa tadi bertanya sama ada pihak Jawatan Kuasa Kerja membenarkan 
dia membelanjakan wang tabung. Dia menjawab ya juga. Pendakwa itu bertanya lagi 
sama ada dia menjadi anggota Majlis Tertinggi. Dia menjawab, ‘Saya menjadi 
anggota setiap Jawatan Kuasa Pertubuhan itu. Sekarang saya tidak menganggap diri 
saya menjadi anggota mana-mana Jawatan Kuasa pun. Saya benci kepada mereka 
semua.’ 


Pendakwa itu menyoal lagi, ‘Jika belanjawan ini dibentangkan di hadapan 
Majlis Tertinggi, adakah ia akan diluluskan?’ Dia menjawab, ‘Ya, bahkan jika wang 
itu digunakan oleh diri Hasan Al Banna sendiri, pihak Majlis Tertinggi akan 
meluluskannya. Hasan Al Banna telah memukau mereka. Mereka meluluskan 
tindakannya tanpa berfikir lagi di dalam segala hal.’ 

Selepas perbincangan yang panjang itu, Pendakwa itu berkata, ‘Andainya 
Jawatan Kuasa Kerja dan Majlis Tertinggi meluluskan setiap cadangan yang 
dikemukakan oleh Hasan Al Banna, mengapa awak harus mencampuri urusan 
mereka, sedangkan awak bukan menjadi ahli pertubuhan itu. Apakah kaitan pihak 
Pendakwa Raya dengan perkara ini? Ikhwanul Muslimin ialah sebuah pertubuhan 
yang terdiri dari orang-orang yang berakhlak mulia. Orang-orang Islam telah 
mendermakan wang mereka dan wang itu dibelanjakan oleh wakil-wakil mereka. Atas 
alasan apakah pihak Pendakwa Raya hendak mencampuri urusan mereka ini? Mereka 
boleh buat apa yang mereka suka dengan wang mereka itu.’ 

Pendakwa tadi meneruskan hujahnya, ‘Orang muda! Awak adalah seorang 
yang ikhlas di segi zahirnya tetapi melakukan kesalahan yang besar. Dengan tulus 
ikhlas, saya menasihati awak supaya kembali ke pangkuan mereka. Bekerjalah 
bersama mereka dan jauhkan dari fikiran yang sebegini. Jika awak tidak setuju dengan 
kegiatan mereka, maka pulanglah ke rumah dan buatlah kerja lain. Biarlah mereka 
dengan kerja yang sedang mereka lakukan. Awak patut sekali mengikuti nasihat saya 
demi kepentingan diri awak sendiri.’ Selepas mendengar kata-kata ini, pemuda itu pun 
beredar dari situ. 

Syeikh Hamid Askariya mendapat tahu perkara yang sedang berlaku. Dia pun 
datang ke Ismailiah dari Syabrakhiyat. Dia berusaha untuk menjadi orang tengah dan 

membawa para pemuda yang terlibat tadi kembali ke jalan yang benar, tetapi gagal. 
Para pemuda itu tidak mahu meninggalkan sikap permusuhan mereka. Syeikh Hamid 
Askariya adalah seorang yang sangat bijaksana dan bertimbang rasa. Selepas 
menemui mereka tadi, dia datang kepada saya sambil berkata, Tidak ada kebaikan 
lagi yang masih tinggal di dalam diri mereka. Mereka tidak memiliki roh (semangat) 
Islam lagi. Mereka sudah hilang sifat patuh kepada pemimpin mereka. Orang-orang 
yang sudah kehilangan dua sifat ini tidak akan membawa kebaikan kepada Ikhwanul 
Muslimin. Penentangan mereka ialah satu keberkatan yang tersirat bagi orang-orang 
Mukmin. Teruskanlah perjuangan awak.’ 

Syeikh Hamid Askariya pun kembali ke Syabrakhiyat selepas menyuarakan 
pendapatnya mengenai golongan penentang tadi. Terfikir oleh saya hendak 
mengadakan mesyuarat Majlis Tertinggi untuk memecat para penentang tadi secara 
resmi dari Ikhwanul Muslimin. Sebelum saya dapat berbuat demikian, para penentang 
tadi telah menghantar surat berhenti dari menjadi ahli ke pejabat Ikhwanul Muslimin. 
Jawatan Kuasa Kerja menerima keputusan bertulis mereka itu dan pertikaian tersebut 
pun berakhir. 

Usaha Untuk Menggugat Perpaduan 

Para penentang tadi mendapati diri mereka sudah jauh dari ahli Ikhwanul 
Muslimin. Mereka tidak boleh mencari jalan untuk berkomplot terhadap Ikhwanul 
Muslimin lagi. Oleh itu, mereka pun mula menyebar fitnah terhadap kami. Mereka 
menghantar surat-surat layang ke pejabat-pejabat kerajaan dari Kementerian Pelajaran 
ke Balai Polis dan Hakim Daerah. Anasir-anasir ini cuba bergaul dengan orang-orang 
berpengaruh Ikhwanul Muslimin dengan tujuan menyebarkan fitnah di kalangan 
mereka agar mereka menjauhkan diri dari pertubuhan Ikhwanul Muslimin. Sasaran 
pertama mereka ialah Syeikh Muhammad Hussain Zamloot. Mereka memberitahunya, 
‘Ikhwanul Muslimin ialah satu pertubuhan yang merbahaya. Jika awak tahu mengenai 
kegiatan sulitnya, awak akan menjauhkan diri dari mereka serta merta. Bahkan awak 
akan berusaha menyelamatkan nyawa awak. Kami ingin membawa perkara kegiatan 
mereka ini kepada Jabatan Kerajaan. Sebelum kami berbuat demikian, kami mahu 
awak tahu mengenai perkara ini agar awak dapat berhati-hati dan memutuskan 
hubungan awak dengan mereka. Adalah lebih baik jika awak mengumumkan 
pemberhentian awak dari menjadi ahli Ikhwanul Muslimin. Selepas itu, barulah kami 
memberitahu pihak berkuasa yang berkenaan mengenai kegiatan mereka yang 
merbahaya itu. Dengan cara ini, awak tidak akan terlibat dengan kegiatan mereka itu.’ 

Syeikh Muhammad Hussain Zamloot bertanya, ‘Awak yakinkah bahawa apa 
yang awak katakan itu benar?’ Mereka menjawab, ‘Kami yakin kami benar. Bahkan 
kami juga mengambil bahagian di dalam kegiatan sulit mereka.’ Syeikh Zamloot 
adalah seorang yang bijaksana dan berkemampuan. Dia memiliki iman yang teguh. 
Dia juga berani dan juga lantang ketika menyuarakan pendapat. Dia berkata kepada 
mereka, ‘Dalam hal ini, hanya dua penilaian saja yang ada kaitan dengan awak. Jika 
awak bercakap benar, ini bermakna awak telah berkhianat dan memecah amanah 
(pertubuhan). Jika awak berdusta, ini bermakna awak semua adalah pendusta. Dalam 
keadaan begini, bagaimana saya hendak menyebelahi atau menghormati awak? Sama 
ada awak adalah pendusta atau perampas hak, sila keluar dari sini kerana saya tidak 
mahu melihat muka awak lagi.’ 

Saya masih ingat lagi ketika Syeikh Muhammad Hussain Zamloot datang 
menemui saya di sekolah. Dia kelihatan sangat marah. Setelah meminta kebenaran 
Pengetua, dia pun membawa saya keluar dari bilik darjah. Perlahan-lahan kami pun 
keluar dari kawasan bandar. Dia pun mula menyoal saya mengenai kenyataan yang 
dia dengar dari beberapa penentang Ikhwan tadi. Dia memberitahu saya, ‘Awak 
kembali ke bandar serta merta. Jika apa yang mereka kata itu benar, awak seharusnya 
mengatur langkah-langkah untuk menyelamatkan diri awak. Andainya awak betul- 
betul menjalankan kegiatan sulit, awak perlu berjaga-jaga agar sesiapa pun tidak 
mengetahuinya. Jikalau rahsia kegiatan itu telah didedahkan, hendaklah awak 
membuat pengakuan tidak menjadi ahli Ikhwan lagi. Awak beritahu mereka bahawa 
Yang Di Pertua Ikhwan ialah Muhammad Aboo Hussain Zamloot.’ 

‘Saudara ku, awak masih muda. Awak ada masa depan untuk difikirkan. Lagi 
pun awak adalah kakitangan kerajaan. Pihak kerajaan mungkin mendatangkan 
kesusahan kepada awak. Awak adalah tetamu di bandar kami. Awak telah 
menjalankan usaha kerana Allah. Awak layak menerima penghargaan dan 
kesyukuran.’ 

Saya terus mendengar kata-katanya yang sangat menarik itu. Kemudian saya 
berkata kepadanya, ‘Tuan, bertenanglah, sesungguhnya apa yang sedang kami 
lakukan secara terang-terangan. Orang-orang tadi telah berdusta. Kegiatan mereka 
untuk menyusahkan perjuangan kita ini bukanlah perkara baru. Sebenarnya, mereka 
tahu awak telah dan sedang membelanjakan kekayaan awak untuk perjuangan kita ini. 
Mereka juga tahu awak adalah seorang yang berakhlak mulia di bandar ini. Oleh itu, 
langkah pertama mereka ialah menyekat Ikhwanul Muslimin dari menerima sokongan 
awak. Lepas itu, barulah mereka akan mencanangkan kepada umum bahawa Ikhwanul 
Muslimin itu merbahaya. Saya sangat berterima kasih kepada awak kerana telah 
memberi nasihat yang baik itu.’ 

Selepas perbualan tadi dia berkata, ‘Saya pernah dengar bapa saudara saya, 
Syeikh Eid berkata, ‘Saya berdo'a kepada Allah agar dia tidak mengambil nyawa saya 
sehingga saya dapat melihat undang-undang Islam ditegakkan dan negara Islam 
berjaya diwujudkan.’ Dia mati tanpa mencapai hasratnya itu. Saya juga ingin melihat 
Islam gemilang semula sebelum saya menemui maut. Tetapi saya rasa cita-cita ini 
terlalu jauh untuk dicapai kerana orang-orang Islam masih menganggap setitis darah 
mereka sebagai sesuatu yang sangat berharga. Selagi mereka beranggapan bahawa 
darah mereka sangat berharga, selagi itulah mereka tidak akan berjaya. Harga yang 
perlu dibayar untuk mendapatkan kebebasan dan kemuliaan darah. Al Quran telah 
menyatakan hal ini di berbagai ayat. Sejarah hidup Rasulullah s.a.w. dan para sahabat 
juga membuktikan hal ini. Bukankah begitu?’ 

Saya berkata kepadanya, “Ya, apa yang awak katakan itu memang benar. 
Tetapi saya ingin memperingatkan awak bahawa iman yang teguh saja yang dapat 
menentukan nilai darah yang dikorbankan. Darah yang mengalir kerana Allah akan 
mendatangkan ganjaran yang besar di Akhirat kelak. Lantaran itu, saya dapat melihat 
api iman sedang membakar hati-hati para penyembah Allah. Insya Allah, kumpulan 
ini akan menyebarkan cahaya Islam. Mereka ini sangat suka kepada setiap amalan 
yang baik (amal soleh). Semoga Allah memberi awak umur panjang agar awak dapat 
melihat kegemilangan Islam tertegak di seluruh dunia.” 

Syeikh Zamloot membalas, ‘Tetapi kumpulan ini sangat kecil.’ Saya pun 
berkata, ‘Jumlahnya akan membesar di masa depan. Menurut Al Quran, kumpulan 
yang berpendirian tegas mendapat berkat dari Allah: 

Maksudnya: 

“Orang-orang yang meyakini bahawa mereka akan menemui Allah berkata; 

‘Berapa banyak terjadi golongan yang sedikit dapat mengalahkan golongan 

yang banyak dengan izin Allah dan Allah beserta orang-orang yang sabar.” 

(Al Baqarah: 249) 

Syeikh Zamloot menjawab, ‘Semoga Allah melimpahi awak dengan segala 
yang baik. Kita yakin sepenuhya kepada Allah. Kita memohon dan berharap dari 
Nya.’ Kemudian dia menambah lagi, pihak pendakwa bertanya saya mengenai surat- 
surat yang dihantar oleh penentang tadi. Saya menasihatinya supaya melemparkan 
surat-surat itu ke dalam tong sampah. Jika aduan mereka itu benar, mereka sepatutnya 
menulis nama serta alamat mereka dan berani menghadapi kenyataan:’ Semoga Allah 
mencucuri rahmat ke atas Syeikh Zamloot. 

Sepanduk dan Bahan Penerbitan Yang Mengandungi Kenyataan Palsu 

Para penentang tadi mencari jalan lain untuk memburukkan Ikhwanul 
Muslimin. Mereka mula membuat majalah dan buku-buku kecil yang mengandungi 
tuduhan-tuduhan palsu. Di antara tuduhan mereka ialah: ‘Tidak ada kebebasan 
bersuara di dalam pertubuhan Ikhwan. Ikhwan tidak mengamalkan syura.’ Mereka 
sendiri menentang kenyataan ini apabila mereka berkata bahawa Jawatan Kuasa Kerja 
dan Majlis Tertinggi tidak menentang sebarang cadangan saya (Hasan Al Banna), 
bahkan meluluskannya secara membuta tuli. Jika sesuatu cadangan itu telah dirujuk 
kepada Jawatan Kuasa Kerja dan Majlis Tertinggi, bagaimanakah boleh dikatakan 
Ikhwan mengenepikan syura? Lagipun, membangkang semata-mata kerana hendak 
membangkang tidaklah termasuk di dalam adab syura. Mereka juga berkata wang 
Ismailiah dibelanjakan di Kaherah dan Hasan Al Banna menghantar wang tersebut 
kepada adiknya di Kaherah. Mereka juga menuduh Hasan Al Banna membelanjakan 
wang Ismailiah untuk Aboo Suwair dan Pelabuhan Sa’id. Ini bermakna seseorang itu 
tidak boleh meminta bantuan atau kerjasama dari mana-mana saudara maranya untuk 
kepentingan pertubuhan walaupun saudaranya itu sangat berguna kepada pertubuhan. 
Ini tidak adil kerana saudara maranya itu tidak patut dikecam atas kesalahan yang 
tidak dilakukan oleh mereka. 

Para penentang tadi juga berkata, ‘Penyata kewangan masjid tidak 
dibentangkan kepada orang ramai. Kita tidak tahu pendapat masjid dan bagaimana ia 
dibelanjakan. Barang-barang sekolah dibeli tanpa megeluarkan tawaran (tender) dan 
hal ini tidak sah di segi undang-undang. Orang ramai berkewajipan meminta penyata 
kira-kira dari orang-orang yang bertanggungjawab di dalam Ikhwanul Muslimin.’ 

Akhirnya saya mendapat tahu mengenai laporan yang palsu dan tidak berasas 
yang diterbitkan oleh para penentang tadi. Saya pun pergi ke rumah ketua mereka. Dia 
seorang yang bijak. Saya menghormatinya. Saya berkata kepadanya, ‘Saya mendapat 
tahu awak telah menerbitkan kenyataan-kenyataan sebegini. Betulkah begitu?’ Dia 

enggan menjawab soalan saya itu. Akhirnya dia mengaku setelah saya menunjukkan 
beberapa rangkap kenyataan yang telah dicetak itu. 

Saya menyambungkan, ‘Tidak mengapa Pak Cik. Awak boleh buat apa yang 
awak suka. Saya datang ke sini bukan untuk meminta awak berhenti mencetak dan 
menerbitkan laporan ini. Saya juga tidak akan meminta awak berhenti dari 
menjalankan usaha menentang gerakan Ikhwan. Awak adalah tuan bagi segala 
pendapat-pendapat awak. Oleh itu awak boleh lakukan apa saja yang awak suka. 
Setakat yang saya tahu dan ingat, awak adalah seorang yang bertimbang rasa. Setiap 
tindakan ada tindak balasnya. Membalas dendam tidak menguntungkan sesiapa. 
Apakah yang awak inginkan dari laporan ini?’ 

Dia menjawab, ‘Kami hendak menerangkan perkara yang sebenarnya kepada orang 
ramai.’ Saya membalas, ‘Perkara yang awak anggap benar itu adalah satu dusta. Saya 
tidak mahu bertengkar mengenai perkara ini. Awak silap jika awak fikir kami tidak 
berupaya menjawab tuduhan itu dan meyakinkan orang ramai kepada perkara yang 
sebenarnya. Insya Allah, kami akan membuktikan awak adalah seorang pendusta dan 
kami di pihak yang benar. Awak hanya mempunyai alasan-alasan palsu dan tidak 
berasas tetapi kami ada surat-surat yang sah di segi undang-undang. Lagi pun awak 
lebih tahu perkara yang sebenarnya. Awak sendiri pernah menjaga buku k ir a-kira 
masjid. Segala barang-barang yang dibeli untuk sekolah diketahui oleh awak. 
Kebanyakan pembelian barang-barang untuk masjid dan lain-lain institusi dibuat 
melalui awak. Oleh itu, apabila awak menghadapi orang ramai, kamilah yang 
memiliki kelebihan dan bukannya awak. Lagi pun, kami ada bukti yang tidak awak 
miliki. Kami lebih rapat dengan orang ramai dan hubungan kami dengan mereka 
adalah lebih kuat dari awak. Kami boleh menjelaskan perkara ini kepada orang ramai 
melalui penulisan, ceramah ceramah umum, persidangan dan perjumpaan. Kami boleh 
menyatakan pendapat kami kepada orang ramai di masjid, kedai-kedai kopi, jalan- 
jalan raya, pasar-pasar dan lain-lain tempat umum. Kami mempunyai beberapa lidah 
dan pena untuk menyatakan kebenaran. Lagi pun, kebenaran itu tetap ketara. Ia tidak 
dapat disembunyikan. Ada satu perkara yang menyakitkan saya. Selama ini saya 
memaparkan awak kepada orang ramai dengan penuh penghormatan seperti anak 
memuliakan bapanya. Saya telah memperkenalkan awak kepada mereka sebagai 
orang yang cintakan Islam. Tetapi sekarang saya terpaksa mendedahkan peribadi 
awak yang sebenarnya kepada orang ramai. Saya akan berkata awak telah 
mengkhianati pertubuhan Ikhwan dan terbukti sebagai seorang pendusta dan berpura- 
pura. Perkara inilah yang membuat hati saya merasa tersangat pedih. Semoga Allah 
memberkati penyair Arab yang telah berkata: 

Maksudnya: 

“Kita kerap memenggal kepala orang orang yang sangat kita kasihi kerana 

mereka telah menjadi kejam.” 

‘Usaha membalas dendam ini tidak akan mendatangkan hasil yang, baik 
kepada kita berdua. Usaha awak untuk memburukkan nama ahli-ahli Ikhwanul 
Muslimin akan gagal. Adalah lebih baik awak tahu akibat tindakan awak itu terlebih 
dahulu. Andainya awak ingin meneruskan kegiatan awak itu kerana hendak membalas 
dendam, maka kerugian tetap berada di pihak awak. 

Orang ramai telah tahu apa yang hendak awak katakan. Sudah cukup bagi 
awak jika awak sedar Allah itu Maha Mengetahui. Jika awak fikir awak melakukan 
semua ini kerana Allah, maka Allah lebih mengetahui mengenai perkara ini. 
(Wallahualam) 

Orang alim ini telah terpengaruh dengan kata-kata saya itu. Akhirnya dia 
berjanji hendak berhenti mencetak risalah palsu itu dan mengambil balik naskah 
asalnya dari kedai cetak. Saya menerima janjinya itu dan terus pulang. 

Ceramah-Ceramah dan Kesan-Kesannya 

Saya masih ingat satu ceramah yang saya berikan atas tajuk ‘Pentingnya 
Kebersihan Hati'. Dalam ceramah ini, saya menekankan betapa perlunya 
kesejahteraan itu wujud di kalangan semua manusia dan betapa pentingnya 
didamaikan pihak pihak yang bersengketa. Selepas menyampaikan ceramah ini, saya 
duduk di satu sudut dan mula bertafakkur. Saya mempersoalkan diri saya sendiri, 
Wahai Hasan Al Banna. Awak menyuruh orang lain berbuat baik tetapi lupa kepada 
diri sendiri. Apakah maksudnya ini? Allah mengasihi orang yang benar dan orang 
yang berkata benar. Allah tidak suka kepada orang yang tidak patuh dan gemar 
bertengkar. Rasulullah s.a.w. pernah bersabda, 

Maksudnya: 

“Mahukah kamu sekalian aku menunjukkan kamu kepada sesuatu yang lebih 
tinggi darjatnya daripada sembahyang, puasa dan sedekah.” Mereka menjawab, 
’Tentu, wahai Rasulullah!” 

‘‘Memperbaiki hubungan sesama manusia sesungguhnya rosaknya hubungan 
sesama manusia suatu perkara yang ‘mencukur’. Maksud aku bukan ia mencukur 
rambut tetapi ia mencukur agama.” 

Allah telah berfirman di dalam Al Quran (4: 128). 

Maksudnya: 

“Dan jika seorang wanita khawatir akan nusyuz atau sikap tidak acuh dari 
suaminya, maka tidak mengapa bagi keduanya mengadakan perdamaian yang 
sebenar-benarnya, dan perdamaian itu lebih baik (bagi mereka) walaupun 
manusia itu menurut tabiatnya kikir. Dan jika kamu menggauli isterimu 
dengan baik dan memelihara dirimu (dari nusyuz dan sikap tak acuh), maka 
sesungguhnya Allah adalah Maha Mengetahui apa yang kamu kerjakan. ” 

‘Allah dan RasulNya telah memperkatakan yang benar. Bagaimana dengan 
diri saya? Saya menyuruh orang lain tetapi saya sendiri tidak mengamalkannya. Sikap 
saya ini tidak betul. Hati dan rohani perlu bersih dan suci. Perasaan marah mesti 
dihancurkan. Saya dahulu perlu mengamalkan kebenaran. Walaupun saya tidak 
melakukan dosa atau bertindak ganas terhadap seseorang, namun begitu saya perlu, 
menguji diri saya.’ 

Saya mengambil pena dan mula menulis surat kepada ketua para penentang 
tadi. Dalam surat itu, saya menulis, ‘Saya sedia melupakan perkara yang lepas. Para 

penentang juga diterima kembali ke dalam Ikhwanul Muslimin jika mereka inginkan 
demikian. Andainya mereka menerima tawaran saya ini atas dasar persaudaraan Islam 
(Ukhuwwah Islamiah), maka Allah saja yang akan memberi ganjaran kepada mereka. 
Saya telah memaafkan mereka. Sekarang mereka pula patut memaafkan saya pula. 
Jika mereka sanggup, saya sedia mengalu-alukan mereka. Saya memberi mereka hak 
untuk memilih wang atau sekumpulan orang sebagai orang tengah. Mereka boleh 
memilih sesiapa pun yang mereka suka. Kita akan bentangkan masalah kita ini kepada 
orang tengah tadi. Saya akan menerima apa saja keputusan yang bakal dicapai.’ 

Saya juga menulis sebab yang mendorong saya berbuat demikian. Ini adalah 
kesan dari ceramah saya sendiri terhadap diri saya. Saya melakukan perkara ini kerana 
takut kelak saya dimasukkan di kalangan orang-orang yang Allah ceritakan di dalarn 
Al-Quran (Saff:2-3): 

“Hai orang orang yang beriman, mengapa kamu mengatakan apa yang tidak 

kamu perbuat? ” 

“Amat besar kebencian di sisi Allah bahawa kamu mengatakan apa-apa yang 

tiada kamu kerjakan. ” 

Kenapa (mengapa) kamu katakan sesuatu sedangkan ianya tidak kamu 
lakukan. Ini adalah satu dosa besar bagi mereka yang berkata apa yang mereka tidak 
lakukan. 

Surat saya itu tidak membawa sebarang perubahan kepada mereka walaupun 
saya telah berterus terang dan jujur. Saya mengambil keputusan hendak membawa 
surat itu sendiri kepada Ketua para penentang tadi. Ahli-ahli Ikhwan membangkang 
keputusan saya itu dan mereka keberatan membenarkan saya berbuat demikian. Tetapi 
saya tetap bertegas dengan keputusan saya itu. Saya juga bertegas hendak membawa 
surat itu kepadanya seorang diri. Para anggota Ikhwan terkejut dengan keputusan saya 
ini. Namun begitu, saya dapat merasa satu kekuatan yang hebat di sebalik kelemahan 
saya ini kerana kelemahan ini menepati kepatuhan kepada Allah. 

Kata Kata Yang Benar 

Surat saya tidak dapat mempengaruhi orang-orang yang berhati keras tadi. 
Ketua mereka tidak dapat berpegang kepada janjinya untuk tidak mencetak laporan 
palsunya kerana salah seorang dari ahli kumpulannya telah pecah amanah. Walaupun 
mendapat tentangan dari rakan-rakannya, orang tersebut menerbitkan juga laporan itu 
di bawah namanya sendiri. Laporan itu kemudiannya disebarkan kepada orang ramai. 
Dia sendiri telah membawa beberapa salinan laporan tersebut ke Aboo Suwair dan 
Pelabuhan Sa’id yang terletak tidak jauh dari Ismailiah. Selepas saja laporan ini 
diterbitkan, Jawatan Kuasa Kerja Ikhwanul Muslimin telah menyediakan risalah- 
risalah untuk menjawab segala tuduhan di dalam laporan palsu itu. Risalah Ikhwan ini 
diberi tajuk ‘Kebenaran’. Risalah ‘Kebenaran’ ini telah menghilangkan salah faham 
yang disebabkan oleh laporan palsu para penentang tadi. Kini, lebih ramai lagi orang 
berminat dengan kegiatan Ikhwanul Muslimin. Berikutan itu, ramailah orang 
menyertai Ikhwanul Muslimin. 

Kelembutan 

Dalam satu mesyuarat Jawatan Kuasa Kerja Ikhwan, satu keputusan telah 
dicapai. Keputusan itu ialah saya diminta berunding dengan ahli-ahli Ikhwan sama 
ada perlu atau tidak mengambil tindakan undang-undang ke atas para penentang tadi 
atas alasan memburukkan Ikhwanul Muslimin. Satu hari, selepas solah Isyak, kami 
berhimpun di dalam masjid. Saya telah merasmikan mesyuarat itu. Sebelum sempat 
saya memberi penjelasan mengenai tajuk yang hendak dibincangkan, salah seorang 
yang sedang solah di masjid itu telah membaca ayat-ayat Al-Quran berikut: (6: 112 
115) 

Maksudnya: 

“ Dan demikianlah Kami jadikan bagi tiap-tiap nabi itu musuh, iaitu syaitan- 
syaitan (dari jenis ) manusia dan (dari jenis) jin, sebahagian mereka 
membisikkan kepada sebahagian yang lain perkataan perkataan yang indah- 
indah untuk menipu (manusia). Kalau Tuhan Mu menghendaki, niscaya 
mereka tidak mengerjakannya, maka tinggalkanlah mereka dan apa yang 
mereka adakan. Dan juga agar hati kecil orang orang yang tidak beriman 
kepada kehidupan akhirat cenderung kepada bisikan itu, mereka merasa 
senang kepadanya dan supaya mereka mengerjakan apa yang mereka 
(syaitan) kerjakan. Maka patutkah aku mencari hakim selain daripada Allah, 
padahal Dialah yang telah menurunkan kitab (Al-Quran) kepadamu dengan 
terperinci? Orang-orang yang telah Kami datangkan kitab kepada mereka, 
mereka mengetahui bahawa Al-Quran itu diturunkan dari Tuhanmu dengan 
sebenarnya. Maka janganlah kamu sekali-kali termasuk orang-orang yang 
ragu-ragu. Telah sempurnalah kalimat Tuhanmu (Al-Quran), sebagai kalimat 
yang benar dan adil. Tidak ada yang dapat merobah robah kalimat -kalimat - 
Nya dan Dialah yang Maha Mendengar lagi Maha Mengetahui. ” 

Dia membaca ayat-ayat suci itu dengan nyaring dan kami begitu khusyuk 
mendengarnya. Selepas membaca ayat-ayat itu, dia pun diam. Saya juga turut berdiam 
diri. Para anggota Ikhwan bertanya, ‘Mengapa kita berhimpun di sini?’ Saya 
menjawab, ‘Perkara ini telah pun selesai, adakah terdapat hakim selain daripada Allah 
s. w. t.?’ Saya pun menerangkan tujuan mesyuarat kita. Sekarang saya menarik balik 
cadangan saya hendak membuat saman di mahkamah. Perintah Allah sudah cukup 
bagi kita. Ia merupakan keputusan muktamad kita. 

Berakhirnya Gangguan Ulamak Pengacau 

Ulamak yang bercita cita hendak menjadi Ketua Ikhwanul Muslimin Ismailiah 
itu bertugas sebagai guru di sekolah Ikhwanul Muslimin. Dia menjalankan segala 
cara-cara yang buruk di dalam usahanya itu. Dia begitu terpengaruh sekali sehingga 
dia boleh menafikan segala tuduhan yang dihadapkan kepadanya. Para Penyokongnya 
juga terlibat di dalam kegiatan ini dan mereka semua telah menemui kegagalan. Saya 
berharap ilmu dan kecerdikannya dapat membetulkannya. Dengan demikian, dia akan 
kembali ke jalan yang benar dan membantu saya memimpin orang lain. Saya tidak 
menyangka dia begitu jauh sekali dari apa yang diikutinya (dipelajarinya). 

Satu malam kegiatannya itu terdedah. Malam itu, saya tidak dapat tidur langsung. 
Saya pun pergi ke masjid Abbasi sejam sebelum waktu solah subuh. Dalam perjalanan 
ke masjid, saya telah lalu dekat rumah salah seorang penentang tadi. Saya lihat lampu 

rumah itu terang benderang. Tingkapnya terbuka. Terdengar suara orang berbincang 
dengan lantangnya. Melalui tingkap yang terbuka itu, saya nampak ulamak itu sedang 
dikelilingi oleh para penentang Ikhwanul Muslimin. Selepas melihat ini semua, saya 
pun beredar dari situ. Pada esok paginya, saya memanggil ulamak itu. Saya 
menyoalnya dengan lemah lembut, ‘Di manakah awak malam tadi?’ Selepas bercerita 
panjang, dia pun menjawab, ‘Saya berada di rumah.’ Kemudian saya pun menyebut 
komplot yang telah dirancangkan itu. Saya memberitahunya bahawa ada orang 
mengatakan dia terlibat di dalam komplot itu. Dia berpura-pura tidak tahu dan 
menafikan tuduhan-tuduhan terhadapnya itu. Dia berlagak seolah-olah dia tidak 
bersalah langsung. Dia juga memberi berbagai alasan untuk mempertahankan dirinya. 
Saya terpegun melihat akalnya yang pintar dan hatinya yang busuk itu. Akhirnya, dia 
menyatakan kesanggupan hendak bersumpah menceraikan isterinya jika dia bersalah. 
Sampai ke peringkat itu saya tidak dapat mengawal diri saya lagi. Saya naik radang 
dan menutup mulutnya sambil berkata, ‘Takutlah kepada Allah dan janganlah 
bersumpah. Di mana awak malam tadi?’ Dia terkejut mendengar soalan saya itu dan 
cuba mencipta alasan tetapi sepatah perkataan pun tidak keluar dari mulutnya. Saya 
tidak memberi peluang kepadanya lagi dan terus menceritakan kesemuanya. Saya 
menghurai segala butir-butir peristiwa malam itu sehingga dia tidak berupaya 
menarikannya lagi. Terus terang saya memberitahunya bahawa sesiapa pun tidak 
melapurkan perkara itu kepada saya; saya sendiri yang menyaksikannya. Akhirnya dia 
mengaku salah. Katanya, ‘Saya sangat malu. Kasihanilah saya.’ Saya pun 
memberitahunya, ‘Jangan takut kepada saya. Saya tidak pernah terfikir hendak 
menyusahkan awak. Saya selalu meminta awak menjadi imam solah dan saya 
bersolah di belakang awak. Saya menghadiri majlis ceramah awak dan mengajak 
orang lain turut serta. Bagaimanakah saya boleh mengutuk awak sekarang dan 
mendedahkan perbuatan awak itu? Patutkah saya mencuci kain kotor awak di hadapan 
khalayak ramai (yakni mendedahkan aib awak di hadapan khalayak ramai)? Tidak 
terlintas di fikiran saya untuk bertindak begitu. Walau bagaimanapun saya tidak boleh 
biar awak berada di kalangan kami. Ada dua pilihan untuk awak. Awak boleh pilih 
salah satu darinya. Salah satu darinya ialah awak boleh terus tinggal di Ismailiah dan 
saya sendiri akan membuat persediaan bagi awak tinggal di sini; tetapi awak tidak 
boleh berada di dalam pertubuhan Ikhwanul Muslimin lagi. Di samping itu, awak juga 
dikehendaki berhenti dari jawatan yang sedang awak pegang sekarang. Pilihan kedua 
ialah awak boleh kembali ke kampung halaman awak. Saya sendiri akan menghantar 
awak ke situ. Saya juga akan membantu awak sehingga awak boleh berdikari. Allah 
Maha Besar dan Dia mentakdirkan segala sesuatu. Dia menjadi saksi kita. Dia 
bersetuju dengan pilihan kedua dengan syarat saya menjelaskan hutangnya. Saya 
setuju dan terus menjelaskan hutangnya. Setelah itu, dia pun meletakkan jawatan 
secara rasminya. Justeru itu, terputuslah hubungannya dengan pihak sekolah dan juga 
pusat Ikhwanul Muslimin. 

Ulamak Itu Mengadu di Mahkamah 

Ulamak itu tidak kembali ke kampung halamannya sepertimana yang telah dijanjikan. 
Tidak lama kemudian, saya mendapat tahu sebuah sekolah baru telah dibuka di 
Ismailiah yang diurus oleh ulamak tersebut. Lembaga Pengurus sekolah itu terdiri dari 
lima orang penyokongnya. Mereka telah mengecam Ikhwanul Muslimin dengan 
hebatnya di dalam satu pengumuman. Saya berkata kepada diri saya sendiri, ‘Baiklah. 
Yang penting sekarang ialah dia jangan ganggu kita dan menjalankan kerjanya 
sendiri.’ Tiba-tiba, saya menerima surat saman dari Mahkamah Tempatan yang 

menyatakan ulamak tadi menuntut tunggakan gaji selama dia berkhidmat dengan 
Ikhwanul Muslimin. Walaupun jumlah wang itu sedikit, dia masih ingin menuntutnya 
melalui mahkamah. Saya mempunyai surat surat yang membuktikan dia berhutang 
dengan Ikhwanul Muslimin sejumlah wang yang lebih dari yang dia minta itu. Saya 
pun menghadirkan diri ke mahkamah. Ulamak tadi membentangkan aduannya kepada 
tuan hakim. Saya setuju dengan tuntutannya itu. Kemudian saya menyerahkan segala 
surat-surat tadi dan menamatkan perbicaraan. Ulamak tadi juga diarah membayar 
perbelanjaan mahkamah. Ulamak itu gagal sekali lagi. Sekolah yang dibukanya 
menerima nasib yang sama. Berikutan itu, dia tidak dapat menetap di Ismailiah. Dia 
pun terus meninggalkan Ismailiah. Saya memohon maaf kepada ulamak tersebut 
kerana terpaksa mencatit peristiwa-peristiwa ini di dalam buku harian saya. Hari ini, 
dia dianggap sebagai salah seorang ulamak terkemuka di Mesir. Sekarang, dia juga 
menjadi salah seorang sahabat kami yang rapat. Apa yang tercatit di dalam buku 
harian saya ini telah berlalu. Semuanya telah menjadi kenangan silam. Mungkin dia 
terpaksa berlagak begitu dan mungkin gangguan kami terhadapnya itu telah 
keterlaluan. Allah saja mengetahui rahsia hati manusia. 

Perkahwinan dan Pertukaran Saya 

Mungkin Allah ingin meringankan bebanan harakah yang saya pikul. 
Sebenarnya, setiap kesukaran yang menimpa saya telah meningkatkan peribadi saya. 
Saya sangat bersyukur kepada Allah kerana menyelamatkan saya dari semua bahaya. 

Saya memang sedar bahawa usaha Dakwah Islamiah itu seumpama 
peperangan yang mempunyai medan pertempuran. Penentangan datang dari musuh- 
musuh yang bodoh dan orang orang yang tidak ada kaitan langsung. Maka yang 
menentang termasuk juga orang orang yang faham. Ada pula orang yang menyertai 
harakah untuk mencapai matlamat peribadi sendiri. Walau bagaimanapun saya telah 
berjaya memperlengkapkan diri saya dengan senjata-senjata untuk menghadapi 
musuh. Senjata-senjata itu ialah; kesabaran, pengawalan hati dan akhlak yang baik. 
Sangat jarang sekali berlaku penentangan dari beberapa orang dari kalangan kami 
tanpa mempunyai tujuan tujuan apa-apa. Mungkin Allah hendak meringankan 
kesedihan saya. 

Dengan rahmat Allah, saya diberi-Nya peluang untuk berkahwin. Saya 
mengikat tali pertunangan pada 1 haribulan Ramadhan. Majlis akad nikah saya 
dilangsungkan di dalam masjid dengan cara yang penuh kesederhanaan dan pada 27 
Ramadhan. Tarikh keberangkatan saya ialah 10 Zulkaedah. Dengan demikian 
terlaksanalah salah satu taqdir Allah. Puji-pujian bagi Allah 

Selepas berkahwin, saya pun sedar bahawa tugas saya di Ismailiah telah 
selesai. Gerakan Ikhwan telah mula berkembang pesat dan berbagai cawangan, telah 
ditubuhkan. Hampir kesemua penduduk Ismailiah telah menyertai Ikhwanul 
Muslimin. Perkara kedua dari agama (ad-Din) saya, iaitu perkahwinan, telah pun 
dipenuhi. Oleh itu, tidak ada apa lagi untuk saya tinggal di Ismailiah lebih lama. Saya 
rasa sekarang sudah sampai masanya saya ditukar ke tempat lain. Cuti musim panas 
pun tiba. Waktu itu ialah tahun 1932. Saya bertemu tuan guru saya, Syeikh Abdul 
Wahab An-Najar dan kami berbual panjang. Perbualan kami menyentuh Ismailiah dan 
dakwah Islamiah di bandar itu. Ketika inilah saya menyatakan kepadanya bahawa 
detik perpisahan kami telah tiba. Saya memintanya bercakap dengan Ustaz Bathrawi 

pengarah bahasa Arab di Kaherah mengenai penukaran saya ke sana. Bathrawi adalah 
seorang ulamak yang pakar di dalam bahasa Arab. Syeikh Abdul Wahab setuju 
dengan permintaan saya itu dan dia pun bercakap dengan Bathrawi mengenai perkara 
tersebut. Kemudian dia menyuruh saya menulis surat itu secepat mungkin. Keinginan 
saya itu dikabulkan Allah dan saya pun ditukarkan ke Kaherah pada bulan Oktober, 
1932 M. 

